Predkladateľ správy o REACH: "Som úplne spokojný."
Životné prostredie
2006-12-13 - 18:53
Podľa Sacconiho je schválenie REACH veľkým úspechom
V stredu 13. decembra poslanci výraznou väčšinou schválili novú chemickú legislatívu, ktorá je známa pod skratkou REACH.
Výrobcovia a dodávatelia chemikálii na európsky trh budú musieť od júna 2007 preukázať bezpečnosť chemických látok.
Legislatíva REACH sa zameriava na registráciu, vyhodnocovanie a schvaľovanie približne 30 000 rôznych chemikálii, ktoré sa nachádzajú aj v takých produktoch ako sú koberce, počítače či farby.
Správu, ktorou poslanci schválili nové nariadenie, predložil do Parlamentu taliansky poslanec zo skupiny socialistov Guido Sacconi.
S prijatou verziou textu bol po hlasovaní veľmi spokojný.
"S legislatívou REACH sa Európa profiluje ako svetový líder v oblasti udržateľného rozvoja," uviedol taliansky spravodajca.
Sám tiež priznal, že hoci text nie je dokonalý, postupom času a s novými skúsenosťami sa vylepší.
Zástupca predsedníckej krajiny EÚ, fínsky minister pre obchod a priemysel Mauri Pekkarinen, podčiarkol spoluprácu hlavných inštitúcií EÚ, ktoré "dokázali, že sú schopné...pracovať spoločne."
Nie záťaž, ale impulz
Kritici novej legislatívy namietajú, že nové opatrenia by mohli znamenať priveľkú zaťaž pre európsky chemický priemysel.
Spravodajca Sacconi sa naopak domnieva, že REACH prinesie "európskemu trhu nový impulz."
Fínsky minister Pekkarinen ho doplnil, že hoci "počiatočné náklady budú pre priemysel vyššie, z dlhodobého hľadiska to prinesie pozitíva: bezpečnejšie výrobky, väčšiu konkurenciu a silnejší európsky priemysel".
Tabak príde na rad už v roku 2007
REACH sa však nebude vzťahovať na všetky existujúce chemikálie v EÚ.
Z celkového množstva takmer stotisíc výrobkov sa nové opatrenia dotknú len necelej tretiny z nich.
V tejto súvislosti je zaujímavý fakt, že tabak a tabakové výrobky zostanú mimo nového nariadenia.
Predseda Výboru pre životné prostredie, nemecký poslanec zo skupiny ľudovcov a európskych demokratov Karl-Heinz Florenz je napriek tomu spokojný.
"Takéto špeciálne nariadenie príde na budúci rok," uviedol.
Čo prinesie REACH?
Legislatívny balík REACH zavádza viacero noviniek.
Chemický priemysel bude musieť na vlastné náklady dokázať, že jeho výrobky nie sú nebezpečné pre životné prostredie a zdravie spotrebiteľov.
Najnebezpečnejšie chemikálie sa na trh dostanú až potom, čo ich schváli novozriadená agentúra a aj to len v tom prípade, že k nim neexistuje bezpečnejšia alternatíva.
Legislatívu REACH ešte musia schváliť ministri na svojom zasadnutí 18. decembra.
V ten istý deň by ju mal definitívne podpísať predseda EP Josep Borrell a fínsky minister Pekkarinen.
Nové opatrenia začnú platiť od júna 2007.
20061213STO01515 Parlament schválil nariadenie REACH REACH: 30 tisíc chemikálii v jedinom predpise Výbor pre životné prostredie, verejné zdravie a bezpečnosť potravín „Spravodajca“ – osoba, ktorá Parlamentu predkladá správy
SK
1
PHOTO
20061213PHT01517.jpg
SK
4
LINK
/activities/expert/committees/presentation.do?committee=1239&language=SK
-//EP//TEXT IM-PRESS 20061213IPR01493 0 NOT XML V0//SK
-//EP//TEXT IM-PRESS 20061207STO01168 0 NOT XML V0//SK
-//EP//TEXT IM-PRESS 20060725STO09938 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
