ÚSTNA OTÁZKA H-0148/10
pre hodinu otázok na schôdzi v apríli 2010
v súlade s článkom 116 rokovacieho poriadku
predkladá:
Jörg Leichtfried
Komisii
Vec: Počet poslancov Európskeho parlamentu po nadobudnutí platnosti Lisabonskej zmluvy
Podľa článku 11 Rokovacieho poriadku Európskeho parlamentu, ktorý bol zmenený a doplnený 25. novembra 2009, sa môže budúcich 18 poslancov až do schválenia dodatkového protokolu zúčastňovať na činnosti Európskeho parlamentu v úlohe pozorovateľov, pričom nemajú žiadne hlasovacie práva.
Ako plánuje Komisia uplatňovať Lisabonskú zmluvu vzhľadom na dodatočných 18 miest v Európskom parlamente?
Akú iniciatívu vyvinie Komisia na urýchlenie ratifikácie dodatkového protokolu členskými štátmi EÚ?
Čo plánuje Komisia spraviť preto, aby sa Francúzsko podriadilo záverom Rady z 18. a 19. júna 2009 a vymenovalo dodatočných členov Európskeho parlamentu?
