A6-0226/2009
31.3.2009
***I
SPRÁVA
o návrhu smernice Európskeho parlamentu a Rady, ktorou sa ustanovuje rámec na zavedenie inteligentných dopravných systémov v oblasti cestnej dopravy a na rozhrania s inými druhmi dopravy
(KOM(2008)0887 – C6‑0512/2008 – 2008/0263(COD))
Výbor pre dopravu a cestovný ruch
Spravodajkyňa:
Anne E. Jensen
PE 418.288v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto častí textu sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA...........................................................................................................32
POSTUP...................................................................................................................................34
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu smernice Európskeho parlamentu a Rady, ktorou sa ustanovuje rámec na zavedenie inteligentných dopravných systémov v oblasti cestnej dopravy a na rozhrania s inými druhmi dopravy
( KOM(2008)0887 – C6‑0512/2008 – 2008/0263(COD) )
(Spolurozhodovací postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2008)0887 ),
– so zreteľom na článok 251 ods. 2 a článok 71 ods. 1 Zmluvy o ES, v súlade s ktorými Komisia predložila návrh Európskemu parlamentu ( C6‑0512/2008 ),
– so zreteľom na článok 51 rokovacieho poriadku,
– so zreteľom na správu Výboru pre dopravu a cestovný ruch (A6‑0000/2009),
1. schvaľuje zmenený a doplnený návrh Komisie;
2. žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3. poveruje svojho predsedu, aby túto pozíciu postúpil Rade a Komisii.
Pozmeňujúci a doplňujúci návrh
1
Návrh smernice
Odôvodnenie 2a (nové)
Text predložený Komisiou
Pozmeňujúci a doplňujúci návrh
(2a) Inteligentné dopravné systémy (IDS) sú modernými aplikáciami, ktoré bez zapojenia samotnej inteligencie slúžia na poskytovanie inovatívnych služieb týkajúcich sa druhov dopravy a riadenia cestnej premávky a umožňujú rôznym užívateľom lepšiu informovanosť a zvyšujú bezpečnosť, koordináciu a „inteligentnosť“ využívania dopravných sietí.
Odôvodnenie
IDS sú moderné aplikácie, v ktorých sa využívajú informačné a komunikačné technológie (IKT) pre dopravu a ktoré poskytujú inovatívne služby v oblasti druhov dopravy a riadenia cestnej premávky rozličným používateľom, ako sú cestujúci, používatelia a prevádzkovatelia infraštruktúry cestnej dopravy, správcovia vozového parku a prevádzkovatelia záchranných služieb.
Hoci tieto moderné aplikácie poskytujú cestujúcim lepšiu informovanosť a umožňujú bezpečnejšie, koordinovanejšie a „inteligentnejšie“ využívanie dopravných sietí, nie sú inteligentnými ani sa neriadia inteligenciou, pretože inteligencia je ľudskou vlastnosťou.
Pozmeňujúci a doplňujúci návrh
2
Návrh smernice
Odôvodnenie 3a (nové)
Text predložený Komisiou
Pozmeňujúci a doplňujúci návrh
(3a) Pre rozličné druhy dopravy sa vyvíjali viaceré moderné aplikácie a mechanizmy Spoločenstva, ako napríklad pre železničnú dopravu (ERTMS a TAF-TSI), námornú a riečnu dopravu (LRITS, SafeSeaNet, VTMIS, RIS), leteckú dopravu (SESAR) a pozemnú dopravu, napríklad preprava hospodárskych zvierat.
Odôvodnenie
Cieľom tohto PDN je vymedziť, že sa vyvíjali alebo zaviedli viaceré aplikácie pre rozličné druhy dopravy – ERTMS a TAF-TSI pre železničnú dopravu, LRTIS, SafeSeaNet a VTMIS pre námornú dopravu, riečny informačný systém (River Information System) pre riečnu dopravu a SESAR pre leteckú dopravu, a zdôrazniť, že pre cestnú dopravu neexistuje podobný koherentný rámec Spoločenstva.
Pozmeňujúci a doplňujúci návrh
3
Návrh smernice
Odôvodnenie 7a (nové)
Text predložený Komisiou
Pozmeňujúci a doplňujúci návrh
(7a) Vozidlá, ktoré sú prevádzkované predovšetkým pre ich historickú hodnotu a boli pôvodne registrované a/alebo typovo schválené a/alebo uvedené do používania pred nadobudnutím účinnosti tejto smernice a jej vykonávacích opatrení, by nemali podliehať predpisom a postupom ustanoveným v tejto smernici.
Odôvodnenie
Dodatočné vybavovanie systémami IDS by bolo pri mnohých historických vozidlách prakticky i technicky nemožné.
Preto by sa tieto vozidlá mali z požiadaviek tejto smernice vyňať.
Pozmeňujúci a doplňujúci návrh
4
Návrh smernice
Odôvodnenie 8a (nové)
Text predložený Komisiou
Pozmeňujúci a doplňujúci návrh
(8a) V budúcnosti treba zabezpečiť interoperabilitu aplikácií a služieb poskytovaných zavedením IDS a v prípade potreby zabezpečiť spätnú kompatibilitu aplikácií a služieb IDS.
Odôvodnenie
Nevyhnutne treba zabezpečiť interoperabilitu IDS v EÚ vrátane spätnej kompatibility ich aplikácií a služieb, pretože to má rozhodujúci význam pre súdržné a efektívne zavádzanie IDS.
Pozmeňujúci a doplňujúci návrh
5
Návrh smernice
Odôvodnenie 12
Text predložený Komisiou
Pozmeňujúci a doplňujúci návrh
(12) V prípade aplikácií a služieb IDS, pri ktorých sa požadujú presné a spoľahlivé služby určovania času a polohy, by sa mali použiť satelitné infraštruktúry alebo akékoľvek technológie zabezpečujúce ekvivalentnú úroveň presnosti.
(12) (12) V prípade aplikácií a služieb IDS, pri ktorých sa požadujú presné a spoľahlivé služby určovania času a polohy, by sa mali použiť satelitné infraštruktúry alebo technológie zabezpečujúce ekvivalentnú úroveň presnosti , ako napríklad vyhradená obojsmerná komunikácia s krátkym dosahom (Dedicated Short Range Communication – DSRC) .
Odôvodnenie
Údaje potrebné pre sekundárne telematické aplikácie možno generovať pomocou existujúcich a overených technológií, ako napríklad vyhradenej obojsmernej komunikácie s krátkym dosahom, ktorá je výslovne definovaná ako jedna z troch základných technológií v smernici 2004/52/ES o interoperabilite elektronických mýtnych systémov.
Táto technológia nemá žiadne nevýhody alebo obmedzenia v porovnaní s GPS/GNSS a umožňuje zber usporiadaných údajov odrážajúcich rozličné faktory, ako napríklad emisnú kategóriu a rozmery vozidla, prejdenú vzdialenosť, čas atď. Malo by sa to v každom prípade objasniť.
Pozmeňujúci a doplňujúci návrh
6
Návrh smernice
Článok 1 – pododsek 1
Text predložený Komisiou
Pozmeňujúci a doplňujúci návrh
V tejto smernici sa stanovuje rámec na koordinované zavádzanie a využívanie inteligentných dopravných systémov v rámci Spoločenstva a vývoj špecifikácií potrebných na tento účel.
V tejto smernici sa stanovuje rámec na koordinované a súdržné zavádzanie a využívanie inteligentných dopravných systémov vrátane interoperabilných IDS v rámci Spoločenstva a vývoj špecifikácií potrebných na tento účel.
Odôvodnenie
Nedostatok efektívneho zavádzania IDS v EÚ nepramení iba s absencie koordinovaného rozvoja na úrovni EÚ, ale aj z nesúdržného prístupu rôznych aktérov k aplikáciám IDS.
Interoperabilita je základným predpokladom zaručenia účinného využívania aplikácií a služieb IDS.
Pozmeňujúci a doplňujúci návrh
7
Návrh smernice
Článok 1 – pododsek 2
Text predložený Komisiou
Pozmeňujúci a doplňujúci návrh
Uplatňuje sa na všetky inteligentné dopravné systémy v oblasti cestnej dopravy a rozhrania s inými druhmi dopravy.
Uplatňuje sa na všetky inteligentné dopravné systémy pre cestujúcich, vozidlá a infraštruktúru a ich vzájomné pôsobenie v oblasti cestnej dopravy vrátane mestskej dopravy a rozhrania s inými druhmi dopravy.
Odôvodnenie
V rozsahu pôsobnosti smernice by sa malo výslovne zadefinovať, že IDS sa vzťahujú na všetkých užívateľov ciest, vozidlá a infraštruktúru a na dopravu v mestských oblastiach.
Pozmeňujúci a doplňujúci návrh
8
Návrh smernice
Článok 1 – pododsek 2a (nový)
Text predložený Komisiou
Pozmeňujúci a doplňujúci návrh
Uplatňovaním tejto smernice a opatrení uvedených v článku 4 nie sú dotknuté požiadavky členských štátov týkajúce sa verejného poriadku a bezpečnosti.
Odôvodnenie
Požiadavky členských štátov týkajúce sa verejného poriadku a bezpečnosti treba z rozsahu pôsobnosti smernice vylúčiť.
Pozmeňujúci a doplňujúci návrh
9
Návrh smernice
Článok 2 – písmeno a
Text predložený Komisiou
Pozmeňujúci a doplňujúci návrh
(a) „inteligentné dopravné systémy (IDS)“ znamenajú systémy, v ktorých sa uplatňujú informačné a komunikačné technológie na podporu cestnej dopravy (vrátane infraštruktúry, vozidiel a užívateľov ) a na rozhrania s inými druhmi dopravy;
(a) „inteligentné dopravné systémy (IDS)“ znamenajú systémy, v ktorých sa uplatňujú informačné a komunikačné technológie na podporu cestnej dopravy (vrátane infraštruktúry, vozidiel a používateľov ) a riadenia premávky a mobility a na rozhrania s inými druhmi dopravy vrátane poskytovania multimodálneho interoperabilného vydávania cestovných lístkov ;
Odôvodnenie
Do definície IDS by sa mali zahrnúť aj systémy poskytujúce riadenie premávky.
Multimodálnosť napomôže zvyšovanie účinnosti dopravy.
Pri uplatnení na vydávanie cestovných lístkov môže zaručiť kontinuitu poskytovania služieb.
Pozmeňujúci a doplňujúci návrh
10
Návrh smernice
Článok 2 – písmeno f
Text predložený Komisiou
Pozmeňujúci a doplňujúci návrh
(f) „užívateľ IDS“ znamená akéhokoľvek užívateľa aplikácií alebo služieb IDS vrátane cestujúcich, užívateľov a prevádzkovateľov infraštruktúry cestnej dopravy, správcov vozových parkov a prevádzkovateľov pohotovostných služieb;
(f) „užívateľ IDS“ znamená každého používateľa aplikácií alebo služieb IDS vrátane cestujúcich, slabších účastníkov cestnej premávky , používateľov a prevádzkovateľov infraštruktúry cestnej dopravy, správcov vozových parkov a prevádzkovateľov pohotovostných služieb;
Odôvodnenie
Do rozsahu pôsobnosti smernice treba zahrnúť aj slabších účastníkov cestnej premávky.
Pozmeňujúci a doplňujúci návrh
11
Návrh smernice
Článok 2 – písmeno ha (nové)
Text predložený Komisiou
Pozmeňujúci a doplňujúci návrh
(ha) „slabší účastníci cestnej premávky“ znamenajú nemotorizovaných používateľov ciest, ako napr. chodcov, cyklistov, motocyklistov a osoby so zdravotným postihnutím alebo osoby so zníženou pohyblivosťou.
Odôvodnenie
Treba vložiť definíciu pre ustanovenia o slabších účastníkoch cestnej premávky.
Pozmeňujúci a doplňujúci návrh
12
Návrh smernice
Článok 2 – písmeno ha (nové)
Text predložený Komisiou
Pozmeňujúci a doplňujúci návrh
(ha) „minimálna úroveň aplikácií a služieb IDS“ znamená základnú úroveň IDS aplikácií a služieb, ktoré sú neodmysliteľnou súčasťou TEN-T;
Odôvodnenie
Je nevyhnutné vymedziť minimálnu úroveň aplikácií a služieb IDS, ktoré môžu všetky členské štáty zavádzať, implementovať a prevádzkovať.
Bez tohto vymedzenia by neexistovali konkrétne povinnosti.
Tieto aplikácie a služby by mohli byť spolufinancované EÚ.
Objasnenie minimálnej úrovne služieb IDS je nevyhnutné aj v záujme členských štátov a zúčastnených strán.
Pozmeňujúci a doplňujúci návrh
13
Návrh smernice
Článok 3 – odsek 1
Text predložený Komisiou
Pozmeňujúci a doplňujúci návrh
1.
Členské štáty prijmú opatrenia potrebné na zabezpečenie koordinovaného zavádzania a využívania interoperabilných aplikácií a služieb IDS v rámci Spoločenstva.
1.
Členské štáty prijmú opatrenia potrebné na zabezpečenie koordinovaného zavádzania a využívania efektívnych interoperabilných aplikácií a služieb IDS v rámci Spoločenstva.
Odôvodnenie
Členské štáty prijmú opatrenia potrebné na zabezpečenie koordinovaného zavádzania a využívania efektívnych interoperabilných aplikácií a služieb IDS v rámci Spoločenstva.
Pozmeňujúci a doplňujúci návrh
14
Návrh smernice
Článok 3 – odsek 1a (nový)
Text predložený Komisiou
Pozmeňujúci a doplňujúci návrh
1a.
Členské štáty podľa možností zabezpečia spätnú kompatibilitu aplikácií a služieb IDS v rámci Spoločenstva.
Odôvodnenie
Členské štáty by mali zabezpečiť interoperabilitu IDS, ktorá má rozhodujúci význam pre súdržné a efektívne zavádzanie IDS.
V tejto súvislosti by sa spätná kompatibilita aplikácií a služieb IDS nemala vylučovať, ak je možná na území Spoločenstva.
Pozmeňujúci a doplňujúci návrh
15
Návrh smernice
Článok 3 – odsek 2 - písmeno da (nové)
Text predložený Komisiou
Pozmeňujúci a doplňujúci návrh
(da) predchádzajú vzniku geografického rozdrobenia a nesúdržnosti.
Pozmeňujúci a doplňujúci návrh
16
Návrh smernice
Článok 3 – odsek 3
Text predložený Komisiou
Pozmeňujúci a doplňujúci návrh
3.
Na účely aplikácií a služieb IDS, ktoré vyžadujú globálne, nepretržité, presné a spoľahlivé služby určovania času a polohy, sa použijú satelitné infraštruktúry alebo akékoľvek technológie zabezpečujúce rovnocennú úroveň presnosti.
3.
Na účely aplikácií a služieb IDS, ktoré vyžadujú globálne, nepretržité, presné a spoľahlivé služby určovania času a polohy, sa použijú satelitné infraštruktúry alebo akékoľvek technológie zabezpečujúce rovnocennú úroveň presnosti , ako napríklad DSRC .
Odôvodnenie
Údaje potrebné pre sekundárne telematické aplikácie možno generovať pomocou iných existujúcich a overených technológií, ako napríklad vyhradenej obojsmernej komunikácie s krátkym dosahom, ktorá je výslovne definovaná ako jedna z troch základných technológií v smernici 2004/52/ES o interoperabilite elektronických mýtnych systémov.
Táto technológia nemá žiadne nevýhody alebo obmedzenia v porovnaní s GPS/GNSS a umožňuje zber usporiadaných údajov odrážajúcich rozličné faktory, ako napríklad emisnú kategóriu a rozmery vozidla, prejdenú vzdialenosť, čas atď. Malo by sa to v každom prípade objasniť.
Pozmeňujúci a doplňujúci návrh
17
Návrh smernice
Článok 3 – odsek 4
Text predložený Komisiou
Pozmeňujúci a doplňujúci návrh
4.
Členské štáty zohľadňujú pri prijímaní opatrení uvedených v odsekoch 1 a 2 zásady stanovené v prílohe I.
4.
Členské štáty požadujú pri prijímaní opatrení uvedených v odsekoch 1 a 2 súlad so zásadami stanovenými v prílohe I.
Odôvodnenie
Je nevyhnutné, aby členské štáty prijali potrebné opatrenia na zaručenie súladu so základnými zásadami (efektívnosti, nákladovej účinnosti, geografickej kontinuity, interoperability, stupňa vyspelosti) v záujme vyhodnotenia potrieb.
Pozmeňujúci a doplňujúci návrh
18
Návrh smernice
Článok 3 – odsek 4a (nový)
Text predložený Komisiou
Pozmeňujúci a doplňujúci návrh
4a.
Členské štáty zohľadnia morfologické osobitosti izolovaných zemepisných oblastí a vzdialenosti, ktoré treba prekonávať, aby sa k nim dalo dostať, pričom v prípade potreby uplatnia výnimku zo zásady týkajúcej sa efektívnosti nákladov uvedenej v prílohe I;
Pozmeňujúci a doplňujúci návrh
19
Návrh smernice
Článok 4 – odsek 1, uvádzacia veta
Text predložený Komisiou
Pozmeňujúci a doplňujúci návrh
1.
Komisia vymedzí špecifikácie na zavádzanie a využívanie IDS , predovšetkým v týchto prioritných oblastiach:
1.
Komisia vymedzí špecifikácie na zavádzanie a využívanie IDS v týchto prioritných oblastiach:
Odôvodnenie
Mali by sa vymedziť štyri prioritné oblasti, ktoré zodpovedajú relevantným štyrom činnostiam navrhovaným Komisiou v akčnom pláne pre zavádzanie IDS v Európe, pri ktorých sa navrhuje pre schvaľovanie vykonávacích opatrení navrhuje použitie regulačného postupu s kontrolou.
Pozmeňujúci a doplňujúci návrh
20
Návrh smernice
Článok 4 – odsek 1a (nový)
Text predložený Komisiou
Pozmeňujúci a doplňujúci návrh
(1a) Komisia definuje špecifikácie na povinné zavádzanie a využívanie minimálnej úrovne aplikácií a služieb IDS, predovšetkým v týchto oblastiach:
a) poskytovanie informačných služieb o premávke a doprave v reálnom čase na území celej EÚ,
b) údaje a postupy na poskytovanie bezplatných minimálnych univerzálnych informačných služieb o premávke,
c) harmonizované zavádzanie elektronického volania po celej Európe,
d) vhodné opatrenia v súvislosti s bezpečnými parkovacími miestami pre nákladné a komerčné vozidlá a v súvislosti s telematickými parkovacími a rezervačnými systémami.
Tieto opatrenia, ktoré sú určené na zmenu a doplnenie nepodstatných prvkov tejto smernice jej doplnením, sa prijmú v súlade s regulačným postupom s kontrolou uvedeným v článku 8 ods. 2.
Pozmeňujúci a doplňujúci návrh
21
Návrh smernice
Článok 4 – odsek 1b (nový)
Text predložený Komisiou
Pozmeňujúci a doplňujúci návrh
1b.
Komisia definuje špecifikácie na potrebné zavádzanie a využívanie IDS nad minimálnu úroveň aplikácií a služieb IDS v prípade výstavby alebo údržby TERN, ktorú spolufinancuje Spoločenstvo.
Odôvodnenie
Pri výstavbe novej TERN je dôležité, aby bola „inteligentná“ od začiatku.
V súvislosti s potrebným zavádzaním IDS by sa malo pripraviť hodnotenie vplyvu.
Pozmeňujúci a doplňujúci návrh
22
Návrh smernice
Článok 4 – odsek 2
Text predložený Komisiou
Pozmeňujúci a doplňujúci návrh
2.
Špecifikácie sú založené na zásadách stanovených v prílohe I a obsahujú minimálne základné prvky uvedené v prílohe II.
2.
Špecifikácie sú v súlade so zásadami stanovenými v prílohe I a obsahujú minimálne základné prvky uvedené v prílohe II.
Odôvodnenie
Zásady stanovené v prílohe I (efektívnosť, nákladová účinnosť, geografická kontinuita, interoperabilita, stupeň vyspelosti) sú nevyhnutné na súdržné a efektívne zavádzanie IDS v EÚ.
Z tohto dôvodu by Komisia mala pri navrhovaní a schvaľovaní vlastností IDS prostredníctvom regulačného postupu s kontrolou zabezpečiť súlad s týmito zásadami.
Pozmeňujúci a doplňujúci návrh
23
Návrh smernice
Článok 4 – odsek 2a (nový)
Text predložený Komisiou
Pozmeňujúci a doplňujúci návrh
2a.
V záujme interoperability a delenia záväzkov Komisia v prípade potreby doplní základné prvky stanovené v prílohe II špecifikáciami plánovania, implementácie a prevádzky služieb IDS a stanoví obsah služieb a povinnosti poskytovateľa služieb.
Odôvodnenie
The interoperability and liability issues are indentified as main (horizontal) obstacles for the ITS deployment.
The amendment seeks to introduce provision for the adoption, where appropriate, additional specifications in order to address issues of interoperability and apportionment of liabilities for the planning, implementation and operational use of the ITS services.
In particular, rules on the ITS service providers should be adopted in order to ensure data protection, safety and continuity of services provided.
These measures should be adopted with the RPS and will enable the safe, seamless and efficient operation of ITS services in EU.
Pozmeňujúci a doplňujúci návrh
24
Návrh smernice
Článok 4 - odsek 2b (nový)
Text predložený Komisiou
Pozmeňujúci a doplňujúci návrh
2b.
Špecifikácie určujú aj podmienky, za ktorých môžu členské štáty spolu s Komisiou zavádzať dodatočné pravidlá na poskytovanie týchto služieb na celom území alebo na časti ich územia.
Odôvodnenie
Vzhľadom na charakter ponúkaných služieb a miestne zvláštnosti, členské štáty budú môcť rozhodnúť o osobitných pravidlách v rámci článku 3, napríklad o minimálnej úrovni kvality, ktorú je potrebné prispôsobiť kontextu.
Tieto pravidlá budú zohľadňovať najmä osobitné potreby miestnych orgánov.
Zavedenie týchto povinností si vyžaduje výmenu informácií medzi členskými štátmi a s Komisiou, ktorá bude musieť v niektorých prípadoch vytvoriť siete na výmenu údajov
Pozmeňujúci a doplňujúci návrh
25
Návrh smernice
Článok 4 – odsek 2c (nový)
Text predložený Komisiou
Pozmeňujúci a doplňujúci návrh
2c.
Do prílohy I a/alebo II sa v súlade s postupom uvedeným v článku 251 zmluvy doplnia dodatočné zásady a/alebo prvky či špecifikácie, s ktorými sa v tejto smernici nepočíta.
Odôvodnenie
Zásady zavádzania IDS tak, ako sa uvádzajú v článku 3 a základné prvky špecifikácií uvedené a článku 4 sú základnými ustanoveniami tejto smernice.
Akékoľvek dodatočné prvky by sa do prílohy I a II mali dopĺňať v súlade s postupom uvedeným v článku 251 zmluvy (spolurozhodovací postup).
Pozmeňujúci a doplňujúci návrh
26
Návrh smernice
Článok 4 – odsek 2c (nový)
Text predložený Komisiou
Pozmeňujúci a doplňujúci návrh
2c.
Pred schválením špecifikácií uvedených v odsekoch 2a a 2b Komisia vypracuje vhodné hodnotenie vplyvu.
Odôvodnenie
Pred schválením špecifikácií Komisia vypracuje hodnotenie vplyvu pozostávajúce z kompletnej analýzy nákladov a prínosov vykonávacích opatrení uvedených v článku 4.
Hodnotenie vplyvu sa týka otázok dodatočných ekonomických nákladov ekonomických aktérov a parametrov súvisiacich s hospodárskym cyklom IDS.
Pozmeňujúci a doplňujúci návrh
27
Návrh smernice
Článok 5 – odsek 1a (nový)
Text predložený Komisiou
Pozmeňujúci a doplňujúci návrh
1a.
V súvislosti so zariadeniami a softvérom IDS uvedenými v odseku 1, sa národným orgánom zodpovedným za typové schvaľovanie zariadení a softvéru IDS podľa tejto smernice oznámia príslušné špecifikácie zodpovednosti.
Odôvodnenie
Treba riešiť otázku zodpovednosti aplikácií a služieb IDS, pretože je jednou z hlavných bariér efektívneho zavádzania IDS.
Toto ustanovenie by pokrývalo predovšetkým prenosné zariadenia a vybavenie infraštruktúry.
Pozmeňujúci a doplňujúci návrh
28
Návrh smernice
Článok 5 – odsek 2
Text predložený Komisiou
Pozmeňujúci a doplňujúci návrh
2.
Členské štáty oznámia Komisii vnútroštátne orgány zodpovedné za typové schválenie zariadení a softvérových aplikácií IDS, na ktoré sa vzťahuje táto smernica.
Komisia oznámi takéto informácie ostatným členským štátom.
2.
Členské štáty oznámia Komisii vnútroštátne orgány zodpovedné za typové schválenie zariadení a softvérových aplikácií IDS spolu s homologizáciou dodávateľov softvérových aplikácií IDS , na ktoré sa vzťahuje táto smernica.
Komisia oznámi takéto informácie ostatným členským štátom.
Odôvodnenie
Typové schválenie je potrebné, pokiaľ ide o zariadenie inteligentnej dopravy.
So zreteľom na vývojový charakter softvérov by však bola vhodnejšia homologizácia dodávateľov členskými štátmi.
Pozmeňujúci a doplňujúci návrh
29
Návrh smernice
Článok 5 – odsek 3a (nový)
Text predložený Komisiou
Pozmeňujúci a doplňujúci návrh
3a.
Zariadenia a softvér IDS sa môžu uvádzať na trh a do prevádzky iba vtedy, keď sú riadne inštalované, udržiavané a využívané na zamýšľaný účel, neohrozujú zdravie ani bezpečnosť osôb, ani životné prostredie, prípadne ani majetok, v súlade s príslušnymi právnymi predpismi Spoločenstva.
Odôvodnenie
Keď sa zariadenie a softvér IDS uvádza na trh malo by sa zabezpečiť, aby neohrozovali zdravie ani bezpečnosť osôb, ani životné prostredie, prípadne ani majetok, v súlade s príslušnymi právnymi predpismi Spoločenstva.
Je to všeobecná požiadavka, ktorá sa uplatňuje na viacero sektorov a výrobkov v EÚ.
Pozmeňujúci a doplňujúci návrh
30
Návrh smernice
Článok 5 – odsek 3b (nový)
Text predložený Komisiou
Pozmeňujúci a doplňujúci návrh
3b.
Zariadenie a softvér IDS spĺňajú schválené špecifikácie podľa článku 4, ak spĺňajú podľa potreby príslušné vnútroštátne či európske normy v súlade so smernicou 98/34/ES Európskeho parlamentu a Rady z 22. júna 1998, ktorou sa ustanovuje postup poskytovania informácií v oblasti technických noriem a predpisov a pravidlá pre služby informačnej spoločnosti 1 ;
1 Ú. v.
ES L 204, 21.7.1998, s.
37.
Odôvodnenie
V návrhu Komisie sa výslovne nepočíta s pravidlami pre schvaľovanie technických špecifikácií a noriem pre IDS.
Hoci by táto smernica nemala obmedzovať schvaľovanie takýchto požiadaviek, treba odkázať na existujúce postupy umožňujúce považovať výrobky a služby za spĺňajúce normy schválené národnými alebo európskymi normalizačnými orgánmi – Európskym výborom pre normalizáciu (CEN), Európskym výborom pre normalizáciu v elektrotechnike (Cenelec) a Európskym inštitútom pre telekomunikačné normy (ETSI)..
Pozmeňujúci a doplňujúci návrh
31
Návrh smernice
Článok 5a (nový)
Text predložený Komisiou
Pozmeňujúci a doplňujúci návrh
Článok 5a
Výbor pre technické normy a predpisy
Ak sa členský štát alebo Komisia domnieva, že normy uvedené v článku 5 ods. 3b nespĺňajú v plnej miere základné špecifikácie uvedené v článku 4, potom príslušný členský štát alebo Komisia informuje stály výbor zriadený podľa článku 5 smernice 98/34/EHS a predloží zdôvodnenie.
Výbor urýchlene vydá stanovisko.
Komisia, prihliadajúc na stanovisko výboru, informuje členské štáty o tom, či sa tieto normy majú, alebo nemajú stiahnuť z oznámení uvedených v článku 5 tejto smernice.
Odôvodnenie
Tento PDN je zameraný na zlepšenie normalizácie IDS a umožnilo by sa ním využívať stály výbor a postup uvedený v článku 5 smernice 98/37/ES, ktorou sa ustanovuje postup poskytovania informácií v oblasti technických noriem a predpisov a pravidlá pre služby informačnej spoločnosti.
Pozmeňujúci a doplňujúci návrh
32
Návrh smernice
Článok 6 – odsek 1
Text predložený Komisiou
Pozmeňujúci a doplňujúci návrh
1.
Členské štáty zabezpečia, aby sa spracovanie osobných údajov potrebných na prevádzku IDS uskutočňovalo v súlade s pravidlami Spoločenstva o ochrane slobôd a základných práv jednotlivcov, najmä so smernicami 95/46/ES a 2002/58/ES.
1.
Členské štáty zabezpečia, aby sa zber, uchovávanie a spracúvanie osobných údajov potrebných na prevádzku IDS uskutočňovalo v súlade s pravidlami Spoločenstva o ochrane slobôd a základných práv jednotlivcov, najmä so smernicami 95/46/ES a 2002/58/ES.
Odôvodnenie
Treba zabezpečiť dôvernosť sféry jednotlivca a súlad s legislatívou ES o ochrane osobných údajov a rovnako zabezpečiť primerané fungovanie aplikácií a služieb IDS.
Pozmeňujúci a doplňujúci návrh
33
Návrh smernice
Článok 6 – odsek 1a (nový)
Text predložený Komisiou
Pozmeňujúci a doplňujúci návrh
1a.
Na zabezpečenie dôvernosti sa v prípade potreby podporuje používanie anonymných údajov na účely prevádzky aplikácií a/alebo služieb IDS:
Odôvodnenie
Treba zabezpečiť dôvernosť sféry jednotlivca a súlad s legislatívou ES o ochrane osobných údajov a rovnako zabezpečiť primerané fungovanie aplikácií a služieb IDS.
Pozmeňujúci a doplňujúci návrh
34
Návrh smernice
Článok 6 – odsek 1b (nový)
Text predložený Komisiou
Pozmeňujúci a doplňujúci návrh
1b.
Osobné údaje sa môžu spracúvať iba to tej miery, do akej je toto spracúvanie nevyhnutné na fungovanie aplikácií a/alebo služieb IDS.
Odôvodnenie
Treba zabezpečiť dôvernosť sféry jednotlivca a súlad s legislatívou ES o ochrane osobných údajov a rovnako zabezpečiť primerané fungovanie aplikácií a služieb IDS.
Pozmeňujúci a doplňujúci návrh
35
Návrh smernice
Článok 6 – odsek 1c (nový)
Text predložený Komisiou
Pozmeňujúci a doplňujúci návrh
1c.
Ak ide o osobitné kategórie údajov uvedené v článku 8 smernice 95/46/ES, takéto údaje sa budú spracúvať iba vtedy, keď osoba, o ktorej údaje ide, dá výslovný súhlas na spracovanie týchto údajov pod podmienkou informovanosti.
Odôvodnenie
Treba zabezpečiť dôvernosť sféry jednotlivca a súlad s legislatívou ES o ochrane osobných údajov a rovnako zabezpečiť primerané fungovanie aplikácií a služieb IDS.
Pozmeňujúci a doplňujúci návrh
36
Návrh smernice
Článok 6 – odsek 2
Text predložený Komisiou
Pozmeňujúci a doplňujúci návrh
2.
Členské štáty predovšetkým zabezpečia, aby boli údaje a záznamy IDS chránené pred zneužitím vrátane nezákonného prístupu, zmeny alebo straty.
2.
Členské štáty zabezpečia, aby boli údaje a záznamy IDS chránené pred zneužitím vrátane nezákonného prístupu, zmeny alebo straty a aby sa nesmeli použiť na iné účely než tie, ktoré sú uvedené v tejto smernici .
Odôvodnenie
Pozmeňujúci a doplňujúci návrh posilňuje ochranu údajov.
Niektorí užívatelia IDS (napr. viď „správcovia vozových parkov“ čl. 2.f) nesmú v žiadnom prípade využívať služby IDS na kontrolu zamestnancov.
Pozmeňujúci a doplňujúci návrh
37
Návrh smernice
Článok 7
Text predložený Komisiou
Pozmeňujúci a doplňujúci návrh
Článok 7
vypúšťa sa
Postup prijímania zmien a doplnení
Komisia môže meniť a dopĺňať prílohy s cieľom vyjadriť skúsenosti získané uplatňovaním tejto smernice a môže ďalej prispôsobovať prílohy technickému pokroku.
Tieto opatrenia zamerané na zmenu a doplnenie nepodstatných prvkov tejto smernice okrem iného jej doplnením sa prijmú v súlade s regulačným postupom s kontrolou uvedeným v článku 8 ods. 2.
Odôvodnenie
Prílohy I a II, t.j. zásady zavádzania IDS tak, ako sa uvádzajú v článku 3 a základné prvky špecifikácií uvedené a článku 4 sú základnými ustanoveniami tejto smernice.
Z tohto dôvodu by sa prílohy nemali meniť ani dopĺňať komitologickým regulačným postupom s kontrolou a postupom uvedeným v článku 251 zmluvy – spolurozhodovacím postupom.
Pozmeňujúci a doplňujúci návrh
38
Návrh smernice
Článok 7a (nový) - odsek 1 (nový)
Text predložený Komisiou
Pozmeňujúci a doplňujúci návrh
Článok 7a
1.
Komisia vypracúva ročný pracovný program založený na základných prvkoch uvedených v prílohe II k tejto smernici, a to po prvý krát najneskôr tri mesiace po nadobudnutí účinnosti tejto smernice.
Odôvodnenie
Pracovný program je nevyhnutný s cieľom každoročne zapracovať vykonávacie opatrenia pre špecifikácie IDS, ktoré sa majú schváliť.
Umožní sa tým prepojenie základných prvkov IDS a konečných termínov na dosiahnutie výsledkov.
Prvý program o základných prvkoch pre zavádzanie IDS by sa mal schváliť najneskôr tri mesiace po nadobudnutí účinnosti tejto smernice.
Pozmeňujúci a doplňujúci návrh
39
Návrh smernice
Článok 7a (nový) - odsek 2 (nový)
Text predložený Komisiou
Pozmeňujúci a doplňujúci návrh
2.
Komisia zohľadňuje výsledky práce výborov zriadených v súlade s inými aktmi Spoločenstva podľa rozličných oblastí IDS vrátane Európskej poradnej skupiny pre IDS uvedenej v článku 9.
Odôvodnenie
Všeobecná povinnosť zohľadňovať výsledky práce relevantných výborov zriadených v rámci iných smerníc, nariadení alebo rozhodnutí ES, napríklad o elektronických cestných mýtnych systémoch, o harmonizovaných riečnych informačných službách (RIS) pre vnútrozemskú vodnú dopravu, o typovom schvaľovaní motorových vozidiel alebo o TEN-T, je potrebná na zabezpečenia súdržného zavádzania a na vytvorenie synergií.
Vzhľadom na to by bola práca poradnej skupiny pre IDS cennou pomôckou pri navrhovaní vykonávacích opatrení.
Pozmeňujúci a doplňujúci návrh
40
Návrh smernice
Článok 7a (nový) - odsek 3 (nový)
Text predložený Komisiou
Pozmeňujúci a doplňujúci návrh
3.
Komisia v úzkej spolupráci s členskými štátmi zabezpečí celkový súlad a komplementaritu zavádzania IDS s ďalšími dôležitými politikami, programami a akciami Spoločenstva.
Odôvodnenie
Komisia by v úzkej spolupráci s členskými štátmi mala zabezpečiť celkový vzájomný súlad a komplementaritu zavádzania IDS s ďalšími politikami a iniciatívami ES, a tak zvýšiť synergie a efektívnosť politík ES.
Pozmeňujúci a doplňujúci návrh
41
Návrh smernice
Článok 7a (nový) - odsek 4 (nový)
Text predložený Komisiou
Pozmeňujúci a doplňujúci návrh
4.
Komisia aktívne spolupracuje s európskymi a medzinárodnými normalizačnými orgánmi na opatreniach stanovených v prílohách I a II .
Odôvodnenie
Treba riešiť problémy spojené so spoluprácou s medzinárodnými organizáciami v oblasti IDS a normalizácie.
Pozmeňujúci a doplňujúci návrh
42
Návrh smernice
Článok 7a (nový) - odsek 5 (nový)
Text predložený Komisiou
Pozmeňujúci a doplňujúci návrh
5.
Komisia koná v súlade s postupom uvedeným v článku 8 ods. 1a na účely:
a) schvaľovania a modifikácie ročných pracovných programov,
b) určovania prioritných oblastí medzinárodnej spolupráce.
Ročný pracovný program a prioritné oblasti medzinárodnej spolupráce sa zverejňujú v Úradnom vestníku Európskej únie.
Odôvodnenie
Týmto PDN sa zavádza regulačný postup pre rozhodnutia súvisiace s ročným pracovnými programami a prioritnými oblasťami medzinárodnej spolupráce.
Rozhodnutia v oboch oblastiach sa musia zverejňovať v úradnom vestníku, aby sa zaručila informovanosť všetkých zainteresovaných strán a transparentnosť práce pri zavádzaní IDS.
Pozmeňujúci a doplňujúci návrh
43
Návrh smernice
Článok 7a (nový) – odsek 6 (nový)
Text predložený Komisiou
Pozmeňujúci a doplňujúci návrh
.
6.
Komisia v súlade s regulačným postupom s kontrolou uvedeným v článku 8 ods. 2, najneskôr do šestich mesiacov od nadobudnutia účinnosti tejto smernice prijme pracovný program, ktorý bude obsahovať ciele a lehoty na realizáciu prílohy II.
Odôvodnenie
Príloha II nestanovuje poradie priorít a nevymedzuje ani termíny na ich zavedenie.
Komisia spolu s výborom pre IDS by teda mala stanoviť ciele a lehoty na realizáciu.
Pracovný program si môže vyžadovať úpravy, najmä so zreteľom na technický vývoj a napredovanie prác.
Preto treba poskytnúť možnosť pre periodickú revíziu pracovného programu.
Pozmeňujúci a doplňujúci návrh
44
Návrh smernice
Článok 8 – odsek 1a (nový)
Text predložený Komisiou
Pozmeňujúci a doplňujúci návrh
1a.
Ak sa odkazuje na tento odsek, uplatňujú sa články 5 a 7 rozhodnutia 1999/468/ES, so zreteľom na jeho článok 8.
Lehota ustanovená v článku 5 ods. 6 rozhodnutia 1999/468/ES je tri mesiace.
Odôvodnenie
Týmto PDN sa zavádzajú odkazy ma smernicu súvisiacu s regulačným postupom (rozhodnutie 199/468/ES) pre rozhodnutia o ročných programoch a prioritných oblastiach medzinárodnej spolupráce.
Lehota na nahliadnutie sa navrhuje v dĺžke tri mesiace.
Pozmeňujúci a doplňujúci návrh
45
Návrh smernice
Článok 9 – odsek 1a (nový)
Text predložený Komisiou
Pozmeňujúci a doplňujúci návrh
1a.
Komisia zabezpečí, aby zástupcovia Európskej poradnej skupiny pre IDS boli kompetentní a aby boli v skupine primerane zastúpené odvetvia priemyslu a používatelia, ktorých sa týkajú opatrenia, ktoré môže Komisia v rámci tejto smernice navrhnúť.
Odôvodnenie
Komisia by mala zlepšiť primeranú účasť subjektov zainteresovaných na IDS v Európskej poradnej skupine pre IDS.
Pozmeňujúci a doplňujúci návrh
46
Návrh smernice
Článok 9 – odsek 1b (nový)
Text predložený Komisiou
Pozmeňujúci a doplňujúci návrh
1b.
Európska poradná skupina pre IDS poskytuje technické posudky k návrhom špecifikácií uvedených v článku 4.
Odôvodnenie
Smernica by mala poskytnúť Európskej poradnej skupine pre IDS možnosť vydávať posudky k návrhom textov Komisie o špecifikáciách stanovených v článku 4.
Pozmeňujúci a doplňujúci návrh
47
Návrh smernice
Článok 9 – odsek 1c (nový)
Text predložený Komisiou
Pozmeňujúci a doplňujúci návrh
1c.
Práca Európskej poradnej skupiny pre IDS by mala byť transparentná.
Odôvodnenie
Práca poradnej skupiny pre IDS by sa mala vyznačovať transparentnosťou a otvorenosťou.
Pozmeňujúci a doplňujúci návrh
48
Návrh smernice
Článok 10 – odsek 4
Text predložený Komisiou
Pozmeňujúci a doplňujúci návrh
4.
Komisia podáva správu Európskemu parlamentu a Rade dvakrát za rok.
4.
Komisia podáva Európskemu parlamentu a Rade dvakrát za rok správu o pokroku pri implementácii tejto smernice spolu s analýzou fungovania pravidiel stanovených v prílohách I a II a posúdi potrebu zmeny a doplnenia tejto smernice .
Komisia podáva Európskemu parlamentu a Rade dvakrát za rok správu najmä o stave financovania a v prípade potreby Komisia navrhne finančný základ implementácie minimálnej úrovne aplikácií a služieb IDS.
Odôvodnenie
Správy Európskemu parlamentu a Rade by mali jednoznačne zahŕňať stav zavádzania IDS, ako aj analýzu fungovania pravidiel stanovených v prílohách I a II, a mala by sa v nich posúdiť potrebnosť zmeny a doplnenia tejto smernice.
Umožní sa tým lepšie monitorovanie a identifikácia kľúčového pokroku, ako aj kontrola vykonávania cieľov smernice a príprava možných zásahov na základe riadneho vyhodnotenia.
Financovanie minimálnej úrovne služieb IDS je kľúčovou otázkou.
Komisia by o tejto otázke mala podávať správu dvakrát ročne.
Pozmeňujúci a doplňujúci návrh
49
Návrh smernice
Článok 11 – odsek 1
Text predložený Komisiou
Pozmeňujúci a doplňujúci návrh
1.
Členské štáty uvedú do účinnosti zákony, iné právne predpisy a správne ustanovenia potrebné na dosiahnutie súladu s touto smernicou najneskôr do [ 24 mesiacov po nadobudnutí účinnosti tejto smernice].
Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
1.
Členské štáty uvedú do účinnosti zákony, iné právne predpisy a správne ustanovenia potrebné na dosiahnutie súladu s touto smernicou najneskôr do [ 12 mesiacov po nadobudnutí účinnosti tejto smernice].
Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
Odôvodnenie
Obdobie 24 mesiacov je na transpozíciu pridlhé.
Pozmeňujúci a doplňujúci návrh
50
Návrh smernice
Príloha I - písmeno a
Text predložený Komisiou
Pozmeňujúci a doplňujúci návrh
(a) Účinnosť – schopnosť konkrétne prispievať k riešeniu kľúčových úloh vplývajúcich na cestnú dopravu v Európe (napr. zmiernenie preťaženia, zníženie emisií, zvýšenie energetickej účinnosti, dosiahnutie vyššej úrovne bezpečnosti);
(a) Efektívnosť – schopnosť konkrétne prispievať k riešeniu kľúčových úloh vplývajúcich na cestnú dopravu v Európe (napr. zmiernenie preťaženia, zníženie emisií, zvýšenie energetickej účinnosti, dosiahnutie vyššej úrovne bezpečnosti, riešenie problémov súvisiacich so slabšími účastníkmi cestnej premávky) ;
Odôvodnenie
Do hodnotenia potrieb treba bezpodmienečne zahrnúť problémy súvisiace so slabšími účastníkmi cestnej premávky vrátane osôb so zníženou pohyblivosťou.
Pozmeňujúci a doplňujúci návrh
51
Návrh smernice
Príloha I – písmeno c
Text predložený Komisiou
Pozmeňujúci a doplňujúci návrh
(c) Geografická kontinuita – schopnosť zabezpečiť plynulé poskytovanie služieb v celom Spoločenstve, predovšetkým v transeurópskej dopravnej sieti;
(c) Geografická kontinuita – schopnosť zabezpečiť plynulé poskytovanie služieb v celom Spoločenstve a na jeho vonkajších hraniciach , predovšetkým v transeurópskej dopravnej sieti;
Odôvodnenie
Možnosť využívať aplikácie a služby IDS na vonkajších hraniciach EÚ je takmer rovnako dôležitá ako v rámci EÚ.
Cezhraničná spolupráca je dôležitá na administratívnej i technickej úrovni.
Pozmeňujúci a doplňujúci návrh
52
Návrh smernice
Príloha I – písmeno ea (nové)
Text predložený Komisiou
Pozmeňujúci a doplňujúci návrh
(ea) intermodalita – zmena prepravy nákladu z cestnej dopravy na námornú pobrežnú, železničnú, riečnu alebo kombinovanú dopravu, v rámci ktorej je podiel cestnej dopravy čo najefektívnejší.
Odôvodnenie
Rozsah pôsobnosti smernice sa vzťahuje na všetky IDS v oblasti cestnej dopravy a na rozhrania s inými druhmi dopravy.
Preto je kľúčové zahrnúť intermodalitu aj do zásad smernice o zavádzaní IDS.
Pozmeňujúci a doplňujúci návrh
53
Návrh smernice
Príloha II – odsek 2 – písmeno b
Text predložený Komisiou
Pozmeňujúci a doplňujúci návrh
(b) vymedzenie nevyhnutných opatrení na využívanie inovačných technológií IDS (zariadení rádiofrekvenčnej identifikácie (RFID) alebo systému Galileo/Egnos) pri používaní aplikácií IDS (najmä pri lokalizácii a sledovaní nákladov pozdĺž ich prepravnej trasy a v rozličných druhoch prepravy) pre logistiku nákladnej prepravy (eFreight), predovšetkým:
(b) vymedzenie nevyhnutných opatrení na využívanie inovačných technológií IDS (zariadení rádiofrekvenčnej identifikácie (RFID , DSRC alebo systému Galileo/Egnos) pri používaní aplikácií IDS (najmä pri lokalizácii a sledovaní nákladov pozdĺž ich prepravnej trasy a v rozličných druhoch prepravy) pre logistiku nákladnej prepravy (eFreight), predovšetkým:
dostupnosť príslušných technológií IDS pre subjekty vyvíjajúce aplikácie IDS a ich využívanie týmito subjektmi;
dostupnosť príslušných technológií IDS pre subjekty vyvíjajúce aplikácie IDS a ich využívanie týmito subjektmi;
integrácia výsledkov lokalizácie (získaných napr. prostredníctvom RFID a/alebo systému Galileo/EGNOS) do nástrojov a stredísk riadenia premávky;
– integrácia výsledkov lokalizácie (získaných napr. prostredníctvom RFID, DSRC a/alebo systému Galileo/EGNOS) do nástrojov a stredísk riadenia premávky;
Odôvodnenie
Integrácia výsledkov lokalizácie založených na DSRC sa už v podstate uplatňuje v nástrojoch a strediskách riadenia premávky, a mala by sa preto výslovne uviesť.
Pozmeňujúci a doplňujúci návrh
54
Návrh smernice
Príloha II – odsek 2 – písmeno ca (nové)
Text predložený Komisiou
Pozmeňujúci a doplňujúci návrh
(ca) vymedzenie potrebných opatrení na zabezpečenie ucelených služieb IDS v rámci Spoločenstva a na jeho vonkajších hraniciach,
Odôvodnenie
Možnosť využívať aplikácie a služby IDS na vonkajších hraniciach EÚ je takmer rovnako dôležitá ako v rámci EÚ.
Cezhraničná spolupráca je dôležitá na administratívnej i technickej úrovni.
Pozmeňujúci a doplňujúci návrh
55
Návrh smernice
Príloha II – odsek 3 – písmeno ba (nové)
Text predložený Komisiou
Pozmeňujúci a doplňujúci návrh
(ba) vymedzenie opatrení na zaručenie bezpečnosti slabších účastníkov cestnej premávky pomocou využívania systémov riadenia mobility pre poskytovateľov služieb a používateľov so zreteľom na zavádzanie progresívnych pomocných jazdných systémov a rozhraní človek – stroj,
Pozmeňujúci a doplňujúci návrh
56
Návrh smernice
Príloha II – časť 4 – písmeno b - zarážka 4a (nová)
Text predložený Komisiou
Pozmeňujúci a doplňujúci návrh
vymedzenie regulačného rámca pre rozhrania človek – stroj, s cieľom riešiť otázky zodpovednosti a poskytnúť spoľahlivejšie prispôsobenie charakteristík funkčnej bezpečnosti IDS pre ľudské zdravie,
DÔVODOVÁ SPRÁVA
Návrh Komisie na smernicu, ktorou sa ustanovuje rámec na zavedenie inteligentných dopravných systémov (IDS) v oblasti cestnej dopravy a na rozhrania s inými druhmi dopravy
KOM(2008) 0887. je zameraný na zabezpečenie nadnárodného zavádzania aplikácií IDS a harmonizovaných cezhraničných služieb v oblasti informácií o premávke a cestovaní a riadenia premávky.
IDS sú tvorené progresívnymi aplikáciami využívajúcimi informačné a komunikačné technológie (IKT) dopravy a poskytujú inovatívne služby o druhoch dopravy a riadení premávky rôznym užívateľom, ako napríklad cestujúcim, užívateľom cestnej dopravnej infraštruktúry, ako aj prevádzkovateľom, správcom vozových parkov a prevádzkovateľom pohotovostných služieb.
Aplikácie IDS preukázali svoju efektívnosť tým, že prispeli k zvýšeniu účinnosti a bezpečnosti dopravy a k dosiahnutiu politického cieľa čistejšej dopravy.
Ich výhody pre užívateľov a infraštruktúru v Európe však nie sú optimálne využité.
V hodnotení vplyvu smernice o IDS
SEK(2008)3083 a SEK(2008)3084 .
Komisia popisuje naliehavé problémy v dopravnej politike – preťaženie cestnej dopravy má ročne vplyv na HDP v EÚ vo výške 1 %, počet smrteľných úrazov na cestách stále dosahuje 42 953 (2006), čo ďaleko prevyšuje provizórny cieľ zníženia na 25 000 do roku 2010, a emisie CO 2 v cestnej doprave sa na celkových emisiách CO 2 v doprave podieľajú 72 %.
Komisia predovšetkým konštatuje, že rozvoj IDS je pomalší, ako sa očakávalo, a služby sa zavádzajú fragmentovane, čím sa vytvára zmes vnútroštátnych, regionálnych a miestnych riešení ohrozujúca integritu jednotného trhu.
Oblasťami, v ktorých Komisia identifikovala hlavné prekážky podpory IDS, sú nedostatok interoperability a efektívnej spolupráce medzi zainteresovanými subjektmi a nedoriešené otázky dôvernosti údajov a zodpovednosti.
V záujme urýchlenia koordinovaného zavádzania IDS a riešenia prekážok pri tomto zavádzaní Komisia navrhuje smernicu ako právny nástroj spĺňajúci zásady proporcionality a subsidiarity.
Účel a ciele
Účelom návrhu je stanoviť mechanizmy potrebné na podporu aplikácií a služieb IDS pre cestnú dopravu a ich prepojenie s ostatnými druhmi dopravy.
V návrhu sa stanovujú povinnosti členských štátov v záujme zabezpečenia zavádzania a používania interoperabilných aplikácií a služieb IDS.
Navrhuje sa, aby členské štáty pri zavádzaní IDS zohľadnili kľúčové zásady ako efektívnosť, nákladová účinnosť, geografická kontinuita, interoperabilita a stupeň vyspelosti, ktoré sú uvedené v prílohe I.
Spoločné špecifikácie
Treba zdôrazniť vzťah medzi smernicou o IDS a akčným plánom pre zavádzanie IDS v Európe, pretože existuje jasné ustanovenie (článok 4) o vykonávaní prioritných oblastí akčného plánu prostredníctvom vykonávacích opatrení.
Prijatie spoločných špecifikácií prostredníctvom vykonávacích opatrení na úrovni EÚ Európskym výborom pre IDS s regulačným postupom s kontrolou sa vzťahuje najmä na štyri prioritné oblasti:
1.
Optimálne využívanie údajov o cestách, premávke a cestovaní
2.
Kontinuita služieb IDS súvisiacich s riadením premávky a nákladnej prepravy v európskych dopravných koridoroch a mestských aglomeráciách
3.
Bezpečnosť na cestách a bezpečnostné aplikácie IDS
4.
Integrácia vozidiel do dopravnej infraštruktúry
Štyri prioritné oblasti, pre ktoré sa musia stanoviť spoločné špecifikácie, sú rovnaké ako štyri zo šiestich akcií navrhovaných v akčnom pláne.
Základné prvky sú špecifikované v prílohe II.
V článku 5 sa navrhuje vzájomné uznávanie typového schvaľovania vnútroštátnymi orgánmi v súvislosti s vybavením a softvérom cestnej infraštruktúry.
V smernici sa odkazuje na rámcové smernice o bezpečnosti a ochrane údajov s cieľom zaručiť súkromie a bezpečnosť (článok 6).
Navrhuje sa tiež vytvorenie Európskej poradnej skupiny pre IDS, ktorá by poskytovala poradenstvo Komisii.
Stanovisko spravodajcu
Smernica je primeraným legislatívnym nástrojom pre IDS v EÚ s koordinovanejším a súdržnejším prístupom.
Jednoznačne treba zabezpečiť interoperabilnejšie aplikácie a služby IDS v Európe vrátane spätnej kompatibility, ak je to možné.
Informácie pre všetkých cestujúcich a všetky druhy dopravy zlepšujú spoločnú modalitu a sú nevyhnutné na vytvorenie konkurencieschopnejšieho a účinnejšieho prostredia pre dopravnú infraštruktúru.
Mala by sa zabezpečiť súdržnosť medzi skúsenosťami zainteresovaných subjektov a skúsenosťami z akčného plánu a štandardizácie.
Hoci nemožno popierať potrebu regulačného postupu pre zavádzanie IDS, obsah implementačných špecifikácií by sa mal obmedziť.
Pri ochrane údajov treba zvážiť používanie anonymných údajov, súhlas užívateľov a rešpektovať súkromie už v skorých fázach návrhu IDS.
Otázky zodpovednosti sa musia riešiť prostredníctvom príslušného zapojenia odborníkov v oblasti a zo všetkých zainteresovaných subjektov.
Treba tiež nájsť primeranú rovnováhu zastúpenia všetkých zainteresovaných subjektov IDS v Európskej poradnej skupine pre IDS, aby mala formálnejšiu poradnú úlohu a bola transparentnejšia.
V opatreniach pre spoločné špecifikácie by sa mal posilniť príslušný rámec rozhraní človek – stroj v záujme zvyšovania bezpečnosti slabších účastníkov cestnej premávky.
POSTUP
Názov
Inteligentné dopravné systémy v oblasti cestnej dopravy a rozhrania s inými druhmi dopravy
Referenčné čísla
KOM(2008)0887 – C6-0512/2008 – 2008/0263(COD)
Dátum predloženia v EP
16.12.2008
Gestorský výbor
dátum oznámenia na schôdzi
TRAN
13.1.2009
Výbory požiadané o stanovisko
dátum oznámenia na schôdzi
ITRE
13.1.2009
Bez predloženia stanoviska
dátum rozhodnutia
ITRE
19.1.2009
Spravodajkyňa
dátum menovania
Anne E. Jensen
8.12.2008
Prerokovanie vo výbore
17.2.2009
30.3.2009
Dátum prijatia
31.3.2009
Výsledok záverečného hlasovania
+:
–:
0:
32
2
Poslanci prítomní na záverečnom hlasovaní
Gabriele Albertini, Inés Ayala Sender, Paolo Costa, Luis de Grandes Pascual, Petr Duchoň, Saïd El Khadraoui, Robert Evans, Emanuel Jardim Fernandes, Francesco Ferrari, Brigitte Fouré, Mathieu Grosch, Georg Jarzembowski, Stanisław Jałowiecki, Timothy Kirkhope, Rodi Kratsa-Tsagaropoulou, Jörg Leichtfried, Eva Lichtenberger, Marian-Jean Marinescu, Erik Meijer, Luís Queiró, Reinhard Rack, Ulrike Rodust, Gilles Savary, Brian Simpson, Renate Sommer, Dirk Sterckx, Ulrich Stockmann, Michel Teychenné, Yannick Vaugrenard, Roberts Zīle
Náhradníci prítomní na záverečnom hlasovaní
Elisabeth Jeggle, Anne E. Jensen, Marie Panayotopoulos-Cassiotou
Náhradníci (čl. 178 ods. 2) prítomní na záverečnom hlasovaní
Elisabeth Schroedter
Dátum predloženia
3.4.2009
