ÚSTNA OTÁZKA H-0137/10
pre hodinu otázok na schôdzi v apríli 2010
v súlade s článkom 116 rokovacieho poriadku
predkladá:
Zigmantas Balčytis
Komisii
Vec: Ochrana práv detí v Európskej únii
Ustanovenie Lisabonskej zmluvy o právach detí umožňuje Spoločenstvu prijímať opatrenia s cieľom zabezpečiť, aby boli práva detí začlenené do všetkých hlavných oblastí politík.
Je znepokojivé, že sexuálne zneužívanie detí predstavuje v EÚ aj naďalej vážny problém.
V niektorých členských štátoch existujú detské domovy, v ktorých nie je žiadna záruka primeranej životnej úrovne ani adekvátneho štandardu starostlivosti a v ktorých dochádza k sexuálnemu zneužívaniu.
Vyšetrovanie takýchto prípadov prebieha veľmi pomaly.
Domnieva sa Komisia, že je potrebné, aby sa na úrovni Spoločenstva monitoroval spôsob vykonávania ochrany práv detí a aby sa tiež prísnejšie dohliadalo na to, ako členské štáty zabezpečujú ochranu práv detí a či inštitúcie poverené touto úlohou vykonávajú svoju prácu náležite v záujme ochrany najzraniteľnejšej časti spoločnosti, čiže detí?
