Pondelok v plenárnom zasadnutí: Gruzínsko, vzťahy s Ruskom, spravodlivosť a vnútro
Inštitúcie
2008-09-02 - 15:56
Závery samitu predstavil francúzsky minister zahraničia Kouchner Prvé septembrové plenárne zasadnutie EP sa mimoriadne koná v Bruseli.
V úvodný deň sa poslanci venovali najmä situácii v Gruzínsku, o ktorej v pondelok rokovali aj lídri krajín EÚ.
Závery tohto samitu poslancom predstavil francúzsky minister zahraničných vecí Bernard Kouchner.
Na programe plenárnej schôdze sa objavila aj problematika uznávania rozsudkov a nerovnomerného zaobchádzania so žiadateľmi o azyl v jednotlivých krajinách EÚ.
Vzťahy s Ruskom
"Ak dnes spoločne neprevezmeme zodpovednosť, potom Rusko môže takto konať aj voči iným štátom," varoval predseda EP Hans-Gert Pöttering na mimoriadnom samite lídrov krajín EÚ.
Tí sa v pondelok 1. septembra zišli v Bruseli, aby zaujali stanovisko k napätej situácii v Gruzínsku.
Šéf Parlamentu tiež povzbudil priamych ruských susedov: Estónsko, Litvu a Lotyšsku: "Nie ste sami!
Ohrozenie vašej krajiny by znamenalo ohrozenie celej Európskej únie," uviedol Pöttering.
Predseda EP ďalej vyzval krajiny EÚ, aby boli jednotné a neakceptovali spochybňovanie územnej celistvosti Gruzínska.
Podmienka: Stiahnutie ruských vojsk
Závery samitu predstavil poslancom EP francúzsky minister zahraničných vecí Bernard Kouchner.
Ten v pléne odsúdil jednostrannú aktivitu Ruska a oznámil zastavenie rokovaní o novej dohode o partnerstve medzi Bruselom a Moskvou.
Podmienkou obnovenia rozhovorov je stiahnutie ruských vojsk z Gruzínska.
Poslanci EP v rozprave odsúdili ruské aktivity na Kaukaze, niektorí však kritizovali aj samotné Gruzínsko.
V každom prípade by však EÚ mala pri riešení tejto krízy postupovať konštruktívne.
Podrobnejšie informácie z rozpravy nájdete na nižšie uvedenom odkaze.
Uznávanie rozsudkov a žiadatelia o azyl
Na programe rokovania sa objavilo aj päť správ z oblasti spravodlivosti a vnútra.
Poslanci tak spoločne s francúzskou ministerkou spravodlivosti Rachidou Dati a eurokomisárom pre spravodlivosť Jacquesom Barrotom diskutovali o vzájomnom uznávaní rozsudkov a o posilnení spolupráce prostredníctvom Eurojustu a Európskej justičnej sieti.
Kritika na adresu krajín EÚ však zaznela ohľadom nerovnakého zaobchádzania so žiadateľmi o azyl.
Minútou ticha si tiež volení zástupcovia uctili obete leteckých havárií v španielskom Madride a kyrgyzskom Biškeku a pripomenuli si svojich kolegov, ktorí zomreli počas leta: Poliaka Bronislawa Geremeka, Nemca Willyho Piecyka a Taliansku Mariu Luisu Cassanmagnago Cerretti.
20080901STO35664 Otvorenie plenárneho zasadnutia Prejav predsedu EP na samite EÚ (anglicky) Závery samitu EÚ o Gruzínsku (anglicky) Poslanci EP rokovali o situácii v Gruzínsku Rozhovor s predsedníčkou delegácie EP pre južný Kaukaz (anglicky) Zomrel Bronislaw Geremek - humanista a Európan
SK
1
PHOTO
20080902PHT35914.jpg
SK
3
LINK
/president/speeches/en/files/sp0139.htm
SK
4
LINK
http://www.consilium.europa.eu/ueDocs/cms_Data/docs/pressData/en/gena/102338.pdf
-//EP//TEXT IM-PRESS 20080829IPR35610 0 NOT XML V0//SK
-//EP//TEXT IM-PRESS 20080829IPR35626 0 NOT XML V0//SK
-//EP//TEXT IM-PRESS 20080825STO35399 0 NOT XML V0//SK
-//EP//TEXT IM-PRESS 20080714STO34077 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
