Ako a prečo sláviť MDŽ
Práva žien/Rovnosť príležitostí
2008-03-07 - 11:46
Úsmev pre ženy
Medzinárodný deň žien sa oslavuje na celom svete.
V niektorých krajinách je to dokonca deň pracovného voľna.
"Svet vníma tento deň ako symbol politického, kultúrneho a sociálneho zrovnoprávnenia žien," uvádza slovenská poslankyňa zo skupiny ľudovcov a európskych demokratov Anna Záborská, ktorá zároveň predseda Výboru EP pre práva žien.
Prečo sláviť MDŽ a ako to vyzerá v jednotlivých krajinách EÚ?
Na to sme sa opýtali niekoľkých poslancov.
Rola žien a mužov sa v Európe postupne mení.
Čoraz častejšie sa možno stretnúť s mužom, ktorý je na "materskej dovolenke" alebo so ženou pôsobiacou v politike či v čisto technických odvetviach.
Povaha ľudí sa mení ťažko
Podpredsedníčka Výboru pre práva žien, portugalská socialistka Edite Estrela: "Napriek pokroku je pred nami ešte dlhá cesta a veľa prekážok, ktoré musíme prekonať.
Ženy stále čelia rôznym druhom diskriminácie: v rodine, na pracovisku, v politike.
Ženy sa ako posledné dostávajú na pracovný trh, no ako prvé sa stávajú nezamestnanými.
Aj politika je ešte kráľovstvom mužov.
Celkovo možno povedať, že zákony síce sú pokrokové, no mentalita ľudí zostáva spiatočnícka."
Maďarská socialistka a podpredsedníčka Výboru pre práva žien Zita Gurmai v tejto súvislosti poukazuje na prekonávanie bariér: "Medzinárodný deň žien je príležitosť, kedy oslavujú ženy na všetkých kontinentoch - často rozdelených národnými hranicami či etnickými, jazykovými, kultúrnymi, hospodárskymi a politickými rozdielmi.
Môžu sa tak obzrieť späť a vidieť tradíciu, ktorá predstavuje najmenej deväť desaťročí boja za rovnosť, spravodlivosť, mier a rozvoj."
Tri španielske priority
Španielsky poslanec zo skupiny zelených/Európska slobodná aliancia a podpredseda Výboru pre práva žien Raül Romeva i Rueda vysvetľuje španielske priority pokiaľ ide o sviatok MDŽ: "Tento rok sa v Španielsku zameriame na tri otázky: na násilie páchané na ženách a boj proti nemu, na reformu legislatívy o interrupciách a na rozdielne platové ohodnotenie."
Krajiny strednej a východnej Európy však podľa Anny Záborskej mnohokrát nemajú pozitívny prístup k MDŽ keďže si tento sviatok spájajú s komunistickým režimom.
"Väčšina obyvateľov Slovenska vníma MDŽ ako pozostatok socializmu."
Hoci "MDŽ v poslednej dobe na Slovensku prežíva najmä medzi staršou generáciou renesanciu, dnes sa už neoslavuje tak masovo, ako tomu bolo v minulom režime, počas ktorého to bol jeden z hlavných nástrojov propagandy."
Kytica kvetov
MDŽ však nie je len sviatkom pre ženy.
Zita Gurmai napríklad vysvetľuje, ako sa MDŽ slávi v Maďarsku: "Muži obdarúvajú kvetmi priateľky, známe, kolegyne, manželky, či dcéry.
Som presvedčená, že aj môj manžel a moji dvaja synovia si na mňa spomenú a urobia tento deň výnimočným vďaka malému darčeku.
Pre mňa je samozrejme najdôležitejším zo všetkých možných darov ich láska."
Pri príležitosti Medzinárodného dňa žien sa v Parlamente vo štvrtok 6. marca uskutočnili dve konferencie.
Prvá sa týkala úlohy žien v medzikultúrnom dialógu a druhá uplatňovania rodového hľadiska počas parlamentných činností.
Rovnosť mužov a žien možno nájsť aj v pozadí ocenenia, ktoré Európsky parlament každoročne udeľuje svojim zamestnancom.
Víťazov Ceny za rovnosť a rôznorodosť spoznáme 11. marca.
Špeciálna fotografia
Fotografia v tomto článku je trochu mimoriadna.
Ide o úsmev vytvorený z 870 fotografií úsmevov žien.
Detail obrázku si môžete pozrieť po kliknutí na fotografiu.
20080229STO22605 Výbor EP pre práva žien a rodovú rovnosť Európsky parlament a rodová rovnosť Vyhlásenia poslancov k MDŽ Tlačová správa o konferencii "Úloha žien v medzikultúrnom dialógu" Audio, 08:50 Audio, 23:22 Audio, 17:58
SK
1
PHOTO
20080306PHT23158.jpg
SK
2
LINK
/activities/committees/homeCom.do;jsessionid=390F3E5F15C65B6E166B66E1551CC28F.node2?body=FEMM&language=SK
SK
4
LINK
/eplive/archive/multimediaav_page/23030-20080306MAV23029-AUDIO/default_sk.htm
SK
6
MULTIMEDIA
20080306MLT23082.asf
SK
7
MULTIMEDIA
20080306MLT23086.asf
SK
8
MULTIMEDIA
20080306MLT23093.asf
-//EP//TEXT IM-PRESS 20080229STO22577 0 NOT XML V0//SK
-//EP//TEXT IM-PRESS 20080303IPR22669 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
