Otázka na písomné zodpovedanie E-011301/2011
Komisii
článok 117 rokovacieho poriadku
Monika Flašíková Beňová (S&D)
(2. decembra 2011)
Vec: Obmedzenie úverových swapov a predaja nakrátko
Európsky parlament schválil nariadenie, ktoré zakazuje špekulácie so štátnymi dlhmi a obmedzuje prax tzv. predaja nakrátko.
Práve predaj nakrátko a určité druhy obchodovania so swapmi úverového zlyhania spôsobili podľa odborníkov nestabilitu na trhu a zhoršili celkovú situáciu Grécka.
Toto nariadenie je jedným z kľúčových právnych predpisov, ktorým sa Komisia snaží bojovať proti súčasnej finančnej kríze.
Návrh však Európsky parlament posilňuje napríklad sprísnením požiadaviek na splnenie oznamovacej povinnosti.
Jeden z hlavných problémov orgánov dohľadu bol totiž v minulosti práve nedostatok informácií.
V súlade s nariadením však budú vnútroštátne aj európske orgány dohľadu informované podstatne lepšie, a preto budú podstatne skôr upozornené na potenciálne riziká, čím sa celkovo zlepší predchádzanie problémom.
—
Mieni Komisia v dohľadnom čase prijať ďalšie opatrenia, ktoré zohľadnia závery z plenárneho zasadnutia Európskeho parlamentu, na ktorom bolo nariadenie upravujúce problematiku úverových swapov a predaja nakrátko prijaté?
