DEEA
Prezentácia a právomoci
Delegácia Európskeho parlamentu pre vzťahy so Švajčiarskom bola zriadená v roku 1981, Delegácia pre vzťahy s Islandom v roku 1987 a Delegácia pre vzťahy s Nórskom v roku 1982.
Tieto medziparlamentné delegácie sa schádzajú raz ročne.
Delegácia pre vzťahy so Švajčiarskom, Islandom a Nórskom a pri Spoločnom parlamentnom výbore Európskeho hospodárskeho priestoru (SINEEA) je zodpovedná aj za vzťahy Európskeho parlamentu so Severskou radou, s Konferenciou poslancov arktického regiónu a Parlamentnou konferenciou o Baltskom mori a v týchto zhromaždeniach má stále kreslá.
Delegácia je tiež zodpovedná za vzťahy so Západnou severskou radou (Faerské ostrovy, Grónsko a Island).
Spoločný parlamentný výbor Európskeho hospodárskeho priestoru (EHP) bol zriadený v januári 1994 s cieľom prispieť prostredníctvom dialógu a diskusií k lepšiemu porozumeniu medzi EÚ a štátmi EZVO a zabezpečiť demokratickú kontrolu v oblastiach, na ktoré sa vzťahuje dohoda o EHP.
Spoločný parlamentný výbor vyjadruje svoje názory prostredníctvom uznesení adresovaných inštitúciám EHP, Európskemu parlamentu a parlamentom Islandu, Nórska a Lichtenštajnska.
Spoločný parlamentný výbor EHP sa skladá z rovnakého počtu poslancov Európskeho parlamentu a parlamentov Islandu, Nórska a Lichtenštajnska.
Schádza sa dvakrát ročne.
20080805DDE35187
