A7-0104/2010
26.3.2010
SPRÁVA
o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2008
(C7‑0195/2009 – 2009/2124(DEC))
Výbor pre kontrolu rozpočtu
Spravodajkyňa:
Véronique Mathieu
PE 430.465v02-00
OBSAH
1.
NÁVRH ROZHODNUTIA EURÓPSKEHO PARLAMENTU...............................................3
2.
NÁVRH ROZHODNUTIA EURÓPSKEHO PARLAMENTU...............................................5
3.
NÁVRH UZNESENIA EURÓPSKEHO PARLAMENTU.....................................................6
STANOVISKO Výboru pre životné prostredie, verejné zdravie a bezpečnosť potravín 10
VÝSLEDOK ZÁVEREČNÉHO HLASOVANIA VO VÝBORE..............................................13
1.
NÁVRH ROZHODNUTIA EURÓPSKEHO PARLAMENTU
o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2008
( C7‑0195/2009 – 2009/2124(DEC) )
Európsky parlament ,
– so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2008,
– so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2008 spolu s odpoveďami centra
Ú. v.
EÚ C 304, 15.12.2009, s.
112. ,
– so zreteľom na odporúčanie Rady zo 16. februára 2010 (5827/2010 – C7‑0061/2010 ),
– so zreteľom na článok 276 Zmluvy o ES a článok 319 Zmluvy o fungovaní Európskej únie,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1. , a najmä na jeho článok 185,
– so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb
Ú. v.
EÚ L 142, 30.4.2004, s.
1. , a najmä na jeho článok 23,
– so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002
Ú. v.
ES L 357, 31.12.2002, s.
72. , a najmä na jeho článok 94,
– so zreteľom na článok 77 a prílohu VI rokovacieho poriadku,
– so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín ( A7‑0104/2010 ),
1. udeľuje riaditeľovi Európskeho centra pre prevenciu a kontrolu chorôb absolutórium za plnenie rozpočtu centra za rozpočtový rok 2008;
2. uvádza svoje poznámky v priloženom uznesení;
3. poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho centra pre prevenciu a kontrolu chorôb, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).
2.
NÁVRH ROZHODNUTIA EURÓPSKEHO PARLAMENTU
o účtovnej závierke Európskeho centra pre prevenciu a kontrolu chorôb za rozpočtový rok 2008
( C7‑0195/2009 – 2009/2124(DEC) )
Európsky parlament ,
– so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2008,
– so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2008 spolu s odpoveďami centra
Ú. v.
EÚ C 304, 15.12.2009, s.
112. ,
– so zreteľom na odporúčanie Rady zo 16. februára 2010 (5827/2010 – C7‑0061/2010 ),
– so zreteľom na článok 276 Zmluvy o ES a článok 319 Zmluvy o fungovaní Európskej únie,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1. , a najmä na jeho článok 185,
– so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb
Ú. v.
EÚ L 142, 30.4.2004, s.
1. , a najmä na jeho článok 23,
– so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002
Ú. v.
ES L 357, 31.12.2002, s.
72. , a najmä na jeho článok 94,
– so zreteľom na článok 77 a prílohu VI rokovacieho poriadku,
– so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín ( A7‑0104/2010 ),
1. schvaľuje účtovnú závierku Európskeho centra pre prevenciu a kontrolu chorôb za rozpočtový rok 2008;
2. poveruje svojho predsedu, aby postúpil toto rozhodnutie riaditeľovi Európskeho centra pre prevenciu a kontrolu chorôb, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).
3.
NÁVRH UZNESENIA EURÓPSKEHO PARLAMENTU
s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho centra pre prevenciu a kontrolu chorôb za rozpočtový rok 2008
( C7‑0195/2009 – 2009/2124(DEC) )
Európsky parlament ,
– so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2008,
– so zreteľom na správu Dvora audítorov o overení účtovnej závierky Európskeho centra pre prevenciu a kontrolu chorôb za rozpočtový rok 2008 spolu s odpoveďami centra
Ú. v.
EÚ C 304, 15.12.2009, s.
112. ,
– so zreteľom na odporúčanie Rady zo 16. februára 2010 (5827/2010 – C7‑0061/2010 ),
– so zreteľom na článok 276 Zmluvy o ES a článok 319 Zmluvy o fungovaní Európskej únie,
– so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev
Ú. v.
ES L 248, 16.9.2002, s.
1. , a najmä na jeho článok 185,
– so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb
Ú. v.
EÚ L 142, 30.4.2004, s.
1. , a najmä na jeho článok 23,
– so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002
Ú. v.
ES L 357, 31.12.2002, s.
72. , a najmä na jeho článok 94,
– so zreteľom na článok 77 a prílohu VI rokovacieho poriadku,
– so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín ( A7‑0104/2010 ),
A. keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2008 poskytuje spoľahlivé informácie a že príslušné transakcie sú zákonné a správne,
B. keďže 23. apríla 2009 Parlament udelil riaditeľovi Európskeho centra pre prevenciu a kontrolu chorôb absolutórium za plnenie rozpočtu centra za rozpočtový rok 2007
Ú. v.
EÚ L 255, 26.9.2009, s.
133. a vo svojom uznesení, ktoré je súčasťou rozhodnutia o absolutóriu, Parlament:
- poznamenal, že rozpočet centra vzrástol zo 17 100 000 EUR v roku 2006 na 28 900 000 EUR v roku 2007;
- poznamenal, že v roku 2006 dosiahla miera prenesených rozpočtových prostriedkov bezmála 45 % a že v roku 2007 nedošlo k žiadnemu významnému zlepšeniu, keď táto miera dosiahla takmer 43 %, čo svedčí o problémoch centra pri plnení svojho rozpočtu;
- vzal na vedomie pripomienku Dvora audítorov, že miera úprav rozpočtu poukázala na nedostatky v monitorovaní plnenia rozpočtu;
1. vyjadruje spokojnosť s úspešným piatym rokom fungovania centra; poznamenáva, že rozpočet centra vzrástol zo 17 100 000 EUR v roku 2006 na 28 900 000 EUR v roku 2007 a na 40 700 000 EUR v roku 2008;
Výkonnosť
2 preto poznamenáva, že centrum skonsolidovalo svoje funkcie v oblasti verejného zdravia, posilnilo kapacity programov týkajúcich sa konkrétnych chorôb, ďalej rozvinulo partnerstvá a zlepšilo svoje riadiace štruktúry;
3. žiada centrum, aby vo svojej tabuľke, ktorá bude tvoriť prílohu najbližšej správy Dvora audítorov, uviedlo porovnanie činností vykonaných v priebehu skúmaného roka, za ktorý sa udeľuje absolutórium, a činností vykonaných v predchádzajúcom rozpočtovom roku s cieľom umožniť orgánu udeľujúcemu absolutórium uskutočniť lepšie medziročné hodnotenie výkonnosti centra;
Prenos rozpočtových prostriedkov
4. berie na vedomie zistenie Dvora audítorov, že približne 16 200 000 EUR (t. j.
40 % celkového rozpočtu centra) sa muselo preniesť do ďalšieho roka; vyjadruje preto obavu, že táto situácia je v rozpore so zásadou ročnej platnosti rozpočtu a poukazuje na nedostatky v plánovaní a následnom plnení rozpočtu centra;
5. konštatuje, že centrum v účtovnej závierke za rok 2008 vykázalo výnosy z úrokov vo výške 313 000 EUR a že v súlade s nariadením o rozpočtových pravidlách muselo Komisii vrátiť sumu 307 000 EUR; na základe ročnej účtovnej závierky a výšky výnosov z úrokov usudzuje, že centrum disponuje veľmi vysokými hotovostnými zostatkami počas dlhých období; konštatuje, že k 31. decembru 2008 boli hotovostné zostatky centra vo výške 16 705 090,95 EUR; žiada Komisiu, aby preskúmala, akými spôsobmi by sa dalo zaistiť plné uplatnenie zásady hospodárenia s hotovostnými prostriedkami podľa opodstatnených potrieb uvedenej v článku 15 ods. 5 nariadenia (ES, Euratom) č. 2343/2002 a aké zmeny v prístupe sú potrebné na to, aby centrum dlhodobo udržiavalo hotovostné zostatky na čo najnižšej úrovni;
6. berie na vedomie snahu centra o dokončenie činností v oblasti obstarávania a uzatvárania zmlúv, ktoré sa začali v roku 2008, už začiatkom roka 2009 s cieľom znížiť výšku prenosu;
Sídlo centra
7. je znepokojený skutočnosťou, že k 31. decembru 2008 stále nedošlo k dohode medzi centrom a švédskou vládou ohľadom sídla centra, pretože zostávalo nevyriešených mnoho otázok, ktoré si vyžadovali ďalšie rokovania; zdôrazňuje, že už pri udeľovaní absolutória za rozpočtový rok 2007 orgán udeľujúci absolutórium vyjadril znepokojenie nad pripomienkou Dvora audítorov, že centrum vynaložilo 500 000 EUR na renovačné práce na budovách prenajatých pre svoje sídlo, a že rovnako ako v roku 2006 sa o týchto renovačných prácach rozhodlo priamou dohodou medzi centrom a vlastníkom bez určenia povahy týchto prác či termínov realizácie a platobných podmienok; napriek tomu víta skutočnosť, že v marci 2009 bola dosiahnutá dohoda o osobných identifikačných číslach, a podporuje úsilie centra o nájdenie definitívnych riešení spolu so švédskou vládou;
8. pripomína medziinštitucionálnej pracovnej skupine pre decentralizované agentúry, aby sa vo všeobecnej rovine venovala tejto otázke počas svojich diskusií;
Ľudské zdroje
9. zdôrazňuje, že stále pretrvávajú nedostatky v plánovaní postupov prijímania zamestnancov; je znepokojený najmä skutočnosťou, že ku koncu roka 2008 bolo obsadených len 101 zo 130 schválených pracovných miest;
10. berie na vedomie snahu o vykonanie schváleného plánu stavu zamestnancov, ktorý v roku 2008 predpokladal 130 pracovných miest; víta prijatie ďalších 54 zamestnancov (dočasných pracovníkov, zmluvných pracovníkov a vyslaných národných expertov), čo znamená, že ku koncu roka 2008 bolo obsadených 101 miest, čo centru pomôže zabezpečiť prevádzkyschopnosť a umožní mu to splniť stanovené úlohy; ľutuje skutočnosť, že 16 postupov prijímania zamestnancov muselo byť znova zverejnených; podporuje opatrenia centra na zlepšenie situácie; víta revíziu internej organizácie centra;
Vnútorný audit
11. ľutuje, že centrum si ešte celkom nesplnilo svoju povinnosť postúpiť orgánu udeľujúcemu absolutórium správu svojho riaditeľa uvádzajúcu počet vnútorných auditov, ktoré vykonal vnútorný audítor, ako sa stanovuje v článku 72 ods. 5 rámcového rozpočtového nariadenia; uznáva však, že centrum poskytlo niektoré informácie o šiestich odporúčaniach, ktoré ešte nevykonalo a ktoré Útvar pre vnútorný audit Komisie považuje za veľmi dôležité; konštatuje, že tieto odporúčania sa týkajú kvality riadenia (pokiaľ ide o vedecké stanoviská, komunikáciu týkajúcu sa zdravia a posilnenie súčasných postupov urgentného hodnotenia rizík/hrozieb), monitorovacích činností týkajúcich sa niektorých štandardov vnútornej kontroly (napr. vytvárania finančných okruhov) a zavedenia ostatných štandardov vnútornej kontroly (napr. identifikácie nedostatkov a členenia výročnej správy o činnosti);
oo o
12. pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z xx. apríla 2010
Prijaté texty, P7_TA-PROV(2010)… o výkonnosti, finančnom hospodárení a kontrole agentúr.
23.2.2010
STANOVISKO Výboru pre životné prostredie, verejné zdravie a bezpečnosť potravín
pre Výbor pre kontrolu rozpočtu
k absolutóriu za plnenie rozpočtu Európskeho strediska pre prevenciu a kontrolu chorôb
( C7-0195/2009 – 2009/2124(DEC) )
Spravodajkyňa výboru požiadaného o stanovisko: Jutta Haug
NÁVRHY
Výbor pre životné prostredie, verejné zdravie a bezpečnosť potravín vyzýva Výbor pre kontrolu rozpočtu, aby ako gestorský výbor zaradil do návrhu uznesenia, ktorý prijme, tieto návrhy:
1. vyjadruje spokojnosť s úspešným piatym rokom fungovania Európskeho strediska pre prevenciu a kontrolu chorôb (ECDC); poznamenáva, že rozpočet strediska sa zvýšil z 27 miliónov EUR v roku 2007 na 40,2 milióna EUR v roku 2008 a zdôrazňuje, že plnenie rozpočtu dosiahlo 97 % v prípade viazaných rozpočtových prostriedkov;
2. ľutuje však, že miera plnenia platieb je nižšia ako v predchádzajúcich rokoch, pričom dosahuje 82 %, čo je 33,2 milióna EUR; okrem toho poznamenáva, že stredisko prenieslo sumu 16,2 milióna EUR do ďalšieho rozpočtového roka; v tejto súvislosti pripomína zásadu ročnej platnosti rozpočtu, ktorá je stanovená v nariadení o rozpočtových pravidlách a ktorá sa vzťahuje na všetky orgány Európskeho spoločenstva;
3. preto berie na vedomie snahu strediska o dokončenie obstarávacích a zmluvných činností, ktoré sa začali v roku 2008, začiatkom roka 2009 s cieľom znížiť mieru prenosu;
4. berie na vedomie snahu o vykonanie schváleného plánu stavu zamestnancov, ktorý v roku 2008 predpokladal 130 pracovných miest; víta prijatie ďalších 54 zamestnancov (dočasných pracovníkov, zmluvných pracovníkov a pridelených národných odborníkov), čo znamená, že ku koncu roka 2008 bolo obsadených 101 miest, a to pomôže stredisku zabezpečiť prevádzkyschopnosť a umožní mu to splniť stanovené úlohy; ľutuje skutočnosť, že 16 postupov prijímania zamestnancov muselo byť znova zverejnených; podporuje opatrenia strediska s cieľom zlepšiť situáciu; víta revíziu internej organizácie strediska;
5. domnieva sa, že ECDC zohráva dôležitú úlohu v posilňovaní a rozvíjaní monitorovania chorôb v Európe so zameraním na hodnotenie a oznamovanie súčasných a objavujúcich sa ohrození ľudského zdravia spôsobených infekčnými chorobami; zdôrazňuje skutočnosť, že viaceré kľúčové dosiahnuté výsledky preukazujú, že v roku 2008 ECDC zvýšilo svoj výstup a úspešne riešilo potrebu posilnenej reakcie na hrozbu nákazlivých chorôb v Európe;
6. poznamenáva teda, že stredisko skonsolidovalo svoje funkcie v oblasti verejného zdravia, posilnilo kapacity pri programoch týkajúcich sa konkrétnych chorôb, ďalej rozvinulo partnerstvá a zlepšilo svoje riadiace štruktúry;
7. berie na vedomie problémy, ktorým ECDC čelilo v roku 2008 z dôvodu chýbajúcej dohody o sídle medzi švédskou vládou a strediskom; víta skutočnosť, že v marci 2009 bola dosiahnutá dohoda o osobných identifikačných číslach, a podporuje úsilie strediska o nájdenie definitívnych riešení spolu so švédskou vládou; pripomína medziinštitucionálnej pracovnej skupine pre decentralizované agentúry, aby pri svojich diskusiách riešila túto otázku všeobecne;
8. na základe dostupných údajov sa domnieva, že riaditeľovi Európskeho strediska pre prevenciu a kontrolu chorôb môže byť udelené absolutórium za plnenie rozpočtu za rozpočtový rok 2008.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
23.2.2010
Výsledok záverečného hlasovania
+:
–:
0:
40
1
Poslanci prítomní na záverečnom hlasovaní
János Áder, Elena Oana Antonescu, Paolo Bartolozzi, Sandrine Bélier, Sergio Berlato, Milan Cabrnoch, Nessa Childers, Esther de Lange, Bas Eickhout, Edite Estrela, Elisabetta Gardini, Satu Hassi, Jolanta Emilia Hibner, Dan Jørgensen, Karin Kadenbach, Christa Klaß, Jo Leinen, Peter Liese, Kartika Tamara Liotard, Vladko Todorov Panayotov, Gilles Pargneaux, Antonyia Parvanova, Sirpa Pietikäinen, Mario Pirillo, Vittorio Prodi, Frédérique Ries, Oreste Rossi, Daciana Octavia Sârbu, Carl Schlyter, Horst Schnellhardt, Richard Seeber, Theodoros Skylakakis, Bogusław Sonik, Catherine Soullie, Salvatore Tatarella, Anja Weisgerber, Åsa Westlund, Sabine Wils, Marina Yannakoudakis
Náhradníci prítomní na záverečnom hlasovaní
Jutta Haug, Anna Záborská
VÝSLEDOK ZÁVEREČNÉHO HLASOVANIA VO VÝBORE
Dátum prijatia
23.3.2010
Výsledok záverečného hlasovania
+:
–:
0:
23
1
1
Poslanci prítomní na záverečnom hlasovaní
Jean-Pierre Audy, Jorgo Chatzimarkakis, Ryszard Czarnecki, Luigi de Magistris, Tamás Deutsch, Martin Ehrenhauser, Jens Geier, Ingeborg Gräßle, Martin Häusling, Ville Itälä, Iliana Ivanova, Monica Luisa Macovei, Christel Schaldemose, Theodoros Skylakakis, Bart Staes, Georgios Stavrakakis, Søren Bo Søndergaard
Náhradníci prítomní na záverečnom hlasovaní
Thijs Berman, Esther de Lange, Christofer Fjellner, Salvador Garriga Polledo, Edit Herczog, Ivailo Kalfin, Véronique Mathieu, Olle Schmidt, Derek Vaughan
