BRIEFING z EP 21. - 24. apríl 2009
2009-04-17 - 10:10
Najdôležitejšie udalosti plenárneho zasadnutia
Medzi hlavné témy, ktoré na svojom druhom aprílovom zasadnutí prerokuje plénum EP, určite patrí energetický balíček, či opatrenia na boj proti finančnej kríze.
V procese spolurozhodovania sa poslanci vyjadria k legislatívnym správam z oblasti dopravy a práv cestujúcich, či návrhu smernice posilňujúcej práva pacientov pri cezhraničnej zdravotnej starostlivosti.
Parlament sa ďalej bude zaoberať označovaním pneumatík, povinnosťami dodávateľov dreva, či ekodizajnom.
Plénum tiež rozhodne o správe poslankyne Záborskej o rodovej rovnosti.
Integrovaný prístup k rovnosti mužov a žien v parlamentných výboroch
Návrh iniciatívnej správy slovenskej europoslankyne Anny ZÁBORSKEJ (EPP-ED, SK) o integrovanom prístupe k rovnosti mužov a žien v rámci práce výborov a delegácií EP sa zameriava na uplatňovanie rovnosti mužov a žien počas legislatívneho procesu v parlamentných výboroch.
Cezhraničná zdravotná starostlivosť
Väčšia dostupnosť zdravotnej starostlivosti v zahraničí, náležite preplácané jej výdavky, či dôkladnejšie informovania širokej verejnosti o jej právach v súvislosti s liečbou v iných členských štátoch EÚ.
Aj to sú ciele novej legislatívy zaoberajúcej sa právami pacienta pri cezhraničnej zdravotnej starostlivosti, ktorými sa bude Parlament zaoberať na najbližšom plenárnom zasadnutí.
Energetický balíček – liberalizácia trhu s elektrickou energiou a plynom
Európsky trh s elektrickou energiou a plynom sa bude ďalej otvárať konkurencii, zatiaľ čo spotrebitelia sa môžu tešiť na posilňovanie svojich práv. Poslanci dohodli pred druhým čítaním v Európskom parlamente s českým predsedníctvom v Rade EÚ kompromisné znenie tzv. energetického balíčka, ktorého spravodajcami sú: Eluned MORGAN (PES, UK), Antonio MUSSA (UEN, IT), Alejo VIDAL-QUADRAS (EPP-ED, ES), Atanas PAPARIZOV (PES, BG) a Giles CHICHESTER (EPP-ED, UK).
Všetky nové budovy budú energeticky samostatné od roku 2019
Všetky budovy postavené po 31.decembri 2018 budú musieť vyrobiť toľko energie, koľko sami (vo vnútri) spotrebujú, tvrdí Výbor pre priemysel, výskum a energetiku.
Poslanci navrhujú pozmeniť smernicu o energetickej hospodárnosti budov z roku 2002 a žiadajú viac verejných investícií do energeticky účinných budov.
Nižšie ceny za roamingové služby od 1. júla 2009
Od 1. júla 2009 sa znížia poplatky za mobilné telefónne hovory, za textové správy a za používanie internetu cez mobilný telefón zo zahraničia.
Poslanci Európskeho parlamentu dosiahli kompromis s českým predsedníctvom týkajúci sa rozšírenia nariadenia o roamingu z roku 2007, a to ešte pred 1. čítaním v Parlamente.
Opatrenia na boj proti finančnej kríze
Deklarovaná snaha poslancov zamedziť opakovaniu sa súčasnej finančnej krízy dostáva stále jasnejšie kontúry.
Parlament sa na najbližšom zasadnutí bude zaoberať súborom legislatívnych správ napríklad v oblasti úverových ratingových agentúr, či poisťovacích spoločností, ktorých výsledkom by malo byť posilnenie regulácie a dohľadu vo finančnom sektore.
Legislatívny balíček pre cestnú dopravu
Balíček pre cestnú dopravu obsahuje tri návrhy správ: nové pravidlá kabotážnej prepravy na medzinárodnom trhu cestnej nákladnej dopravy, opätovné zavedenie "12-dňového pravidla" ako maximálnej pracovnej doby pre šoférov autokarovej dopravy, a pravidlá o vykonávaní povolania prevádzkovateľa cestnej dopravy a o jeho sídle, ktorých cieľom je ukončiť fungovanie spoločností tzv. poštových schránok, ktoré nevykonávajú činnosť v krajine svojho sídla a zaviesť služobné predpisy.
Práva cestujúcich v námornej, autobusovej a autokarovej doprave
Poslanci Európskeho parlamentu chcú zaviesť práva cestujúcich v námornej, autobusovej a autokarovej doprave prostredníctvom dvoch nariadení, ktoré sú podobné úspešnej Charte o právach cestujúcich v leteckej doprave.
Návrhy sa zameriavajú najmä na práva cestujúcich so zdravotným postihnutím, náhradu škôd a pomoc pasažierom v prípade dlhého meškania alebo zrušenia spojov, ďalej zodpovednosť dopravcov v prípade zranenia alebo smrti pasažierov, a tiež na zlepšenie vybavovania sťažností.
Akčný plán pre mestskú mobilitu
Parlament na základe vlastnej iniciatívy vypracoval správu o Akčnom pláne mestskej mobility.
Pôvodne navrhla tento plán Komisia v tzv. zelenej knihe o mestskej doprave v septembri 2007, ale odvtedy ho už viac nerozpracovala.
Výsledky konzultácií na túto tému Komisia dodnes neoznámila.
Preto poslanci Európskeho parlamentu opakovane iniciujú "Akčný plán pre mestskú dopravu".
Povinnosti dodávateľov dreva a výrobkov z dreva na trhu EÚ
V boji proti nezákonnej ťažbe dreva sú v EÚ potrebné prísnejšie pravidlá v predaji dreva a výrobkov z dreva, tvrdí Výbor pre životné prostredie, verejné zdravie a bezpečnosť potravín.
Všetky subjekty v dodávateľskom reťazci musia dokázať legálny pôvod svojho dreva alebo jeho výrobkov, a nelegálni dodávatelia dreva budú musieť zaplatiť pokutu, ktorá odráža úroveň environmentálnej a hospodárskej škody.
Ekodizajn
Návrh správy rumunského spravodajcu Magora Imre CSIBIHO (ALDE, RO) je prepracovaným znením smernice o ekodizajne z roku 2005.
Cieľom navrhovaného znenia je rozšíriť rozsah pôsobnosti smernice tak, aby bolo možné uplatňovať požiadavky na ekodizajn na všetky energeticky významné výrobky.
Kompromisný návrh medzi Parlamentom a Radou bol dosiahnutý pred 1. čítaním (postup spolurozhodovania).
Ochrana autorských práv v EÚ: návrh na predĺženie
Európsky parlament sa bude zaoberať návrhom na predĺženie doby ochrany autorských práv hudobných nahrávok.
Podľa neho by umelci a producenti mali nárok na autorský honorár po dobu 95 rokov od prvého zverejnenia ich umeleckého počinu.
Výbor EP pre právne veci už návrh odobril.
20090414BRI53671 Priamy prenos plenárneho zasadnutia europarlTV
SK
1
LINK
/wps-europarl-internet/frd/live/live-video?language=sk
SK
2
LINK
http://www.europarltv.europa.eu/StartPage.aspx
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090414BRI53671 FULL-TEXT DOC XML V0//SK
-//EP//TEXT IM-PRESS 20090414BRI53671 ITEM-001-SK DOC XML V0//SK
Práva žien/Rovnosť príležitostí
Integrovaný prístup k rovnosti mužov a žien v parlamentných výboroch
2009-04-17 - 10:10
Návrh iniciatívnej správy slovenskej europoslankyne Anny ZÁBORSKEJ (EPP-ED, SK) o integrovanom prístupe k rovnosti mužov a žien v rámci práce výborov a delegácií EP sa zameriava na uplatňovanie rovnosti mužov a žien počas legislatívneho procesu v parlamentných výboroch.
Správa sa okrem iného zaoberá tým, v ktorých odvetviach je hľadisko rovnosti žien a mužov pre jednotlivé parlamentné výbory dôležitý, ktoré výbory zaviedli vo svojej práci tzv. integrovaný prístup k rovnosti mužov a žien, či výbory EP využívali možnosť konzultácie o rodovom rozmere s Výborom pre práva žien a rodovú rovnosť a aký je podiel v percentách žien - poslankýň v jednotlivých výboroch EP.
Európsky parlament má 22 stálych výborov.
Z nich 12 považuje daný prístup za dôležitý pre svoju legislatívnu činnosť: AGRI, CULT, DEVE, ECON, EMPL, ENVI, INTA, ITRE, JURI, LIBE, REGI, TRAN.
Viaceré výbory uviedli kľúčové odvetia , kde je hľadisko rovnosti žien a mužov dôležitý:
poistenie, dôchodky, Lisabonská stratégia, daňový systém služieb všeobecného záujmu a mikrofinancovania,
zamestnanosť, sociálna politika, pracovné podmienky, diskriminácia na pracovnom trhu,
verejné zdravotníctvo, farmaceutické výrobky a kozmetika,
rozvoj vidieka, rozvoj spoločnej poľnohospodárskej politiky,
verejné vypočutia a výmeny názorov, rovnovážne zastúpenie žien a mužov ako rečníkov,
právne predpisy v oblasti štrukturálnych fondov EÚ, FEDER, kohézny fond, Európsky sociálny fond,
doprava ako oblasť zamestnanosti a bezpečnosti cestnej premávky.
Štrnásť výborov už zaviedlo vo svojej legislatívnej alebo v nelegislatívnej práci integrovaný prístup k rovnosti žien a mužov.
Stratégia o rovnosti žien a mužov, ciele výborov
Štyri výbory prijali stratégiu o hľadisku rovnosti žien a mužov v rôznych oblastiach týkajúcich sa práce výborov .
Sú to AFET, PECH, REGI, SEDE.
Jedenásť iných výborov túto stratégiu neprijalo a ani o nej nediskutovalo.
Výbor pre zahraničné veci (AFET) sa vo svojom akčnom pláne o uplatňovaní rodového hľadiska zaviazal aktívne podporovať rodovú rovnosť vo svojej práci a naďalej sa venovať týmto otázkam s pozvanými rečníkmi, ako aj v rámci svojich delegácii.
AFET bude tiež dohliadať na to, aby sa tieto otázky rodovej rovnosti náležite zohľadňovali v rámci vypracovávania správ a stanovísk.
Bude sa v rámci možností snažiť zabezpečiť, aby 33 % rečníkov, ktorí sa zúčastňujú vypočutí, tvorili ženy.
Výbor pre regionálny rozvoj (REGI) sa vo svojej stratégii zaviazal podporovať rodovú rovnosť vo svojich interných činnostiach, pričom požiadal politické skupiny, aby (v rámci možností) zastúpenie žien vo výbore zodpovedalo zastúpeniu žien v Parlamente, a aby sa tento návrh dodržiaval aj v rámci vymenovávaní členov predsedníctva a koordinátorov výboru.
Výbor REGI taktiež žiada, aby predsedníctvo zabezpečilo zohľadnenie tohto rovnovážneho zastúpenia mužov a žien vo výbore aj v rámci prideľovania správ a stanovísk.
Výbor REGI tiež požaduje, aby sa overilo uplatňovanie zásady rovnosti príležitostí v procese vymenovávania svojho sekretariátu.
Vo svojich vonkajších činnostiach sa výbor REGI zaviazal pravidelne zaraďovať otázky v oblasti rodovej rovnosti do svojich legislatívnych a iniciatívnych správ a stanovísk v štádiu prípravy, najmä čo sa týka regionálneho rozvoja.
Výbor REGI bude dôrazne kontrolovať účinky rodového hľadiska pri používaní štrukturálnych fondov.
Uplatňovanie rodového hľadiska
Sedem výborov overilo dostupnosť štatistických údajov podľa pohlavia: AGRI, EMPL, ENVI, PECH, REGI, SEDE, TRAN.
Väčšina z nich uviedla, že dané údaje buď chýbajú alebo sú nedostatočné, prípadne poverila kompetentné inštitúcie, aby dané údaje doplnili.
Konzultácie o rodovom rozmere
Jedenásť výborov využilo vnútornú expertízu Parlamentu (Výbor pre práva žien a rodovú rovnosť, jeho sekretariát, právnu službu a knižnicu).
Podľa správy uviedlo 17 výborov, že vo všeobecnosti pravidelne alebo sporadicky využívajú spoluprácu a Výborom pre práva žien a rodovú rovnosť.
Najmä AFET, CULT, DEVE, EMPL, ITRE, LIBE a PECH spolupracujú pravidelne.
Zloženie parlamentných výborov podľa percentuálneho zastúpenia žien
Z 18 výborov, ktoré sa zúčastnili na prieskume, má 11 z nich viac ako 30 % žien - poslankýň.
Najväčšie zastúpenie žien majú tieto výbory: LIBE (44,3 %), EMPL (42,5 %), CULT (41,6 %), ENVI (41,4 %), IMCO (40,9 %).
Najnižšie zastúpenie žien majú podľa správy výbory: TRAN (21,2 %) a SEDE (21,4 %).
Integrovaný prístup k rovnosti žien a mužov podľa návrhu správy predstavuje pozitívny vývoj pre ženy, ako aj pre mužov.
Návrh správy ďalej uvádza, že požiadavka rovnosti žien a mužov sa musí prejavovať praktickým prístupom, ktorý nestavia ženy a mužov proti sebe.
Integrovaný prístup k rovnosti žien a mužov zdôrazňuje potrebu, aby parlamentné výbory a delegácie disponovali vhodnými nástrojmi pre optimálne znalosti týkajúce sa integrovaného prístupu k rovnosti, ako sú ukazovatele, údaje, štatistiky rozdelené podľa pohlavia, ako aj potrebu rozdelenia rozpočtových zdrojov z hľadiska rovnosti žien a mužov.
Anna ZÁBORSKÁ EPP-ED SK Dokument: Integrovaný prístup k rovnosti mužov a žien v rámci práce výborov a delegácií
Číslo: A6-0198/2009
Procedúra: Iniciatívna správa Text návrhu správy: Integrovaný prístup k rovnosti mužov a žien v rámci práce výborov a delegácií Zoznam parlamentných výborov
SK
2
LINK
/activities/committees/committeesList.do?language=SK
-//EP//TEXT REPORT A6-2009-0198 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090414BRI53671 FULL-TEXT DOC XML V0//SK
-//EP//TEXT IM-PRESS 20090414BRI53671 ITEM-COVER-SK DOC XML V0//SK
-//EP//TEXT IM-PRESS 20090414BRI53671 ITEM-002-SK DOC XML V0//SK
Verejné zdravie
Cezhraničná zdravotná starostlivosť
2009-04-17 - 10:10
Väčšia dostupnosť zdravotnej starostlivosti v zahraničí, náležite preplácané jej výdavky, či dôkladnejšie informovania širokej verejnosti o jej právach v súvislosti s liečbou v iných členských štátoch EÚ.
Aj to sú ciele novej legislatívy zaoberajúcej sa právami pacienta pri cezhraničnej zdravotnej starostlivosti, ktorými sa bude Parlament zaoberať na najbližšom plenárnom zasadnutí.
Zdravotná starostlivosť v inom členskom štáte bola poskytnutá štyrom percentám Európanov, pričom 54 % občanov EÚ je otvorených možnosti vycestovať kvôli ošetreniu do zahraničia.
Navrhovaná smernica sa zameriava na odstránenie prekážok pri vyhľadaní zdravotnej starostlivosti pacientom v inom členskom štáte, ako je ten, ktorého občianstva je držiteľom, pričom jasne stanovuje právo pacienta, potvrdené aj Európskym súdnym dvorom, na preplatenie zdravotnej starostlivosti poskytnutej na území iného členského štátu.
V súčasnosti platná legislatíva EÚ, vychádzajúca najmä z nariadenia o koordinácii systémov sociálneho zabezpečenia, priamo stanovuje právo iba na neodkladnú zdravotnú starostlivosť na území iného členského štátu na základe európskej karty zdravotného poistenia, ako aj právo na poskytnutie zdravotnej starostlivosti na území iného členského štátu podliehajúce predchádzajúcemu povoleniu, ktoré sa udeľuje v prípadoch, kedy na území domáceho členského štátu nie je možné poskytnúť zdravotnú starostlivosť v lehote, ktorá je z lekárskeho hľadiska opodstatnená.
Celkovým zámerom navrhovanej legislatívy, ktorej spravodajcom je poslanec John BOWIS (EPP-ED, UK), je zavedenie mechanizmu spolupráce medzi členskými krajinami so zreteľom na vysoko-kvalitnú, bezpečnú a efektívnu zdravotnú starostlivosť.
Smernica pre pacientov - právomoci členských štátov a existujúce práva pacientov zachované
Výbor pre životné prostredie, verejné zdravie a bezpečnosť potravín v správe zdôrazňuje, že je určená pre pacientov a netýka sa voľného pohybu poskytovateľov služieb.
Smernica rovnako nemá ambíciu zasahovať do právomocí členských štátov v oblasti organizácie a zabezpečenia vnútroštátnej zdravotnej starostlivosti, ani nenúti poskytovateľov zdravotnej starostlivosti v jednom členskom štáte poskytnúť zdravotnú starostlivosť občanovi iného členského štátu.
Výbor tiež pripomína, že smernica nemieni zasahovať do existujúcich práv pacientov alebo nariadenia o koordinácii systémov sociálneho zabezpečenia.
Poslanci navrhujú, aby sa smernica netýkala dlhodobej starostlivosti ani transplantácie orgánov.
Systém predchádzajúceho povolenia
Napriek tomu, že návrh smernice počíta s právom pacientov uchádzať sa o zdravotnú starostlivosť v zahraničí v rámci EÚ, zároveň umožňuje členským štátom zaviesť systém predchádzajúceho povolenia na preplatenie nákladov na zdravotnú starostlivosť v inom členskom štáte, ktoré by sa pacientom udeľovalo ešte pred vycestovaním.
Tento systém môže byť zavedený len za istých podmienok, napríklad ak by bola vážne ohrozená finančná rovnováha systému sociálneho zabezpečenia.
Výbor zdôrazňuje, že daný systém nesmie tvoriť prekážku v slobodnom pohybe pacientov v rámci EÚ, zastáva však názor, že právo definovať čo je a čo nie je nemocničnou starostlivosťou, by malo ostať členským štátom.
Jednoduchšie preplácanie nákladov na zdravotnú starostlivosť
Poslanci v správe navrhujú, aby sa náklady na zdravotnú starostlivosť preplácali až do výšky, ktorá zodpovedá cene zdravotnej starostlivosti v ich domácom členskom štáte.
Rozhodnutie, či budú pacientovi preplatené aj ďalšie súvisiace náklady, ako napríklad terapeutické ošetrenie, či náklady na cestu, či ubytovanie v zahraničí, ponechávajú členským štátom.
Keďže navrhované pravidlá cezhraničnej zdravotnej starostlivosti počítajú s platbou pacienta u poskytovateľa zdravotnej starostlivosti v inom členskom štáte vopred, poslanci navrhujú systém tzv. predbežného oznámenia, ktorý by bol pre členské štáty dobrovoľný a prostredníctvom ktorého by náklady za zdravotnú starostlivosť v zodpovedajúcej výške uhradili poskytovateľovi zdravotnej starostlivosti v zahraničí priamo členské štáty.
Výbor zároveň trvá na tom, aby boli pacienti, ktorým bolo udelené predchádzajúce povolenie, povinní uhradiť priamo za zdravotnú starostlivosť v zahraničí sumu iba v takej výške, ktorá zodpovedá sume, ktorú by museli doplatiť za ekvivalentnú zdravotnú starostlivosť v ich domácom členskom štáte.
Poslanci ďalej vyzývajú Komisiu, aby preskúmala možnosť zriadenia zúčtovacej banky, ktorá by mala na starosti preplácanie nákladov na zdravotnú starostlivosť.
Pacienti so zriedkavými chorobami alebo zdravotným postihnutím
Podľa Výboru by pacienti so zriedkavými chorobami a zdravotným postihnutím mali nárok na preplatenie zdravotnej starostlivosti aj v prípade, kedy nárok na takúto starostlivosť nevyplýva z legislatívy platnej v ich domácom členskom štáte.
Osobitné výdavky pre osoby so zdravotným poistením by mali byť preplácané za istých podmienok.
Navyše, všetky súvisiace informácie musia byť publikované vo formáte, ktorý je dostupný osobám so zdravotným postihnutím.
Právo na informácie a na nápravu
S cieľom posilnenia dôvery pacientov k cezhraničnej zdravotnej starostlivosti im musia byť, podľa poslancov Výboru, poskytované všetky náležité informácie týkajúce sa všetkých oblastí cezhraničnej zdravotnej starostlivosti, od informácie o výške preplatenia nákladov, až po poučenie o možnosti vykonania nápravy.
Výbor preto navrhuje ustanovenie národných kontaktných miest v členských štátoch, ako aj zriadenie úradu Európskeho ombudsmana pacientov, ktorý by sa zaoberal sťažnosťami pacientov v súvislosti s predchádzajúcim povolením, preplácaním nákladov, alebo iným pociťovaným poškodením po vyčerpaní všetkých možností na nápravu v rámci členských štátov.
Postup schvaľovania
V prípade schválenia v pléne EP poputuje návrh smernice do Rady, ktorá sa vyjadrí k celému textu vrátane schválených pozmeňujúcich návrhov.
Ak s nimi bude súhlasiť, legislatíva bude prijatá aj so spomínanými obmenami.
Ak však ministri členských štátov s návrhmi EP súhlasiť nebudú, alebo k nim pridajú svoje vlastné pozmeňujúce návrhy, celý text sa vráti do EP na opätovné prerokovanie v druhom čítaní.
John BOWIS EPP-ED GB Dokument: Uplatňovanie práv pacientov pri cezhraničnej zdravotnej starostlivosti
Číslo: A6-0233/2009
Procedúra: Postup spolurozhodovania 1. čítanie Text návrhu správy : Uplatňovanie práv pacientov pri cezhraničnej zdravotnej starostlivosti
-//EP//TEXT REPORT A6-2009-0233 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090414BRI53671 FULL-TEXT DOC XML V0//SK
-//EP//TEXT IM-PRESS 20090414BRI53671 ITEM-001-SK DOC XML V0//SK
-//EP//TEXT IM-PRESS 20090414BRI53671 ITEM-003-SK DOC XML V0//SK
Energetika
Energetický balíček – liberalizácia trhu s elektrickou energiou a plynom
2009-04-17 - 10:10
Európsky trh s elektrickou energiou a plynom sa bude ďalej otvárať konkurencii, zatiaľ čo spotrebitelia sa môžu tešiť na posilňovanie svojich práv. Poslanci dohodli pred druhým čítaním v Európskom parlamente s českým predsedníctvom v Rade EÚ kompromisné znenie tzv. energetického balíčka, ktorého spravodajcami sú: Eluned MORGAN (PES, UK), Antonio MUSSA (UEN, IT), Alejo VIDAL-QUADRAS (EPP-ED, ES), Atanas PAPARIZOV (PES, BG) a Giles CHICHESTER (EPP-ED, UK).
Oddelenie výroby a dodávky od prenosových sietí
Kompromisný návrh dáva členským štátom EÚ možnosť vybrať si z troch možností ako oddeliť výrobné a dodávateľské činnosti od prevádzky prenosových sietí, a to pre trh s elektrickou energiou i plynom:
úplné oddelenie vlastníctva,
zriadenie nezávislého prevádzkovateľa sústavy (ISO),
zriadenie nezávislého prevádzkovateľa prenosovej sústavy (ITO).
Úplné oddelenie vlastníctva prinúti vertikálne integrované energetické podniky predať svoje plynové a elektrické prenosové siete, čím sa vytvoria samostatní prevádzkovatelia prenosovej sústavy, ktorí budú zodpovední za všetky sieťové operácie.
Výrobné a dodávateľské podniky by v takomto prípade nemali vlastniť väčšinový podiel v spoločnosti, ktorá je prevádzkovateľom prenosovej sústavy, uvádza sa v kompromisnom znení.
Alternatívou k úplnému oddeleniu vlastníctva je zriadenie nezávislého prevádzkovateľa sústavy (ISO) alebo nezávislého prevádzkovateľa prenosovej sústavy (ITO).
Takéto riešenie umožní energetickému podniku zachovať si vlastníctvo prenosovej siete.
V prípade ISO dôjde k liberalizácii tým, že energetický podnik bude musieť odovzdať prevádzkovanie svojej prenosovej siete určenému samostatnému orgánu, nezávislému od dodávateľských alebo výrobných záujmov.
Tretia možnosť – model ITO – zachováva integrovanú dodávku a prenos energie, ale núti takéto podniky dodržiavať určité pravidlá, ktoré zabezpečia, že tieto dve časti podniku fungujú nezávisle:
“dozorný orgán“, zložený zo zástupcov energetického podniku, akcionárov tretích strán a zástupcov prevádzkovateľa prenosovej sústavy; je poverený prijímaním rozhodnutí, ktoré môžu významne ovplyvniť hodnotu aktív spoločníkov prevádzkovateľa prenosovej sústavy
„program súladu“, v ktorom sa stanovia opatrenia prijaté proti diskriminačnému správaniu
subjekt zodpovedný za zabezpečenie súladu – dozerá na plnenie programu súladu
členovia riadiaceho personálu prevádzkovateľa prenosovej sústavy nesmú pôsobiť vo výrobnom a dodávateľskom podniku tri roky pred a štyri roky po tom, ako pracovali pre prevádzkovateľa prenosovej sústavy
Lepšie práva pre spotrebiteľov
Poslanci dosiahli v rokovaniach o kompromisnom návrhu jasné posilnenie spotrebiteľských práv. Nová legislatíva dá spotrebiteľom nasledujúce práva:
možnosť zmeniť dodávateľa plynu a elektrickej energie v priebehu troch týždňov a bez poplatkov,
konečné vyúčtovanie dostanú spotrebitelia do šiestich týždňov po zmene dodávateľa,
odberatelia budú mať nárok na všetky relevantné údaje o spotrebe elektrickej energie a plynu,
nárok na informácie o podiele jednotlivých zdrojov elektrickej energie na celkovom dodávateľskom „energetickom mixe“ ,
existencia nezávislého mechanizmu na efektívne riešenie sťažností a mimosúdne urovnávanie sporov (napr. ombudsman pre odvetvie energetiky),
nárok na náhradu škody v prípade nedostatočnej kvality služieb (napr. nesprávne či oneskorené faktúry),
nárok na informácie o spotrebiteľských právach uvedené na faktúrach a internetových stránkach energetických podnikov.
Európska komisia má predložiť jasný a stručný zoznam pre spotrebiteľov energie, ktorý bude obsahovať praktické informácie o ich právach, uvádza sa ďalej v kompromisnom návrhu.
Do roku 2020 by malo mať 80 percent domácností zavedené inteligentné meracie zariadenia, ak sa ich skúšobná inštalácia predtým ekonomicky osvedčí.
Zaručenie univerzálnej služby elektrickej energie
Členské štáty EÚ budú podľa novej legislatívy povinné zabezpečiť, aby všetci odberatelia elektrickej energie v domácnosti, a v prípade potreby aj malé podniky (s menej ako 50 zamestnancami a s ročným obratom alebo súvahou pod 10 miliónov eur), využívali univerzálnu službu, teda právo na dodávku elektrickej energie na ich území v stanovenej kvalite za primerané, transparentné, jednoducho porovnateľné a nediskriminačné ceny.
Ochrana zraniteľných spotrebiteľov
Na základe iniciatívy Európskeho parlamentu bude nová legislatíva obsahovať osobitné ustanovenia o ochrane zraniteľných (napr. sociálne slabších) odberateľov energie.
Členské štáty EÚ musia prijať primerané opatrenia na riešenie tzv. energetickej chudoby, napr. národné energetické akčné plány alebo výhody v systémoch sociálneho zabezpečenia na zabezpečenie potrebných dodávok energie pre zraniteľných spotrebiteľov alebo na zlepšenie energetickej účinnosti, uvádza sa v návrhu.
Ďalšie opatrenia
Dve smernice a tri nariadenia tohto tretieho energetického balíčka obsahujú okrem iných aj tieto ďalšie ustanovenia:
vytvorenie Európskej agentúry pre spoluprácu regulačných orgánov v oblasti energetiky, ktorá bude vydávať nezáväzné usmernenia,
úlohou Európskej komisie bude vypracúvať záväzné sieťové predpisy (napr. pre procedúry v núdzových situáciách), a to na základe usmernení agentúry,
vytvorenie Európskej siete prevádzkovateľov prenosových sústav pre elektrinu (ENTSOE) a plyn (ENTSOG), ktorých úlohou bude uplatňovať v praxi sieťové predpisy,
povinnosť prevádzkovateľov prenosových sústav každoročne predkladať národným regulačným úradom 10-ročný plán rozvoja siete,
opatrenia na zlepšenie regionálnej spolupráce medzi rôznymi národnými regulačnými úradmi,
opatrenia na posilnenie nezávislosti národných regulačných úradov.
Eluned MORGAN PSE GB Giles CHICHESTER EPP-ED GB Alejo VIDAL-QUADRAS EPP-ED ES Antonio MUSSA UEN IT Atanas PAPARIZOV PSE BG Dokument: Spoločné pravidlách pre vnútorný trh s elektrickou energiou, ktorou sa zrušuje smernica 2003/54/ES
Číslo: A6-0216/2009
Procedúra: Postup spolurozhodovania 2. čítanie
Dokument: Agentúra pre spoluprácu regulačných orgánov v oblasti energetiky
Číslo: A6-0235/2009
Procedúra: Postup spolurozhodovania 2. čítanie
Dokument: Podmienky prístupu do siete pre cezhraničné výmeny elektriny, ktorým sa zrušuje nariadenie (ES) č. 1228/2003
Číslo: A6-0213/2009
Procedúra: Postup spolurozhodovania 2. čítanie
Dokument: Spoločné pravidlá pre vnútorný trh so zemným plynom, ktorou sa zrušuje smernica 2003/55/ES
Číslo: A6-0238/2009
Procedúra: Postup spolurozhodovania 2. čítanie
Dokument: Podmienky prístupu do prepravných sietí pre zemný plyn a o zrušení nariadenia (ES) č. 1775/2005
Číslo: A6-0237/2009
Procedúra: Postup spolurozhodovania 2. čítanie Text návrhu správy: Spoločné pravidlá pre vnútorný trh s elektrickou energiou, ktorou sa zrušuje smernica 2003/54/ES Text návrhu správy: Agentúra pre spoluprácu regulačných orgánov v oblasti energetiky Text návrhu správy: Podmienky prístupu do siete pre cezhraničné výmeny elektriny, ktorým sa zrušuje nariadenie (ES) č. 1228/2003 Text návrhu správy: Spoločné pravidlá pre vnútorný trh so zemným plynom, ktorou sa zrušuje smernica 2003/55/ES Text návrhu správy: Podmienky prístupu do prepravných sietí pre zemný plyn a o zrušení nariadenia (ES) č. 1775/2005
-//EP//TEXT REPORT A6-2009-0216 0 NOT XML V0//SK
-//EP//TEXT REPORT A6-2009-0235 0 NOT XML V0//SK
-//EP//TEXT REPORT A6-2009-0213 0 NOT XML V0//SK
-//EP//TEXT REPORT A6-2009-0238 0 NOT XML V0//SK
-//EP//TEXT REPORT A6-2009-0237 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090414BRI53671 FULL-TEXT DOC XML V0//SK
-//EP//TEXT IM-PRESS 20090414BRI53671 ITEM-002-SK DOC XML V0//SK
-//EP//TEXT IM-PRESS 20090414BRI53671 ITEM-004-SK DOC XML V0//SK
Energetika
Všetky nové budovy budú energeticky samostatné od roku 2019
2009-04-17 - 10:10
Všetky budovy postavené po 31.decembri 2018 budú musieť vyrobiť toľko energie, koľko sami (vo vnútri) spotrebujú, tvrdí Výbor pre priemysel, výskum a energetiku.
Poslanci navrhujú pozmeniť smernicu o energetickej hospodárnosti budov z roku 2002 a žiadajú viac verejných investícií do energeticky účinných budov.
Návrh správy o Energetickej hospodárnosti budov prichádza do Parlamentu v prvom čítaní v rámci postupu spolurozhodovania, vypracovala ho rumunská spravodajkyňa Silvia-Adriana ŢICĂU (PES, RO).
Najneskôr do 31. decembra 2018 musia členské štáty zaručiť, aby všetky novopostavené budovy vyrábali toľko energie, koľko sami spotrebujú, napríklad cez solárne panely alebo tepelné čerpadlá.
Návrh Komisie nezahŕňa žiadne cieľové dátumy pre budovy s nulovou spotrebou energie.
Výbor pre priemysel, výskum a energetiku požaduje, aby členské štáty stanovili prechodné národné ciele pre už exitujúce budovy, to znamená určiť minimálne percentá budov, ktoré by mali mať nulovú spotrebu energie v 2015, resp. v roku 2020.
Poslanci definujú budovy s nulovou spotrebou energie ako budovy "kde, ako výsledok veľmi vysokej úrovne energetickej účinnosti budovy je celková primárna spotreba energie rovnaká alebo menšia ako výroba energie z obnoviteľných energetických zdrojov danej budovy" (energia vyrobená samotnou budovou).
Koncom roka 2010 by Komisia mala stanoviť detailnú spoločnú európsku definíciu "budovy s čistou nulovou spotrebou energie" uvádza sa v pozmenenom návrhu smernice.
Zvýšenie finančnej podpory pre zlepšenie energetickej účinnosti budov
Výbor pridal k zneniu smernice nové ustanovenia, ktoré žiadajú členské štáty vypracovať národné akčné plány do 30. júna 2011.
Tieto plány stanovia finančné nástroje na zlepšenie energetickej účinnosti budov ako napríklad: nízko-úrokové pôžičky, zľavy na dane z príjmu alebo na dane z majetku alebo tiež vyžadujú od dodávateľov energie, aby ponúkali finančnú pomoc spotrebiteľom.
Okrem toho by Komisia mala do 30. júna 2010 navrhnúť doplňujúce finančné nástroje EÚ:
zvýšiť podiel financií Európskeho fondu pre regionálny rozvoj na aspoň 15%,
vytvoriť do roku 2014 Fond energetickej účinnosti financovaný z rozpočtu Spoločenstva, Európskou investičnou bankou a členskými štátmi, ktorý by podporoval súkromné a verejné investície do projektov zvyšujúcich energetickú účinnosť budov,
zníženie DPH na tovar a služby spojené s energetickou účinnosťou a obnoviteľnou energiou.
Zvýšenie energetickej hospodárnosti existujúcich budov
Energetická hospodárnosť budov bude musieť byť zvýšená, aby splnila aspoň minimálne nároky energetickej hospodárnosti a to vždy keď budova prejde väčšou renováciou alebo ak sú vymenené stavebné diely a technické systémy budov (okná, kotle, klimatizácia) uvádza sa v pozmenenom znení.
Poslanci definujú ako "väčšiu renováciu" obnovu viac ako 25 % povrchu budovy alebo keď celkové náklady obnovy sú vyššie ako 20 % hodnoty budovy.
Minimálne nároky energetickej hospodárnosti budú stanovené členskými štátmi, tvrdí text smernice.
Aj tak ale musí Komisia vytvoriť spoločnú metodológiu pre vypočítanie energetickej účinnosti budov a to do 31. marca 2010, dodávajú poslanci.
Prázdninové domy musia tiež splniť minimálne normy energetickej účinnosti
Podľa poslancov by členské štáty mali stanoviť minimálne normy energetickej účinnosti pre prázdninové domy, ktoré sú používané menej ako 4 mesiace do roka, aj keď pôvodne navrhovali výnimku pre tieto typy domov.
Z ustanovení smernice o energetickej účinnosti sú vylúčené:
malé domy (s úžitkovou plochou menej ako 50m 2 ),
budovy používané na náboženské činnosti,
dočasné budovy využívané na menej ako 18 mesiacov,
dielne a poľnohospodárske budovy s nízkou spotrebou energie,
chránené historické budovy, v ktorých by opatrenia energetickej účinnosti mohli neprijateľným spôsobom zmeniť ich charakter.
Inteligentné meracie prístroje
Výbor žiada, aby boli vo všetkých nových budovách a vo všetkých budovách, ktoré prešli väčšou renováciou namontované inteligentné meracie prístroje.
Tieto prístroje merajú aj aké množstvo energie sa spotrebovalo, aj v ktorých hodinách dňa bola táto energia spotrebovaná.
Tento systém by mohol spotrebiteľom umožniť napríklad výhody nižších nočných sadzieb.
Silvia-Adriana ŢICĂU PSE RO Dokument: Energeticky samostatné budovy
Číslo: A6-0254/2009
Procedúra: Postup spolurozhodovania 1. čítanie Text návrhu správy: Energeticky samostatné budovy
-//EP//TEXT REPORT A6-2009-0254 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090414BRI53671 FULL-TEXT DOC XML V0//SK
-//EP//TEXT IM-PRESS 20090414BRI53671 ITEM-003-SK DOC XML V0//SK
-//EP//TEXT IM-PRESS 20090414BRI53671 ITEM-005-SK DOC XML V0//SK
Priemysel
Nižšie ceny za roamingové služby od 1. júla 2009
2009-04-17 - 10:10
Od 1. júla 2009 sa znížia poplatky za mobilné telefónne hovory, za textové správy a za používanie internetu cez mobilný telefón zo zahraničia.
Poslanci Európskeho parlamentu dosiahli kompromis s českým predsedníctvom týkajúci sa rozšírenia nariadenia o roamingu z roku 2007, a to ešte pred 1. čítaním v Parlamente.
Zníženie cien za roamingové telefónne hovory
Kompromisný návrh nestanovuje roamingové ceny v tarifách určených Spoločenstvom, ale určuje limity, v rámci ktorých by si mobilní operátori mali konkurovať ponukou nižších cien.
Domáci operátori budú môcť účtovať svojím zákazníkom roamingové telefónne hovory týmto spôsobom:
od 1. júla 2009: najviac 0,43 EUR za minútu (bez DPH) za uskutočňované roamingové hovory a najviac 0,19 EUR za minútu (bez DPH) za prijímané roamingové hovory,
od 1. júla 2010: najviac 0,39 EUR za minútu (bez DPH) za uskutočňované roamingové hovory a najviac 0,15 EUR za minútu (bez DPH) za prijímané roamingové hovory,
od 1. júla 2011: najviac 0,35 EUR za minútu (bez DPH) za uskutočňované roamingové hovory a najviac 0,11 EUR za minútu (bez DPH) za prijímané roamingové hovory.
Ako hovorí kompromisný návrh, od 1. júla 2009 by operátori mali účtovať svojím zákazníkom hovory po sekundách, ale môžu využiť aj tzv. počiatočnú minimálnu účtovaciu jednotku 30 sekúnd.
Lacnejšie služby dátového roamingu
Parlament a české predsedníctvo Rady sa zhodli s Komisiou, že roamingové textové správy (SMS) by mali stáť najviac 0,11 EUR (bez DPH) a to od 1. júla 2009.
Iné dátové roamingové služby (ako posielanie emailov a obrázkov alebo prehliadanie webu z mobilných telefónov alebo prenosných počítačov-laptopov) budú regulované na veľkoobchodnej úrovni, čo znamená, že budú ochranné limity pre tarify, ktoré zahraničný, tzv. navštívený operátor účtuje domácemu operátorovi roamingového zákazníka na základe kilobajtov:
od 1. júla 2009: najviac 1,00 EUR za megabajt (bez DPH),
od 1. júla 2010: najviac 0,80 EUR za megabajt (bez DPH),
od 1. júla 2011: najviac 0,50 EUR za megabajt (bez DPH).
Podľa kompromisného návrhu by sa malo dať predísť tzv. šokom z účtov.
Zákazníci, ktorí používajú roaming, by od 1. marca 2010 mali mať možnosť zvoliť si bezplatne maximálny finančný limit.
Parlament a české predsedníctvo sa dohodli, aby bol jeden z limitov stanovený na 50 EUR (bez DPH) alebo na odpovedajúci objem dát.
Tento limit by sa mal automaticky týkať všetkých zákazníkov, ktorí si nevybrali inak do 1. júla 2010.
Podľa neformálnej dohody bude musieť poskytovateľ upozorniť svojich zákazníkov, keď dosiahnu 80 percent z dohodnutého limitu.
V momente dosiahnutia limitu by mal poslať ďalšie upozornenie vrátane návodu, ako má zákazník postupovať, ak si želá pokračovať v dátovom roamingu.
Ak užívateľ neodpovie, poskytovateľ by mal zastaviť všetky dátové roamingové služby.
Hodnotenie v roku 2011, skončenie platnosti nariadenia v júni 2012
Na základe iniciatívy poslancov EP bude musieť Komisia najneskôr v polovici roka 2011 zhodnotiť okrem iného aj "mieru do akej zákazníci profitovali vďaka skutočným zníženiam cien roamingových služieb" a mieru konkurencie malých, nezávislých alebo novo spustených prevádzkovateľov.
Návrh žiada ešte naviac Komisiu, aby pre vytvorenie konkurencieschopného vnútorného trhu v oblasti roamingu stanovila aj iné metódy ako cenovú reguláciu.
Ako uvádza kompromisný návrh, platnosť nariadenia skončí 30. júna 2012.
Existujúce nariadenie o roamingových telefónnych hovoroch by ináč skončilo koncom júna 2010.
Adina-Ioana VĂLEAN ALDE RO Dokument: Roaming vo verejných mobilných telefónnych sieťach v rámci Spoločenstva a smernica č. 2002/21/ES o spoločnom regulačnom rámci pre elektronické komunikačné siete a služby
Číslo: A6-0138/2009
Procedúra: Postup spolurozhodovania 1. čítanie Text návrhu správy: Roaming vo verejných mobilných telefónnych sieťach v rámci Spoločenstva a smernica č. 2002/21/ES o spoločnom regulačnom rámci pre elektronické komunikačné siete a služby
-//EP//TEXT REPORT A6-2009-0138 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090414BRI53671 FULL-TEXT DOC XML V0//SK
-//EP//TEXT IM-PRESS 20090414BRI53671 ITEM-004-SK DOC XML V0//SK
-//EP//TEXT IM-PRESS 20090414BRI53671 ITEM-006-SK DOC XML V0//SK
Hospodárske a menové záležitosti
Opatrenia na boj proti finančnej kríze
2009-04-17 - 10:10
Deklarovaná snaha poslancov zamedziť opakovaniu sa súčasnej finančnej krízy dostáva stále jasnejšie kontúry.
Parlament sa na najbližšom zasadnutí bude zaoberať súborom legislatívnych správ napríklad v oblasti úverových ratingových agentúr, či poisťovacích spoločností, ktorých výsledkom by malo byť posilnenie regulácie a dohľadu vo finančnom sektore.
Zámerom novej legislatívy, ktorú predkladá plénu EP Výbor pre hospodárske a menové veci, je okrem iného aj snaha o obnovenie dôvery investorov aj spotrebiteľov.
Podľa poslancov, súčasná globálna hospodárska kríza ukázala nedostatky ratingov vydávaných úverovými ratingovými agentúrami (CRA), ktoré takto čiastočne k samotnej kríze prispeli.
Dôvodmi ich zlyhania, ktoré sa nová legislatíva snaží odstrániť, sú podľa správy poslanca Jeana-Paula GAUZÈSA (EPP-ED, FR) najmä nedostačujúce modely, nedôslednosť, konflikt záujmov, kvalifikácia analytikov, spôsoby riadenia, ako aj chýbajúci dozor nad kvalitou ratingov.
Je preto nevyhnutné, aby pre ratingové agentúry platili záväzné predpisy, a nie iba kódex správania sa tak, ako tomu bolo doposiaľ.
Významné prepracovanie konceptu dohľadu nad poisťovacím odvetvím zameraným na posilnenie jeho finančnej stability, si kladie za cieľ správa, ktorú vypracoval poslanec Peter SKINNER (PES, UK).
Podľa spravodajcu nastavuje nová legislatíva "moderný globálny štandard" v oblasti kontroly riadenia rizika, ktoré predstavuje samotnú podstatu poisťovníctva.
Návrh smernice Solventnosť II sa zameriava na zavedenie prepracovanejších požiadaviek solventnosti, posilnenie právomocí orgánov dohľadu a zavedenie unikátneho systému dohľadu nad skupinami poisťovacích spoločností.
Jean-Paul GAUZÈS EPP-ED FR Peter SKINNER PSE GB Dokument: Ratingové agentúry
Číslo: A6-0191/2009
Procedúra: Postup spolurozhodovania 1. čítanie
Dokument: Začatie a vykonávanie priameho poistenia a zaistenia (prepracovaný)
Číslo: A6-0413/2009
Procedúra: Postup spolurozhodovania 1. čítanie Text návrhu správy: Ratingové agentúry Text návrhu správy: Začatie a vykonávanie priameho poistenia a zaistenia (prepracovaný)
-//EP//TEXT REPORT A6-2009-0191 0 NOT XML V0//SK
-//EP//TEXT REPORT A6-2008-0413 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090414BRI53671 FULL-TEXT DOC XML V0//SK
-//EP//TEXT IM-PRESS 20090414BRI53671 ITEM-005-SK DOC XML V0//SK
-//EP//TEXT IM-PRESS 20090414BRI53671 ITEM-007-SK DOC XML V0//SK
Doprava
Legislatívny balíček pre cestnú dopravu
2009-04-17 - 10:10
Balíček pre cestnú dopravu obsahuje tri návrhy správ: nové pravidlá kabotážnej prepravy na medzinárodnom trhu cestnej nákladnej dopravy, opätovné zavedenie "12-dňového pravidla" ako maximálnej pracovnej doby pre šoférov autokarovej dopravy, a pravidlá o vykonávaní povolania prevádzkovateľa cestnej dopravy a o jeho sídle, ktorých cieľom je ukončiť fungovanie spoločností tzv. poštových schránok, ktoré nevykonávajú činnosť v krajine svojho sídla a zaviesť služobné predpisy.
Na kľúčových ustanoveniach dopravného balíčka sa poslanci dohodli s Radou EÚ pred druhým čítaním v Parlamente.
Spravodajcami návrhov troch správ sú: Mathieu GROSCH (EPP, BE) a Silvia-Adriana ŢICĂU (PES, RO).
Prístup na trh služieb autokarovej a autobusovej dopravy, kabotáž
Menej prázdnych nákladných áut na cestách: kabotážna preprava
V súčasnosti nariadenie EÚ z roku 1993 viaže členské štáty, aby povolili kabotážnu dopravu dočasne, ale členské štáty majú možnosť zadefinovať si sami, čo považujú za "dočasnú" kabotážnu dopravu.
Krajiny preto prijali rôznorodé definície.
Podľa pozmeneného návrhu nariadenia, ktorý odsúhlasili poslanci Európskeho parlamentu, sú povolené 3 kabotážne operácie za týždeň v rámci medzinárodnej dopravy.
Tieto operácie môžu byť vykonané v členských štátoch, cez ktoré šofér prechádza na svojej spiatočnej ceste, pod podmienkou obmedzenia na 1 operáciu na daný členský štát počas 3 dní, odkedy šofér vstúpil na územie tohto členského štátu.
Kabotáž je preprava tovaru pre tretiu stranu, poskytuje sa dočasne, začína a končí sa na hraniciach danej krajiny, pričom ju vykonáva prepravca z inej krajiny.
Poslanci sú za širšiu liberalizáciu
Európsky parlament už v minulosti obhajoval širšiu liberalizáciu kabotážnej prepravy, predovšetkým s cieľom znížiť počet jázd prázdnych nákladných vozidiel.
Takto by sa zvýšili výhody pre dopravcov a znížili by sa dopady na životné prostredie.
Podľa nariadenia by kabotážne operácie "nemali byť zakázané, pokiaľ nie sú uskutočňované spôsobom, ktorého výsledkom je stála alebo súvislá aktivita v rámci toho ktorého členského štátu".
Európska komisia musí v roku 2013 preskúmať možnosť ďalšieho otvárania trhu v oblasti cestnej dopravy, vrátane liberalizácie kabotážnej prepravy.
Nové pravidlá pre kabotážnu dopravu začnú platiť šesť mesiacov po tom ako bolo nariadenie zverejnené v Úradnom vestníku EÚ (hoci Rada EÚ žiadala 2 roky).
Spoločné pravidlá k prístupu na trh pre autokarovú a autobusovú dopravu
Maximálny pracovný čas pre vodičov je stanovený na 12 dní
Odkedy platí smernica EÚ z roku 2007, šoféri autokarovej dopravy jazdiaci do zahraničia musia oddychovať aspoň 1 deň počas každých šiestich dní.
Cestovné kancelárie sa sťažujú, že takéto opatrenie ich núti zamestnávať 2 šoférov pre väčšinu ciest a účtovať tak vyššie ceny klientom.
Po vlaňajšej dohode so zástupcami dopravcov poslanci podporili opätovné zavedenie 12-dňového pravidla, ktoré umožňuje vodičom na medzinárodných trasách pracovať 12 dní.
Isté obmedzenia však ostanú zachované: musí ísť o jednu cestu, nie niekoľko rôznych ciest.
Opatrenia na ochranu verejných služieb
Nariadenie o prístupe na trh služieb autokarovej a autobusovej dopravy obsahuje aj opatrenia na ochranu verejných služieb.
Ak by medzinárodná autokarová alebo autobusová doprava mala závažne ovplyvniť životaschopnosť porovnateľnej dopravy, na ktorú sa vzťahujú služby vo verejnom záujme priamo na dotknutých úsekoch, môže členský štát po dohode s Komisiou dočasne zastaviť platnosť povolenia alebo odňať povolenie na vykonávanie tejto medzinárodnej dopravy.
Tieto pravidlá vstúpia do platnosti 2 roky a 20 dní po tom, ako bude nariadenie zverejnené v Úradnom vestníku.
Spoločné pravidlá pre vykonávanie povolania v službách cestnej dopravy
Harmonizácia podmienok pre prevádzkovateľov cestnej dopravy
Poslanci Európskeho parlamentu jasne podporili poslednú časť balíčka o cestnej doprave.
Ide o nariadenie o podmienkach, ktoré je potrebné dodržiavať pri výkone povolania prevádzkovateľa cestnej dopravy.
Cieľom je zabezpečiť vysoký, jednotný štandard služieb v celej EÚ a zabezpečiť, aby spoločnosti dodržiavali pracovné opatrenia a administratívne pravidlá v krajine, kde majú sídlo.
Prepojenosť elektronických registrov
Členské štáty musia vytvoriť národné elektronické registre, ktoré budú obsahovať informácie vrátane údajov o finančnej spôsobilosti, sídle, riadiacich zamestnancoch a prípadných predošlých porušeniach zákona.
Na žiadosť poslancov musia byť tieto registre vzájomne prepojené do konca 2012, čo umožní príslušným orgánom členských krajín mať prístup k údajom o spoločnosti sídliacej v hociktorom inom členskom štáte.
Koniec spoločností, ktoré v skutočnosti existujú iba na papieri
Spoločnosť cestnej dopravy musí byť fyzicky vytvorená v členskom štáte (mať tam svoju kanceláriu) a musí byť schopná predložiť administratívne doklady príslušným národným orgánom.
Spoločnosť musí vedieť dokázať, kde v danom členskom štáte parkuje svoje nepoužívané vozidlá.
Táto požiadavka by mala ukončiť praktiky "zaregistrovania sa v inej krajine ako v krajine pôsobnosti", tzv. spoločnosti poštových schránok, kedy sa spoločnosť registruje pre administratívne účely v jednom členskom štáte, ale v skutočnosti pôsobí najmä v inej krajine.
Odborná spôsobilosť
Vedúci dopravy a samotné spoločnosti musia spĺňať podmienku bezúhonnosti (nesmú byť uznané vinnými z kriminálneho alebo iného vážneho priestupku vzťahujúceho sa na cestnú dopravu).
Aby dokázali svoju spôsobilosť, vedúci dopravy musieť prejsť povinnou písomnou skúškou, ktorú zabezpečia orgány členských štátov.
Mathieu GROSCH EPP-ED BE Silvia-Adriana ŢICĂU PSE RO Dokument: Spoločné pravidlá prístupu na trh autokarovej a autobusovej dopravy (prepracované znenie)
Číslo: A6-0215/2009
Procedúra: Postup spolurozhodovania 2. čítanie
Dokument: Spoločné pravidlá týkajúce sa podmienok, ktoré je potrebné dodržiavať pri výkone povolania prevádzkovateľa cestnej dopravy, a ktorým sa zrušuje smernica Rady 96/26/ES
Číslo: A6-0210/2009
Procedúra: Postup spolurozhodovania 2. čítanie
Dokument: Spoločné pravidlá prístupu na trh medzinárodnej cestnej nákladnej dopravy (prepracované znenie)
Číslo: A6-0211/2009
Procedúra: Postup spolurozhodovania 2. čítanie Text návrhu správy: Spoločné pravidlá prístupu na trh autokarovej a autobusovej dopravy (prepracované znenie) Text návrhu správy: Spoločné pravidlá týkajúce sa podmienok, ktoré je potrebné dodržiavať pri výkone povolania prevádzkovateľa cestnej dopravy, a ktorým sa zrušuje smernica Rady 96/26/ES Text návrhu správy: Spoločné pravidlá prístupu na trh medzinárodnej cestnej nákladnej dopravy (prepracované znenie)
-//EP//TEXT REPORT A6-2009-0215 0 NOT XML V0//SK
-//EP//TEXT REPORT A6-2009-0210 0 NOT XML V0//SK
-//EP//TEXT REPORT A6-2009-0211 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090414BRI53671 FULL-TEXT DOC XML V0//SK
-//EP//TEXT IM-PRESS 20090414BRI53671 ITEM-006-SK DOC XML V0//SK
-//EP//TEXT IM-PRESS 20090414BRI53671 ITEM-008-SK DOC XML V0//SK
Doprava
Práva cestujúcich v námornej, autobusovej a autokarovej doprave
2009-04-17 - 10:10
Poslanci Európskeho parlamentu chcú zaviesť práva cestujúcich v námornej, autobusovej a autokarovej doprave prostredníctvom dvoch nariadení, ktoré sú podobné úspešnej Charte o právach cestujúcich v leteckej doprave.
Návrhy sa zameriavajú najmä na práva cestujúcich so zdravotným postihnutím, náhradu škôd a pomoc pasažierom v prípade dlhého meškania alebo zrušenia spojov, ďalej zodpovednosť dopravcov v prípade zranenia alebo smrti pasažierov, a tiež na zlepšenie vybavovania sťažností.
Všetci cestujúci by mali mať rovnaké práva , bez ohľadu na spôsob dopravy, ktorý využívajú.
Náhrada škôd v prípade meškania alebo zrušenia spoja
Námorní dopravcovia budú povinní poskytnúť cestujúcim informácie, ako aj náhradu škody v prípade, ak dôjde k prerušeniu cesty, a to nasledujúcim spôsobom:
25 percent z ceny lístka pri meškaní od jednej do dvoch hodín,
50 percent z ceny lístka pri meškaní presahujúcom dve hodiny,
100 percent z ceny lístka v prípade, že dopravca neposkytne náhradnú prepravu za primeraných podmienok, alebo informácie o alternatívnej doprave.
Ak bol spoj zrušený alebo mešká viac ako dve hodiny, musí dopravná spoločnosť zabezpečiť cestujúcim v autobusovej a autokarovej doprave náhradnú dopravu.
V prípade, ak cestujúci nesúhlasí s náhradnou dopravou, spoločnosť mu musí vyplatiť 100% náhradu.
Ak spoločnosť neposkytne cestujúcim náhradnú dopravu ani informácie o možnosti náhradnej dopravy, musí pasažierom vyplatiť 100 % a navyše 50 % z ceny lístka.
Podľa poslancov musia teda spoločnosti vždy vyplatiť náhradu a to 50 % z ceny lístka, a to aj v prípade, ak spoločnosť poskytne náhradnú dopravu.
Preddavok odškodného v prípade úmrtia alebo nehody
Ak dôjde k zraneniu alebo k úmrtiu cestujúceho pri nehode autobusu alebo autokaru, dopravná spoločnosť je povinná bezodkladne zaplatiť preddavok odškodného vo výške úmernej k celkovej utrpenej škode.
V prípade úmrtia nesmie byť preddavok nižší ako 21 000 eur.
S cieľom chrániť malé prepravné spoločnosti predložili poslanci pozmeňujúci návrh, podľa ktorého prepravca nenesie zodpovednosť, ak nehodu spôsobili okolnosti, ktoré nemohol ovplyvniť.
Vyššia moc
Berúc do úvahy špecifický charakter námornej a vnútrozemskej vodnej dopravy, poslanci stanovujú prípady tzv. vyššej moci, pri ktorých sa neuplatňujú pravidlá o odškodnení: extrémne prílivové a odlivové podmienky, silný vietor, extrémne vysoké vlny a tvorenie ľadu.
Práva osôb so zdravotným postihnutím alebo zníženou pohyblivosťou
Cestujúcim so zníženou pohyblivosťou nemôže prepravca odoprieť vstup na loď, do autobusu alebo do autokaru okrem prípadov, keď by bola ohrozená ich bezpečnosť.
Poslanci chcú týmto zabezpečiť, aby prepravcovia nemohli využiť postihnutie cestujúceho ako dôvod, pre ktorý ho nevpustia na palubu.
Ľudia so zdravotným postihnutím majú nárok na bezplatnú pomoc v prístavoch, ale ich prevádzkovatelia musia byť informovaní v čase rezervácie alebo najneskôr 48 hodín pred nalodením.
Personál námornej dopravnej spoločnosti musí mať k dispozícii primerané informácie, aby mohol takúto pomoc poskytnúť.
Poslanci EP pridali k návrhu Komisie klauzulu, v ktorej žiadajú prepravcov poskytnúť cestujúcim písomné potvrdenie o tom, že danú pomoc poskytnú.
Autokary: Platnosť nariadenia iba pre národnú a medzinárodnú dopravu
Poslanci sa dohodli na tom, že členské štáty EÚ musia mať možnosť oslobodiť mestskú, prímestskú a regionálnu autobusovú a autokarovú dopravu od osobitných požiadaviek tohto nariadenia, vzhľadom na ich špecifický charakter.
Členské štáty musia však prijať alternatívne opatrenia, aby zabezpečili podobnú úroveň práv pasažierov.
Michel TEYCHENNÉ PSE FR Gabriele ALBERTINI EPP-ED IT Dokument: Práva cestujúcich v námornej a vnútrozemskej vodnej doprave, ktorým sa mení a dopĺňa nariadenie ES č. 2006/2004 o spolupráci medzi národnými orgánmi zodpovednými za presadzovanie právnych predpisov na ochranu spotrebiteľa
Číslo: A6-02069/2009
Procedúra: Postup spolurozhodovania 1 .čítanie
Dokument: Práva cestujúcich v autobusovej a autokarovej doprave, ktorým sa mení a dopĺňa nariadenie (ES) č. 2006/2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa
Číslo: A6-0250/2009
Procedúra: Postup spolurozhodovania 1 .čítanie Text návrhu správy: Práva cestujúcich v námornej a vnútrozemskej vodnej doprave, ktorým sa mení a dopĺňa nariadenie ES č. 2006/2004 o spolupráci medzi národnými orgánmi zodpovednými za presadzovanie právnych predpisov na ochranu spotrebiteľa Text návrhu správy: Práva cestujúcich v autobusovej a autokarovej doprave, ktorým sa mení a dopĺňa nariadenie (ES) č. 2006/2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa
-//EP//TEXT REPORT A6-2009-0209 0 NOT XML V0//SK
-//EP//TEXT REPORT A6-2009-0250 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090414BRI53671 FULL-TEXT DOC XML V0//SK
-//EP//TEXT IM-PRESS 20090414BRI53671 ITEM-007-SK DOC XML V0//SK
-//EP//TEXT IM-PRESS 20090414BRI53671 ITEM-009-SK DOC XML V0//SK
Doprava
Akčný plán pre mestskú mobilitu
2009-04-17 - 10:10
Parlament na základe vlastnej iniciatívy vypracoval správu o Akčnom pláne mestskej mobility.
Pôvodne navrhla tento plán Komisia v tzv. zelenej knihe o mestskej doprave v septembri 2007, ale odvtedy ho už viac nerozpracovala.
Výsledky konzultácií na túto tému Komisia dodnes neoznámila.
Preto poslanci Európskeho parlamentu opakovane iniciujú "Akčný plán pre mestskú dopravu".
Cieľom návrhu je využiť financie EÚ na zlepšenie verejnej dopravy, podporiť používanie "ekologických spôsobov" prepravy (bicyklom, peši) rozvíjaním vhodných infraštruktúr (cyklistické trasy), vylepšiť bezpečnosť na cestách, zredukovať dopravné zápchy vďaka použitiu "inteligentných dopravných systémov", ako aj rozvíjať vzájomné prepojenie medzi rôznymi spôsobmi dopravy a sieťami cez "integrované systémy mestskej mobility" v mestách s nad 100 000 obyvateľmi.
Plány pre mestskú integrovanú dopravu alebo "mestské cestovné plány" by mali stanoviť:
diagnostikovanie dopravy, ukazovatele a ciele mobility s odhadom ich hospodárskych, sociálnych a environmentálnych vplyvov,
plán rozvoja a vzájomného prepojenia dopravných sietí,
plán rozvoja infraštruktúry pre ekologické spôsoby prepravy (bicyklom, peši atď.),
riadiacu schému intermodálneho parkovania pre automobily a platforiem pre intermodálne výmeny,
program na prispôsobenie riadenia sietí mestskej mobility a ich prepojení s potrebami užívateľov s obmedzenou pohyblivosťou,
riadiaca schému zásobovania prostredníctvom nákladnej dopravy zahŕňajúcu možnosť využívať verejnú infraštruktúru pre nákladnú dopravu.
Návrh správy žiada najmä:
chartu práv chodcov a cyklistov
certifikácia EÚ materiálov z hľadiska bezpečnosti, pohodlia (pre vybavenie verejnej dopravy), aby bola zaručená vysoká bezpečnosť a environmentálne štandardy, ako aj vstup pre ľudí zo zdravotným postihnutím
Zásada subsidiarity
Je možné, že oneskorenie v rozvoji akčného plánu Komisie je zapríčinené obavami Nemecka z porušenia princípu subsidiarity.
Spravodajca, francúzsky poslanec Gilles SAVARY (FR, PES) odôvodňuje kompetenciu EÚ v tejto oblasti zdôrazňujúc oprávnenosť EÚ využiť všetky prostriedky k dosiahnutiu cieľov politiky ochrany životného prostredia a boja proti zmene klímy.
Niektorí nemeckí poslanci predložili pozmeňovací návrh, ktorý tvrdí, že: "riešenie problémov mestskej dopravy je podľa princípu subsidiarity v kompetencii miestnej samosprávy a nie v kompetencii Komisie".
Tento pozmeňovací návrh bol ale v hlasovaní vo Výbore pre dopravu a cestovný ruch zamietnutý.
Financovanie
Poslanec Savary navrhuje vytvoriť nový fond EÚ ako aj vyčleniť peniaze z programu TEN-T a tiež vyčleniť ďalšie finančné prostriedky z plánu EÚ na obnovu ekonomiky.
Podľa návrhu správy by európske financovanie a spolufinancovanie v oblasti mestskej dopravy malo byť podmienené existenciou plánov integrovanej mestskej dopravy.
Dodržiavanie zásady subsidiarity
Väčšina členských štátov Európskej únie, či už sú usporiadané federálne alebo nie, dodržiavajú zásadu (často zakotvenú v ústave) nezávislej miestnej samosprávy.
Miestne orgány a združenia môžu slobodne rozhodovať o svojich politikách, programoch a investíciách do mestskej a prímestskej dopravy.
Európska únia teda nemôže plánovať ani najmenšiu normatívnu iniciatívu týkajúcu sa dopravnej politiky miestnych orgánov.
EÚ je však oprávnená, ako to už urobila po dlhej rozprave o tejto zásade pri rozprave o nariadení (ES) č. 1370/2007 o službách vo verejnom záujme v osobnej doprave, využiť všetky prostriedky umožňujúce prispieť k rozhodnutiam miestnych orgánov a napomáhať tomu, aby mestská doprava smerovala k splneniu všeobecných cieľov politiky ochrany životného prostredia a boja proti zmene klímy.
Gilles SAVARY PSE FR Dokument: Akčný plán pre mestskú mobilitu
Číslo: A6-0199/2009
Procedúra: Iniciatívna správa Text návrhu správy: Akčný plán pre mestskú mobilitu
-//EP//TEXT REPORT A6-2009-0199 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090414BRI53671 FULL-TEXT DOC XML V0//SK
-//EP//TEXT IM-PRESS 20090414BRI53671 ITEM-008-SK DOC XML V0//SK
-//EP//TEXT IM-PRESS 20090414BRI53671 ITEM-010-SK DOC XML V0//SK
Životné prostredie
Povinnosti dodávateľov dreva a výrobkov z dreva na trhu EÚ
2009-04-17 - 10:10
V boji proti nezákonnej ťažbe dreva sú v EÚ potrebné prísnejšie pravidlá v predaji dreva a výrobkov z dreva, tvrdí Výbor pre životné prostredie, verejné zdravie a bezpečnosť potravín.
Všetky subjekty v dodávateľskom reťazci musia dokázať legálny pôvod svojho dreva alebo jeho výrobkov, a nelegálni dodávatelia dreva budú musieť zaplatiť pokutu, ktorá odráža úroveň environmentálnej a hospodárskej škody.
Návrh správy pred prvým čítaním v Parlamente (postup spolurozhodovania) predložila spravodajkyňa Caroline LUCAS (Greens, UK).
Výbor pre životné prostredie, verejné zdravie a bezpečnosť potravín zdôrazňuje, že 20 až 40 percent globálnej priemyselnej produkcie dreva pochádza z nelegálnych zdrojov.
Poslanci žiadajú sprísniť navrhovanú legislatívu, aby nelegálne vyťažené drevo a výrobky z tohto dreva boli odstránené z trhu EÚ vďaka konkrétnemu systému sledovateľnosti a monitoringu.
Zdieľaná zodpovednosť, prísnejšie pokuty
Všetky hospodárske subjekty v dodávateľskom reťazci by mali zabezpečiť, aby bolo na trhu dostupné iba legálne vyťažené drevo a výrobky z tohto dreva.
Povinnosti sa musia preto uplatňovať na všetky subjekty v dodávateľskom reťazci dreva, nie iba na tie, ktoré uvádzajú drevo na trh po prvýkrát ako navrhovala Komisia.
Podľa poslancov Parlamentu finančné pokuty, ktoré budú stanovené členskými štátmi, musia odrážať stupeň environmentálnej a hospodárskej škody zapríčinenej nelegálnou aktivitou.
Tieto pokuty musia predstavovať "najmenej 5-násobnú hodnotu výrobkov z dreva, ktorú subjekt získal tým, že sa dopustil vážneho porušenia" a pokuty sa budú zvyšovať v prípade opakovaného porušenia pravidiel.
Caroline LUCAS Verts/ALE GB Dokument: Povinnosti hospodárskych subjektov uvádzajúcich drevo a výrobky z dreva na trh
Číslo: A6-0115/2009
Procedúra: Postup spolurozhodovania 1. čítanie Text návrhu správy: Povinnosti hospodárskych subjektov uvádzajúcich drevo a výrobky z dreva na trh
-//EP//TEXT REPORT A6-2009-0115 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090414BRI53671 FULL-TEXT DOC XML V0//SK
-//EP//TEXT IM-PRESS 20090414BRI53671 ITEM-009-SK DOC XML V0//SK
-//EP//TEXT IM-PRESS 20090414BRI53671 ITEM-011-SK DOC XML V0//SK
Životné prostredie
Ekodizajn
2009-04-17 - 10:10
Návrh správy rumunského spravodajcu Magora Imre CSIBIHO (ALDE, RO) je prepracovaným znením smernice o ekodizajne z roku 2005.
Cieľom navrhovaného znenia je rozšíriť rozsah pôsobnosti smernice tak, aby bolo možné uplatňovať požiadavky na ekodizajn na všetky energeticky významné výrobky.
Kompromisný návrh medzi Parlamentom a Radou bol dosiahnutý pred 1. čítaním (postup spolurozhodovania).
Pôsobnosť smernice sa má rozšíriť
Dosiahnutý kompromis podporuje návrh Komisie rozšíriť pôsobnosť rámcovej smernice Európskeho parlamentu a Rady z roku 2005, ktorá umožňuje Komisii stanoviť požiadavky na ekodizajn výrobkov využívajúcich energiu ako napríklad kotlov, počítačov, televízorov, priemyselných ventilátorov a známych svetelných zdrojov, o všetky energeticky významné výrobky (výrobky súvisiace s energiou).
Takéto výrobky nespotrebujú energiu počas ich používania, ale majú nepriamy dopad na spotrebu energie ako napríklad zariadenia spotrebujúce vodu, okná, izolačný materiál.
Kohútiky šetriace vodou a sprchovacie hlavice znižujú spotrebu vody, a preto aj množstvo použitej energie pre teplú vodu je nižšie bez toho, aby ovplyvnili pohodlie spotrebiteľa.
Rozšírením rozsahu pôsobnosti na všetky výrobky sa zabezpečí, aby boli na úrovni Spoločenstva harmonizované požiadavky na ekodizajn pre všetky výrobky, ktoré majú výrazný vplyv na životné prostredie a vysoký potenciál na zlepšenie svojho vplyvu na životné prostredie.
Smernica o ekodizajne z roku 2005
Táto smernica nezavádza priamo záväzné ustanovenia pre špecifické výrobky, ale definuje podmienky a kritériá pre stanovenie požiadaviek, ktoré sa týkajú environmentálne relevantných charakteristík výrobkov (ako spotreba energie), a dovoľuje tak ich rýchle a efektívne zlepšovanie.
Nasledujú implementačné opatrenia, ktoré vytvoria požiadavky pre ekodizajn.
V zásade smernica platí pre všetky výrobky používajúce energiu s výnimkou vozidiel na prepravu a pokrýva všetky energetické zdroje.
Kompromisný návrh:
Preskúmanie efektívnosti smernice v roku 2011
Komisia by mala posúdiť vhodnosť rozšírenia pôsobnosti smernice na výrobky, ktoré nie sú energeticky významné, aby dosiahla dostatočné zníženie dopadov na životné prostredie počas celej doby ich životnosti.
Magor Imre CSIBI ALDE RO Dokument: Vytvorenie rámca na stanovenie požiadaviek na ekodizajn energeticky významných výrobkov (prepracované znenie)
Číslo: A6-0096/2009
Procedúra: Postup spolurozhodovania 1. čítanie Text návrhu správy: Vytvorenie rámca na stanovenie požiadaviek na ekodizajn energeticky významných výrobkov (prepracované znenie)
-//EP//TEXT REPORT A6-2009-0096 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090414BRI53671 FULL-TEXT DOC XML V0//SK
-//EP//TEXT IM-PRESS 20090414BRI53671 ITEM-010-SK DOC XML V0//SK
-//EP//TEXT IM-PRESS 20090414BRI53671 ITEM-012-SK DOC XML V0//SK
Informačná spoločnosť
Ochrana autorských práv v EÚ: návrh na predĺženie
2009-04-17 - 10:10
Európsky parlament sa bude zaoberať návrhom na predĺženie doby ochrany autorských práv hudobných nahrávok.
Podľa neho by umelci a producenti mali nárok na autorský honorár po dobu 95 rokov od prvého zverejnenia ich umeleckého počinu.
Výbor EP pre právne veci už návrh odobril.
Výborom schválená správa, ktorú vypracoval poslanec Brian CROWLEY (UEN, IE), upravuje existujúcu legislatívu tak, že zvyšuje dobu ochrany autorských práv hudobných nahrávok z doterajších 50 na 95 rokov od ich prvého zverejnenia.
Účelom tejto revízie je zabezpečiť autorské honoráre hudobníkom a producentom za ich diela počas celej dĺžky ich života.
Kariéra mnohých umelcov sa začína skoro po veku dvadsať rokov, čo spôsobuje, že pri pôvodnej legislatíve prichádzajú o zdroj príjmov v najzraniteľnejšom období ich života.
Týka sa to najmä hudobníkov, ktorí hrajú sprievodnú hudbu, alebo menej známych umelcov.
Fond pre hudobníkov
Výbor zároveň navrhuje zriadenie Fondu pre hudobníkov, ktorí sa vzdali svojich práv v prospech producentov.
Fond bude financovaný z príspevkov producentov, ktorí budú povinní, aspoň raz ročne, odložiť na tento účel sumu tvoriacu minimálne 20 % z ich príjmov z navrhovaného predĺženia doby ochrany autorských práv.
Členovia výboru rovnako pozmenili pravidlá týkajúce sa tohto fondu tak, aby spoločnosti reprezentujúce práva hudobníkov a producentov mohli spravovať ich doplnkové ročné príjmy.
Výbor zároveň žiada Komisiu o vypracovanie správy, ktorá by odhadovala dopad a možné výhody obdobnej legislatívy na audiovizuálny sektor do januára 2010.
Prehodnotenie legislatívy po troch rokoch
Poslanci tiež žiadajú Komisiu, aby v horizonte troch rokoch od momentu vstupu novej legislatívy do platnosti a následne každé štyri roky, vypracovala hodnotenie jej vplyvu na sociálne postavenie hudobníkov a producentov.
Spôsob schvaľovania
V prípade schválenia v pléne EP poputuje legislatívny text vrátane prijatých pozmeňujúcich návrhov do Rady, ktorá sa k nemu vyjadrí.
Ak s ním bude súhlasiť, legislatíva bude definitívne schválená.
Ak však Rada s textom súhlasiť nebude, alebo ho doplní vlastnými pozmeňujúcimi návrhmi, celý text sa vráti do EP na opätovné prerokovanie v druhom čítaní.
Brian CROWLEY UEN IE Dokument: Lehota ochrany autorského práva a niektorých súvisiacich práv
Číslo: A6-0070/2009
Procedúra: Postup spolurozhodovania 1. čítanie Text návrhu správy: Lehota ochrany autorského práva a niektorých súvisiacich práv
-//EP//TEXT REPORT A6-2009-0070 0 NOT XML V0//SK
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20090414BRI53671 FULL-TEXT DOC XML V0//SK
-//EP//TEXT IM-PRESS 20090414BRI53671 ITEM-011-SK DOC XML V0//SK
-//EP//TEXT IM-PRESS 20090414BRI53671 ITEM-COVER-SK DOC XML V0//SK
-//EP//TEXT IM-PRESS 20090414BRI53671 ITEM-001-SK DOC XML V0//SK
-//EP//TEXT IM-PRESS 20090414BRI53671 ITEM-002-SK DOC XML V0//SK
-//EP//TEXT IM-PRESS 20090414BRI53671 ITEM-003-SK DOC XML V0//SK
-//EP//TEXT IM-PRESS 20090414BRI53671 ITEM-004-SK DOC XML V0//SK
-//EP//TEXT IM-PRESS 20090414BRI53671 ITEM-005-SK DOC XML V0//SK
-//EP//TEXT IM-PRESS 20090414BRI53671 ITEM-006-SK DOC XML V0//SK
-//EP//TEXT IM-PRESS 20090414BRI53671 ITEM-007-SK DOC XML V0//SK
-//EP//TEXT IM-PRESS 20090414BRI53671 ITEM-008-SK DOC XML V0//SK
-//EP//TEXT IM-PRESS 20090414BRI53671 ITEM-009-SK DOC XML V0//SK
-//EP//TEXT IM-PRESS 20090414BRI53671 ITEM-010-SK DOC XML V0//SK
-//EP//TEXT IM-PRESS 20090414BRI53671 ITEM-011-SK DOC XML V0//SK
-//EP//TEXT IM-PRESS 20090414BRI53671 ITEM-012-SK DOC XML V0//SK
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20090414BRI53671 ITEM-COVER-SK DOC XML V0//SK
-//EP//TEXT IM-PRESS 20090414BRI53671 ITEM-001-SK DOC XML V0//SK
-//EP//TEXT IM-PRESS 20090414BRI53671 ITEM-002-SK DOC XML V0//SK
-//EP//TEXT IM-PRESS 20090414BRI53671 ITEM-003-SK DOC XML V0//SK
-//EP//TEXT IM-PRESS 20090414BRI53671 ITEM-004-SK DOC XML V0//SK
-//EP//TEXT IM-PRESS 20090414BRI53671 ITEM-005-SK DOC XML V0//SK
-//EP//TEXT IM-PRESS 20090414BRI53671 ITEM-006-SK DOC XML V0//SK
-//EP//TEXT IM-PRESS 20090414BRI53671 ITEM-007-SK DOC XML V0//SK
-//EP//TEXT IM-PRESS 20090414BRI53671 ITEM-008-SK DOC XML V0//SK
-//EP//TEXT IM-PRESS 20090414BRI53671 ITEM-009-SK DOC XML V0//SK
-//EP//TEXT IM-PRESS 20090414BRI53671 ITEM-010-SK DOC XML V0//SK
-//EP//TEXT IM-PRESS 20090414BRI53671 ITEM-011-SK DOC XML V0//SK
-//EP//TEXT IM-PRESS 20090414BRI53671 ITEM-012-SK DOC XML V0//SK
