A6-0264/2008
25.6.2008
***II
NÁVRH ODPORÚČANIA DO DRUHÉHO ČÍTANIA
o spoločnej pozícii Rady k prijatiu nariadenia Európskeho parlamentu a Rady o spoločných pravidlách prevádzky leteckých služieb v Spoločenstve (prepracované znenie)
(16160/4/2007 – C6‑0176/2008 – 2006/0130(COD))
Výbor pre dopravu a cestovný ruch
Spravodajca:
Arūnas Degutis
PE 405.839v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto pasáží sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................6
POSTUP.....................................................................................................................................8
NÁVRH LEGISLATÍVNEHO UZNESENIA EURÓPSKEHO PARLAMENTU
o spoločnej pozícii Rady k prijatiu nariadenia Európskeho parlamentu a Rady o spoločných pravidlách prevádzky leteckých služieb v Spoločenstve (prepracované znenie)
(16160/4/2007 – C6‑0176/2008 – 2006/0130(COD) )
(Spolurozhodovací postup: druhé čítanie)
Európsky parlament ,
– so zreteľom na spoločnú pozíciu Rady (16160/4/2007 – C6‑0176/2008 ),
– so zreteľom na svoju pozíciu v prvom čítaní
Prijaté texty, 11.7.2007, P6_TA(2007)0337 . k návrhu Komisie pre Európsky parlament a Radu ( KOM(2006)0396 )
Zatiaľ neuverejnené v úradnom vestníku. ,
– so zreteľom na článok 251 ods. 2 Zmluvy o ES,
– so zreteľom na článok 67 rokovacieho poriadku,
– so zreteľom na odporúčanie do druhého čítania Výboru pre dopravu a cestovný ruch ( A6‑0264/2008 ),
1. schvaľuje spoločnú pozíciu;
2. konštatuje, že akt bol prijatý v súlade so spoločnou pozíciou;
3. poveruje svojho predsedu, aby akt podpísal spoločne s predsedom Rady, v súlade s článkom 254 ods. 1 Zmluvy o ES;
4. poveruje svojho generálneho tajomníka, aby akt podpísal hneď potom, čo sa overí, že všetky postupy boli riadne skončené, a aby s generálnym tajomníkom Rady zabezpečil jeho uverejnenie v Úradnom vestníku Európskej únie;
5. poveruje svojho predsedu, aby túto pozíciu postúpil Rade a Komisii.
DÔVODOVÁ SPRÁVA
Úvod a východiská
Nariadenie je prepracovaným znením právnych predpisov upravujúcich fungovanie leteckých služieb v Spoločenstve.
Jeho účelom je prepracovanie a aktualizácia tretieho leteckého balíka, ktorý predstavoval konečnú fázu v liberalizácii leteckej dopravy v Spoločenstve a ktorý pochádza z roku 1992.
Balík obsahoval tri prvky: nariadenie č. 2407/92, ktoré sa zaoberalo licenciami dopravcov a prenajímaním lietadla, nariadenie č. 2408/92, ktoré vytvorilo zásadu voľného prístupu leteckých dopravcov Spoločenstva k letovým trasám v rámci Spoločenstva a stanovuje určité odchýlky, najmä čo sa týka záväzkov služby vo verejnom záujme, a nariadenie č. 2409/92, ktoré liberalizovalo cestovné v leteckej doprave.
Cieľom terajšieho nariadenia je aktualizácia a modifikácia a v niektorých prípadoch sprísnenie ustanovení tohto balíka na základe získaných skúseností a súčasných okolností v odvetví leteckej dopravy.
Obsah návrhu nariadenia
Terajší návrh sa zameriava na vytvorenie rovnakých podmienok na udeľovanie a odoberanie prevádzkových licencií.
Požaduje od členských štátov, aby posilnili kontrolu udeľovania prevádzkových licencií.
Usiluje sa o lepšie zladenie a posilnenie pravidiel upravujúcich prenajímanie lietadiel, tak „dry leasing“ (bez posádky), ako aj „wet leasing“ (s posádkou) s cieľom lepšieho zaistenia bezpečnosti a riadneho uplatňovania sociálnych ustanovení.
Vysvetľuje pravidlá rozloženia premávky medzi letiskami odstránením koncepcie „letiskového systému“ a riešením reality miest a mestských aglomerácií, ktoré sú obsluhované tým istým letiskom (tými istými letiskami), pričom vylučuje diskrimináciu medzi dopravcami.
Nakoniec presadzuje cenovú transparentnosť pre cestujúcich a spravodlivú cenovú politiku.
Prvé čítanie Parlamentu
Parlament dokončil prvé čítanie tohto návrhu 9. mája 2007.
Prijal celkovo 53 pozmeňujúcich a doplňujúcich návrhov, pričom vo všetkých zohľadnil otázky, ktoré predložil Výbor pre dopravu a cestovný ruch.
Pozmeňujúce a doplňujúce návrhy Parlamentu sa v skratke týkali týchto oblastí:
- posilňovania finančnej kontroly,
- riadneho uplatňovania sociálnych právnych predpisov,
- cenovej transparentnosti a možných cenových príplatkov, ktoré by sa mali prijímať iba na základe slobodnej vôle, jasnosti v definovaní „wet“ a „dry“ dohôd o prenájme lietadiel s posádkou a bez posádky,
- posilňovania požiadaviek finančnej spôsobilosti,
- jasnej administratívnej zodpovednosti za odoberanie či dočasné zadržanie prevádzkových licencií,
- opatrení na kontrolu zhody,
- podmienok, ktoré treba splniť na to, aby sa lietadlo mohlo prenajať s posádkou (wet prenájom) z tretej krajiny,
- práva dopravcov na vypočutie pred prijatím rozhodnutia o dočasnom zadržaní či odobratí prevádzkovej licencie,
- začlenenia kritérií spoločenského vývoja v súvislosti so záväzkami služby vo verejnom záujme,
- konzultácií s letiskami o rozložení premávky a
- postihov za porušovanie nariadenia.
Po prvom čítaní Parlamentu
Predsedníctvo Rady naznačilo ochotu akceptovať pozmeňujúce a doplňujúce návrh Parlamentu v týchto oblastiach ako celok, čiastočne alebo v podstate.
Predseda Výboru pre dopravu a cestovný ruch v liste z 29. novembra 2007 potvrdil so súhlasom spravodajcu a tieňových spravodajcov, že odporučí navrhovanú spoločnú pozíciu s priloženými pozmeňujúcimi a doplňujúcimi návrhmi.
Spoločná pozícia Rady
Po pozornom preštudovaní spoločnej pozície Rady predloženej Parlamentu 17. apríla 2008 možno konštatovať, že Rada rešpektuje túto dohodu.
Rada akceptovala 20 pozmeňujúcich a doplňujúcich návrhov Parlamentu v celom rozsahu.
Ďalších 12 pozmeňujúcich a doplňujúcich návrhov akceptovala v jej podstate, ale zapracovala ich na iných miestach v nariadení alebo ich prepracovala.
Rada zamietla 13 pozmeňujúcich a doplňujúcich návrhov pre nedostatočnú jasnosť, z technických dôvodov či preto, lebo na základe iných návrhov sa stali zbytočnými.
Iba osem pozmeňujúcich a doplňujúcich návrhov, ktoré sa zaoberajú rozsahom pôsobnosti nariadenia a aspektmi režimu udeľovania licencií, bolo zamietnutých z vecných dôvodov.
Odporúčanie
Váš spravodajca odporúča súhlasiť so spoločnou pozíciou Rady bez ďalších zmien a doplnení.
Má na to dva dôvody.
Po prvé, navrhované nariadenie posilňuje a zdokonaľuje ustanovenia existujúcej legislatívy v oblastiach, ktorým sa venuje, t. j. o kontrole prevádzkových licencií, prenajímaní lietadiel, rozložení premávky a cenovej transparentnosti.
Po druhé, pozmeňujúce a doplňujúce návrhy oboch zložiek legislatívneho orgánu v súhrne vylepšujú pôvodný návrh Komisie.
Po tretie, podstata pozmeňujúcich a doplňujúcich návrhov Parlamentu sa akceptovala.
POSTUP
Názov
Spoločné pravidlá prevádzky leteckých služieb (prepracované)
Referenčné čísla
16160/4/2007 – C6-0176/2008 – 2006/0130(COD)
Dátum prvého čítania EP– Číslo P
11.7.2007 T6-0337/2007
Návrh Komisie
KOM(2006)0396 - C6-0248/2006
Dátum oznámenia prijatia spoločnej pozície na schôdzi
24.4.2008
Gestorský výbor
dátum oznámenia na schôdzi
TRAN
24.4.2008
Spravodajca
dátum menovania
Arūnas Degutis
5.5.2008
Prerokovanie vo výbore
28.5.2008
Dátum prijatia
24.6.2008
Výsledok záverečného hlasovania
+:
–:
0:
39
2
Poslanci prítomní na záverečnom hlasovaní
Gabriele Albertini, Inés Ayala Sender, Michael Cramer, Luis de Grandes Pascual, Arūnas Degutis, Christine De Veyrac, Petr Duchoň, Saïd El Khadraoui, Robert Evans, Francesco Ferrari, Brigitte Fouré, Mathieu Grosch, Georg Jarzembowski, Timothy Kirkhope, Dieter-Lebrecht Koch, Jaromír Kohlíček, Bogusław Liberadzki, Eva Lichtenberger, Seán Ó Neachtain, Josu Ortuondo Larrea, Paweł Bartłomiej Piskorski, Reinhard Rack, Brian Simpson, Renate Sommer, Dirk Sterckx, Silvia-Adriana Ţicău, Yannick Vaugrenard
Náhradníci prítomní na záverečnom hlasovaní
Margrete Auken, Philip Bradbourn, Jeanine Hennis-Plasschaert, Lily Jacobs, Elisabeth Jeggle, Maria Eleni Koppa, Helmuth Markov, Rosa Miguélez Ramos, Vural Öger, Marie Panayotopoulos-Cassiotou, Corien Wortmann-Kool
Náhradníci (čl. 178 ods. 2) prítomní na záverečnom hlasovaní
Ioannis Gklavakis, Helmut Kuhne, Maria Petre
