P6_TA(2005)0465
Schválenie Komisie
A6-0179/2005
Uznesenie Európskeho parlamentu o usmerneniach pre schválenie Komisie ( 2005/2024(INI) )
Európsky parlament
, –
so zreteľom na články 213 a 214 Zmluvy o založení Európskeho spoločenstva a na článok 126 Zmluvy o založení Európskeho spoločenstva pre atómovú energiu Zmenené a doplnené článkom 4 Protokolu o rozšírení Zmluvy z Nice, zmenené článkom 45 Aktu o pristúpení z roku 2003.
,
–
so zreteľom na články I-26, I-27, I-28, III-348 a III-350 Zmluvy o Ústave pre Európu a na 7. vyhlásenie k článku I-27 Zmluvy o Ústave pre Európu, priložené ku záverečnému aktu medzivládnej konferencie,
–
so zreteľom na článok 10 Aktu o všeobecných a priamych voľbách poslancov Európskeho parlamentu z 20. septembra 1976 Ú. v.
ES L 278, 8.10.1976, s.
5.
Akt zmenený a doplnený rozhodnutím Rady 2002/772/ES, Euratom (Ú. v.
ES L 283, 21.10.2002, s.
1).
,
–
so zreteľom na rámcovú dohodu o vzťahoch medzi Európskym parlamentom a Komisiou z 26. mája 2005 Prijaté texty
,
P6_TA(2005)0194 , príloha.
,
–
so zreteľom na svoje uznesenie z 18. novembra 2004 o voľbe novej Komisie Ú. v.
EÚ C 201 E, 18.8.2005, s.
113.
,
–
so zreteľom na článok 45 a články 98 a 99 rokovacieho poriadku,
–
so zreteľom na správu Výboru pre ústavné veci
( A6-0179/2005 ), A.
keďže parlamentné vypočutia kandidátov na členov Komisie, ktoré sa po prvý raz uskutočnili v roku 1994 a odvtedy sa rozvinuli, získali legitímnosť, ktorú plne akceptuje nielen Európsky parlament a Komisia, ale aj Rada a členské štáty,
B.
keďže demokratickú zodpovednosť Komisie významne zvýšil parlamentný schvalovací postup, ktorý je otvorený, spravodlivý a zásadový a v ktorom každý dezignovaný člen Komisie poskytuje Európskemu parlamentu všetky dôležité informácie,
C.
keďže na základe skúseností a s ohľadom na budúcu ústavnú reformu je vhodné v súčasnosti prehodnotiť spôsob, akým Európsky parlament schvaľuje Komisiu,
1.
prijíma tieto zásady, kritériá a dojednania, na základe ktorých hlasuje o udelení súhlasu celému kolégiu Komisie:
Hodnotiace kritériá
a) Európsky parlament bude hodnotiť dezignovaných komisárov na základe ich celkovej kompetencie, odhodlania pre Európu a nepochybnej nezávislosti.
Bude hodnotiť znalosti o príslušnej oblasti a komunikačné schopnosti,
b) Európsky parlament prihliadne obzvlášť na vyváženosť rodového zastúpenia.
Môže sa vyjadriť k tomu, ako zvolený predseda rozdelí zodpovednosti za jednotlivé oblasti,
c) Európsky parlament môže požadovať všetky informácie, ktoré sú relevantné pre rozhodnutie o spôsobilosti kandidátov.
Očakáva poskytnutie úplných informácií týkajúcich sa finančných záujmov,
Vypočutia
d) každý dezignovaný člen Komisie bude pozvaný, aby predstúpil pred príslušný parlamentný výbor alebo výbory na jedno vypočutie, ktoré bude trvať tri hodiny.
Vypočutia budú verejné,
e) vypočutia budú organizované spoločne konferenciou predsedov a konferenciou predsedov výborov.
Na spojenie príslušných výborov, ktorých oblasti sa prelínajú, sa prijmú primerané dojednania.
Existujú tri možnosti:
– ak oblasť určená pre dezignovaného člena Komisie patrí do pôsobnosti jediného parlamentného výboru, jeho vypočutie sa uskutoční len pred týmto jediným výborom,
– ak oblasť určená pre dezignovaného člena Komisie patrí viac-menej v rovnakej miere do pôsobnosti viacerých parlamentných výborov, jeho vypočutie sa uskutoční spoločne pred týmito výbormi,
– ak oblasť určená pre dezignovaného člena Komisie patrí vo väčšej miere do pôsobnosti jedného parlamentného výboru a iba okrajovo do pôsobnosti jedného alebo viacerých iných parlamentných výborov, jeho vypočutie sa uskutoční pred hlavným príslušným výborom, ktorý na toto vypočutie pozve ďalší príslušný výbor resp. výbory,
tieto dojednania budú v plnom rozsahu konzultované so zvoleným predsedom Komisie,
f) parlamentné výbory predložia dezignovaným členom Komisie v dostatočnom časovom predstihu pred ich vypočutím písomné otázky.
Počet podstatných písomných otázok je obmedzený na päť pre každý parlamentný výbor,
g) vypočutia sa uskutočnia za takých okolností a v takých podmienkach, aby mali dezignovaní členovia Komisie rovnakú a spravodlivú možnosť predstaviť svoju osobu, ako aj svoje názory,
h) dezignovaní členovia Komisie budú môcť predniesť úvodné ústne vyhlásenie v trvaní najviac dvadsať minút.
Priebeh vypočutí by sa mal zamerať na rozvinutie pluralistického politického dialógu medzi dezignovanými členmi Komisie a poslancami Európskeho parlamentu.
Pred skončením zasadnutia by mal mať dezignovaný člen Komisie možnosť predniesť krátke záverečné vyhlásenie,
Hodnotenie
i) označený videozáznam z vypočutí by mal byť sprístupnený verejnosti do 24 hodín,
j) výbory by sa mali zísť ihneď po skončení vypočutia, aby pripravili svoje hodnotenie jednotlivých dezignovaných členov Komisie.
Tieto schôdze budú neverejné.
Výbory sú vyzvané, aby sa vyjadrili, či sú dezignovaní členovia Komisie kvalifikovaní na vykonávanie funkcie člena kolégia, ako aj na vykonávanie konkrétnych úloh, na ktoré boli nominovaní.
Ak výbor nie je schopný dosiahnuť o týchto dvoch bodoch dohodu, predseda tohto výboru, ako východisko z tejto situácie, dá o týchto dvoch bodoch hlasovať.
Vyhlásenia o hodnotení sa uverejnia a predložia na spoločnej schôdzi konferencie predsedov a konferencie predsedov výborov, ktorá bude neverejná.
Pokiaľ sa konferencia predsedov a konferencia predsedov výborov nerozhodnú požadovať ďalšie informácie, vyhlásia po výmene názorov vypočutia za ukončené,
k) zvolený predseda Komisie predstaví celé kolégium členov Komisie na schôdzi Európskeho parlamentu.
Po ich predstavení bude nasledovať rozprava.
S cieľom ukončiť rozpravu môže každá politická skupina alebo najmenej tridsaťsedem poslancov môže predložiť návrh uznesenia.
Po hlasovaní o návrhu uznesenia bude Európsky parlament hlasovať o tom, či udelí alebo neudelí svoj súhlas s vymenovaním kandidátov do funkcie predsedu a ostatných členov Komisie ako celku.
Európsky parlament rozhoduje väčšinou odovzdaných hlasov a hlasuje sa podľa mien.
Hlasovanie môže odložiť na nasledujú schôdzu,
2. prijíma tieto dojednania pre prípad zmeny v zložení Komisie alebo rozdelení úloh jej členov počas jej funkčného obdobia:
a) v prípade, že sa má obsadiť miesto, ktoré sa uvoľnilo z dôvodu odstúpenia, odvolania či úmrtia, Európsky parlament bezodkladne pozve kandidáta na člena Komisie na vypočutie za rovnakých podmienok, ako sú uvedené v odseku 1,
b) Európsky parlament v prípade pristúpenia nového členského štátu pozve dezignovaného člena Komisie na vypočutie za rovnakých podmienok, ako sú podmienky stanovené v odseku 1,
c) v prípade podstatnej zmeny/presunu zodpovedností za jednotlivé oblasti budú členovia Komisie, ktorých sa tieto zmeny týkajú, pozvaní, aby predstúpili pred príslušné parlamentné výbory skôr, ako sa ujmú svojich nových funkcií;
3.
s cieľom uľahčiť prípravu postupu schválenia Komisie, žiada Radu, aby presunula termín budúcich parlamentných volieb z júna na máj 2009;
4.
poveruje svojho predsedu, aby toto uznesenie postúpil výboru zodpovednému za rokovací poriadok, aby sa mohli predložiť príslušné pozmeňujúce a doplňujúce návrhy k rokovaciemu poriadku v dostatočnom predstihu pred nasledujúcimi parlamentnými voľbami;
5.
poveruje svojho predsedu, aby toto uznesenie postúpil Komisii, Európskej rade a Rade.
