Mliečna kríza: Poslanci chcú farmárom pomôcť čo najskôr
Poľnohospodárstvo
2009-10-20 - 14:46
Farmári vylievajú mlieko na ulicu pred regionálnym ministerstvom poľnohospodárstva v nemeckom regióne Šlezvicko-Holštajnsko © BELGA_EPA_KAY NIETFELD Výrazný pokles cien mlieka a nízky dopyt v dôsledku finančnej krízy spôsobujú obrovské problémy farmárom v EÚ.
Eurokomisárka Mariann Ficher Boel v pondelok 19. októbra predstavila v parlamentom výbore pre poľnohospodárstvo záchranný plán.
Plénum EP sa k nemu vyjadrí vo štvrtok.
Demonštrácie, vylievanie mlieka, či blokovanie diaľnic.
Aj týmito spôsobmi chcú poľnohospodári upozorniť na problémy v mliekarenskom sektore.
V niektorých krajinách totiž ceny mlieka v porovnaní s rokom 2007 klesli o polovicu a slabý dopyt po mlieku situáciu zhoršuje.
Ako pomôcť farmárom
Parlament sa ku kríze vyjadril ešte v uznesení zo 17. septembra, kedy požadoval finančnú pomoc.
Neskôr svoju požiadavku spresnil na 300 miliónov eur pre tých farmárov, ktorých kríza zasiahla najviac.
Komisárka pre poľnohospodárstvo Mariann Ficher Boel však v pondelok 19. októbra poslancom dokázala prisľúbiť len 280 miliónov eur.
Členovia výboru aj tento krok ocenili.
Komisia tiež plánuje zmeniť pravidlá o štátnej pomoci.
Po novom by tak krajiny EÚ mohli do konca roka 2010 vyplatiť farmárom nie 7 500 eur, ale až dvojnásobok.
Ficher Boel predstavila vo výbore aj ďalšie návrhy opatrení.
Vlády krajín EÚ by mohli z poplatkov za nadprodukciu, ktoré by za normálnych okolností smerovali do Bruselu, uhradiť projekty reštrukturalizácie poľnohospodárskeho sektora.
V prípade vážneho narušenia trhu by tiež Komisia mohla reagovať prijatím okamžitých protiopatrení.
Reakcie poslancov
Reakcie členov výboru boli rôznorodé.
Nemecký poslanec zo skupiny ľudovcov Albert Dess síce víta finančnú pomoc vo výške 280 miliónov eur, podčiarkuje však, že rozdelenie peňazí bude mať na starosti každý členský štát samostatne.
Portugalský socialista Luis Manuel Capoulas Santos je rád, že Komisia uznala argumenty Parlamentu o potrebe väčšej miery pomoci.
Britský liberál George Lyon sa však obáva, že nové opatrenia by mohli znevýhodniť efektívnych producentov.
Nemecký poslanec zo skupiny zelených Martin Häusling si myslí, že ide o podpis akéhosi bianko šeku, keďže poslanci nevedia, "na čo presne budú peniaze použité".
Britský poslanec James Nicholson z poslaneckého klubu Európskych konzervatívcov a reformistov poznamenal, že ide o "krátkodobé opatrenia riešiace dlhotrvajúci problém".
Plénum EP bude o návrhoch Komisie hlasovať v rýchlejšom, takzvanom "naliehavom postupe", vo štvrtok 22. októbra.
20091020STO62801 Naliehavý postup Výbor pre poľnohospodárstvo Komisia: Opatrenia proti kríze s mliekom (anglicky)
SK
1
PHOTO
20091019PHT62743.jpg
SK
3
LINK
/activities/committees/homeCom.do;jsessionid=17F9374474EF31F1E2F40B21030244CA.node1?language=SK&body=AGRI
SK
4
LINK
http://ec.europa.eu/agriculture/index_en.htm
-//EP//TEXT RULES-EP 20090714 RULE-142 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
