Zahraničné autobusové zájazdy budú mať nové pravidlá
Doprava
2008-06-05 - 15:48
Poslanci schválili pomerom hlasov 587:54:6 nariadenie týkajúce sa medzištátnej prepravy cestujúcich autokarmi a autobusovou dopravou.
Parlament mal o tejto problematike hlasovať už 21. mája, no hlasovanie odsunul.
Dôvodom bola nová dohoda sociálnych partnerov o pravidlách oddychových prestávok, ktorú chceli poslanci do tohto nariadenia zapracovať.
Schválená správa sa týka nariadenia o spoločných pravidlách pre prístup na trh prepravy cestujúcich autokarmi a autobusmi v zahraničí, pričom cieľom nariadenia je zjednodušiť existujúci právny rámec v tejto oblasti, posilniť spoluprácu medzi členskými štátmi a harmonizovať formát dokumentov, čím sa uľahčí vykonávanie kontrol.
Parlament schválil v hlasovaní požiadavku týkajúcu sa „pravidla 12 dní“, ktoré v prípade cezhraničných autobusových zájazdov poskytne šoférom autobusov a autokarov možnosť pracovať 12 dní za sebou, čo by inak nebolo možné kvôli platným predpisom týkajúcim sa povinných oddychových prestávok.
Poslanci teda vzali do úvahy požiadavky sociálnych partnerov z oblasti medzinárodnej dopravy a vyšli im v ústrety.
Ak by túto 12-dňovú výnimku EP neschválil, dopravné spoločnosti vykonávajúce svoje služby dočasne v inej členskej krajine (napr. pri preprave dovolenkárov na zájazd) by nemohli pracovať viac ako určitý počet dní a boli by preto nútené prenajímať si miestnych šoférov či posielať na danú cestu dvoch šoférov, čo by podľa dopravných firiem zvyšovalo ich náklady.
V prípade, že Ministri dopravy členských krajín EÚ budú s návrhmi EP súhlasiť, nová legislatíva vstúpi do platnosti 1. januára 2009.
20080604IPR30766 Konečné znenie prijatého textu nájdete po jeho publikovaní prostredníctvom vyhľadávača tu
SK
1
LINK
/activities/plenary/ta.do?language=SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
