Plenárne zasadnutie 20. - 23. októbra 2008
Inštitúcie
2008-10-27 - 12:03
O nedávnom samite EÚ poslanci diskutovali s francúzskym prezidentom Sarkozym Na októbrovom plenárnom zasadnutí EP v Štrasburgu schválili poslanci viacero legislatívnych aj nelegislatívnych správ. Na programe sa objavili letiskové poplatky, problematika medzinárodných rozvodov, mobilita študentov či agentúrne zamestnávanie.
Dozvedeli sme sa meno víťaza tohtoročnej filmovej Ceny LUX a tiež Sacharovovej ceny za slobodu myslenia.
Podrobný prehľad prerokovaných otázok nájdete na nižšie uvedených odkazoch.
20081023FCS40477
Pondelok: Sociálna Európa, medzinárodné rozvody a Erasmus Mundus
Na programe zasadnutia sa objavila aj problematika rozvodov V úvodný deň plenárneho zasadnutia EP v Štrasburgu poslanci diskutovali najmä o dvoch správach.
Prvá z nich sa týka pracovných podmienok dočasných pracovníkov najatých cez agentúru.
Cieľom druhej správy je vyjasniť pravidlá pri rozvodoch medzinárodných párov.
Diskutovalo sa tiež o programe Erasmus Mundus, ktorý študentom z tretích krajín hradí ich štúdium na univerzitách v Európe.
Počet dočasných agentúrnych pracovníkov v EÚ každoročne narastá.
Ich pracovné podmienky v jednotlivých členských štátoch sú však rôznorodé.
Nová smernica by mala tieto podmienky zosúladiť.
Pracovníci by tak boli lepšie chránení od nástupu do práce.
Ide napríklad o platenú dovolenku či nediskrimináciu tehotných žien.
Hlasovanie o tejto správe je na programe v stredu.
Rozvody medzinárodných párov
Každý rok sa v EÚ rozvedie až 170 000 párov s odlišnou národnosťou.
Nie vždy je však jasné, súdy ktorého štátu majú vo veci rozhodovať.
Správa nemeckej socialistky Evelyne Gebhardt preto navrhuje zosúladiť spoločné pravidlá pre riešenie sporov, ktoré sú doposiaľ nejasné.
Niektoré krajiny EÚ však s týmto návrhom nesúhlasia.
Eurokomisár pre spravodlivosť Jacques Barrot už oznámil plán B pre prípad, že niektoré krajiny takýto návrh nepodporia.
V takomto prípade sa štáty, ktoré sú za, môžu dohodnúť na spoločnom postupe v rámci "užšej spolupráce".
Nové pravidlá by sa tak vzťahovali len na tieto krajiny.
Hlasovanie o správe je na programe v utorok.
Erasmus Mundus
Podvečer poslanci rokovali aj o programe Erasmus Mundus.
Vďaka finančným prostriedkom z tohto projektu môžu zahraniční študenti študovať na univerzitách v Európskej únii.
Správa francúzskej liberálky Marielle de Sarnez navrhuje zjednodušiť vízový systém pre týchto študentov a podporiť tiež spoluprácu medzi univerzitami v EÚ a tretích krajinách.
Poslanci budú o správe hlasovať v utorok napoludnie.
Správa o dočasnej agentúrnej práci Rozvody medzinárodných párov Erasmus Mundus II
Utorok: Samit EÚ a vzťahy s Ruskom
Nicolas Sarkozy Francúzsky prezident a aktuálny predseda Rady Nicolas Sarkozy zavítal v druhý deň plenárnej schôdze v Štrasburgu do Európskeho parlamentu.
Spoločne s poslancami diskutoval o záveroch samitu EÚ, ktorý sa uskutočnil 15. a 16. októbra.
Poslancov zaujímali predovšetkým opatrenia, aby sa súčasná finančná kríza už v budúcnosti neopakovala a tiež záväzok Francúzska, že sa do konca roka podarí EÚ schváliť balíček zmien proti klimatickým zmenám.
Vystúpenie prezidenta Sarkozyho sa dotklo najmä dvoch tém.
Prvou z nich bola finančná kríza.
Líder Francúzska je presvedčený, že hľadať v súčasnosti vinníka je zbytočné.
Zamerať sa treba na riešenie aktuálnej situácie.
V budúcnosti sú však potrebné viaceré zmeny, ako napríklad nový svetový finančný systém.
"Kríza je celosvetová, aj odpoveď musí byť celosvetová.
Hodinky USA a hodinky Európy musia ukazovať rovnaký čas," zdôraznil Sarkozy.
Európa by podľa jeho názoru mala vytvoriť akúsi "hospodársku vládu", ktorá by bola partnerom Európskej centrálnej banky.
Prostredníctvom národných investičných fondov členských štátov EÚ je tiež potrebné lepšie chrániť európske podniky, aby sa nedostali do zahraničných rúk.
Klimatické zmeny
Druhou témou, ku ktorej sa prezident Sarkozy vyjadril, bola zmena klímy.
"Ambiciózny energeticko-klimatický balíček, je založený na presvedčení, že svet speje ku katastrofe. (...)
Ak Európa neurobí, čo bude v jej silách, naša šanca presvedčiť zvyšok sveta a ochrániť tak rovnováhu na našej planéte je nulová!"
Predseda skupiny ľudovcov a európskych demokratov Joseph Daul je presvedčený, že finančná kríza je obdobím, kedy je potrebné prijať nové pravidlá do budúcnosti.
Líder socialistov Martin Schulz zas poznamenal: "Úverová kríza pominie, klimatické zmeny však nie."
Predseda frakcie liberálov Graham Watson obhajoval postup v ratifikácii Lisabonskej zmluvy.
"V auguste Európa vyhnala tanky z Tbilisi, tento mesiac Európa podržala banky.
Ak v decembri Európa urobí opatrenia na záchranu planéty, potom by sme mali presvedčiť aj najväčších skeptikov, že Lisabonskú zmluvu potrebujeme."
Uznesenie k záverom samitu EÚ poslanci schvália v stredu.
Vzťahy s Ruskom
Popoludní sa poslanci venovali najmä vzťahom s Ruskom.
O tejto téme diskutovali nielen s francúzskym ministrom pre európske záležitosti Jeanom-Pierrom Jouyetom, ale aj s eurokomisárkou pre vonkajšie vzťahy Benitou Ferrero-Waldner.
Väčšina rečníkov sa zhodla, že hoci kríza v Gruzínsku poskytla Európe ponaučenie vo vzťahoch s Ruskom, táto krajina aj naďalej zostáva strategickým partnerom, ktorého záujmy sú úzko späté so záujmami západu.
Niektorí poslanci tiež poukázali na fakt, že vyjadrenia o návrate Studenej vojny či izolácii Ruska sú neprimerané a kontraproduktívne.
Rozprava poslúži ako postoj EP pred samitom EÚ-Rusko, ktorý sa uskutoční 14. novembra v Nice.
Poslanci EP rokovali s prezidentom Sarkozym audio, 33:23 audio, 14:12 audio, 37:13 audio
Streda: Cena LUX, dialóg civilizácií a rozpočet na rok 2009
Cenu LUX získal film Mlčanie Lorny V tretí deň plenárneho zasadnutia EP v Štrasburgu sme sa dozvedeli meno víťaza filmovej Ceny LUX.
Získal ju belgický film "mlčanie Lorny".
Poslanci následne diskutovali s vysokým predstaviteľom OSN pre Alianciu civilizácií Jorgem Sampaiom.
Popoludní sa v pléne rokovalo o rozpočte na rok 2009 a neskôr aj o Stabilizačnej a asociačnej dohode s Bosnou a Hercegovinou.
Belgický film "Mlčanie Lorny" si odniesol tohtoročnú Cenu LUX.
Predseda EP Hans-Get Pöttering pri tejto príležitosti zdôraznil: "Kultúra hrala v Európskom parlamente vždy kľúčovú úlohu.
Odovzdanie druhej Ceny LUX v poradí je toho dôkazom."
Dialóg kultúr
V rámci Európskeho roka medzikultúrneho dialógu v pléne vystúpil vysoký predstaviteľ OSN pre Alianciu civilizácií Jorge Sampaio.
Poslancom tiež prečítal odkaz od generálneho tajomníka OSN.
Podľa Pan Ki-muna sa Európa potýka s napätím kvôli migrácii, ekonomickej neistote či politickým vzťahom.
Aby to prekonala, potrebuje medzikultúrnu toleranciu, dialóg a vzájomné porozumenie.
Rozpočet na rok 2009
Popoludní sa poslanci spoločne so zástupcami Rady a Komisie venovali prvému čítaniu rozpočtu EÚ na rok 2009.Autorka parlamentnej správy, nemecká socialistka Jutta Haug, načrtla rozpočtové priority.
Tie sa budú týkať klimatických zmien, sociálnej oblasti a bezpečnosti.
Viacerí rečníci v rozprave žiadali dodatočné prostriedky pre zahraničnú politiku či pre životné prostredie.
Hlasovanie je na programe vo štvrtok.
Ďalšie témy
Podvečer poslanci rokovali o Stabilizačnej a asociačnej dohode s Bosnou a Hercegovinou a tiež o letiskových poplatkoch.
Viac informácií nájdete na nižšie uvedených odkazoch.
Cena LUX Vystúpenie Jorgeho Sampaia (anglicky) Rozpočtová právomoc EP Letiskové poplatky budú po novom odrážať kvalitu služieb 2008: Rok medzikultúrneho dialógu
Štvrtok v plenárnom zasadnutí: telesné skenery na letiskách, morskí piráti a Sacharovova cena
V poludňajšom bloku poslanci schválili viacero správ V záverečný deň plenárneho zasadnutia EP v Štrasburgu poslanci schválili uznesenie o pirátstve na mori a o prípadnom zavádzaní telesných skenerov na letiskách v EÚ.
Takéto prístroje totiž umožňujú získavať obrázky osôb, ako by boli nahé, čo by mohlo mať závažný dopad na právo na súkromie.
Predseda EP Hans-Gert Pöttering tiež oznámil meno víťaza Sacharovovej ceny za rok 2008.
Stal sa ním čínsky disident Chu Ťia.
O čoraz vážnejšom probléme pirátstva na mori, najmä pri brehoch Somálska, diskutovali poslanci už 23. septembra.
Po mesiaci sa k téme vrátili a schválili nelegislatívny text s viacerými požiadavkami.
Poslanci sú presvedčení, že týmto zločinom podľa medzinárodného práva by sa mala vážne zaoberať Európska rada.
Požadujú tiež, aby sa spresnili pravidlá o nasadení námorných síl proti pirátom a pravidlá o zadržiavaní a trestnom stíhaní týchto osôb.
Dôležitá je podľa EP tiež spolupráca s plavidlami z iných krajín, najmä Ruska a USA.
Európsky komisár pre dopravu Antonio Tajani počas septembrovej rozpravy uviedol: "Musíme to nielen odsúdiť, musíme konať!"
Telesné skenery na letiskách
Európska komisia pred časom navrhla zaradiť telesné skenery medzi "povolené metódy" zaistenia bezpečnosti na letiskách.
Ide o prístroje, ktoré dokážu vyhotoviť snímky osôb zobrazujúce v podstate nahé telo.
Poslanci o tejto otázke diskutovali v utorok 21. októbra.
Vo štvrtok napokon schválili uznesenie, kde tieto skenery pripodobňujú k telesnej prehliadke donaha.
Domnievajú sa tiež, že by to mohlo mať vážny vplyv na právo na súkromie, právo na ochranu údajov a právo na dôstojnosť jednotlivca.
Britský poslanec Phili Bradbourn zo skupiny ľudovcov a európskych demokratov si napríklad myslí, že "je to hrubé narušenie súkromia a ponižujúce opatrenie."
Schválený text preto vyzýva Komisiu, aby tieto námietky prešetrila a do diskusie zapojila aj Agentúru pre základné práva či Európskeho dozorného úradníka pre ochranu údajov.
Ďalšie témy
V poludňajšom hlasovacom bloku poslanci v prvom čítaní schválili návrh rozpočtu EÚ na rok 2009 a podporili tiež spoločný systém letiskových poplatkov.
Väčšinovú podporu získala aj Stabilizačná a asociačná dohoda EÚ s Bosnou a Hercegovinou a výročná správa aktivít európskeho ombudsmana za rok 2007.
Sacharovovu cenu za rok 2008 získal Chu Ťia Pirátstvo na mori (anglicky) Telesné skenery Ďalšie témy
SK
1
PHOTO
20081024PHT40598.jpg
SK
2
PHOTO
20081020PHT40033.jpg
SK
6
PHOTO
20081020PHT40041.jpg
SK
8
MULTIMEDIA
20081021MLT40153.asf
SK
9
MULTIMEDIA
20081021MLT40228.asf
SK
10
MULTIMEDIA
20081021MLT40234.asf
SK
11
MULTIMEDIA
20081021MLT40312.asf
SK
12
PHOTO
20081022PHT40467.jpg
SK
15
LINK
/parliament/public/staticDisplay.do?id=46&pageRank=5&language=SK
SK
18
PHOTO
20081022PHT40469.jpg
SK
22
LINK
/news/expert/default_sk.htm
-//EP//TEXT REPORT A6-2008-0373 0 NOT XML V0//SK
-//EP//TEXT IM-PRESS 20081020IPR40047 0 NOT XML V0//SK
-//EP//TEXT IM-PRESS 20081020IPR40049 0 NOT XML V0//SK
-//EP//TEXT IM-PRESS 20081020IPR40025 0 NOT XML V0//SK
-//EP//TEXT IM-PRESS 20081020FCS39962 0 NOT XML V0//SK
-//EP//TEXT IM-PRESS 20081021IPR40244 0 NOT XML V0//SK
-//EP//TEXT IM-PRESS 20081020STO39951 0 NOT XML V0//SK
-//EP//TEXT IM-PRESS 20080211FCS20948 0 NOT XML V0//SK
-//EP//TEXT IM-PRESS 20081020STO39964 0 NOT XML V0//SK
-//EP//TEXT IM-PRESS 20081022IPR40410 0 NOT XML V0//SK
-//EP//TEXT IM-PRESS 20081022IPR40394 0 NOT XML V0//SK
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
