19.10.2009 SPOLOČNÝ NÁVRH UZNESENIA predložený v súlade s článkom 110 ods. 4 rokovacieho poriadku,
ktorý nahrádza návrhy skupín:
Verts/ALE ( B7‑0090/2009 )
GUE/NGL ( B7‑0092/2009 )
S&D ( B7‑0093/2009 )
ALDE ( B7‑0094/2009 )
o práve na informácie v Taliansku a v EÚ
Monika Flašíková Beňová
,
Claude Moraes
,
David-Maria Sassoli
v mene skupiny S&D
Niccolò Rinaldi
,
Sonia Alfano
,
Luigi de Magistris
,
Sophia in 't Veld
,
Jeanine Hennis-Plasschaert
,
Sarah Ludford
,
Sylvie Goulard
,
Renate Weber
,
Ivo Vajgl
,
Louis Michel
,
Olle Schmidt
,
Johannes Cornelis van Baalen
,
Giommaria Uggias
,
Gianni Vattimo
,
Vincenzo Iovine
,
Pino Arlacchi
v mene skupiny ALDE
Daniel Cohn-Bendit
,
Judith Sargentini
,
Raül Romeva i Rueda
,
Rebecca Harms
v mene skupiny Verts/ALE
Lothar Bisky
,
Rui Tavares
,
Patrick Le Hyaric
,
Willy Meyer
,
Cornelis de Jong
,
Eva-Britt Svensson
,
Nikolaos Chountis
v mene skupiny GUE/NGL
PE428.696v01-00 } PE428.700v01-00 } PE428.701v01-00 } PE428.702v01-00 } RC1 Uznesenie Európskeho parlamentu o práve na informácie v Taliansku a v Európskej únii
Európsky parlament ,
– so zreteľom na Zmluvu o Európskej únii a najmä na jej články týkajúce sa dodržiavania, presadzovania a ochrany základných práv, ako aj na články 6, 22, 43, 49, 83, 87, 95 a 151 Zmluvy o ES,
– so zreteľom na článok 11 Charty základných práv Európskej únie a článok 10 Európskeho dohovoru o ľudských právach, ktoré sa týkajú slobody prejavu a a práva na informácie, ako aj práva na pluralitu médií,
– so zreteľom na smernicu Európskeho parlamentu a Rady 2007/65/ES z 11. decembra 2007, ktorou sa mení a dopĺňa smernica Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania,
– so zreteľom na pracovný dokument Európskej komisie o pluralite médií v členských štátoch EÚ ( SEK(2007)0032 ),
– so zreteľom na trojstupňový prístup k pluralite médií, ktorý vymedzila Komisia, a na nezávislú štúdiu, ktorú v mene Komisie vypracovali a v roku 2009 dokončili Katholieke Universiteit Leuven – ICRI, Central European University – CMCS a Jönköping International Business School – MMTC v spolupráci s poradenskou firmou Ernst & Young Belgium,
– so zreteľom na svoje uznesenie z 25. septembra 2008 o koncentrácii a pluralite médií v Európskej únii Prijaté texty, P6_TA(2008)0459 .
,
– so zreteľom na svoje uznesenie z 22. apríla 2004 o nebezpečenstve porušovania slobody prejavu a práva na informácie v Európskej únii a najmä v Taliansku Ú. v.
EÚ C 104 E, 30.4.2004, s.
1026.
,
– so zreteľom na vyhlásenie Komisie a rozpravu, ktorá sa uskutočnila v Európskom parlamente 8. októbra 2009,
– so zreteľom na článok 110 ods. 4 rokovacieho poriadku,
A. keďže Európska únia zaručuje a presadzuje slobodu prejavu a právo na informácie, ktoré sú zakotvené v čl. 11 Charty základných práv a čl. 10 Európskeho dohovoru o ľudských právach, pre ktoré je sloboda prejavu a pluralizmu základnou premisou, a keďže tieto práva zahŕňajú slobodu na vyjadrenie názorov a slobodu získavania a odovzdávania informácií bez zasahovania alebo tlakov zo strany verejných orgánov,
B. keďže napriek opakovaným výzvam Európskeho parlamentu na prijatie smernice o pluralite informácií a koncentrácii médií Komisia nezahrnula tieto otázky do pôsobnosti revízie smernice Televízia bez hraníc, ale rozhodla sa pre túto oblasť stanoviť osobitný trojstupňový plán spočívajúci v navrhnutí pracovného dokumentu (vydaný v r.
2007), vymedzení ukazovateľov miery plurality (súčasť nezávislej štúdie vydanej v júli 2009) a návrhu oznámenia o týchto ukazovateľoch (naplánované až na rok 2010),
C. keďže Európsky parlament opakovane v niekoľkých uzneseniach vyzýval Komisiu, aby podporila opatrenia zaručujúce pluralitu a riešiace problém koncentrácie médií, aby vydala naliehavé oznámenie o ochrane plurality médií a o koncentrácii médií v členských štátoch a aby urýchlene dokončila regulačný rámec návrhom smernice o týchto otázkach na báze právneho základu, ktorý nepochybne poskytujú zmluvy,
D. keďže existujú náznaky, že pluralita médií je vo viacerých členských štátoch ohrozená; keďže organizácia Freedom House zaradila Taliansko vo svojej výročnej správe o slobode tlače na 73. miesto a spomenula tiež kritickú situáciu v Rumunsku a Bulharsku; keďže aj vysoký predstaviteľ OBSE pre slobodu médií v liste z 20. septembra adresovanom talianskym orgánom, ako aj Národnej federácii talianskej tlače, vyjadril obavy zo situácie v Taliansku,
E. keďže v Taliansku za posledné mesiace vzrástli obavy vzhľadom na pretrvávajúci konflikt záujmov spôsobeným skutočnosťou, že premiér je vlastníkom médií a a zároveň má politickú kontrolu tak nad súkromnými, ako aj verejnými médiami, a kontrolu nad spôsobom prideľovania reklamných zdrojov; keďže, ako uviedol monitorovací inštitút hlavných médií Monitorovacie centrum v Pavii, vláda výrazne zasahuje do vysielacích služieb verejnoprávnej televízie, najmä v oblasti vymedzenia programov, vymenovania riaditeľov, editorov a novinárov s dôsledkami na pluralizmus médií; keďže taliansky predseda vlády podáva žaloby na talianske a európske noviny a nedávno žiadal, aby hovorcovia Európskej komisie neposkytovali žiadne informácie,
1. je presvedčený, že sloboda prijímať a poskytovať informácie bez zasahovania verejných orgánov, rovnako ako pluralita médií, sú základnými zásadami a kľúčovými prvkami demokracie, na ktorých je založená Európska únia, pričom obe sú zakotvené v článku 11 Charty základných práv; pripomína, že Európska únia má voči svojim občanom politickú a právnu povinnosť zabezpečiť v oblastiach patriacich do jej právomocí rešpektovanie týchto práv;
2. považuje za nevyhnutné, aby sa vyriešila anomália predstavovaná konfliktami záujmov medzi politickou, hospodárskou a mediálnou mocou a koncentráciou priamej alebo nepriamej kontroly verejných a súkromných informačných médií, a zdôrazňuje potrebu zabezpečenia toho, aby verejnoprávny vysielateľ bol vo všetkých členských štátoch nezávislý a aby verejné orgány nemohli do jeho činnosti zasahovať;
3. znepokojuje ho najmä situácia v Taliansku a domnieva sa, že to môže mať dôsledky na celú Európu a že nedostatok opatrení EÚ by mohol oslabiť jej dôveryhodnosť pri uplatňovaní štandardov v oblasti základných práv vo vonkajších vzťahoch a v procese pristupovania;
4. odsudzuje nátlak a zastrašovanie talianskych vládnych orgánov zamerané proti talianskym a európskym novinám, schvaľuje výzvu predstaviteľa OBSE určenú talianskym orgánom, v ktorej ich žiada o zastavenie tohto nátlaku, a každé zasahovanie verejných orgánov do práva na informácie s cieľom manipulovať verejnoprávne televízne vysielanie považuje za neprimerané;
5. v tejto súvislosti opätovne potvrdzuje, že legislatívny rámec EÚ v oblasti plurality a koncentrácie médií je naďalej nedostatočný, a preto je nevyhnutné, aby Európska únia využila svoje právomoci stanovené v politikách v oblasti vnútorného trhu, audiovizuálnej politiky, hospodárskej súťaže , telekomunikácií, štátnej pomoci, povinností vyplývajúcich z verejných služieb a základných práv občanov a zadefinovala minimálne základné podmienky, ktoré musia všetky členské štáty rešpektovať, aby tak zabezpečili, zaručili a presadzovali právo na informácie a dostatočnú úroveň plurality médií; v tomto ohľade žiada Komisiu, aby preskúmala riziká vytvárania mediálnych trustov a koncentrácie médií v Taliansku;
6. naliehavo vyzýva Komisiu, aby po tom, čo v oznámení vopred vymedzí súbor primeraných ukazovateľov na stanovenie úrovne informačného pluralizmu a nezávislosti verejných mediálnych služieb, vypracovala návrh smernice o koncentrácii médií a o ochrane pluralizmu s plným zapojením budúceho komisára zodpovedného za ľudské práva, ako to Parlament veľakrát žiadal a ako to Komisia sama oznámila;
7. žiada svoje príslušné výbory a Agentúru pre základné práva, aby sledovali vývoj v tejto otázke a podali na plenárnom zasadnutí správu o práve na informácie a o koncentrácii a pluralite médií v EÚ;
8. poveruje svojho predsedu, aby toto uznesenie postúpil Rade, Komisii, Rade Európy, vládam a národným parlamentom členských štátov, Agentúre pre základné práva a OBSE.
