Otázka na písomné zodpovedanie E-000855/2012
Komisii
článok 117 rokovacieho poriadku
Nikolaos Chountis (GUE/NGL) , Cornelis de Jong (GUE/NGL) , Cornelia Ernst (GUE/NGL) , Jürgen Klute (GUE/NGL) , Jean Lambert (Verts/ALE) , Baroness Sarah Ludford (ALDE) , Katarína Neveďalová (S&D) a Helmut Scholz (GUE/NGL)
(2. februára 2012)
Vec: Pretrvávajúce podozrenia z porušovania Dohovoru o chemických zbraniach tureckými ozbrojenými silami
V posledných rokoch boli turecké ozbrojené sily upodozrievané z opakovaného nezákonného použitia chemických zbraní v boji proti kurdským povstalcom zo strany PKK.
Tieto podozrivé prípady, najmä údajná smrť 36 kurdských bojovníkov spôsobená plynom CS od 22. do 24. októbra v oblasti Kazan Vadesi (neďaleko mesta Çukurca, v provincii Hakkari), zvýšili napätie medzi Turkmi a Kurdmi.
Dokázalo sa, že turecké ozbrojené sily nasadili zakázané chemické zbrane v roku 1999, že ich použili na cvičné účely a že náčelníci tureckých ozbrojených síl v minulosti vydali príkazy na ich použitie.
Takisto sa dokázalo, že do roku 2010 Turecko skladovalo zakázané chemické zbrane a ponúkalo ich na predaj.
Neexistuje žiadna dokumentácia o zničení týchto zbraní.
Na druhej strane turecké orgány neprejavili vôľu spolupracovať v súvislosti s iniciatívami zameranými na ďalšie vyšetrovanie.
1.
Má Komisia nejaké informácie o zisteniach týkajúcich sa porušovania Dohovoru o chemických zbraniach tureckými ozbrojenými silami?
2.
Žiadala Komisia od tureckých orgánov objasnenie zistení týkajúcich sa skladovania a nasadenia zakázaných chemických zbraní?
3.
Považuje Komisia dodržiavanie Dohovoru o chemických zbraniach za záväznú podmienku na otvorenie ďalších rokovacích kapitol?
4.
Uznáva Komisia potrebu, aby turecké orgány umožnili komplexné a nezávislé vyšetrenie uvedených podozrivých prípadov?
