Parlament dal zelenú novým plánom hospodárskeho riadenia EÚ
Hospodárske a menové záležitosti
Plenárne zasadnutie
2011-09-28 - 13:25
John SCHRANZ BXL (+32) 2 28 44264 STR (+33) 3 881 74076 PORT (+32) 498 98 14 02 EMAIL econ-press@europarl.europa.eu Zuzana REPKOVÁ BXL (+32) 2 28 32119 STR (+33) 3 881 76673 PORT (+32) 498 98 33 34 EMAIL tlacove-oddelen-sk@europarl.europa.eu EMAIL zuzana.repkova@europarl.europa.eu Členské štáty eurozóny už nebudú môcť jednoducho ignorovať varovanie Komisie, vyzývajúce k náprave ich rozpočtových politík.
Legislatíva o hospodárskom riadení, ktorú schválili europoslanci, by mala tiež pomôcť zabezpečiť, aby sa krajiny rýchlo vysporiadali s nesprávnymi hospodárskymi politikami.
Výrazne zlepšiť sa má transparentnosť, zodpovednosť a spôsob zostavovania štatistík, s cieľom zabezpečiť ich spoľahlivosť a presnosť.
Ako sa očakávalo, hlasovanie na plenárnom zasadnutí EP bolo tesné.
Politické skupiny z politického spektra naľavo od stredu sa zdržali hlasovania, prípadne hlasovali proti niektorým častiam dohody.
Obávali sa, že vyjednaný balíček opatrení sa príliš zameriava na opravy rozpočtu, na úkor rastu a zamestnanosti.
Čo sa týka časti dohody zaoberajúcej sa makroekonomickú nerovnováhu, v hlasovaní sa poslancom podarilo získať veľkú väčšinu hlasov, keďže stredo-ľavé skupiny boli spokojné s dosiahnutím primeranej rovnováhy medzi sociálnymi a finančnými záväzkami.
Predseda Európskej centrálnej banky, Jean-Claude Trichet, týždeň pred hlasovaním v pléne gratuloval parlamentným vyjednávačom k tomu, že sa im podarilo odolať tlakom zameraným na potopenie celého legislatívneho balíka.
"Keď porovnám dosiahnutú dohodu s prvými návrhmi, ide o podstatné zlepšenie.
Za to vzdávam Parlamentu poctu", uviedol.
(Pozn. - viac informácií o dosiahnutej dohode je dostupných prostredníctvom samostatne uverejnených otázok a odpovedí na konci textu)
Menej dohadovania, viac zodpovednosti
Hlasovanie prišlo dva týždne potom, ako niektoré členské štáty, na čele s Francúzskom, upustili od ich požiadavky, podľa ktorej by si vydanie varovania pre krajinu vyžadovalo predošlé schválenie Radou (členskými štátmi).
Poslanci sa obávali, že by to viedlo k vytvoreniu akejsi zadnej uličky, prostredníctvom ktorej by si vinníci, potrebujúci reformu ich rozpočtových politík, vytvárali priestor na vyjednávanie nezverejnených dohôd.
Namiesto toho bolo dohodnuté, že ak budú chcieť vlády krajín eurozóny zablokovať pripravované varovanie, budú musieť najskôr získať väčšinu hlasov v Rade.
Nebude pritom možné, aby vlády zaujali postoj "ničnerobenia", pretože v prípade, že hlasovanie v Rade neprebehne do 10 dní od návrhu Komisie na vydanie varovania, príslušné varovanie bude musieť byť bezpodmienečne vydané.
A by aj vlády hlasovali za jeho zamietnutie, budú sa za to musieť verejne zodpovedať pred Európskym parlamentom.
Verejné vypočutia a makroekonomický dohľad
Európsky parlament si v rokovaniach vybojoval právo vyzvať ministrov financií z varovaných krajín na tzv. verejné vypočutie (hearing) pred europoslancami.
Členské štáty sa pritom v rokovaniach snažili o to, aby táto požiadavka neprešla.
Okrem toho poslanci EP dosiahli, aby sa Európska Komisia nezameriavala len na krajiny s obchodným deficitom, ale aj na tie, ktoré pri prešetrovaní zdrojov makroekonomickej nestability používajú prebytky bežného účtu.
Dohodnuté pravidlá preto umožnia vyzvať Európsku komisiu na zváženie možnosti, že príčinou nestability môžu byť aj krajiny ako Nemecko či Holandsko, na základe čoho by od nich bolo možné takisto vyžadovať reformy.
Členské štáty pôvodne trvali na tom, že sa majú prešetrovať len krajiny s aktuálnym deficitom.
Ďalšie vylepšenia legislatívy vyjednané Európskym parlamentom
Okrem vyriešenia spomínaných problémov presadili europoslanci aj mnoho ďalších vylepšení.
Medzi najvýznamnejšie z nich patria:
Zapracovanie tzv. európskeho semestra (ročného hodnotenia národných rozpočtov pre koordináciu hospodárskej politiky) do legislatívnych textov, poskytujúc mu tak legislatívne krytie a väčšiu váhu.
Vytvorenie právneho rámca pre dohľad nad národnými reformnými programami.
Posilnenie právomocí Európskej komisie prostredníctvom povinnosti poskytnúť jej viac informácií, ako predpokladal pôvodný návrh, ako aj prostredníctvom misií dohľadu v jednotlivých členských štátoch.
Nová sankcia (0,2% HDP) v prípade, že by členská krajina Eurozóny falšovala štatistické údaje, najmä v súvislosti s informáciami o deficite a dlhu.
Sankcia pre člena eurozóny v podobe úročeného vkladu (0,1% HDP) v prípade, že tento štát nebude konať v súlade s odporúčaniami vydanými s cieľom odstrániť makroekonomickú nerovnováhu.
Väčšia nezávislosť štatistických úradov.
Garancia zachovania sociálneho dialógu a vnútroštátnych predpisov v oblasti tvorby miezd.
Legislatívny balíček v skratke
Legislatívny balíček dáva v prvom rade väčšie možnosti súčasnému Paktu stability a rastu (SGP), najmä v prípade kontroly deficitov a dlhu, a to už v skoršom štádiu.
Po druhé, inovuje tým, že zaväzuje politikov, aby pri ozdravovaní ekonomík, ohrozených makroekonomickou nerovnováhou, konali rýchlo (napr. pri nafukovaní cien nehnuteľností, či strate konkurencieschopnosti).
Spomínané ciele sa majú dosiahnuť pomocou preventívnych opatrení (predovšetkým pomocou vydania varovania), a nápravných opatrení (vo forme sankcií).
Po tretie, pravidlá majú zabezpečiť, aby boli štatistické údaje týkajúce sa vhodnej rozpočtovej politiky a sledovania rozpočtu presnejšie, okrem iného tým, že budú zhromažďované za väčšej nezávislosti.
Okrem týchto troch kľúčových cieľov je balík - na naliehanie poslancov Európskeho parlamentu - navrhnutý tak, aby viedol k zlepšeniu transparentnosti a zodpovednosti na všetkých úrovniach a zvýšil právomoci Európskej komisie.
Výsledok hlasovania za/proti/zdržali sa
Správa spravodajkyne C. Wortmann-Kool: 354/269/34
Správa spravodajcu D. Feio: 363/268/37
Správa spravodajkyne E.Ferreira: 554/90/21
Správa spravodajkyne S. Goulard: 352/237/67
Správa spravodajcu C. Haglunda: 394/63/206
Správa spravodajkyne V. Ford: 442/185/40
Postup: spolurozhodovanie, konzultačný postup a nelegislatívne uznesenie
20110928IPR27710 Prijatý text bude dostupný na nasledovnej stránke EP (zvoľte dátum 28.09.2011) Otázky a odpovede Profil spravodajkyne: Corien Wortmann-Kool (EPP, NL) Profil spravodajcu: Diogo Feio (EPP, PT) Profil spravodajkyne: Elisa Ferreira (S&D, PT) Profil spravodajcu: Carl Haglund (ALDE, FI) Profil spravodajkyne: Sylvie Goulard (ALDE, FR) Profil spravodajkyne: Vicky Ford (ECR, UK)
SK
1
LINK
/activities/plenary/ta/calendar.do?language=SK
SK
3
LINK
/members/public/yourMep/view.do;jsessionid=BB1CBFD0E3D574BFCD2FCE320A7BAE15.node1?language=SK&partNumber=1&name=wortmann-kool&id=28167
SK
4
LINK
/members/expert/alphaOrder/view.do?language=SK&id=96977
SK
5
LINK
/members/expert/alphaOrder/view.do?language=SK&id=28308
SK
6
LINK
/members/expert/searchForm/view.do?language=SK&partNumber=1&name=Haglund&id=96683
SK
7
LINK
/members/public/yourMep/view.do?language=SK&partNumber=1&name=goulard&id=97137
SK
8
LINK
/members/public/yourMep/view.do?language=SK&partNumber=1&name=ford&id=96949
-//EP//TEXT IM-PRESS 20110920BKG27073 0 NOT XML V0//SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
