A7-0082/2009
4.12.2009
***I
SPRÁVA
o návrhu nariadenia Európskeho parlamentu a Rady, ktorým sa mení a dopĺňa nariadenie (ES) č. 998/2003 o veterinárnych požiadavkách uplatniteľných na nekomerčné premiestňovanie spoločenských zvierat
(KOM(2009)0268 – C7‑0035/2009 – 2009/0077(COD))
Výbor pre životné prostredie, verejné zdravie a bezpečnosť potravín
Spravodajkyňa:
Bairbre de Brún
PE 428.317v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto častí textu sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU Error!
Bookmark not defined.
DÔVODOVÁ SPRÁVA..............................................................
Error!
Bookmark not defined.
POSTUP......................................................................................
Error!
Bookmark not defined.
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Európskeho parlamentu a Rady, ktorým sa mení a dopĺňa nariadenie (ES) č. 998/2003 o veterinárnych požiadavkách uplatniteľných na nekomerčné premiestňovanie spoločenských zvierat
( KOM(2009)0268 – C7‑0035/2009 – 2009/0077(COD) )
(Spolurozhodovací postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2009)0268 ),
– so zreteľom na článok 251 ods. 2 a články 37 a 152 ods. 4 písm. b Zmluvy o ES, v súlade s ktorými Komisia predložila návrh Európskemu parlamentu ( C7‑0035/2009 ),
– so zreteľom na článok 294 ods. 3 Zmluvy o fungovaní Európskej únie,
– so zreteľom na článok 55 rokovacieho poriadku,
– so zreteľom na správu Výboru pre životné prostredie, verejné zdravie a bezpečnosť potravín ( A7‑0082/2009 ),
1. schvaľuje zmenený a doplnený návrh Komisie;
2. žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3. poveruje svojho predsedu, aby túto pozíciu postúpil Rade a Komisii.
Pozmeňujúci a doplňujúci návrh
1
Návrh nariadenia – pozmeňujúci akt
Článok 1 – bod 2
Nariadenie (ES) č. 998/2003
Článok 5 – odsek 1 – písmeno b – bod ii
Text predložený Komisiou
Pozmeňujúci a doplňujúci návrh
ii) v prípade potreby sa na danom zvierati vykonali preventívne opatrenia týkajúce sa ostatných chorôb.“
ii) v prípade potreby sa na danom zvierati vykonali preventívne zdravotné opatrenia týkajúce sa ostatných chorôb.“
Odôvodnenie
Toto doplnenie má bližšie špecifikovať, že preventívne opatrenia sa musia priamo týkať zdravia.
Pozmeňujúci a doplňujúci návrh
2
Návrh nariadenia – pozmeňujúci akt
Článok 1 – bod 3
Nariadenie (ES) č. 998/2003
Článok 5 – odsek 1
Text predložený Komisiou
Pozmeňujúci a doplňujúci návrh
„Preventívne opatrenia uvedené v písm. b) bode ii) môže stanoviť Komisia.
Uvedené opatrenia, ktoré sú zamerané na zmenu a doplnenie menej podstatných prvkov tohto nariadenia jeho doplnením, sa prijmú v súlade s regulačným postupom s kontrolou uvedeným v článku 24 ods. 4.“
„Preventívne zdravotné opatrenia uvedené v písm. b) bode ii) môže stanoviť Komisia.
Uvedené opatrenia, ktoré sú zamerané na zmenu a doplnenie menej podstatných prvkov tohto nariadenia jeho doplnením, sa prijmú v súlade s regulačným postupom s kontrolou uvedeným v článku 24 ods. 4.“
Odôvodnenie
Pozri odôvodnenie PDN 1.
Pozmeňujúci a doplňujúci návrh
3
Návrh nariadenia – pozmeňujúci akt
Článok 1 – bod 5
Nariadenie (ES) č. 998/2003
Článok 8 – odsek 1 – písmeno b – bod ii
Text predložený Komisiou
Pozmeňujúci a doplňujúci návrh
„ii) do 31. decembra 2011 do jedného z členských štátov uvedených v časti A prílohy II buď bezprostredne alebo po tranzite cez jedno z území uvedených v časti B prílohy II, umiestnia sa do karantény.“
„ii) do 31. decembra 2011 do jedného z členských štátov uvedených v časti A prílohy II buď bezprostredne alebo po tranzite cez jedno z území uvedených v časti B prílohy II, umiestnia sa do karantény , okrem prípadov, keď už boli po pristúpení k Únii zosúladené s požiadavkami podľa článku 6 .”
Odôvodnenie
Toto doplnenie odráža logickú a technickú opravu vynechanej časti v navrhovanom znení.
DÔVODOVÁ SPRÁVA
Úvod
Harmonizované pravidlá nekomerčného premiestňovania spoločenských zvierat v rámci Spoločenstva a do Spoločenstva sú stanovené v nariadení (ES) č. 998/2003.
Tieto pravidlá ustanovujú takzvaný všeobecný režim, ktorý vyžaduje, aby spoločenské zvieratá (psy, mačky a fretky), ktoré cestujú medzi členskými štátmi, boli identifikovateľné a sprevádzané pasom s dôkazom o platnej vakcinácii proti besnote.
Pravidlá ďalej ustanovujú aj prechodný režim, ktorý určitým členským štátom umožňuje uplatňovať prísnejšie požiadavky v závislosti od ochorenia.
Návrh Komisie
Prechodný režim týkajúci sa besnoty sa mal pôvodne skončiť v októbri 2008.
Nariadením č. 454/2008 bol následne bol predĺžený do júna 2010 a Komisia teraz navrhuje, aby režim vzťahujúci sa na premiestňovanie spoločenských zvierat medzi členskými štátmi a z tretích krajín platil až do 31. decembra 2011.
Prechodný režim týkajúci sa echinokózy a kliešťov by mal tiež platiť až do 31. decembra 2011.
Koniec navrhovanej predĺženej lehoty sa lepšie prelína s lehotou, do ktorej by sa mali skončiť programy vakcinácie financované EÚ zamerané na odstránenie sylvatickej besnoty v niektorých členských štátoch, ktorá predstavuje hlavný problém besnoty v EÚ.
V závislosti od situácie má Komisia možnosť prijať v prípade potreby komitológiou opatrenia týkajúce sa ostatných ochorení (t. j. echinokózy a kliešťov a iných chorôb).
Navyše boli okrem iného navrhnuté aj tieto technické úpravy:
- identifikácia spoločenského zvieraťa (článok 1 ods. 1 a príloha Ia návrhu Komisie);
- technické požiadavky na vakcináciu proti besnote (článok 1 ods. 2 a príloha Ib návrhu Komisie) a
- postup komitológie uplatňujúci sa na nové písmeno b) ii) v článku 5 ods. 1 a prílohy Ia (článok 1 ods. 8 návrhu Komisie).
Záver
Spravodajkyňa odporúča prijať tento návrh Komisie a nemá v úmysle predkladať žiadne zmeny a doplnenia okrem troch uvedených technických úprav, ktoré vyplývajú z tlačových chýb v návrhu Komisie.
Komisia sa rozhodla pre obozretný prístup uprednostňujúci prevenciu a dodatočné zdravotné hľadiská súvisiace s vnútorným trhom a voľným premiestňovaním spoločenských zvierat.
Komisia porovnala a zvážila viaceré politické možnosti, pričom vzala do úvahy rôzne názory EFSA.
Navrhovaný dátum ukončenia prechodných režimov umožní prispôsobiť sa novej situácii postupnou premenou infraštruktúry a zaškolením pracovníkov.
POSTUP
Názov
Veterinárne požiadavky uplatniteľné na nekomerčné premiestňovanie spoločenských zvierat
Referenčné čísla
KOM(2009)0268 – C7-0035/2009 – 2009/0077(COD)
Dátum predloženia v EP
16.6.2009
Gestorský výbor
dátum oznámenia na schôdzi
ENVI
14.7.2009
Výbor požiadaný o stanovisko
dátum oznámenia na schôdzi
AGRI
14.7.2009
Bez predloženia stanoviska
dátum rozhodnutia
AGRI
2.9.2009
Spravodajkyňa
dátum menovania
Bairbre de Brún
11.9.2009
Prerokovanie vo výbore
4.11.2009
Dátum prijatia
1.12.2009
Výsledok záverečného hlasovania
+:
–:
0:
35
1
Poslanci prítomní na záverečnom hlasovaní
Elena Oana Antonescu, Pilar Ayuso, Paolo Bartolozzi, Milan Cabrnoch, Nessa Childers, Chris Davies, Bairbre de Brún, Esther de Lange, Anne Delvaux, Karl-Heinz Florenz, Gerben-Jan Gerbrandy, Jolanta Emilia Hibner, Karin Kadenbach, Christa Klaß, Corinne Lepage, Peter Liese, Marisa Matias, James Nicholson, Vladko Todorov Panayotov, Gilles Pargneaux, Antonyia Parvanova, Andres Perello Rodriguez, Sirpa Pietikäinen, Pavel Poc, Vittorio Prodi, Carl Schlyter, Catherine Soullie, Anja Weisgerber, Åsa Westlund, Glenis Willmott, Sabine Wils
Náhradníci prítomní na záverečnom hlasovaní
Christofer Fjellner, Mairead McGuinness, Judith A. Merkies, Miroslav Mikolášik
Náhradníci (čl. 187 ods. 2) prítomní na záverečnom hlasovaní
Silvia-Adriana Ţicău
