16.2.2011 SPOLOČNÝ NÁVRH UZNESENIA predložený v súlade s článkom 110 ods. 4 rokovacieho poriadku,
ktorý nahrádza návrhy skupín:
Verts/ALE ( B7‑0101/2011 )
PPE ( B7‑0108/2011 )
ALDE ( B7‑0110/2011 )
ECR ( B7‑0113/2011 )
S&D ( B7‑0151/2011 )
o právnom štáte v Rusku
Elmar Brok
,
José Ignacio Salafranca Sánchez-Neyra
,
Ria Oomen-Ruijten
,
Gabriele Albertini
,
Laima Liucija Andrikienė
,
Mário David
,
Michael Gahler
,
Andrzej Grzyb
,
Anna Ibrisagic
,
Elisabeth Jeggle
,
Filip Kaczmarek
,
Tunne Kelam
,
Lena Kolarska-Bobińska
,
Krzysztof Lisek
,
Monica Luisa Macovei
,
Mario Mauro
,
Alojz Peterle
,
Bernd Posselt
,
Cristian Dan Preda
,
Jacek Protasiewicz
,
Jacek Saryusz-Wolski
,
György Schöpflin
,
Joanna Katarzyna Skrzydlewska
,
Alf Svensson
,
Traian Ungureanu
,
Inese Vaidere
,
Joachim Zeller
v mene poslaneckého klubu PPE
Adrian Severin
,
Hannes Swoboda
,
Knut Fleckenstein
v mene skupiny S&D
Kristiina Ojuland
,
Graham Watson
,
Marietje Schaake
,
Leonidas Donskis
,
Ramon Tremosa i Balcells
,
Norica Nicolai
v mene skupiny ALDE
Rebecca Harms
,
Heidi Hautala
,
Werner Schulz
v mene skupiny Verts/ALE
Charles Tannock
,
Michał Tomasz Kamiński
,
Ryszard Antoni Legutko
,
Jacek Olgierd Kurski
,
Tomasz Piotr Poręba
,
Ryszard Czarnecki
,
Konrad Szymański
,
Adam Bielan
,
Roberts Zīle
,
Jacek Włosowicz
,
Tadeusz Cymański
,
Mirosław Piotrowski
,
Paweł Robert Kowal
v mene skupiny ECR
PE459.633v01-00 } PE459.640v01-00 } PE459.642v01-00 } PE459.645v01-00 } PE459.683v01-00 } RC1 Uznesenie Európskeho parlamentu o právnom štáte v Rusku
Európsky parlament ,
– so zreteľom na svoje predchádzajúce správy a uznesenia o Rusku a o vzťahoch EÚ a Ruska, najmä uznesenie zo 17. septembra 2009 o vraždách aktivistov za dodržiavanie ľudských práv Rusku Ú. v.
EÚ C 224 E, 17.9.2009, s.
27.
, uznesenie zo 17. júna 2010 o záveroch zo samitu EÚ – Rusko (31. mája – 1. júna 2010) Prijaté texty, P7_TA-PROV(2010)0234 .
a uznesenie z 21. októbra 2010 o situácii v oblasti ľudských práv v Predkaukazsku (Ruská federácia) a o trestnom stíhaní Olega Orlova Prijaté texty, P7_TA-PROV(2010)0390 .
,
– so zreteľom na platnú dohodu o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ruskou federáciou na druhej strane, a na prebiehajúce rokovania o novej dohode medzi EÚ a Ruskom,
– so zreteľom na svoju výročnú správu o ľudských právach vo svete v roku 2009, ktorú prijal v decembri 2010, predovšetkým so zreteľom na prípad Magnický,
– so zreteľom na konzultácie medzi EÚ a Ruskom o ľudských právach,
– so zreteľom na Dohovor o ochrane ľudských práv a základných slobôd, Deklaráciu OSN o ochrancoch ľudských práv a Deklaráciu OSN o práve a povinnosti jednotlivcov, skupín a orgánov spoločnosti podporovať a chrániť všeobecne uznávané ľudské práva a základné slobody,
– so zreteľom na partnerstvo pre modernizáciu, ktoré vzniklo v máji 2010 na samite EÚ – Rusko v Rostove na Done, a na záväzok vedúcich predstaviteľov Ruska presadzovať právny štát ako nevyhnutný základ pre modernizáciu Ruska,
– so zreteľom na článok 110 ods. 4 rokovacieho poriadku,
A. keďže Európska únia je naďalej odhodlaná k ďalšiemu prehlbovaniu a rozvíjaniu vzťahov medzi EÚ a Ruskom v súlade s princípmi zakotvenými v partnerstve pre modernizáciu a na základe úplnej oddanosti demokratickým zásadám, dodržiavania základných a ľudských práv a zásad právneho štátu,
B. keďže Rusko, ktoré je členom Rady Európy a Organizácie pre bezpečnosť a spoluprácu v Európe (OBSE), ako aj signatárskym štátom deklarácií OSN, sa zaviazalo chrániť a presadzovať ľudské práva, základné slobody a právny štát,
C. keďže viaceré súdne procesy a konania, ktoré prebehli v posledných rokoch, spochybnili nezávislosť a nestrannosť súdnych inštitúcií Ruskej federácie,
D. keďže medzinárodné spoločenstvo vrátane EÚ spochybnilo druhé odsúdenie Michaila Chodorkovského a Platona Lebedeva v druhom súdnom konaní týkajúcom sa aktív Jukosu z 30. decembra 2010,
E. keďže 31. decembra 2010 bol v Moskve po opozičnej demonštrácii zatknutý Boris Nemcov spolu s ďalšími približne 70 osobami,
F. keďže nezávislí novinári, aktivisti občianskej spoločnosti, právnici a ochrancovia ľudských práv sú často obeťami hrozieb a násilných činov; keďže právne predpisy zamerané proti extrémizmu a nové ustanovenia zákona o federálnej bezpečnostnej službe sú nejasné a v dôsledku toho sa často používajú ako prostriedok na prenasledovanie mimovládnych organizácií, náboženských menšín a médií,
G. keďže ruské orgány dosiaľ nevyriešili prípady novinárok Anny Politkovskej, Natálie Estemirovej a Anastázie Barburovej ani smrť právnika Sergeja Magnického,
H. keďže ruský prezident Medvedev pri mnohých príležitostiach prisľúbil posilnenie právneho štátu, keď uviedol, že jeho úlohou je vytvoriť absolútne nezávislé moderné súdy, ktoré zodpovedajú úrovni hospodárskeho rozvoja Ruska,
1. opätovne potvrdzuje svoje presvedčenie, že Rusko zostáva jedným z dôležitých partnerov Európskej únie pri budovaní trvalej spolupráce vychádzajúc zo zásad demokracie a právneho štátu;
2. dôrazne odsudzuje teroristický útok na moskovskom letisku Domodedovo a vyjadruje sústrasť rodinám obetí a solidaritu s tými, ktorí boli počas útoku zranení; zdôrazňuje, že je potrebné, aby ruské orgány odpovedali na tento útok zákonným a primeraným spôsobom a aby ruskému súdnictvu umožnili konať slobodne a nezávisle s cieľom stíhať a odsúdiť tých, ktorí sú za útok zodpovední;
3. vyjadruje znepokojenie nad správami o politicky motivovaných súdnych procesoch, nespravodlivých konaniach a zlyhaniach, pokiaľ ide o vyšetrovanie závažných zločinov, ako sú vraždy, prenasledovanie a iné formy násilia; naliehavo vyzýva ruské súdne orgány a orgány presadzovania práva, aby účinne, objektívne a nezávisle vykonávali svoje povinnosti s cieľom postaviť páchateľov pred spravodlivosť;
4. vyjadruje vážne znepokojenie nad nedávnym verdiktom vyneseným v rámci druhého súdneho konania a nad odsúdením Michaila Chodorkovského a Platona Lebedeva; zdôrazňuje, že toto súdne konanie, ako aj predchádzajúce konania proti obom obvineným, vyvolali závažné právne otázky, a žiada, aby sa v súvislosti s prebiehajúcim odvolacím konaním proti tomuto rozsudku uskutočnilo nezávislé súdne preskúmanie; žiada ruské orgány, aby urobili všetko, čo je v ich moci, na zlepšenie súdnictva v súlade s prísľubom prezidenta Dmitrija Medvedeva týkajúcim sa väčšej spravodlivosti a transparentnosti;
5. naliehavo vyzýva ombudsmana Ruskej federácie, aby požiadal o vypracovanie preskúmania obvinení a prebiehajúcich konaní proti držiteľovi Sacharovovej ceny Európskeho parlamentu za slobodu myslenia za rok 2009 Olegovi Orlovovi; pripomína, že zavraždenie poprednej členky organizácie Memorial v Čečensku Natálie Estemirovej nebolo vôbec vyšetrené;
6. odsudzuje rozháňanie pokojných zhromaždení organizovaných v posledný deň každého druhého mesiaca v súvislosti s článkom 31 ruskej ústavy, ako aj opakované zatýkanie opozičných predstaviteľov, napríklad Borisa Nemcova;
7. povzbudzuje predsedu Rady a predsedu Komisie, ako aj vysokú predstaviteľku, aby tieto prípady aj naďalej dôkladne sledovali a nastoľovali tieto problémy v rôznych kontextoch a na rôznych stretnutiach s Ruskom, najmä počas blížiaceho sa samitu EÚ – Rusko;
8. pripomína Rade a vysokej predstaviteľke celý rad vhodných opatrení, ktoré majú k dispozícii pri riešení prípadov systematického porušovania ľudských práv a nedodržiavania zásad právneho štátu;
9. vyzýva EÚ a Rusko, aby zintenzívnili rokovania o novej záväznej a komplexnej dohode o partnerstve a spolupráci, a opakovane vyjadruje rozhodnú podporu širokej dohode zahŕňajúcej otázky demokracie, právneho štátu a ľudských a základných práv; zdôrazňuje význam zabezpečenia účinného fungovania súdnictva a posilnenia boja proti korupcii;
10. vyjadruje znepokojenie nad značným počtom oznámených prípadov porušenia ľudských práv v Rusku vrátane práva na pokojné zhromažďovanie a zdôrazňuje význam neustáleho dialógu o ľudských právach v rámci konzultácií EÚ a Ruska o ľudských právach s osobitným zameraním na kroky prijaté ruskými orgánmi na zaistenie bezpečnosti ochrancov ľudských práv;
11. zdôrazňuje, že riadne dodržiavanie ľudských práv a právneho štátu zlepší obraz a dôveryhodnosť Ruska vo svete a najmä jeho vzťahy s Európskou úniou, ktoré sú dôležité a mali by sa rozvinúť do strategického partnerstva vzhľadom na vzájomnú previazanosť oboch strán a rôzne spoločné záujmy, najmä pokiaľ ide o politickú, bezpečnostnú, hospodársku a energetickú spoluprácu, ale aj o dodržiavanie demokratických zásad a postupov v súvislosti s právnym štátom a základnými ľudskými právami;
12. vyzýva Komisiu, aby Parlamentu urýchlene predložila hodnotenie súladu súdnych opatrení prijatých proti Jukosu a jeho riadiacim pracovníkom s požiadavkami kladenými na Rusko, pokiaľ ide o jeho snahu o plnoprávne členstvo vo WTO;
13. poukazuje na to, že Rusko sa ako člen Rady Európy zaviazalo v plnej miere dodržiavať európske normy, pokiaľ ide o demokraciu, základné a ľudské práva a právny štát; v tejto súvislosti vyzýva ruské orgány, aby rešpektovali všetky rozhodnutia Európskeho súdu pre ľudské práva a aby vykonali opatrenia na nápravu jednotlivých prípadov porušenia, a to aj tým, že zabezpečia účinné vyšetrovanie a vzatie páchateľov na zodpovednosť, a ďalej ich vyzýva, aby prijali všeobecné opatrenia na vykonávanie uvedených rozhodnutí vrátane politických a právnych zmien s cieľom zamedziť tomu, aby sa podobné prípady porušovania opakovali v budúcnosti;
14. opakovane vyzýva na zintenzívnenie konzultácií o ľudských právach, aby boli účinnejšie a viac sa zameriavali na výsledky, a to za účasti ruských ministerstiev spravodlivosti, vnútorných vecí a zahraničných vecí na stretnutiach v Bruseli a Moskve a za plnej účasti Európskeho parlamentu na všetkých úrovniach; pripomína vysokej predstaviteľke, že Európsky parlament v rámci rozhodovania o rozpočte rozhodol vytvoriť fórum občianskej spoločnosti;
15. vyzýva Radu a Komisiu, aby Rusku ponúkli konkrétnu pomoc a odborné znalosti s cieľom posilniť nezávislosť súdov a orgánov presadzovania práva a zlepšiť schopnosť súdnictva odolávať politickým a ekonomickým tlakom; zdôrazňuje ochotu Európskej únie prispieť k vypracovaniu takéhoto programu na podporu súdnictva a k vzdelávaniu a odbornej príprave pracovníkov v oblasti presadzovania práva, prokurátorov a sudcov, a to najmä v otázkach ľudských práv;
16. poveruje svojho predsedu, aby postúpil toto uznesenie Rade, Komisii, vládam a parlamentom členských štátov, vláde a parlamentu Ruskej federácie, Rade Európy a Organizácii pre bezpečnosť a spoluprácu v Európe.
