Catherine Ashtonová: EÚ by sa mala viac politicky angažovať
Vonkajšie vzťahy
2009-12-03 - 17:09
Vysoká predstaviteľka EÚ pre spoločnú zahraničnú a bezpečnostnú politiku Catherine Ashtonová vo Výbore EP pre zahraničné veci deň po svojom nástupe do funkcie Catherine Ashtonová, nová Vysoká predstaviteľka EÚ pre spoločnú zahraničnú a bezpečnostnú politiku, v stredu uistila poslancov EP, že má schopnosti potrebné na výkon tejto funkcie.
Počas prvej diskusie s členmi Výboru EP pre zahraničné veci vyhlásila, že sa bude usilovať o tom, aby sa Európa presadzovala politicky.
V januári čaká barónku Ashtonovú, podobne ako ďalších nominovaných komisárov, vypočúvanie v EP, ktorý má pri schvaľovaní Komisie posledné slovo.
Ashtonová pred členmi výboru povedala, že verí “v tichú diplomaciu“ a “budovanie dôvery“ a má v úmysle “pokračovať v tom, čo už bolo rozbehnuté“ v tejto oblasti.
Ako však dodala, v prípade potreby “my musíme byť prví, kto sa nahlas ozve“.
“Máme vo svete veľké renomé“, uviedla barónka Ashtonová s tým, že zahraničná politika EÚ je založená na hodnotách, s čím súvisí aj skutočnosť, že Únia je najväčším poskytovateľom humanitárnej a rozvojovej pomoci na svete.
“Spoluprácu s EP musíme rozvíjať spoločne“
V reakcii na otázku poslanca Josého Ignacia Salafrancu (EPP, ES) barónska Ashtonová uviedla, že bude potrebné spoločne nájsť cestu k spolupráci medzi EP a jej úradom. .
Európska “ministerka zahraničia“ poslancov uistila, že počíta s ich odbornými znalosťami.
Kristiana Veginena (S&D, BG), ktorý sa zaujímal o vzťahy medzi EÚ a Ruskom, a to najmä v súvislosti s handrkovaním o dodávky energie a situáciu v oblasti ľudských práv a demokracie, Ashtonová uistila, že pokračovanie v dialógu s Ruskom považuje za zásadnú vec.
Annemie Neyts-Uyttebroeck (ALDE, BE) v mene liberálov varovala pred žabomyšími vojnami medzi Radou a Komisiou o to, kto bude mať v oblasti zahraničnej politiky hlavné slovo, a dodala, že európska diplomatická služba (EEAS) podľa nej poskytne “príležitosť prejsť na nový štýl demokracie“.
Lady Ashtonová v tejto súvislosti vyzdvihla dôležitosť „využitia energie rotujúcich predsedníctiev múdrym a jasným spôsobom“.
“Nie som predĺženou rukou britskej vlády“
Ulrike Lunacek (Zelení/EFA, AT) vo svojom vystúpení zdôraznila, že “Európa musí hovoriť jedným, silným hlasom, mať jednu tvár a viesť jasnú a transparentnú zahraničnú a bezpečnostnú politiku“.
Lady Ashtonová pritom poslancov uistila, že nebude žiadnou “predĺženou rukou britskej vlády“ a je hrdá na to, že ju v Británii a aj inde považujú za eurooptimistku.
Britský konzervatívec Charles Tannock (ECR, UK) zapochyboval o skúsenostiach lady Ashtonovej v oblasti zahraničnej politiky a o dôvodoch, kvôli ktorým bola na tento post vybratá práve ona a nie iní “kvalifikovanejší kandidáti“.
Lady Ashtonová vyhlásila, že s jej menovaním súhlasili predstavitelia všetkých 27 členských krajín Únie „Moje schopnosti zodpovedajú nárokom na túto funkciu“, dodala.
Sabine Lösing (GUE/EGL, DE) varovala pred prípadnou diskrimináciou menších členských krajín, pokiaľ ide o obsadzovanie postov v rámci EEAS.
Lady Ashtonová ju uistila, že tieto krajiny sú “mimoriadne dôležité“ a v každom prípade musia byť súčasťou nielen diplomatickej služby, ale aj iných projektov“.
Otázniky nad minulosťou
David Campbell Bannerman (EFD, UK) pripomenul minulosť Catherine Ashtonovej, ktorá začiatkom 80. rokov pôsobila ako pokladníčka organizácie Kampaň za jadrové odzbrojenie ( Campaign for Nuclear Disarmament, CND ) a opýtal sa, či “ju platila niektorá krajina bývalého sovietskeho bloku“ alebo iný komunistický subjekt.
Tieto domnienky však lady Ashtonová dôrazne odmietla s tým, že nikdy od “komunistickej krajiny žiadne peniaze priamo nevzala“.
Väčšina prostriedkov tejto organizácie bolo podľa nej “vyberaných do škatúľ“ počas demonštrácii a pochodov, pričom to bola práve ona, kto prvý nariadil audit financií CND.
Transatlantické vzťahy majú “strategický význam“
Transatlantické vzťahy majú podľa lady Ashtonovej “strategický význam“.
NATO a členské krajiny musia podľa nej spoločne hľadať riešenie situácie v Afganistane či na Blízkom východe a tiež “musíme pristupovať jednotne aj voči Iránu“, dodala.
“Som nepopísaný list papiera “
Na mnoho špecifických otázok týkajúcich sa, napríklad, plynovodu Nord Stream, vzťahov s Latinskou Amerikou, či problematiky Arktídy, Catherine Ashtonová odpovedala, že sa nimi vzhľadom na svoje nedávnemu menovaniu do funkcie ešte nemala čas zaoberať.
Uistila však poslancov, že im na tieto a aj ďalšie otázky rada odpovie počas januárového vypočutia.
“Malo by pre vás byť výhodou, že som ako nepopísaný list papiera“, povedala lady Ashtonová.
Pokiaľ ide o vytváranie úlohy a budovania EEAS vyhlásila: “Nič podobné sme tu zatiaľ nemali.
Mienim však vyvinúť maximálne úsilie, aby všetko fungovalo tak, ako má.
Prosím, pomôžte mi nájsť správnu cestu“.
Podľa Lisabonskej zmluvy...
...ktorá vstúpila do platnosti deň pred zasadnutím výboru, bude Vysoká predstaviteľka EÚ pre spoločnú zahraničnú a bezpečnostnú politiku zároveň podpredsedníčkou Európskej komisie.
Bude zodpovedať za zahraničnú a bezpečnostnú politiku EÚ za podpory novej európskej diplomatickej služby.
V rámci Rady ministrov bude viesť rokovania ministrov zahraničných vecí EÚ.
Kým sa nová Komisia ujme funkcie, musí všetkých európskych komisárov schváliť Európsky parlament.
Hlasovanie by sa malo konať koncom januára po vypočutí komisárov jednotlivých parlamentných výboroch, ktoré budú v termíne 11. až 19. januára.
Stredajšia diskusia s členmi Zahraničného výboru nenahrádza a ani sa z nej nedá usúdiť výsledok januárového vypočutia lady Ashtonovej.
20091202IPR65813 audio, 31:46
SK
1
PHOTO
20091202PHT65781.jpg
SK
2
MULTIMEDIA
20091202MLT65757.asf
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
