KONEČNÉ ZNENIE
A6-0456/2006
11.12.2006
SPRÁVA
obsahujúci návrh odporúčania Európskeho parlamentu Rade o stave rokovaní o rámcovom rozhodnutí o ochrane údajov v rámci policajnej a justičnej spolupráce v trestných veciach
(2006/2286(INI))
Výbor pre občianske slobody, spravodlivosť a vnútorné veci
Spravodajkyňa:
Martine Roure
PE 382.350v02-00
OBSAH
NÁVRH ODPORÚČANIA EURÓPSKEHO PARLAMENTU RADE Error!
Bookmark not defined.
NÁVRH ODPORÚČANIA RADE (B6‑0618/2006)...................
Error!
Bookmark not defined.
POSTUP......................................................................................
Error!
Bookmark not defined.
NÁVRH ODPORÚČANIA EURÓPSKEHO PARLAMENTU RADE
o stave rokovaní o rámcovom rozhodnutí o ochrane údajov v rámci policajnej a justičnej spolupráce v trestných veciach
( 2006/2286(INI) )
Európsky parlament ,
– so zreteľom na návrh odporúčania Rade, ktoré predložila Martine Roure v mene Socialistickej skupiny v Európskom parlamente, o stave rokovaní o rámcovom rozhodnutí o ochrane údajov v rámci policajnej a justičnej spolupráce v trestných veciach ( B6‑0618/2006 ),
– so zreteľom na svoje stanovisko z 27. septembra 2006
Prijaté texty z tohto dňa , P6_TA(2006)0370 . ,
– so zreteľom na stanoviská pracovnej skupiny vnútroštátnych orgánov pre ochranu údajov (smernica 95/46/ES, článok 29) a Európskeho dozorného úradníka pre ochranu údajov
Ú. v.
EÚ C 47, 25.2.2006, s.
27. ,
– so zreteľom na Dohovor Rady Európy č. 108 o ochrane jednotlivca pri automatizovanom spracovaní osobných údajov,
– so zreteľom na Dohovor, ktorým sa vykonáva Schengenská dohoda zo 14. júna 1985 medzi vládami štátov hospodárskej únie Beneluxu, Spolkovou republikou Nemecko a Francúzskou republikou o postupnom zrušení kontrol na ich spoločných hraniciach
Ú. v.
ES L 239, 22.9.2000, s.
19. ,
– so zreteľom na stanovisko konferencie vnútroštátnych orgánov pre ochranu údajov a európskeho dozorného úradníka pre ochranu údajov;
– so zreteľom na článok 114 ods. 3 a článok 94 rokovacieho poriadku,
– so zreteľom na správu Výboru pre občianske slobody, spravodlivosť a vnútorné veci ( A6‑0456/2006 ),
A. keďže Rada dodržala záväzok, ktorý prijala v Parlamente 27. septembra 2006, a urýchlila priebeh diskusií o návrhu rámcového rozhodnutia o ochrane údajov v rámci policajnej a justičnej spolupráce v trestných veciach, a keďže čoskoro dospeje k dohode o tomto návrhu,
B. keďže napriek záväzku, ktorý prijalo predsedníctvo v Parlamente 27. septembra 2006, sa zdá, že jednomyseľne prijatá uvedená pozícia Parlamentu nie je zohľadnená v rámci prebiehajúcich rokovaní v Rade,
C. keďže Európsky parlament a národné parlamenty neboli informované o stave rokovaní v Rade,
D. so zreteľom na zdržanlivé stanoviská vnútroštátnych orgánov pre ochranu údajov a na ich vyhlásenie, ktoré prijali dňa 2. novembra 2006 v Londýne a v ktorom žiadajú koherentný rámec na ochranu údajov, či už ide o výmenu údajov na národnej úrovni, medzi členskými štátmi alebo s tretími krajinami,
E. keďže sa zdá, že stanoviská európskeho dozorného úradníka pre ochranu údajov a konferencie vnútroštátnych orgánov pre ochranu údajov neboli zohľadnené pri rokovaniach v Rade;
F. so zreteľom na svoje veľké obavy z vývoja diskusií v Rade, keďže členské štáty sa zrejme prikláňajú k dohode, ktorá sa zakladá na najmenšom spoločnom menovateli v oblasti ochrany údajov; práve sa obávajúc, že úroveň ochrany údajov bude nižšia, než akú zabezpečuje smernica 95/46/ES a Dohovor Rady Európy č. 108 a že uplatňovanie takejto dohody by mohlo mať negatívne dôsledky pre všeobecnú zásadu ochrany údajov v každom z členských štátov EÚ bez toho, aby dohoda stanovila uspokojujúcu úroveň ochrany na európskej úrovni,
G. keďže text rámcového rozhodnutia, o ktorom sa v súčasnosti diskutuje v Rade, by zaviedol odlišné pravidlá ochrany údajov: pravidlá uplatňované členskými štátmi, ktoré sú súčasťou schengenského priestoru a pravidlá uplatňované členskými štátmi, ktoré nie sú jeho súčasťou, a tieto rozdiely by viedli k nesúladu v normách na ochranu údajov aj v rámci Európskej únie,
H. keďže tento návrh rámcového rozhodnutia priamo súvisí s uplatňovaním princípu dostupnosti, čo je priorita haagskeho programu,
I. pripomínajúc, že tento návrh rámcového rozhodnutia musí v budúcnosti nahradiť uvedený Dohovor Rady Európy č. 108 a dať EÚ vlastný nástroj na ochranu údajov v rámci policajnej a justičnej spolupráce,
1. adresuje Rade nasledujúce odporúčania:
Všeobecné zásady
a) zabezpečiť vysokú úroveň ochrany základných práv európskych občanov prostredníctvom vytvorenia právneho rámca na ochranu osobných údajov v oblastiach, na ktoré sa vzťahuje hlava VI Zmluvy o EÚ,
b) prispieť k lepšiemu fungovaniu európskej spolupráce v policajnej a justičnej oblasti a posilniť vzájomnú dôveru medzi príslušnými orgánmi členských štátov zabezpečením minimálnej a harmonizovanej úrovne ochrany údajov,
c) zabezpečiť, aby bolo rámcové rozhodnutie pre Európu prínosom a to tým, že zaručí vysokú úroveň ochrany údajov vo všetkých členských štátoch,
d) určiť všeobecné zásady ochrany údajov pre tretí pilier tak, že sa preberú zásady smerníc Spoločenstva v tejto oblasti a zároveň sa určia doplnkové pravidlá ochrany údajov zohľadňujúce osobitný charakter policajnej a justičnej práce,
e) zaručiť rešpektovanie zásad účelnosti a primeranosti, podľa ktorých musí byť akýkoľvek zásah do osobného života občana nevyhnutný a odôvodnený a pri každom ďalšom spracovaní údajov sa musí dodržať prvotný účel, pre ktorý boli údaje zhromaždené, v súlade s judikatúrou Európskeho súdu pre ľudské práva,
f) poskytnúť široký rozsah pôsobnosti pre rámcové rozhodnutie, ktorý pokrýva aj ochranu údajov v rámci spracovania na úrovni členských štátov, pretože má rovnaký cieľ ako smernica 95/46/ES, t. j. poskytnúť občanom vysokú úroveň ochrany v priestore slobody, bezpečnosti a spravodlivosti a odstrániť rozdiely medzi úrovňou ochrany práv osôb a úrovňou bezpečnosti súborov a systémov údajov, pretože tieto rozdiely bránia prenosu a výmene údajov medzi rôznymi členskými štátmi,
Minimálne normy ochrany údajov v špecifickom rámci policajnej a súdnej spolupráce
g) neznížiť existujúce normy ochrany údajov a neprijať text, ktorý by bol ústupkom v porovnaní so smernicou 95/46/ES a Dohovorom Rady Európy č. 108, ktorý je pre členské štáty právne záväzný, najmä:
- zachovať právo na informácie a na prístup k údajom pre osoby, ktorých sa týkajú, a právo na odvolanie v súlade s článkom 5 písm. a) a článkom 8 Dohovoru č. 108,
- zachovať vysokú úroveň ochrany citlivých údajov v súlade s existujúcimi normami v prvom pilieri; musí teda platiť zásada zákazu používania osobitných kategórií údajov s obmedzenými výnimkami; zabezpečiť ešte vyššiu úroveň ochrany údajov, pokiaľ ide o spracovanie biometrických údajov a DNA,
- zachovať rozlišovanie medzi rôznymi druhmi údajov (údaje o obetiach, podozrivých, svedkoch atď.) s cieľom naplánovať spracovanie a rôzne a špecifické záruky podľa druhu údajov, najmä pokiaľ ide o osoby, ktoré nie sú podozrivé,
h) zohľadniť, že príliš veľký rozdiel v úrovniach ochrany údajov medzi prvým a tretím pilierom by mal negatívny vplyv nielen na právo občanov na ochranu údajov, ale aj na vzájomnú dôveru medzi členskými štátmi a na efektivitu policajnej práce,
i) zaručiť kvalitu údajov tak, že sa prenášajú iba údaje, ktoré sa považujú za presné, na základe predchádzajúcej odôvodnenej žiadosti príslušného orgánu,
j) zabezpečiť uplatňovanie európskych noriem o dôvernom charaktere údajov,
Spracovanie a ďalší prenos údajov
k) stanoviť konkrétne obmedzenia a záruky, pokiaľ ide o ďalšie spracovanie a prenos údajov iným orgánom ako sú príslušné orgány, dodržiavajúc pri tom zásadu účelnosti,
l) trvať na tom, aby bola do rozsahu pôsobnosti rámcového rozhodnutia zahrnutá výmena údajov s príslušnými orgánmi tretích krajín, aby sa zabezpečila, v prípade potreby pomocou príslušných medzinárodných dohôd, primeraná úroveň ochrany údajov; takisto požadovať, aby sa hodnotila kvalita údajov z tretích krajín vrátane hodnotenia z hľadiska ochrany základných práv,
m) určiť konkrétne záruky, pokiaľ ide o prenos a používanie údajov zhromaždených súkromnými subjektmi a spracovaných orgánmi verejnej moci a určiť sankcie, vrátane trestných sankcií, za akékoľvek nesprávne použitie údajov, ktoré sú v tejto súvislosti spracované,
Osobitné pripomienky
2. domnieva sa, že pri takom citlivom a nerovnom vzťahu, ako je vzťah medzi orgánom verejnej moci a občanom, nemôže byť samotný súhlas jednotlivca považovaný za dostatočný právny základ pre ďalšie spracovanie týchto údajov na účely bezpečnosti, okrem prípadov, keď ide o výnimočnú a špecifickú situáciu, ktorej definíciu a rámec stanovujú vnútroštátne právne predpisy; pripomína, že smernica 95/46/ES sa naďalej uplatňuje pri akomkoľvek ďalšom spracovaní, na ktoré sa vzťahuje prvý pilier;
3. považuje za potrebné povinne konzultovať s vnútroštátnymi orgánmi pre ochranu údajov (podľa smernice 95/46/ES) ako aj ich inštitucionálnu európsku sieť nazvanú „Pracovná skupina podľa článku 29“, pri príprave akéhokoľvek regulačného alebo administratívneho opatrenia, ktoré sa týka ochrany údajov;
4. opakovane žiada, aby boli Európsky parlament a národné parlamenty v plnej miere zapojené do prebiehajúcich diskusií v Rade, a aby bolo zohľadnené stanovisko, ktoré jednomyseľne schválil Európsky parlament;
5. vyzýva Radu, aby prijala rámcové rozhodnutie o ochrane údajov a náležite vzala do úvahu uvedené stanovisko, ktoré jednomyseľne prijal Parlament; znovu potvrdzuje, že Európsky parlament považuje prijatie primeraného rámcového rozhodnutia o ochrane údajov v treťom pilieri za zásadné, predtým, ako sa bude môcť prijať rozhodnutie o vízovom informačnom systéme a nariadenie o vízovom informačnom systéme;
6. želá si, aby sa v rámcovom rozhodnutí zachovali podrobné pravidlá týkajúce sa bezpečnosti údajov, porovnateľné s pravidlami podľa Dohovoru o Europole;
7. vyhradzuje si možnosť diskutovať s parlamentmi členských štátov o svojom budúcom stanovisku k textu rámcového rozhodnutia o ochrane údajov po tom, ako Rada vyjadrí svoju pozíciu k danej záležitosti;
8. želá si rýchle prijatie rámcového rozhodnutia, ale upozorňuje, že rýchlosť rozhodnutí nesmie viesť k plošnému zníženiu úrovne ochrany údajov a že problematické články nemožno jednoducho vypustiť či zjednodušiť;
9. poveruje svojho predsedu, aby toto odporúčanie predložil Rade a pre informáciu aj Komisii, parlamentom a vládam členských štátov a Rade Európy.
21.11.2006
NÁVRH ODPORÚČANIA RADE ( B6‑0618/2006 )
ktorý v súlade s článkom 114 ods. 1 rokovacieho poriadku
predkladá Martine Roure
v mene Socialistickej skupiny v Európskom parlamente
o ochrane údajov v rámci policajnej a justičnej spolupráce v trestných veciach
Európsky parlament ,
– so zreteľom na správu prijatú 27. septembra 2006
P6_TA(2006)0370 . ,
– so zreteľom na stanoviská pracovnej skupiny vnútroštátnych orgánov pre ochranu údajov (smernica 95/46/ES, článok 29) a Európskeho dozorného úradníka pre ochranu údajov
Ú. v.
EÚ C 47, 25.2.2006, s.
27. ,
– so zreteľom na Dohovor Rady Európy č. 108 o ochrane jednotlivca pri automatizovanom spracovaní osobných údajov,
– so zreteľom na dohovor, ktorým sa vykonáva Schengenská dohoda zo 14. júna 1985 medzi vládami štátov hospodárskej únie Beneluxu, Spolkovou republikou Nemecko a Francúzskou republikou o postupnom zrušení kontrol na ich spoločných hraniciach
Ú. v.
ES L 239, 22.9.2000, s.
19. ,
– so zreteľom na článok 114 odsek 1 rokovacieho poriadku,
A. keďže Rada dodržala svoj záväzok, ktorý prijala v Parlamente 27. septembra 2006, a urýchlila priebeh diskusií o návrhu rámcového rozhodnutia o ochrane údajov v rámci policajnej a justičnej spolupráce v trestných veciach, a keďže čoskoro dospeje k dohode o tomto návrhu,
B. keďže napriek záväzku, ktorý prijalo predsedníctvo v Parlamente 27. septembra 2006, sa zdá, že stanovisko Parlamentu – napriek tomu, že bolo prijaté jednomyseľne – nie je zohľadnené v rámci prebiehajúcich rokovaní v Rade,
C. keďže Európsky parlament a národné parlamenty neboli informované o stave rokovaní v Rade,
D. so zreteľom na zdržanlivé stanoviská vnútroštátnych orgánov pre ochranu údajov ako aj na vyhlásenie, ktoré prijali dňa 2. novembra 2006 v Londýne a v ktorom žiadajú o vytvorenie koherentného rámca na ochranu údajov, či už ide o výmenu údajov na národnej úrovni, medzi členskými štátmi alebo s tretími krajinami,
E. so zreteľom na svoje veľké obavy z vývoja diskusie v Rade,
1. adresuje Rade nasledujúce odporúčania:
a) ľutuje, že sa členské štáty prikláňajú k dohode, ktorá sa zakladá na najmenšom spoločnom menovateli v oblasti ochrany údajov; obáva sa, že plnenie dohody bude mať negatívne dôsledky pre všeobecnú zásadu ochrany údajov v členských štátoch Európskej únie bez toho, aby dohoda stanovila uspokojujúcu úroveň ochrany na európskej úrovni;
b) pripomína, že tento návrh rámcového rozhodnutia musí v budúcnosti nahradiť Dohovor Rady Európy č. 108 o ochrane údajov; domnieva sa však, že text, o ktorom sa v súčasnosti diskutuje v Rade, nedosahuje úroveň uvedeného dohovoru a mohol by oslabiť platné normy v oblasti ochrany údajov; želá si, aby rámcové rozhodnutie bolo pre Európu prínosom a aby zaručilo vysokú úroveň ochrany údajov vo všetkých členských štátoch;
c) zastáva názor, že vzhľadom na stav rokovaní v Rade by návrh rámcového rozhodnutia spôsobil nesúlad v niektorých normách v oblasti ochrany údajov medzi krajinami, ktoré sú zmluvnými stranami dohovoru, prostredníctvom ktorého sa vykonáva Schengenská dohoda, a ktoré uplatňujú dohovor č. 108, a medzi krajinami, ktoré zmluvnými stranami nie sú;
d) želá si, aby malo rámcové rozhodnutie široký rozsah pôsobnosti, ktorý by pokryl aj ochranu údajov v rámci spracovania na úrovni členských štátov, pretože má rovnaký cieľ ako smernica 95/46/ES, t. j. poskytnúť občanom vysokú úroveň ochrany v priestore slobody, bezpečnosti a spravodlivosti a odstrániť rozdiely medzi úrovňou ochrany práv osôb a úrovňou bezpečnosti súborov a systémov údajov, ktoré bránia v prenose a výmene údajov medzi rôznymi členskými štátmi;
e) trvá na tom, aby bola do rozsahu pôsobnosti tohto rozhodnutia zahrnutá aj výmena údajov s príslušným orgánmi tretích krajín, aby sa zabezpečila, v prípade potreby pomocou príslušných medzinárodných dohôd, primeraná úroveň ochrany údajov;
f) želá si, aby budúce predpisy Európskej únie zaručovali veľmi vysokú úroveň ochrany citlivých údajov, najmä pokiaľ ide o spracovanie biometrických údajov a údajov o DNA;
g) domnieva sa, že pri takom citlivom a nerovnom vzťahu, ako je vzťah medzi orgánom verejnej moci a občanom, nemôže byť súhlas jednotlivca sám o sebe považovaný za dostatočný právny základ pre ďalšie spracovanie osobných údajov na účely bezpečnosti a pripomína, že smernica 95/46/ES sa naďalej uplatňuje pri akomkoľvek ďalšom spracovaní, na ktoré sa vzťahuje prvý pilier;
h) vyhradzuje si možnosť diskutovať s parlamentmi členských štátov o svojom budúcom stanovisku k textu rámcového rozhodnutia o ochrane údajov po tom, ako Rada vyjadrí svoju pozíciu k danej záležitosti;
2. poveruje svojho predsedu, aby postúpil toto odporúčanie Rade, a na vedomie aj Komisii ako aj parlamentom a vládam členských štátov.
POSTUP
Názov
Stav rokovaní o rámcovom rozhodnutí o ochrane údajov v rámci policajnej a justičnej spolupráce v trestných veciach
Číslo postupu
2006/2286(INI)
Návrh odporúčania, na ktorom je správa založená
B6-0618/2006
Gestorský výbor dátum oznámenia na schôdzi
LIBE 11.12.2006
Dátum rozhodnutia vypracovať správu
23.11.2006
Výbor požiadaný o stanovisko dátum oznámenia na schôdzi
Bez predloženia stanoviska dátum rozhodnutia
Rozšírená spolupráca dátum oznámenia na schôdzi
Spravodajkyňa dátum menovania
Martine Roure 23.11.2006
Predchádzajúci spravodajca
Prerokovanie vo výbore
27.11.2006
11.12.2006
Dátum prijatia
11.12.2006
Výsledok záverečného hlasovania
+:
–:
0:
39
1
Poslanci prítomní na záverečnom hlasovaní
Edit Bauer, Johannes Blokland, Mihael Brejc, Kathalijne Maria Buitenweg, Giusto Catania, Carlos Coelho, Fausto Correia, Panayiotis Demetriou, Kinga Gál, Patrick Gaubert, Elly de Groen-Kouwenhoven, Adeline Hazan, Ewa Klamt, Wolfgang Kreissl-Dörfler, Barbara Kudrycka, Stavros Lambrinidis, Henrik Lax, Sarah Ludford, Edith Mastenbroek, Hartmut Nassauer, Martine Roure, Luciana Sbarbati, Inger Segelström, Ioannis Varvitsiotis, Donato Tommaso Veraldi, Manfred Weber, Tatjana Ždanoka
Náhradníci prítomní na záverečnom hlasovaní
Marco Cappato, Richard Corbett, Camiel Eurlings, Ignasi Guardans Cambó, Jeanine Hennis-Plasschaert, Sophia in 't Veld, Javier Moreno Sánchez, Marie-Line Reynaud, Kyriacos Triantaphyllides, Rainer Wieland
Náhradníci (čl. 178 ods. 2) prítomní na záverečnom hlasovaní
Marie-Arlette Carlotti, Kartika Tamara Liotard, Yannick Vaugrenard
Dátum predloženia
11.12.2006
Poznámky (údaje, ktoré sú k dispozícii iba v jednej jazykovej verzii)
