Čo čaká poslancov v jeseni?
Inštitúcie
2007-08-27 - 18:06
September sa bude niesť v znamení diskusií o rozpočte
Po horúcom lete sa europoslanci vracajú do svojich poslaneckých lavíc.
Aj jeseň v Parlamente však bude horúca.
Medzivládna konferencia by mala prísť s návrhom revízie zmlúv o EÚ, na stôl sa dostane rokovanie o rozpočte únie na rok 2008 a poslanci prerokujú reformu vínneho sektoru.
Dôležitou témou bude aj energetická politika EÚ a problematika globálneho otepľovania.
Medzivládna konferencia, ktorej úlohou je pripraviť návrh novej reformnej zmluvy o EÚ, sa oficiálne začala 23. júla.
Predstavitelia členských štátov sa spoločne usilujú dohodnúť na texte dokumentu, ktorý nahradí neúspešný návrh európskej ústavy.
Samotné otvorenie konferencie musel najprv odobriť Európsky parlament.
Stalo sa tak na júlovej plenárnej schôdzi v Štrasburgu, počas ktorej si poslanci zároveň zvolili troch zástupcov.
Ich úlohou je tlmočiť stanovisko Parlamentu účastníkom konferencie.
Prioritou je reforma zmlúv o EÚ
Predseda EP Hans-Gert Pöttering je presvedčený, že práve prebiehajúce rokovania o reforme súčasných zmlúv, budú najdôležitejšou témou nasledujúcich mesiacov.
Nová zmluva bude podľa Pötteringa definovať hodnoty EÚ a stane sa tiež nevyhnutným predpokladom pre ďalšie rozširovanie EÚ.
Líder Parlamentu verí, že členské štáty nový dokument rýchlo ratifikujú a posilní sa tým demokracia a akcieschopnosť únie.
Aj samotné portugalské predsedníctvo vníma prípravu novej zmluvy mimoriadne zodpovedne.
"Je nevyhnutné zlepšiť fungovanie Európskej únie prostredníctvom reformy zmlúv, aby sme lepšie uplatňovali Lisabonskú stratégiu a efektívnejšie vykonávali zahraničnú politiku."
Konečnú verziu návrhu by mali schváliť predstavitelia členských štátov na októbrovom samite v Lisabone.
Následný ratifikačný proces by mal byť ukončený do európskych volieb v júni 2009.
Rozpočet a reforma trhu s mliekom
Už tradičnou prioritou po letnej prestávke býva rozpočet EÚ.
Celý dokument má zvyčajne okolo 1800 strán a obsahuje takmer 1500 rôznych rozpočtových položiek.
Členovia parlamentného výboru pre rozpočet sa na jeho príprave pravidelne pripravujú aj počas letných mesiacov.
Rokovania však budú pokračovať aj naďalej a to nielen medzi Parlamentom a Komisiou či Radou, ale aj v rámci poslaneckých lavíc.
Výsledkom doterajších diskusií je návrh rozpočtu na rok 2008, ktorý na plenárnej schôdzi v Štrasburgu predstaví zástupca Rady.
Dominantnými témami budúcotýždňového plenárneho zasadnutia však bude aj iniciatíva EÚ pre skvalitnenie legislatívneho procesu a tiež revízia pravidiel v mliekarenskom priemysle.
Na programe sa ďalej objaví boj proti terorizmu, udržateľný rybolov, preprava nebezpečného tovaru či kontrola získavania a vlastnenia zbraní.
20070823STO09811 EP dal zelenú Medzivládnej konferencii o novej Zmluve Stanovisko EP k Medzivládnej konferencii Vyhlásenie Rady - Program portugalsého predsedníctva Portugalské predsedníctvo (anglicky) Výbor EP pre klimatické zmeny Program plenárneho zasadnutia EP
SK
1
PHOTO
20070827PHT09849.jpg
SK
5
LINK
http://www.eu2007.pt/UE/vEN/Presidencia_Conselho/
SK
6
LINK
/activities/expert/committees/presentation.do?committee=2489&rewritten&language=SK
SK
7
LINK
/sides/indexPartSession.do?reference=2007-09&language=SK
-//EP//TEXT IM-PRESS 20070706IPR08900 0 NOT XML V0//SK
-//EP//TEXT TA P6-TA-2007-0328 0 NOT XML V0//SK
-//EP//TEXT IM-PRESS 20070706IPR08899 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
