Program rokovania plenárnej schôdze 30. - 31. januára Program rokovania plenárnej schôdze 30. - 31. januára
Na svojom druhom januárovom zasadnutí bude Európsky parlament v Bruseli diskutovať o mnohých aktuálnych otázkach, a tiež rozhodovať o dôležitej legislatíve.
Na programe sa tak objaví liberalizácia poštových služieb, situácia v Iráne a tiež návrh na vybudovanie amerických základní v Česku a Poľku.
Legislatívne najdôležitejším bodom zasadnutia bude druhé čítanie k smernici o liberalizácii poštových služieb v EÚ, pričom sa očakáva jej hladké prijatie.
Nová legislatíva zruší od roku 2011, resp. v niektorých členských krajinách (vrátane Slovenska) od roku 2013, monopol poštových prevádzkovateľov na poštové zásielky s hmotnosťou nižšou ako 50 gramov.
Parlament bude okrem toho v Bruseli schvaľovať uznesenie na tému stratégie EÚ pre rómsku problematiku a poslanci si vypočujú vyhlásenie Rady a Komisie k výsledkom konferencie o klimatických zmenách na Bali.
Ďalšie vyhlásenia sa budú týkať návrhov USA na výstavbu protiraketového radaru a vojenskej základne systému protiraketovej obrany v Českej republike a na území Poľska a tiež k situácii v Iráne.
Posledných dvoch spomenutých rozpráv sa zúčastní aj vysoký predstaviteľ EÚ pre spoločnú zahraničnú a bezpečnostnú politiku Javier Solana.
20080125INS19657 Najdôležitejšie body zasadnutia Návrh programu Priamy prenos v stredu od 15:00 a vo štvrtok od 09:00
