Borrell na samite EÚ: "Musíme čakať, ale aj naliehavo konať."
Európska rada
2006-06-19 - 14:45
Predseda EP Josep Borrel v Európskej rade
Predseda Európskeho parlamentu Josep Borrell povedal vo štvrtok večer vo svojom prejave na samite EÚ, že obdobie reflexie, ktoré sa začalo po odmietnutí Ústavy EÚ vo Francúzsku a Holandsku v roku 2005, musí byť predĺžené.
Ústavnú zmluvu totiž ešte neratifikovalo 20 krajín a niektoré členské štáty, ktoré majú ratifikáciu pred sebou, sa s ňou veľmi neponáhľajú.
"Parlament si uvedomuje, že musíme čakať, ale rovnako tak aj vieme, že je nevyhnutné naliehavo konať."
Borrell tiež pripomenul stanovisko EP k ďalším krokom v období reflexie o budúcnosti Európy a trval na tom, že Zmluva z Nice nezabezpečuje Európe dostatočný posun vpred.
"Nemôžete pristavovať nové poschodia bez toho, aby ste sa uistili, že budova má pevné základy," povedal.
Taktiež zdôraznil, že "neprijatie Ústavy nemôže slúžiť ako zámienka pre nečinnosť".
V uznesení zo 14. júna Európsky parlament vyzýva Európsku radu, aby "prešla od obdobia reflexie k obdobiu analýzy, trvajúcemu do polovice roka 2007, s cieľom najneskôr v druhej polovici roka 2007 dospieť k jasnému návrhu ďalšieho postupu v prípade Zmluvy o Ústave pre Európu".
Je dôležité pokračovať v ratifikačnom procese
Rok po začatí diskusií a úvah stále neexistuje žiaden konsenzus alebo plán B.
"Je jasné, že Francúzsko a Holandsko nebudú opätovne hlasovať o rovnakom texte, či už pred voľbami alebo po nich."
Podľa názoru Josepa Borrella je dôležité pokračovať v ratifikačnom procese ("v istom momente musíme vyhlásiť ukončenie procesu, spočítať krajiny, ktoré zmluvu ratifikovali a adekvátne postupovať"), zachovať celkovú dohodu a inštitucionálny systém Ústavnej zmluvy.
Kým sa tak stane, musíme lepšie využiť nástroje, ktoré máme k dispozícii v rámci súčasných Zmlúv.
Budúce rozšírenia
Na margo postupného rozširovania Európskej únie Josep Borrell povedal: "Je to najväčší strategický úspech európskej integrácie."
Taktiež však je a aj bude zdrojom veľkej rôznorodosti.
Preto "je legitímne skúmať, aká veľká rôznorodosť je zlučiteľná s efektívnym fungovaním Únie".
Imigrácia predstavuje jednu z otázok, ktorú je potrebné naliehavo riešiť, avšak pravidlo jednomyseľnosti bráni prijatiu akýchkoľvek opatrení.
Posun smerom k jednotnej imigračnej politike si vyžaduje predovšetkým politickú vôľu a nástroje na jej uplatňovanie.
V súčasnej Zmluve sú tieto nástroje zakomponované, avšak nedostatok politickej vôle zo strany členských štátov stále nedovoľuje, aby sa používali.
Jedno sídlo?
Podľa ustanovenia Amsterdamskej zmluvy cestuje Európsky parlament 12-krát do roka na plenárne zasadnutia do Štrasburgu.
V odpovedi na otázku, ktorá zaznela počas tlačovej konferencie, sa Josep Borrell vyjadril, že v porovnaní s inými problémami, ktorým EÚ a svet čelia, nepatrí problematika sídla EP na vrchné priečky agendy najvážnejších problémov.
Sú to členské štáty, ktoré rozhodujú o tom, či Štrasburg, ktorý je "historickým symbolom", ponechať alebo nie, dodal.
V tejto súvislosti sa pred samitom vyjadril rakúsky kancelár a úradujúci predseda Európskej rady Wolfgang Schüssel, že členské štáty neuvažujú o zmene tohto rozhodnutia.
Josep Borrell ukončil svoj prejav odvolaním sa na slová z memoárov Paula-Henriho Spaaka: "Vždy keď sa objavili problémy, vyťažili sme zo spoločného presvedčenia predstavivosť, potrebnú na ich prekonanie".
20060616STO09090 Prejav predsedu EP Josepa Borrella v Európskej rade z 15. júna Tlačová konferencia predsedu EP Josepa Borrella Uznesenie Európskeho parlamentu o ďalších krokoch v období reflexie a analýza budúcnosti Európy Parlament chce mať jasno v otázke európskej ústavy Samit Európskej rady 15.-16. júna 2006
SK
1
PHOTO
20060616PHT09091.jpg
SK
2
LINK
/president/defaulten.htm
SK
3
LINK
http://ec.europa.eu/avservices/ebs/schedule.cfm?date=06/15/2006
SK
6
LINK
http://www.consilium.europa.eu/cms3_fo/showPage.asp?lang=SK&id=668&mode=g&name=
-//EP//TEXT TA P6-TA-2006-0263 0 NOT XML V0//SK
-//EP//TEXT IM-PRESS 20060614STO09037 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
