Politická predpoveď počasia počas plenárneho zasadnutia
Inštitúcie
2009-10-19 - 11:32
Rozprestreté dáždniky na ulici © BELGA_PHOTOPQR_LE TELEGRAMME_FRANCOIS DESTOC Predstavte si, že program plenárnej schôdze v Štrasburgu okomentujeme ako predpoveď počasia.
Poslancov tak čaká jasná obloha s miernym výskytom studeného vetra a príležitostných zrážok.
Na programe je totiž hlasovanie o budúcoročnom rozpočte EÚ či diskusia s predsedom Komisie.
Pondelkové otvorenie zasadnutia o 17:00 sa bude niesť v znamení slnečných lúčov.
Už o niekoľko minút, počas jednominútových vystúpení poslancov, sa však situácia môže prudko zmeniť a očakávať možno zrážky aj hromobitie.
Trópy aj búrky
Vo večerných hodinách sa zas dostavia tropické podmienky s vyššou vlhkosťou vzduchu a to v čase, keď plénum bude rokovať o zrušení vízovej povinnosti pre viaceré karibské krajiny.
Teplé počasie pretrvá aj do utorka, vlhkosť vzduchu však výrazne poklesne.
Poslanci totiž budú rokovať o klimatických zmenách a decembrovom "klimatickom" samite OSN v Kodani.
Popoludní je na programe hodinová intenzívna diskusia s predsedom Komisie Josém Manuelom Barrosom.
Ojedinelé búrky a miešanie teplého a studeného frontu sa môžu objaviť v prípade, že otázky budú klásť poslanci, ktorí na adresu Komisie nešetria kritikou.
Vysoký tlak a vietor
Následne vystúpi teplota vzduchu a hodnota tlaku.
Očakáva sa totiž rozprava o rozpočte EÚ na rok 2010, pričom v návrhu je aj zriadenie fondu na riešenie krízy s mliekom v hodnote 300 miliónov eur.
Osviežujúci vánok zavanie v stredu dopoludnia zo Škandinávie.
Švédska ministerka pre európske záležitosti Cecilia Malmström totiž poslancom priblíži priebeh príprav na budúcotýždňový samit lídrov krajín EÚ v Bruseli.
V okolí Prahy sa môže vyskytnúť silný nárazový vietor v prípade, že sa poslanci rozhodnú komentovať ratifikáciu Lisabonskej zmluvy v Česku.
Počasie napoludnie bude nevyspytateľné s možným vzostupom teplôt počas hlasovania o uznesení k slobode tlače v Taliansku a ďalších krajinách EÚ.
Tlaková níž
Jasná obloha sa vráti do Štrasburgu vo štvrtok ráno, kedy sa dozvieme meno laureáta Sacharovovej ceny za rok 2009.
Popoludní sa nad hlavným mestom Alsaska rozprestrie tlaková níž a poslanci budú diskutovať o prípadoch porušenia ľudských práv v Guinei, Iráne a na Srí Lanke.
Ak ste v Štrasburgu prítomný osobne, pomôcť by vám mohla skutočná predpoveď počasia.
V pondelok očakávajte jasnú oblohu, v utorok mierny pokles teplôt a streda aj štvrtok budú prevažne zamračené.
20091016STO62594 Program zasadnutia Priamy prenos v pondelok od 17:00 Spravodaj plenárneho zasadnutia Predpoveď počasia v Štrasburgu (francúzsky)
SK
1
PHOTO
20091012PHT62300.jpg
SK
2
LINK
/sides/indexPartSession.do?reference=2009-10-2&language=SK
SK
3
LINK
/wps-europarl-internet/frd/live/live-video?language=sk
SK
5
LINK
http://france.meteofrance.com/france/meteo?PREVISIONS_PORTLET.path=previsionsville/674820
-//EP//TEXT IM-PRESS 20091008BRI62121 FULL-TEXT NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
