A6-0276/2009
27.4.2009
***I
SPRÁVA
o návrhu smernice Európskeho parlamentu a Rady, ktorou sa mení a dopĺňa smernica Rady 87/372/EHS o vyhradení kmitočtových pásiem na koordinované zavedenie verejných celoeurópskych bunkových digitálnych pozemných mobilných komunikácií v Spoločenstve
(KOM(2008)0762 – C6‑0452/2008 – 2008/0214(COD))
Výbor pre priemysel, výskum a energetiku
Spravodajkyňa:
Francisca Pleguezuelos Aguilar
PE 416.636v03-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto častí textu sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA...........................................................................................................11
POSTUP...................................................................................................................................13
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu smernice Európskeho parlamentu a Rady, ktorou sa mení a dopĺňa smernica Rady 87/372/EHS o vyhradení kmitočtových pásiem na koordinované zavedenie verejných celoeurópskych bunkových digitálnych pozemných mobilných komunikácií v Spoločenstve
( KOM(2008)0762 – C6‑0452/2008 – 2008/0214(COD) )
(Spolurozhodovací postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2008)0762 ),
– so zreteľom na článok 251 ods. 2 a článok 95 Zmluvy o ES, v súlade s ktorými Komisia predložila návrh Európskemu parlamentu ( C6‑0452/2008 ),
– so zreteľom na článok 51 rokovacieho poriadku,
– so zreteľom na správu Výboru pre priemysel, výskum a energetiku ( A6‑0276/2009 ),
1. schvaľuje zmenený a doplnený návrh Komisie;
2. žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3. poveruje svojho predsedu, aby túto pozíciu postúpil Rade a Komisii.
POZMEŇUJÚCE A DOPLŇUJÚCE NÁVRHY PARLAMENTU
* Politické pozmeňujúce a doplňujúce návrhy: nový alebo nahradený text je vyznačený hrubou kurzívou a vypustenia sa označujú symbolom ▌.
Korekcie a technické úpravy, ktoré urobili útvary: nový alebo nahradený text je vyznačený kurzívou a vypustenia sa označujú symbolom ║. *
k návrhu
SMERNICE EURÓPSKEHO PARLAMENTU A RADY,
ktorou sa mení a dopĺňa smernica Rady 87/372/EHS o vyhradení kmitočtových pásiem na koordinované zavedenie verejných celoeurópskych bunkových digitálnych pozemných mobilných komunikácií v Spoločenstve
(Text s významom pre EHP)
PE 000.000
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 95,
so zreteľom na návrh Komisie,
so zreteľom na stanovisko Európskeho hospodárskeho a sociálneho výboru
Ú. v.
C , , s. . ,
so zreteľom na stanovisko Výboru regiónov
Ú. v.
C , , s. . ,
konajúc v súlade s postupom ustanoveným v článku 251 Zmluvy
Ú. v.
C , , s. . ,
keďže:
(1) Smernicou Rady 87/372/EHS z 25. júna 1987 o vyhradení kmitočtových pásiem na koordinované zavedenie verejných celoeurópskych bunkových digitálnych pozemných mobilných komunikácií v Spoločenstve
Ú. v.
ES L 196, 17.7.1987, s.
85. , doplnenou odporúčaním Rady z 25. júna 1987 o koordinovanom zavádzaní verejných celoeurópskych pozemných digitálnych mobilných bunkových komunikácií
Ú. v.
ES L 196, 17.7.1987, s.
81. a uznesením Rady zo 14. decembra 1990 o konečnej etape koordinovaného zavedenia celoeurópskych verejných pozemných digitálnych mobilných bunkových komunikácií v Spoločenstve (GSM)
Ú. v.
ES C 329, 31.12.1990, s.
25. , bola uznaná potreba v plnej miere používať zdroje, ktoré ponúkajú moderné telekomunikačné siete, najmä mobilné rádiové siete, na hospodársky rozvoj Spoločenstva.
Bola uznaná jedinečná príležitosť, ktorú ponúka prechod na druhú generáciu systému digitálnych bunkových mobilných komunikačných systémov, na vytvorenie skutočne celoeurópskych mobilných komunikácií.
(2) Frekvenčné pásma 890–915 MHz a 935–960 MHz ▌boli vyhradené pre verejné celoeurópske služby digitálnych bunkových mobilných komunikačných systémov, poskytované v každom členskom štáte podľa spoločných špecifikácií, známych ako GSM.
Následne sa pre prevádzkovanie GSM sprístupnilo takzvané rozšírené pásmo (880-890 MHz ad 925-935 MHz) a tieto dve frekvenčné pásma sú spolu známe ako 900 MHz pásmo.
(3) Od roku 1987 boli vyvinuté nové digitálne rádiové technológie schopné poskytovať inovačné celoeurópske komunikačné služby, ktoré môžu koexistovať s GSM v pásme 900 MHz v technologicky neutrálnejšom regulačnom kontexte.
Pásmo 900 MHz má dobré charakteristiky šírenia signálu, pokrýva väčšie vzdialenosti než pásma vyšších frekvencií a umožňuje rozšíriť moderné hlasové, dátové a multimediálne služby do menej zaľudnených a vidieckych oblastí.
(4) Pri zachovaní dostupnosti GSM pre používateľov v celej Európe by malo byť používanie pásma 900 MHz k dispozícii pre iné technológie na zabezpečenie ďalších kompatibilných rozšírených celoeurópskych služieb, ktoré by mohli existovať spolu s GSM, aby sa prispelo k cieľom vnútorného trhu a iniciatívy i2010 „Európska informačná spoločnosť pre rast a zamestnanosť“
Oznámenie Komisie Rade, Európskemu parlamentu, Európskemu hospodárskemu a sociálnemu výboru a Výboru regiónov, KOM(2005) 229 v konečnom znení. a maximalizovala sa obchodná súťaž ponúknutím širokého výberu služieb a technológií používateľom.
4a.
Používanie pásma 900 MHz v budúcnosti a predovšetkým otázka, ako dlho bude ešte GSM referenčnou technológiou pre technickú koexistenciu v tomto pásme, je otázkou strategického významu pre vnútorný trh, ktorá by sa mala skúmať spolu s ostatnými otázkami politiky Spoločenstva v oblasti bezdrôtového prístupu v budúcich programoch politiky rádiového frekvenčného spektra, ktoré sa majú prijať v súlade so zmenenou a doplnenou smernicou 2002/21/ES Európskeho parlamentu a Rady zo 7. marca 2002 o spoločnom regulačnom rámci pre elektronické komunikačné siete a služby (rámcová smernica)
Ú. v.
ES L 108, 24.4.2002, s.
33. .
V týchto programoch sa stanoví politické zameranie a ciele na strategické plánovanie používania rádiového frekvenčného spektra v úzkej spolupráci so Skupinou pre politiku rádiového frekvenčného spektra (RSPG).
(5) Liberalizácia využívania spektrálneho pásma 900 MHz by mohla viesť k narušeniu hospodárskej súťaže.
Najmä , keď niektorým mobilným operátorom nebolo pridelené spektrum v pásme 900 MHz, mohli by byť znevýhodnení z hľadiska nákladov a efektívnosti v porovnaní s operátormi, ktorí budú môcť poskytovať v tomto pásme služby 3. generácie (3G).
Na základe regulačného rámca o elektronických komunikáciách, a najmä smernice Európskeho parlamentu a Rady 2002/20/ES zo 7. marca 2002 o povolení na elektronické komunikačné sieťové systémy a služby (smernica o povolení)
Ú. v.
ES L 108, 24.4.2002, s.
21. , členské štáty môžu zmeniť a doplniť alebo preskúmať práva na využívanie frekvenčného spektra, a tak mať v prípade potreby nástroje na riešenie možných narušení hospodárskej súťaže.
Členské štáty by mali túto smernicu transponovať do šiestich mesiacov od nadobudnutia jej účinnosti.
Zatiaľ čo tento krok si sám o sebe nevyžaduje, aby členské štáty upravili existujúce práva používania alebo iniciovali postup povoľovania, členské štáty musia dodržiavať požiadavky smernice o povolení, len čo sa spektrálne pásmo sprístupní v súlade s touto smernicou.
Pritom by mali predovšetkým preskúmať, či by vykonávanie tejto smernice mohlo narušiť hospodársku súťaž na príslušných trhoch s mobilnými komunikáciami.
Ak by dospeli k záveru, že by mohlo dôjsť k narušeniu, mali by zvážiť, či je objektívne odôvodnené a primerané zmeniť a doplniť práva na využívanie tým operátorom, ktorým boli pridelené práva na využívanie frekvencie 900 MHz, a ak je to primerané, preskúmať tieto práva na využívanie a prerozdeliť ich tak, aby sa vyriešili tieto narušenia hospodárskej súťaže.
Každému rozhodnutiu prijať takýto spôsob konania by mala predchádzať verejná konzultácia.
5a.
Spektrum sprístupnené podľa tejto smernice by sa malo prideliť transparentným spôsobom a tak, aby sa zamedzilo narušeniu hospodárskej súťaže na príslušných trhoch.
(6) Aby mohli spolu so systémami GSM existovať v tom istom pásme iné systémy než GSM, škodlivej interferencii by sa malo zabrániť uplatnením technických podmienok využívania spektra, ktoré platia pre technológie iné než GSM využívajúce pásmo 900 MHz.
(7) Rozhodnutie Európskeho parlamentu a Rady č. 676/2002/ES zo 7. marca 2002 o regulačnom rámci pre politiku rádiového frekvenčného spektra v Európskom spoločenstve (ďalej len „rozhodnutie o rádiovom frekvenčnom spektre)
Ú. v.
ES L 108, 24.4.2002, s.
1. umožňuje Komisii prijímať technické vykonávacie opatrenia na zabezpečenie harmonizovaných podmienok pre dostupnosť a efektívne využívanie pásma rádiového frekvenčného spektra.
(8) Na základe požiadavky Komisie vydala Európska konferencia poštových a telekomunikačných správ (ďalej len „CEPT“) technické správy, v ktorých sa preukázalo, že UMTS môže existovať spolu s GSM v pásme 900 MHz ▌.
Pásm o 9 0 0 MHz by malo byť preto otvorené pre UMTS║, ako aj pre iné systémy, pokiaľ bude možné preukázať, že môže koexistovať s GSM podľa postupu v rozhodnutí o rádiovom frekvenčnom spektre pre prijímanie harmonizovaných podmienok pre dostupnosť a efektívne využívanie rádiového frekvenčného spektra.
Ak sa členský štát rozhodne udeliť práva na využívanie v prípade systémov využívajúcich špecifikáciu UMTS 900, uplatňovaním rozhodnutia o rádiovom frekvenčnom spektre a ustanoveniami smernice 2002/21/ES sa zabezpečí, že tieto systémy sú chránené pred škodlivou interferenciou ostatných systémov v prevádzke.
(9) Medzi používateľmi pásiem, na ktoré sa vzťahuje táto smernica, a pre existujúcich používateľov v susedných pásmach by mala byť zabezpečená primeraná ochrana.
Do úvahy by sa mali vziať aj budúce systémy pre letecké komunikácie v pásme nad 960 MHz, ktoré pomáhajú splniť ciele politiky Spoločenstva v tomto odvetví.
V tejto súvislosti poskytla CEPT technické poradenstvo.
9a.
Mala by sa zvýšiť pružnosť riadenia frekvenčného spektra a zlepšiť prístup k frekvenčnému spektru, čo by prispelo k cieľom vnútorného trhu s elektronickými komunikáciami.
Preto by sa na poskytovanie ďalších celoeurópskych služieb malo otvoriť pásmo 900 MHz aj pre ostatné systémy, hneď ako možno preukázať, že môžu koexistovať so systémami GSM.
(10) Aby sa umožnilo rozmiestnenie nových digitálnych technológií v pásme 900 MHz v koexistencii so systémami GSM, mala by sa podľa toho zmeniť a doplniť smernica 87/372/EHS a exkluzívne vyhradenie tohto pásma pre GSM by sa malo odstrániť,
PRIJALI TÚTO SMERNICU:
Článok 1
Smernica 87/372/EHS sa mení a dopĺňa takto:
(1) Článok 1 sa nahrádza takto:
„ Článok 1
1.
Členské štáty sprístupnia pásma rádiového frekvenčného spektra 880 – 915 MHz a 925 – 960 MHz (900 MHz pásmo) pre systémy GSM a systémy UMTS, ako aj pre iné pozemné systémy schopné poskytovať služby elektronickej komunikácie, ktoré môžu existovať spolu so systémami GSM, v súlade s technickými vykonávacími opatreniami prijatými podľa rozhodnutia č. 676/2002/ES.
2.
Členské štáty pri vykonávaní tejto smernice preskúmajú, či existujúce pridelenie 900 MHz pásma konkurenčným mobilným operátorom na ich území môže narušiť hospodársku súťaž na príslušných trhoch s mobilnými komunikáciami a, ak je to odôvodnené a primerané, budú riešiť takéto narušenie hospodárskej súťaže v súlade s článkom 14 smernice 2002/20/ES.“
(2) Článok 2 sa nahrádza takto:
„ Čl ánok 2
Na účely tejto smernice sa uplatňujú tieto vymedzenia pojmov:
a) ‚systém GSM‘ znamená sieť elektronických komunikácií, ktorá spĺňa normy GSM vydané ETSI (Európsky inštitút pre telekomunikačné normy), konkrétne normy EN 301 502 a EN 301 511;
b) ‚systém UMTS‘ znamená sieť elektronických komunikácií, ktorá spĺňa normy UMTS vydané ETSI, konkrétne normy EN 301 908-1, EN 301 908-2, EN 301 908-3 a EN 301 908-11“.
(3) Článok 3 sa nahrádza takto:
„ Článok 3
1.
Členské štáty do šiestich mesiacov po dátume nadobudnutia účinnosti tejto smernice prijmú zákony, iné právne predpisy a správne opatrenia potrebné na dosiahnutie súladu s touto smernicou.
Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu.
Podrobnosti o odkaze upravia členské štáty.
2.
Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.“
(4) Článok 4 sa vypúšťa.
Článok 2
Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
Článok 3
Táto smernica je určená členským štátom.
V ║
Za Európsky parlament Za Radu
predseda predseda
---------------------------------------------------------
Or. en
DÔVODOVÁ SPRÁVA
Efektívna politika rádiového frekvenčného spektra Európskej únie si vyžaduje pružné a koordinované riadenie členskými štátmi a harmonizáciu frekvencií na úrovni Spoločenstva, ak je to odôvodnené úsporami z rozsahu a interoperabilitou zariadení a služieb.
Toto je jediný spôsob ako zabezpečiť, aby sme zo sociálnych a hospodárskych výhod ponúkaných týmto vzácnym zdrojom, ktorý patrí všetkým, vyťažili maximum, pokiaľ ide o nízke prevádzkové náklady a lepšie podnikateľské možnosti pre poskytovateľov služieb elektronickej komunikácie, väčší počet lepších komunikačných služieb pre spotrebiteľov a lepšie poskytovanie verejných služieb pre občanov.
Cieľom hodnoteného legislatívneho návrhu v tomto kontexte je rozšírenie využitia 900 MHz pásma tým, že sa bude môcť využívať pre technológiu UMTS, ktorá poskytuje lepšie možnosti, spolu s mobilnou komunikačnou technológiou GSM.
Technické štúdie Európskej konferencie poštových a telekomunikačných správ (CEPT) potvrdzujú, že obidve tieto technológie sa môžu používať v tomto pásme bez vzájomných interferenčných problémov.
Aj medzi poskytovateľmi mobilných komunikačných služieb existuje zhoda a naliehavá potreba schváliť tento nový spôsob využitia tohto pásma, pretože im to umožní znížiť náklady na zavedenie infraštruktúry UMTS a svojim zákazníkom budú schopní ponúknuť inovačné služby za prijateľnejšie ceny.
Z tohto dôvodu sa už niektoré členské štáty rozhodli povoliť využívanie tohto pásma technológiami UMTS a očakávajú rozhodnutie Spoločenstva, aby ho mohli vykonať s plnými právnymi zárukami.
Vzhľadom na uvedené skutočnosti môže spravodajca len potvrdiť potrebu schválenia tohto nového spôsobu využitia prostredníctvom zmeny a doplnenia právnych predpisov, t. j. úplne transparentným spôsobom s konzultáciou verejnosti, s cieľom poskytnúť občanom väčší počet lepších mobilných komunikačných služieb za nižšiu cenu.
Spravodajca takisto víta skutočnosť, že po tom, ako Parlament odmietol pôvodný návrh Komisie na zrušenie smernice a na úpravu predmetnej otázky, t.j. využitia 900 MHz pásma, prostredníctvom rozhodnutia Komisie v súlade s komitologickým postupom, Komisia zmenila svoj pôvodný postoj a teraz navrhuje legislatívny postup.
Rovnováha medzi inštitúciami tým bola obnovená a predišlo sa situácii, kedy by sa rozhodnutie spolutvorcu právnych predpisov zmenilo a doplnilo bez jeho účasti.
Návrh Komisie obsahuje aj pozmeňujúci a doplňujúci návrh ku smernici, ktorý umožní otvorenie 900 MHz pásma pre nové spôsoby využitia v budúcnosti, v súlade s technologickým vývojom.
Táto doložka flexibility je vítaná, to však neplatí pre postup navrhnutý Komisiou, regulačný postup, ktorý vylučuje účinnú kontrolu Parlamentu.
Spravodajca nevie úplne pochopiť, prečo by rozhodnutie o následnom využívaní malo obísť parlamentnú kontrolu, keď prvá zmena využitia pásma bola schválená cez legislatívny kanál.
S cieľom poskytnúť pružnejší právny nástroj prispôsobený pokroku v nových technológiách bez toho, aby bola ohrozená nevyhnutná parlamentná kontrola, spravodajca navrhuje, aby sa na rozhodnutie o nových spôsoboch využitia tohto pásma použil kompromisný regulačný postup s kontrolou.
Cieľom navrhovaných pozmeňujúcich a doplňujúcich návrhov je zdôvodniť tento nový postup, ktorý poskytuje väčšie záruky parlamentnej kontroly, v odôvodneniach, a uviesť ho do článkov.
Na záver, potreba umožniť pružné využívanie tohto pásma je podporovaná v záujme vytvorenia konkurenčnejšieho odvetvia mobilných komunikácií, ktoré občanom ponúkne väčší počet lepších služieb, zároveň sa však kladie dôraz aj na potrebu zabezpečenia parlamentnej kontroly všetkých budúcich rozhodnutí o ďalších spôsoboch využitia pásma, s cieľom zabezpečiť transparentnosť a dodržiavanie rovnováhy medzi inštitúciami.
POSTUP
Názov
Vyhradenie kmitočtových pásiem pre mobilné komunikácie
Referenčné čísla
KOM(2008)0762 – C6-0452/2008 – 2008/0214(COD)
Dátum predloženia v EP
19.11.2008
Gestorský výbor
dátum oznámenia na schôdzi
ITRE
4.12.2008
Výbory požiadané o stanovisko
dátum oznámenia na schôdzi
IMCO
4.12.2008
Bez predloženia stanoviska
dátum rozhodnutia
IMCO
1.12.2008
Spravodaj kyňa
dátum menovania
Francisca Pleguezuelos Aguilar
2.12.2008
Prerokovanie vo výbore
20.1.2009
Dátum prijatia
21.4.2009
Výsledok záverečného hlasovania
+:
–:
0:
46
1
Poslanci prítomní na záverečnom hlasovaní
Jan Březina, Jerzy Buzek, Giles Chichester, Dragoş Florin David, Pilar del Castillo Vera, Den Dover, Lena Ek, Nicole Fontaine, Norbert Glante, Fiona Hall, Rebecca Harms, Erna Hennicot-Schoepges, Romana Jordan Cizelj, Anne Laperrouze, Pia Elda Locatelli, Eugenijus Maldeikis, Eluned Morgan, Angelika Niebler, Reino Paasilinna, Atanas Paparizov, Francisca Pleguezuelos Aguilar, Anni Podimata, Miloslav Ransdorf, Vladimír Remek, Herbert Reul, Paul Rübig, Catherine Trautmann, Claude Turmes, Nikolaos Vakalis, Adina-Ioana Vălean, Dominique Vlasto
Náhradníci prítomní na záverečnom hlasovaní
Alexander Alvaro, Ivo Belet, Göran Färm, Juan Fraile Cantón, Françoise Grossetête, Malcolm Harbour, Gunnar Hökmark, Erika Mann, Vittorio Prodi, Hannes Swoboda, Silvia-Adriana Ţicău, Vladimir Urutchev, Lambert van Nistelrooij
Náhradníci (čl. 178 ods. 2) prítomní na záverečnom hlasovaní
Bernard Lehideux, Zita Pleštinská, Carl Schlyter
Dátum predloženia
27.4.2009
