P7_TA-PROV(2011)0451
Uplatňovanie emisných etáp v prípade úzkorozchodných traktorov ***I
A7-0282/2011
Legislatívne uznesenie Európskeho parlamentu z 25. októbra 2011 o návrhu smernice Európskeho parlamentu a Rady, ktorou sa mení a dopĺňa smernica 2000/25/ES, pokiaľ ide o uplatňovanie emisných etáp v prípade úzkorozchodných traktorov ( KOM(2011)0001 – C7-0018/2011 – 2011/0002(COD) )
(Riadny legislatívny postup: prvé čítanie)
Európsky parlament
, –
so zreteľom na návrh Komisie pre Európsky parlament a Radu ( KOM(2011)0001 ),
–
so zreteľom na článok 294 ods. 2 a článok 114 Zmluvy o fungovaní Európskej únie, v súlade s ktorými Komisia predložila návrh Európskemu parlamentu ( C7-0018/2011 ),
–
so zreteľom na článok 294 ods. 3 Zmluvy o fungovaní Európskej únie,
–
so zreteľom na stanovisko Európskeho hospodárskeho a sociálneho výboru zo 16. marca 2011 Ú. v.
EÚ C 132, 3.5.2011, s.
53.
,
–
so zreteľom na záväzok zástupcu Rady, vyjadrený v liste z 21. septembra 2011, schváliť pozíciu Európskeho parlamentu v súlade s článkom 294 ods. 4 Zmluvy o fungovaní Európskej únie,
–
so zreteľom na článok 55 rokovacieho poriadku,
–
so zreteľom na správu Výboru pre životné prostredie, verejné zdravie a bezpečnosť potravín ( A7-0282/2011 ),
1.
prijíma nasledujúcu pozíciu v prvom čítaní;
2.
žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
3.
poveruje svojho predsedu, aby postúpil túto pozíciu Rade, Komisii a národným parlamentom.
P7_TC1-COD(2011)0002
Pozícia Európskeho parlamentu prijatá v prvom čítaní 25. októbra 2011 na účely prijatia smernice Európskeho parlamentu a Rady 2010/.../EÚ, ktorou sa mení a dopĺňa smernica 2000/25/ES, pokiaľ ide o uplatňovanie emisných etáp v prípade úzkorozchodných traktorov
(Text s významom pre EHP)
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o fungovaní Európskej únie, a najmä na jej článok 114,
so zreteľom na návrh Európskej komisie,
po postúpení návrhu legislatívneho aktu národným parlamentom,
so zreteľom na stanovisko Európskeho hospodárskeho a sociálneho výboru Ú. v.
EÚ C 132, 3.5.2011, s.
53.
,
konajúc v súlade s riadnym legislatívnym postupom Pozícia Európskeho parlamentu z 25. októbra 2011.
,
keďže: (1)
Smernica 2000/25/ES Európskeho parlamentu a Rady z 22. mája 2000 o opatreniach proti emisiám plynných a pevných znečisťujúcich látok motorov na pohon poľnohospodárskych alebo lesných traktorov Ú. v.
ES L 173, 12.7.2000, s.
1.
, reguluje emisie výfukových plynov z motorov montovaných do poľnohospodárskych a lesných traktorov s cieľom lepšie chrániť zdravie ľudí a životné prostredie.
Smernica 2000/25/ES stanovuje, že limitné hodnoty emisií uplatniteľné v roku 2010 na typové schválenie väčšiny vznetových motorov uvedené ako stupeň III A sa majú nahradiť prísnejšími limitnými hodnotami stupňa III B, ktorý postupne nadobudne účinnosť od 1. januára 2010, pokiaľ ide o typové schválenie, a od 1. januára 2011, pokiaľ ide o uvádzanie na trh daných motorov.
Stupeň IV, v ktorom sú stanovené prísnejšie limitné hodnoty emisií ako v stupni III B, nadobudne účinnosť postupne od 1. januára 2013, pokiaľ ide o typové schválenie daných motorov, a od 1. januára 2014, pokiaľ ide o uvádzanie na trh.
(2)
V článku 2 písm. b) smernice Európskeho parlamentu a Rady 2004/26/ES z 21.apríla 2004, ktorou sa mení a dopĺňa smernica 97/68/ES o aproximácii právnych predpisov členských štátov, ktoré sa týkajú opatrení voči emisiám plynných a tuhých znečisťujúcich látok zo spaľovacích motorov inštalovaných v necestných pojazdných strojoch Ú. v.
EÚ L 146, 30.4.2004, s.
1.
, sa ustanovuje, že Komisia zváži dostupné technológie vrátane nákladov/prínosov so zreteľom na potvrdenie limitných hodnôt etáp III B a IV a na zhodnotenie možných potrieb pre dodatočnú flexibilitu, výnimky alebo neskoršie dátumy zavedenia pre určité typy zariadení alebo motorov a vezme do úvahy motory inštalované do necestných pojazdných strojov používaných v sezónnych aplikáciách.
Okrem toho v článku 4 ods. 8 smernice 2000/25/ES sa vymedzuje ustanovenie o preskúmaní s cieľom zohľadniť špecifikácie traktorov kategórií T2, T4.1 a C.2.
(3)
Smernica 97/68/ES bola predmetom niekoľkých technických štúdií.
Na základe uvedených technických štúdií vykonaných v roku 2007, 2009 a 2010 a potvrdených posúdením vplyvu vykonaným Komisiou sa stanovilo, že nie je technicky realizovateľné pre traktory kategórií T2, T4.1 a C2 splniť požiadavky etáp IIIB a IV v dátumoch uvedených v danej smernici.
(4)
S cieľom zabezpečiť, aby sa v právnych predpisoch Únie nestanovovali technické požiadavky, ktoré nemôžu byť splnené, a zabrániť tomu, aby traktory kategórie T2, T4.1 a C2 nemohli byť typovo schvaľované a umiestňované na trh alebo uvádzané do prevádzky, je nevyhnutné stanoviť prechodné obdobie troch rokov, počas ktorého traktory kategórie T2, T4.1 a C2 môžu byť stále typovo schvaľované a umiestňované na trh alebo uvádzané do prevádzky.
(5)
Komisia by každý rok mala predložiť Európskemu parlamentu a Rade správu o pokroku vo vývoji technických riešení pre technológiu spĺňajúcu požiadavky etapy IV.
(6)
Smernica 2000/25/ES by sa preto mala zodpovedajúcim spôsobom zmeniť a doplniť,
PRIJALI TÚTO SMERNICU: Článok 1 Zmeny a doplnenia smernice 2000/25/ES
V článku 4 smernice 2000/25/ES sa dopĺňa tento odsek:
9.
Na základe výnimky, termíny stanovené v bodoch d) a e) odseku 2 a v odseku 3 sa pre traktory kategórií T2, T4.1 a C2, vymedzené v prílohe II, kapitole A, bode A.1 druhej zarážke a v bode A. 2 a v kapitole B, doplnku 1, časti I, bodu 1.1 a smernice 2003/37/ES a vybavené motormi kategórií L až R predlžujú o tri roky.
Do týchto termínov sa naďalej uplatňujú požiadavky etapy IIIA v tejto smernici.
Článok 2
Dostupnosť technológie spĺňajúcej požiadavky
Komisia do 31. decembra 2014 posúdi, aká technológia, ktorá spĺňa požiadavky etapy IV a je v súlade s potrebami kategórií T2, T4.1 a C2, je dostupná, a v prípade potreby predloží návrhy Európskemu parlamentu a Rade.
Článok 3 Transpozícia
1.
Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou do ... * Ú. v.:
12 mesiacov
odo dňa nadobudnutia účinnosti tejto smernice.
.
Komisii bezodkladne oznámia znenie týchto opatrení.
▌
Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu.
Podrobnosti o odkaze upravia členské štáty.
2.
Členské štáty
bezodkladne
oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
Článok 4 Nadobudnutie účinnosti
Táto smernica nadobúda účinnosť dvadsiatym dňom po jej uverejnení v
Úradnom vestníku Európskej únie
.
Článok 5 Adresáti
Táto smernica je určená členským štátom.
V
Za Európsky parlament Za Radu
predseda predseda
