A7-0311/2011
22.9.2011
SPRÁVA
o návrhu rozhodnutia Európskeho parlamentu a Rady o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť Nemecka EGF/2011/003 DE/Arnsberg a Düsseldorf – automobilový priemysel)
(KOM(2011)0447 – C7‑0209/2011 – 2011/2163(BUD))
Výbor pre rozpočet
Spravodajkyňa: Barbara Matera
PE 470.070v02-00
OBSAH
NÁVRH UZNESENIA EURÓPSKEHO PARLAMENTU.........................................................3
PRÍLOHA: ROZHODNUTIE EURÓPSKEHO PARLAMENTU A RADY................................5
DÔVODOVÁ SPRÁVA.............................................................................................................7
PRÍLOHA: LIST VÝBORU PRE ZAMESTNANOSŤ A SOCIÁLNE VECI............................10
NÁVRH UZNESENIA EURÓPSKEHO PARLAMENTU
o návrhu rozhodnutia Európskeho parlamentu a Rady o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť Nemecka EGF/2011/003 DE/Arnsberg a Düsseldorf – automobilový priemysel)
( KOM(2011)0447 – C7‑0209/2011 – 2011/2163(BUD) )
Európsky parlament,
– so zreteľom na návrh Komisie pre Európsky parlament a Radu ( KOM(2011)0447 – C7–0209/2011 ),
– so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1.
(MID zo 17. mája 2006), a najmä na jej bod 28,
– so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii
Ú. v.
EÚ L 406, 30.12.2006, s.
1. (nariadenie o EGF),
– so zreteľom na postup trialógu podľa bodu 28 MID zo 17. mája 2006,
– so zreteľom na list Výboru pre zamestnanosť a sociálne veci,
– so zreteľom na správu Výboru pre rozpočet ( A7-0311/2011 ),
A. keďže Európska únia ustanovila príslušné legislatívne a rozpočtové nástroje s cieľom poskytovať dodatočnú podporu pracovníkom, ktorí pociťujú dôsledky veľkých štrukturálnych zmien v usporiadaní svetového obchodu, a pomôcť pri ich opätovnom začleňovaní do trhu práce,
B. keďže rozsah pôsobnosti EGF bol rozšírený v prípade žiadostí podaných od 1. mája 2009, aby zahŕňal podporu pre pracovníkov prepustených v priamom dôsledku globálnej finančnej a hospodárskej krízy;
C. keďže finančná pomoc Únie pre prepustených pracovníkov by mala byť dynamická a dostupná čo najrýchlejšie a najúčinnejšie v súlade so spoločným vyhlásením Európskeho parlamentu, Rady a Komisie, ktoré bolo prijaté v rámci zmierovacieho zasadnutia 17. júla 2008, a s náležitým zreteľom na MID zo 17. mája 2006 v súvislosti s prijímaním rozhodnutí o mobilizácii EGF;
D. keďže Nemecko požiadalo o pomoc v súvislosti s prepustením 4 445 pracovníkov (pomoc sa týka všetkých) z piatich podnikov, ktoré podľa klasifikácie NACE Revision 2 pôsobia v rámci divízie 29 („Výroba motorových vozidiel, návesov a prívesov“) v regiónoch Arnsberg (DEA5) and Düsseldorf (DEA1) na úrovni NUTS II v Nemecku;
E. keďže žiadosť spĺňa kritériá oprávnenosti stanovené v nariadení o EGF;
1. žiada zúčastnené inštitúcie, aby vyvinuli potrebné úsilie o zlepšenie procedurálnych a rozpočtových mechanizmov s cieľom urýchliť mobilizáciu EGF; v tejto súvislosti oceňuje zlepšený postup, ktorý Komisia zaviedla v nadväznosti na žiadosť Parlamentu o rýchlejšie uvoľňovanie grantov a ktorého cieľom je predkladať rozpočtovému orgánu hodnotenie Komisie týkajúce sa oprávnenosti žiadosti o mobilizáciu EGF spolu s návrhom na jeho mobilizáciu; vyjadruje nádej, že v rámci nadchádzajúcich revízií EGF dôjde k ďalším zlepšeniam v postupe a že sa dosiahne väčšia efektívnosť, transparentnosť a zviditeľnenie fondu;
2. pripomína záväzok inštitúcií zabezpečiť hladký a rýchly postup prijímania rozhodnutí o mobilizácii EGF a poskytnúť jednorazovú, časovo obmedzenú individuálnu podporu zameranú na pomoc pracovníkom, ktorí boli prepustení v dôsledku globalizácie a finančnej a hospodárskej krízy; zdôrazňuje úlohu, ktorú EGF môže zohrávať pri opätovnom vstupe prepustených pracovníkov na trh práce;
3. zdôrazňuje, že v súlade s článkom 6 nariadenia o EGF by sa malo zaistiť, aby EGF podporoval opätovný vstup jednotlivých prepustených pracovníkov do zamestnania; ďalej zdôrazňuje, že opatrenia financované z EGF by mali viesť k dlhodobej zamestnanosti; opätovne zdôrazňuje, že pomoc z EGF nesmie nahrádzať opatrenia, za ktoré sú podľa vnútroštátneho práva alebo kolektívnych zmlúv zodpovedné podniky, ani opatrenia na reštrukturalizáciu podnikov alebo odvetví;
4. berie na vedomie, že poskytnuté informácie o koordinovanom balíku personalizovaných služieb, ktoré sa majú financovať z EGF, zahŕňajú údaje o komplementárnosti s opatreniami financovanými zo štrukturálnych fondov; pripomína svoju výzvu Komisii, aby uviedla komparatívne zhodnotenie týchto údajov aj vo svojich výročných správach;
5. víta skutočnosť, že po opakovaných žiadostiach Parlamentu sú v rozpočte na rok 2011 v rozpočtovom riadku EGF 04 05 01 po prvýkrát zahrnuté platobné rozpočtové prostriedky vo výške 47 608 950 EUR; pripomína, že EGF bol vytvorený ako samostatný osobitný nástroj s vlastnými cieľmi a termínmi, a preto si zaslúži pridelenie vlastných prostriedkov, čím sa predíde presunom z iných rozpočtových riadkov, ku ktorým dochádzalo v minulosti a ktoré by mohli mať nepriaznivý dosah na plnenie rôznych cieľov politík;
6. víta plánované zvýšenie prostriedkov v rozpočtovom riadku pre EGF 04 05 01 o 50 000 000 EUR prostredníctvom opravného rozpočtu č. 3/2011, ktoré sa použijú na pokrytie sumy potrebnej pre túto žiadosť;
7. schvaľuje rozhodnutie, ktoré je uvedené v prílohe k tomuto uzneseniu;
8. poveruje svojho predsedu, aby podpísal toto rozhodnutie spoločne s predsedom Rady a aby zabezpečil jeho uverejnenie v Úradnom vestníku Európskej únie;
9. poveruje svojho predsedu, aby postúpil toto uznesenie spolu s prílohou Rade a Komisii.
PRÍLOHA: ROZHODNUTIE EURÓPSKEHO PARLAMENTU A RADY
z xxx
o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť Nemecka EGF/2011/003 DE/Arnsberg a Düsseldorf – automobilový priemysel)
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o fungovaní Európskej únie,
so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1. , a najmä na jej bod 28,
so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii
Ú. v.
EÚ L 406, 30.12.2006, s.
1. , a najmä na jeho článok 12 ods. 3,
so zreteľom na návrh Komisie
Ú. v.
EÚ C […], […], s. […]. ,
keďže:
(1) Európsky fond na prispôsobenie sa globalizácii (ďalej len „EGF“) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní do trhu práce.
(2) Rozsah pôsobnosti EGF bol rozšírený v prípade žiadostí podaných od 1. mája 2009 s cieľom zahrnúť podporu pre pracovníkov prepustených priamo v dôsledku globálnej finančnej a hospodárskej krízy.
(3) Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.
(4) Nemecko predložilo 9. februára 2011 žiadosť o mobilizáciu EGF v dôsledku prepúšťania v piatich podnikoch, ktoré podľa klasifikácie NACE Revision 2 pôsobia v rámci divízie 29 („Výroba motorových vozidiel, návesov a prívesov“) v regiónoch Arnsberg (DEA5) a Düsseldorf (DEA1) na úrovni NUTS II, a do 28. apríla 2011 ju doplnilo o dodatočné informácie.
Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006.
Komisia preto navrhuje uvoľniť prostriedky vo výške 4 347 868 EUR.
(5) Európsky fond na prispôsobenie sa globalizácii by sa preto mal mobilizovať na účely poskytnutia finančného príspevku v súvislosti so žiadosťou Nemecka.
PRIJALI TOTO ROZHODNUTIE:
Článok 1
V rámci všeobecného rozpočtu Európskej únie na rozpočtový rok 2011 sa mobilizuje Európsky fond na prispôsobenie sa globalizácii s cieľom poskytnúť sumu 4 347 868 EUR vo forme viazaných a platobných rozpočtových prostriedkov.
Článok 2
Toto rozhodnutie sa uverejní v Úradnom vestníku Európskej únie.
V [Bruseli/Štrasburgu]
Za Európsky parlament Za Radu
predseda predseda
DÔVODOVÁ SPRÁVA
I. Východiská
Európsky fond na prispôsobenie sa globalizácii bol zriadený s cieľom poskytovať dodatočnú podporu pracovníkom postihnutým dôsledkami veľkých štrukturálnych zmien vo svetovom obchode.
Podľa ustanovení bodu 28 Medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení
Ú. v.
EÚ C 139, 14.6.2006, s.
1. a článku 12 nariadenia (ES) č. 1927/2006
Ú. v.
EÚ L 406, 30.12.2006, s.
1. fond nesmie prekročiť maximálnu sumu 500 miliónov EUR, ktorá sa čerpá z rezervy v rámci stropu celkových výdavkov z predchádzajúceho roka a/alebo zo zrušených viazaných rozpočtových prostriedkov z predchádzajúcich dvoch rokov s výnimkou prostriedkov súvisiacich s okruhom 1b.
Príslušné sumy sa zahrnú do rozpočtu ako predbežne vyčlenené prostriedky hneď, ako sa určia dostatočné rezervy a/alebo zrušené záväzky.
Čo sa týka postupu na využitie prostriedkov z fondu, Komisia v prípade kladného posúdenia žiadosti predkladá rozpočtovému orgánu návrh na mobilizáciu fondu spolu s príslušnou žiadosťou o presun prostriedkov.
Zároveň sa môže usporiadať trialóg s cieľom dospieť k dohode o využívaní fondu a o požadovaných sumách.
Trialóg sa môže uskutočniť v zjednodušenej forme.
II.
Aktuálny stav: návrh Komisie
Komisia prijala 20. júla 2011 nový návrh rozhodnutia o mobilizácii EGF v prospech Nemecka s cieľom podporiť opätovný vstup pracovníkov prepustených z dôvodu globálnej finančnej a hospodárskej krízy na trh práce.
Toto je pätnásta žiadosť, ktorá sa má preskúmať v rámci rozpočtu na rok 2011, a týka sa mobilizácie celkovej sumy 4 347 868 EUR z EGF v prospech Nemecka.
Týka sa 778 pracovníkov (pomoc sa týka všetkých), ktorí boli prepustení z piatich podnikov pôsobiacich podľa klasifikácie NACE Revision 2 v rámci divízie 29 („Výroba motorových vozidiel, návesov a prívesov“) v regiónoch Arnsberg (DEA5) and Düsseldorf (DEA1) na úrovni NUTS II v Nemecku v priebehu deväťmesačného referenčného obdobia od 1. marca 2010 do 1. decembra 2010.
Táto žiadosť, prípad EGF/2011/003 DE/Arnsberg a Düsseldorf – automobilový priemysel, Nemecko, bola Komisii predložená 9. februára 2011 a do 28. apríla 2011 bola doplnená o dodatočné informácie.
Žiadosť vychádzala z intervenčného kritéria podľa článku 2 písm. b) nariadenia o EGF, na základe ktorého musí dôjsť k prepusteniu najmenej 500 pracovníkov v období deviatich mesiacov v podnikoch pôsobiacich v tom istom odvetví podľa NACE 2 v jednom regióne alebo v dvoch susediacich regiónoch členského štátu na úrovni NUTS II.
Jedným z kritérií, ktoré Komisia vo svojom hodnotení použila, bolo posúdenie súvislosti medzi prepúšťaním a významnými štrukturálnymi zmenami v usporiadaní svetového obchodu alebo finančnou krízou, ktoré v tomto konkrétnom prípade súvisia so zníženým dopytom po nových motorových vozidlách v Európskej Únii v dôsledku globálnej finančnej a hospodárskej krízy.
Z tohto dôvodu sa objem výroby motorových vozidiel v Nemecku znížil v roku 2009 o 13,8 % v porovnaní s rokom 2008 a v roku 2010 o 14 % v porovnaní s rokom 2008.
Okrem toho podľa nemeckých orgánov náhly a drastický pokles dopytu po motorových vozidlách súvisiaci s krízou, ktorý nebolo možné predvídať, viedol k značnému zníženiu využitia výrobnej kapacity, ako aj k významnému prepadu výnosov dodávateľov pre automobilový priemysel.
Podľa nemeckých orgánov týchto 778 prepustených pracovníkov ďalej prispeje k vysokánskej miere nezamestnanosti v regiónoch Arnsberg a Düsseldorf, ktoré už predtým boli vážne postihnuté prepúšťaním z podniku Nokia v Bochume a zatvorením závodu General Motors.
Koordinovaný súbor personalizovaných služieb, ktorý sa má financovať, vrátane jeho zlučiteľnosti s opatreniami financovanými zo štrukturálnych fondov zahŕňa tieto opatrenia:
· krátkodobý príspevok na hľadanie zamestnania – na obdobia, počas ktorých sa prepustení pracovníci aktívne zúčastňujú na aktívnych opatreniach trhu práce;
· kurzy na získanie kvalifikácie – zamerané na prepustených pracovníkov, ktorých kvalifikácia sa neuznáva alebo je zastaraná, a na pracovníkov z oblasti priemyslu;
· podrobné poradenstvo pri zakladaní podnikania – poradenstvo a podpora pri realizácii a financovaní zakladania podnikov;
· workshopy a partnerské skupiny – špecifické poradenstvo v malých skupinách pracovníkov s podobnými pracovnými skúsenosťami;
· poradenstvo vo vzťahu k medzinárodnému a vnútroštátnemu trhu práce – príprava obmedzeného počtu pracovníkov na to, aby sa uchádzali o prácu mimo svojho regiónu a aj mimo Nemecka;
· aktivačný príplatok – stimul pre pracovníkov, ktorí prijmú nové pracovné miesto s nižšou mzdou;
· prieskum možností umiestnenia – osoby, ktoré sa venujú prieskumu voľných pracovných miest, komunikujú s potenciálnymi zamestnávateľmi a na základe konkrétnych voľných pracovných miest určujú najvhodnejších uchádzačov a ich potreby týkajúce sa odbornej prípravy na konkrétne pracovné miesto;
· poradenstvo a podpora v prípade nového zamestnania a nezamestnanosti – poradenstvo pracovníkom pri prispôsobovaní novému pracovnému miestu a podpora nezamestnaným pracovníkom.
Pokiaľ ide o kritériá uvedené v článku 6 nariadenia (ES) č. 1927/2006, nemecké orgány vo svojej žiadosti a v doplňujúcich informáciách:
• potvrdili, že finančný príspevok z EGF nenahrádza opatrenia, za ktoré sú zodpovedné spoločnosti na základe vnútroštátnych právnych predpisov alebo kolektívnych dohôd;
• preukázali, že opatrenia poskytujú podporu jednotlivým pracovníkom a nemajú sa použiť na reštrukturalizáciu spoločností ani odvetví;
• potvrdili, že na uvedené oprávnené opatrenia sa neprijíma pomoc z iných finančných nástrojov EÚ.
Pokiaľ ide o riadiace a kontrolné systémy, Nemecko oznámilo Komisii, že finančný príspevok budú riadiť a kontrolovať tie isté orgány ako v prípade Európskeho sociálneho fondu (ESF).
V súlade s posúdením Komisie žiadosť spĺňa kritériá oprávnenosti stanovené nariadením o EGF a Komisia odporúča rozpočtovému orgánu, aby žiadosti schválil.
S cieľom mobilizovať fond Komisia predložila rozpočtovému orgánu žiadosť o presun celkovej sumy 4 347 868 EUR z rezervy EGF (riadok 40 02 43) v záväzkoch do rozpočtového riadka EGF 04 05 01.
Spravodajkyňa víta skutočnosť, že po opakovaných žiadostiach Parlamentu sú v rozpočte na rok 2011 v rozpočtovom riadku EGF po prvýkrát zahrnuté platobné rozpočtové prostriedky (47 608 950 EUR) a víta zvýšenie rozpočtového riadka 04 05 01 o 50 000 000 EUR, tak ako sa predpokladá v OR č. 3/2011.
Pripomína skutočnosť, že EGF bol vytvorený ako samostatný osobitný nástroj s vlastnými cieľmi a termínmi, a preto si zaslúži pridelenie vlastných prostriedkov, čím sa predíde presunom z iných rozpočtových riadkov, ku ktorým dochádzalo v minulosti a ktoré by mohli mať nepriaznivý dosah na plnenie rôznych cieľov politík.
MID umožňuje mobilizáciu fondu v rámci ročného stropu vo výške 500 miliónov EUR.
Toto je pätnásty návrh na mobilizáciu fondu, ktorý bol rozpočtovému orgánu predložený v roku 2011.
Preto po odpočítaní aktuálne požadovanej sumy (4 347 868 EUR) z dostupných rozpočtových prostriedkov zostane do konca roku 2011 k dispozícii 420 413 131 EUR.
Znamená to, že v súlade s ustanoveniami článku 12 ods. 6 nariadenia o EGF zostane k dispozícii viac ako 25 % maximálnej ročnej sumy vyčlenenej na EGF na zabezpečenie potrieb, ktoré vzniknú počas posledných štyroch mesiacov roka 2011.
III.
Postup
Komisia predložila žiadosť o presun prostriedkov s cieľom zahrnúť do rozpočtu na rok 2011 osobitné viazané rozpočtové prostriedky v súlade s bodom 28 Medziinštitucionálnej dohody zo 17. mája 2006.
Trialóg o návrhu rozhodnutia o mobilizácii EGF, ktorý predložila Komisia, by sa mohol uskutočniť v zjednodušenej podobe, ako je uvedené v článku 12 ods. 5 právneho základu, s výnimkou prípadu, keď sa medzi Parlamentom a Radou nedosiahne dohoda.
Podľa internej dohody by sa mal do tohto procesu zapojiť Výbor pre zamestnanosť a sociálne veci (EMPL), aby poskytol konštruktívnu podporu a prispel k hodnoteniu žiadostí o uvoľnenie prostriedkov z fondu.
Výbor EMPL Európskeho parlamentu poskytne po zhodnotení žiadosti svoje stanovisko k mobilizácii fondu, ktoré bude pripojené k tejto správe vo forme listu.
Európsky parlament, Rada a Komisia v spoločnom vyhlásení, ktoré prijali v rámci zmierovacieho zasadnutia dňa 17. júla 2008, potvrdili, že s náležitým zreteľom na medziinštitucionálnu dohodu je dôležité zabezpečiť rýchly postup prijímania rozhodnutí o mobilizácii fondu.
PRÍLOHA: LIST VÝBORU PRE ZAMESTNANOSŤ A SOCIÁLNE VECI
EK/jm
D(2011)44589
Pán Alain Lamassoure
predseda Výboru pre rozpočet
ASP 13E158
Vec: Stanovisko k mobilizácii Európskeho fondu na prispôsobenie sa globalizácii (EGF) v prípade žiadosti Nemecka EGF/2011/003 DE/Arnsberg a Düsseldorf (KOM(2011)447 v konečnom znení)
Vážený pán predseda,
Výbor pre zamestnanosť a sociálne veci (EMPL) a jeho pracovná skupina pre EGF preskúmali mobilizáciu EGF týkajúcu sa prípadu žiadosti Nemecka EGF/2011/003 DE/Arnsberg a Düsseldorf a prijali toto stanovisko.
Výbor EMPL a pracovná skupina pre EGF súhlasia s mobilizáciou fondu v prípade tejto žiadosti.
Výbor EMPL v tejto súvislosti predkladá niektoré pripomienky, ktoré však nespochybňujú prevod platieb.
Rozhodnutie výboru EMPL vychádza z týchto úvah:
A) keďže táto žiadosť vychádza z článku 2 písm. b) nariadenia o EGF a týka sa 778 pracovníkov prepustených v divízii 29 klasifikácie NACE Revision 2 v susediacich regiónoch Arnsberg a Düsseldorf úrovne NUTS II počas referenčného obdobia od 1. marca 2010 do 1. decembra 2010;
B) keďže nemecké orgány tvrdia, že k prepúšťaniu došlo v dôsledku hospodárskej a finančnej krízy, ktorá spôsobila veľký pokles dopytu po nových autách v Európe s ťažkými dôsledkami pre nemecké odvetvie výroby motorových vozidiel, ktoré je najväčšie v Európskej únii; keďže objem výroby motorových vozidiel v EÚ bol v prvých troch štvrťrokoch 2010 o 14 % nižší v porovnaní s rovnakým obdobím roku 2008 a objem výroby motorových vozidiel v Nemecku klesol v roku 2009 o 13,8 % v porovnaní s rokom 2008 a o 16,1 % v porovnaní s rokom 2007.
C) keďže táto žiadosť sa týka predovšetkým prepúšťania u dodávateľov, ktorých obrat klesol medzi rokmi 2008 a 2009 o 26 %;
D) keďže nemecké orgány ďalej tvrdia, že dodávatelia boli určitý čas vystavení tlaku zo strany výrobcov motorových vozidiel, aby znížili svoje marže a mimoriadne ich zasiahla náhla a drastická kríza, ktorá spôsobila významný pokles dopytu po motorových vozidlách súvisiaci s krízou, ktorá viedla k značnému zníženiu využitia výrobnej kapacity, ako aj k významnému prepadu výnosov dodávateľov pre automobilový priemysel, a veľkému počtu následných úpadkov, z ktorých každý znamenal znižovanie stavu zamestnancov;
E) keďže Komisia už v prípade predchádzajúcich žiadostí týkajúcich sa automobilového priemyslu uznala, že finančná a hospodárska kríza zasiahla najmä výrobcov automobilov a ich dodávateľov, ak vezmeme do úvahy, že 60 až 80 % nových vozidiel predaných v Európe je zakúpených na úver;
F) keďže 91,1 % pracovníkov, na ktorých sú zamerané opatrenia, sú muži a 8,9 % ženy; keďže 22,1 % prepustených pracovníkov je vo veku od 55 do 64 rokov; keďže 17,5 % dotknutých pracovníkov je telesne postihnutých alebo majú dlhotrvajúce zdravotné ťažkosti;
G) keďže 66,5 % prepustených pracovníkov patrí do kategórie remeselníkov a remeselných pracovníkov alebo do kategórie operátorov strojov a zariadení a montážnych pracovníkov; keďže 11,3 % pracovníkov boli pomocníci a nekvalifikovaní pracovníci;
H) keďže Komisia informovala výbor EMPL, že opravný rozpočet č. 3
Touto informáciou sa mení odsek 32 KOM(2011)420, ktorý uvádza, že AB2/2011 spôsobil zvýšenie platobných rozpočtových prostriedkov.
(AB3/2011) prijatý Európskym parlamentom 5. júla 2011 stanovuje ďalšie platobné rozpočtové prostriedky vo výške 50 miliónov EUR na rozpočtovom riadku EGF 04 05 01, čím sa nahrádza presun platieb z iných nevyužitých rozpočtových riadkov;
Výbor pre zamestnanosť a sociálne veci preto vyzýva Výbor pre rozpočet, aby ako gestorský výbor zaradil do návrhu uznesenia, ktorý prijme v súvislosti so žiadosťou Nemecka, tieto návrhy:
1. súhlasí s Komisiou, že podmienky stanovené v článku 2 písm. b) nariadenia o EGF (1927/2006) sú splnené a že Nemecko je preto oprávnené na finančný príspevok podľa tohto nariadenia;
2. poznamenáva, že región Arnsberg bol nielen vážne postihnutý krízou, ale tiež zasiahnutý prepúšťaním z podniku Nokia v Bochume, ktorému bol na základe žiadosti EGF/2009/002 DE/Nokia udelený príspevok z EGF, pričom región bude ešte zasiahnutý ohláseným prepustením 1200 pracovníkov zo závodu General Motors Europe, ktorý sa tiež nachádza v Bochume;
3. berie na vedomie túto prvú nemeckú žiadosť podľa článku 2 písm. b) a skutočnosť, že každá spoločnosť zriadila svoju vlastnú prechodnú spoločnosť s cieľom realizovať koordinovaný balík personalizovaných služieb; ďalej berie na vedomie, že pri zriadení tohto súboru boli zapojení sociálni partneri;
4. vyjadruje poľutovanie nad tým, že návrh rozhodnutia (KOM(2011)447) neobsahuje žiadne informácie o podpore prechodnej spoločnosti zo strany ESF; požaduje od Komisie riadnu analýzu toho, do akej miery boli všetky prípady EGF použité na doplnenie opatrení ESF;
5. víta možnosť, ktorú majú pracovníci bez uznávanej kvalifikácie alebo pracovníci so zastaranou kvalifikáciou, pokiaľ ide o účasť na intenzívnej odbornej príprave zameranej na získanie zručností a znalostí zodpovedajúcich ich osobnému profilu i potrebám pracovného trhu;
6. poznamenáva, že pracovníkom s osobitnými ťažkosťami na pracovnom trhu, napríklad migrantom, starším pracovníkom a pracovníkom s telesným postihnutím sa znovu poskytnú úspešné workshopy a partnerské skupiny; ďalej berie na vedomie novú tému „nezamestnanosť a zdravie“, ktorá pomôže prepusteným pracovníkom riešiť ich osobnú krízu vďaka preventívnym opatreniam; víta tiež navrhované poradenstvo a podporu pre tých, ktorí si našli novú prácu, s cieľom minimalizovať riziko straty nového pracovného miesta;
7. víta skutočnosť, že súbor opatrení sa tiež usiluje o posilnenie cezhraničnej mobility tam, kde je to potrebné;
8. poznamenáva, že viac ako polovica podpory z EGF sa vynaloží na (krátkodobý) príspevok na hľadanie zamestnania, ktorý budú pracovníci poberať počas ich aktívnej účasti na opatreniach poskytnutých prechodnou spoločnosťou; ďalej poznamenáva, že žiadosť zahŕňa jednorazovú sumu 2 395 EUR ako aktivačný príplatok pre 150 pracovníkov, ktorí prijali pracovnú zmluvu s neurčitou dĺžkou trvania alebo s trvaním aspoň jedného roka a so mzdou, ktorá je nižšia, než mali na predchádzajúcom pracovnom mieste; pripomína, že užitočnosť a celkový prínos týchto opatrení sú ostro diskutované.
S pozdravom
Pervenche Berès
.
V ÝSLEDOK ZÁVEREČNÉHO HLASOVANIA VO VÝBORE
Dátum prijatia
22.9.2011
Výsledok záverečného hlasovania
+:
–:
0:
17
3
2
Poslanci prítomní na záverečnom hlasovaní
Francesca Balzani, Reimer Böge, James Elles, Göran Färm, Eider Gardiazábal Rubial, Ivars Godmanis, Carl Haglund, Lucas Hartong, Jutta Haug, Monika Hohlmeier, Sidonia Elżbieta Jędrzejewska, Anne E. Jensen, Sergej Kozlík, Jan Kozłowski, Giovanni La Via, Vladimír Maňka, Barbara Matera, Dominique Riquet, Angelika Werthmann
Náhradníci prítomní na záverečnom hlasovaní
Maria Da Graça Carvalho, Jan Mulder
Náhradníci (čl. 187 ods. 2) prítomní na záverečnom hlasovaní
Kinga Gál
