Ľahší prístup lekárov a iných profesií k práci v zahraničí
Voľný pohyb osôb
Plenárne zasadnutie
2011-11-15 - 15:23
Rikke ULDALL BXL (+32) 2 28 42976 STR (+33) 3 881 72033 PORT (+32) 498 98 32 57 EMAIL imco-press@europarl.europa.eu Zuzana REPKOVÁ EMAIL zuzana.repkova@europarl.europa.eu BXL (+32) 2 28 32119 STR (+33) 3 881 76673 PORT (+32) 498 98 33 34 EMAIL tlacove-oddelen-sk@europarl.europa.eu S cieľom zjednodušiť lekárom, zubárom, architektom a ďalším profesiám prístup na pracovné trhy v inej členskej krajine EÚ a zvýšiť flexibilitu pracovného trhu prijal EP uznesenie, v ktorom požaduje rýchlejšie uznávanie profesných kvalifikácií medzi členskými štátmi, pri súčasnom zabezpečení bezpečnosti vykonávaných profesií vo vzťahu k občanom.
Urýchlenie uznávania kvalifikácií pomôže nielen viac ako 50% mladých Európanov (ktorí v nedávno uskutočnenom prieskume deklarovali ochotu pracovať v zahraničí), ale napomôže aj podpore ekonomického rastu, zvýšeniu flexibility na trhu práce a umožní lepšie reagovať na nedostatok pracovných síl.
Poslanci EP chcú zároveň zlepšiť výmenu informácií medzi členskými štátmi o lekároch a iných pracovníkoch, ktorí boli usvedčení z pochybenia pri výkone svojej profesie.
Odhady uvádzajú, že do roku 2020 bude na zaplnenie vysokokvalifikovaných pracovných miest v EÚ potrebných 16 miliónov ľudí.
Súčasný systém uznávania odbornej kvalifikácie získanej v inom členskom štáte EÚ je však príliš ťažkopádny a časovo náročný.
Nelegislatívne uznesenie Emmy McClarkin (ECR, Veľká Británia) načrtáva postoj Parlamentu k legislatívnemu návrhu, ktorý bude predložený Komisiou v decembri 2011 s cieľom novelizovať smernicu EÚ o odborných kvalifikáciách z roku 2005.
20111115IPR31526
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
