A6-0246/2009
6.4.2009
***I
SPRÁVA
o návrhu rozhodnutia Európskeho parlamentu a Rady, ktorým sa ustanovuje program Spoločenstva určený na podporu osobitných činností v oblasti finančných služieb, finančného výkazníctva a auditu
(COM(2009)0014 – C6‑0031/2009 – 2009/0001(COD))
Výbor pre hospodárske a menové veci
Spravodajca:
Karsten Friedrich Hoppenstedt
Spravodajca výboru požiadaného o stanovisko (*):
Giuseppe Gargani , Výbor pre právne veci
(*) Postup pridružených výborov - článok 47 rokovacieho poriadku
PE 420.115v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Pri pozmeňujúcich aktoch sa časti prevzaté z platného ustanovenia, ktoré chce Parlament zmeniť a doplniť, ktoré však Komisia nezmenila, označujú tučným písmom .
Prípadné vypustenia týkajúce sa takýchto častí textu sa označujú takto: [...].
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA...........................................................................................................18
STANOVISKO VÝBORU PRE PRÁVNE VECI (*)...............................................................20
STANOVISKO Výboru pre rozpočet ..........................................................................23
POSTUP...................................................................................................................................27
(*) Postup pridružených výborov - článok 47 rokovacieho poriadku
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Európskeho parlamentu a Rady, ktorým sa ustanovuje program Spoločenstva určený na podporu osobitných činností v oblasti finančných služieb, finančného výkazníctva a auditu
( KOM(2009)0014 – C6‑0031/2009 – 2009/0001(COD) )
(Spolurozhodovací postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2009)0014 ),
– so zreteľom na článok 251 ods. 2 a článok 95 Zmluvy o ES, v súlade s ktorými Komisia predložila návrh Európskemu parlamentu ( C6‑0031/2009 ),
– so zreteľom na článok 51 rokovacieho poriadku,
– so zreteľom na správu Výboru pre hospodárske a menové veci a stanoviská Výboru pre právne veci a Výboru pre rozpočet ( A6‑0246/2009 ),
1. schvaľuje zmenený a doplnený návrh Komisie;
2. domnieva sa, že referenčná suma uvedená v legislatívnom návrhu musí byť zlučiteľná so stropom okruhu 1a finančného rámca na roky 2007-2013, a poukazuje na to, že o ročnej sume sa rozhodne v rámci ročného rozpočtového postupu v súlade s ustanoveniami bodu 37 Medziinštitucionálnej dohody medzi Európskym parlamentom, Radou a Komisiou o rozpočtovej disciplíne a riadnom finančnom hospodárení zo 17. mája 2006
Ú. v.
EÚ C 139, 14.6.2006, s.
1. ;
3. domnieva sa, že bod 47 medziinštitucionálnej dohody sa uplatňuje vtedy, keď sa európske orgány spolufinancované z programu Spoločenstva určeného na podporu osobitných činností v oblasti finančných služieb, finančného výkazníctva a auditu stávajú agentúrami;
4. žiada Komisiu, aby mu vec znovu predložila, ak má v úmysle podstatne zmeniť svoj návrh alebo ho nahradiť iným textom;
5. poveruje svojho predsedu, aby túto pozíciu postúpil Rade a Komisii.
Pozmeňujúci a doplňujúci návrh
1
Návrh rozhodnutia
Odôvodnenie 2
Text predložený Komisiou
Pozmeňujúci a doplňujúci návrh
(2) V rámci svetového hospodárstva takisto existuje potreba zbližovania štandardov medzi jednotlivými jurisdikciami, resp. rozvoja medzinárodných štandardov.
Preto je dôležité, aby Spoločenstvo zohrávalo v procese stanovovania medzinárodných štandardov pre finančné trhy svoju úlohu.
S cieľom zabezpečiť, že záujmy Spoločenstva budú rešpektované a že svetové štandardy budú vysoko kvalitné a budú v súlade s právnymi predpismi Spoločenstva, je nevyhnutné, aby boli záujmy Spoločenstva primerane zastúpené v procesoch stanovovania medzinárodných štandardov.
(2) V rámci svetového hospodárstva takisto existuje potreba zbližovania štandardov medzi jednotlivými jurisdikciami, resp. rozvoja medzinárodných štandardov v transparentnom a demokratickom procese .
Preto je dôležité, aby Spoločenstvo zohrávalo v procese stanovovania medzinárodných štandardov pre finančné trhy svoju úlohu.
S cieľom zabezpečiť, že záujmy Spoločenstva budú rešpektované a že svetové štandardy budú vysoko kvalitné a budú v súlade s právnymi predpismi Spoločenstva, je nevyhnutné, aby boli záujmy Spoločenstva primerane zastúpené v procesoch stanovovania medzinárodných štandardov.
Odôvodnenie
Európsky parlament sa už veľakrát vyjadril k potrebe zlepšiť riadenie medzinárodných inštitúcií vypracovaním medzinárodných účtovných a finančných štandardov.
Pozmeňujúci a doplňujúci návrh
2
Návrh rozhodnutia
Odôvodnenie 2a (nové)
Text predložený Komisiou
Pozmeňujúci a doplňujúci návrh
(2a) Finančná kríza poukázala na potrebu zdokonalenia riadenia Rady pre medzinárodné účtovné štandardy na základe pokynov uvedených v uznesení Európskeho parlamentu z 24. apríla 2008 o medzinárodných štandardoch finančného výkazníctva (IFRS) a riadení Rady pre medzinárodné účtovné štandardy (IASB) 1 .
1.
Ú. v.
EÚ C …
Pozmeňujúci a doplňujúci návrh
3
Návrh rozhodnutia
Odôvodnenie 5
Text predložený Komisiou
Pozmeňujúci a doplňujúci návrh
(5) Zároveň je vhodné poskytnúť akčné granty trom štruktúram, ktoré poskytujú právnu podporu a ktorých výlučným cieľom je poskytovanie administratívnej podpory Výboru európskych regulačných orgánov cenných papierov, zriadenému rozhodnutím Komisie 2001/527/ES, Výboru európskych orgánov bankového dohľadu, zriadenému rozhodnutím Komisie 2004/5/ES a Výboru európskych orgánov dohľadu nad poisťovníctvom a dôchodkovým poistením zamestnancov, zriadenému rozhodnutím Komisie 2004/6/ES, a to na realizáciu projektov týkajúcich sa, okrem iného, školení zamestnancov vnútroštátnych orgánov dohľadu a riadenie projektov informačných technológií.
(5) Zároveň je vhodné poskytovanie grantov trom štruktúram, ktoré poskytujú právnu podporu , poskytovanie administratívnej podpory Výboru európskych regulačných orgánov cenných papierov, zriadenému rozhodnutím Komisie 2001/527/ES, Výboru európskych orgánov bankového dohľadu, zriadenému rozhodnutím Komisie 2004/5/ES, a Výboru európskych orgánov dohľadu nad poisťovníctvom a dôchodkovým poistením zamestnancov, zriadenému rozhodnutím Komisie 2004/6/ES, a to na vykonávanie ich mandátov týkajúcich sa, okrem iného, školení zamestnancov vnútroštátnych orgánov dohľadu a riadenia projektov informačných technológií.
Pozmeňujúci a doplňujúci návrh
4
Návrh rozhodnutia
Odôvodnenie 7
Návrh Komisie
Pozmeňujúci a doplňujúci návrh
(7) Spolufinancovaním Spoločenstva sa zabezpečuje, že tieto orgány čerpajú výhody z jasného, stabilného, diverzifikovaného, riadneho a primeraného financovania a sú schopné plniť svoje úlohy vo verejnom záujme nezávislým a efektívnym spôsobom.
(7) Spolufinancovaním Spoločenstva sa zabezpečuje, že tieto orgány čerpajú výhody z jasného, stabilného, diverzifikovaného, riadneho a primeraného financovania a sú schopné plniť svoje úlohy vo verejnom záujme nezávislým a efektívnym spôsobom.
Komisia by mala zabezpečovať, aby orgány aktívne v tretích krajinách, ako sú Rada pre dohľad nad verejným záujmom (PIOB) a Nadácia Výboru pre medzinárodné účtovné štandardy (IASCF), nemali úžitok v rámci programu Spoločenstva, kým neutrálne finančné opatrenia vrátane finančných prostriedkov z tretích krajín nebudú tvoriť väčšinu ich celkových väčšinu ich celkového financovania.
Pozmeňujúci a doplňujúci návrh
5
Návrh rozhodnutia
Odôvodnenie 7a (nové)
Text predložený Komisiou
Pozmeňujúci a doplňujúci návrh
(7a) Mal by sa vyčleniť dostatočný objem prostriedkov na finančný príspevok Spoločenstva na činnosť Lamfalussyho výborov tretej úrovne, ako aj na stanovenie medzinárodných účtovných štandardov, a najmä pre IASCF vrátane IASB a jej európskeho sprostredkovateľa – Európskej poradnej skupiny pre finančné výkazníctvo (EFRAG).
Pozmeňujúci a doplňujúci návrh
6
Návrh rozhodnutia
Odôvodnenie 7b (nové)
Text predložený Komisiou
Pozmeňujúci a doplňujúci návrh
(7b) Financovanie výborov tretej úrovne a EFRAG, IASCF a PIOB by sa malo najmä vzhľadom na IASCF podmieňovať skutočným plnením požiadaviek riadenia, ktoré stanovilo Spoločenstvo.
Odôvodnenie
Zatiaľ čo sa v súčasnosti prejavuje potreba zlepšiť riadenie IASCF, ktorá je súčasťou diskusií o reforme štruktúry všeobecného finančného systému, akékoľvek financovanie IASCF zo strany Spoločenstva musí byť podmienené uplatňovaním požiadaviek Európskej únie v súvislosti s otázkou riadenia.
Pozmeňujúci a doplňujúci návrh
7
Návrh rozhodnutia
Odôvodnenie 8
Text predložený Komisiou
Pozmeňujúci a doplňujúci návrh
(8) Okrem zmeny mechanizmu financovania prechádzajú nadácia IASCF a skupina EFRAG v súčasnosti reformami správy a riadenia, ktorých úlohou je zaručiť, že ich štruktúry a procesy zaisťujú ich schopnosť plniť si svoje úlohy vo verejnom záujme nezávislým a efektívnym spôsobom.
Tieto reformy by mali byť zrealizované skôr, než bude zavedené spolufinancovanie Spoločenstva.
(8) Okrem zmeny mechanizmu financovania prechádzajú nadácia IASCF a skupina EFRAG v súčasnosti reformami správy a riadenia, ktorých úlohou je zaručiť, že ich štruktúry a procesy zabezpečujú ich schopnosť plniť si svoje úlohy vo verejnom záujme nezávislým , efektívnym , transparentným a demokratickým spôsobom.
Význam týchto reforiem sa zdôraznil aj počas rokovania skupiny G-20, Larosièrovej skupiny a v oznámení Komisie pre jarné rokovanie Európskej rady zo 4. marca 2009 s názvom Stimuly na oživenie hospodárstva v Európe.
Tieto reformy by sa mali zrealizovať skôr, než sa zavedie spolufinancovanie Spoločenstva.
Reformy vo vzťahu k IASCF by mali okrem iného naplniť očakávania stanovené v záveroch Rady z 8. júla 2008 a v uznesení Európskeho parlamentu z 24. apríla 2008, najmä čo sa týka vytvorenia monitorovacej rady s príslušnými právomocami a v primeranom zložení, dosahovania väčšej transparentnosti a legitímnosti v procesoch IASCF, v rámci ktorých sa vytvárajú normy a programy, zvyšovania efektívnosti poradnej rady pre normy, formalizácie úlohy hodnotení vplyvov ako súčasti činnosti IASB a vytvorenia stabilného a nezávislého systému financovania.
Pozmeňujúci a doplňujúci návrh
8
Návrh rozhodnutia
Odôvodnenie 9a (nové)
Návrh Komisie
Pozmeňujúci a doplňujúci návrh
(9a) Ôsma smernica Rady z 10. apríla 1984 o požiadavkách kladených na osoby oprávnené vykonávať povinný audit účtovných dokladov, vychádzajúca z článku 54 ods. 3 písm. g) zmluvy 1 , zaväzovala členské štáty, aby vytvárali nezávislé dozorné orgány v oblasti auditu, ale finančná kríza odhalila nedostatky dohľadu nad audítorskými firmami, ale najmä v súvislosti so spoluprácou medzi dozornými orgánmi v rámci Spoločenstva.
Komisia by do 1. júla 2010 mala predložiť plán na upevňovanie spolupráce medzi dozornými orgánmi nad audítorskými firmami v rámci Spoločenstva a navrhuje, aby sa toto upevňovanie nieslo v podobnom duchu, ako sú pravidlá na rozvoj či posilňovanie výborov tretej úrovne.
1.
Ú. v.
ES L 126, 12.5.1984, s.
20.
Pozmeňujúci a doplňujúci návrh
9
Návrh rozhodnutia
Odôvodnenie 11
Text predložený Komisiou
Pozmeňujúci a doplňujúci návrh
(11) Keďže výber nových príjemcov je opatrením všeobecného rozsahu v zmysle článku 2 rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu , tento výber by sa mal uskutočniť v súlade s regulačným postupom uvedeným v článku 5 uvedeného rozhodnutia.
(11) Opatrenia potrebné na vykonanie tohto rozhodnutia by mali byť prijaté v súlade rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu.
(11a) Komisia by mala mať predovšetkým právomoc na rozhodovanie o sumách a o maximálnom percentuálnom podiele financovania a na výber nových príjemcov pre program.
Tieto opatrenia majú všeobecnú pôsobnosť a ich cieľom je zmeniť a doplniť nepodstatné prvky tohto rozhodnutia, a preto musia sa prijať v súlade s regulačným postupom s kontrolou ustanoveným v článku 5a rozhodnutia 1999/468/ES,
Pozmeňujúci a doplňujúci návrh
10
Návrh rozhodnutia
Odôvodnenie 13a (nové)
Text predložený Komisiou
Pozmeňujúci a doplňujúci návrh
Finančná kríza poukázala na potrebu reformy modelov regulácie a monitorovania finančného sektora Európskej únie.
Komisia vo svojom oznámení z 29. októbra 2008 s názvom Od finančnej krízy k ozdraveniu: európsky rámec pre činnosť konkrétne uviedla, že vytvorila skupinu odborníkov pod vedením Jacquesa de Larosièra, ktorej úlohou je preskúmať organizáciu európskych finančných inštitúcií s cieľom zabezpečenia spoľahlivého dohľadu, riadneho fungovania trhov a intenzívnejšej európskej spolupráce v oblasti monitorovania finančnej stability a v oblasti systémov včasného varovania a krízového riadenia vrátane riadenia cezhraničných rizík a rizík presahujúcich hranice jednotlivých odvetví.
Úlohou skupiny odborníkov je posúdenie spolupráce medzi Európskou úniou a ďalšími veľkými právnymi systémami a pomoc pri zabezpečovaní finančnej stability na celosvetovej úrovni.
Komisia by mala čo najskôr a najneskôr do 1. júla 2010 predložiť Európskemu parlamentu a Rade konkrétne výsledky svojej práce a prípadné legislatívne návrhy, ktoré sú potrebné na riešenie nedostatkov zistených v prípade predpisov o spolupráci v oblasti monitorovania.
Pozmeňujúci a doplňujúci návrh
11
Návrh rozhodnutia
Článok 4
Text predložený Komisiou
Pozmeňujúci a doplňujúci návrh
Program využívajú príjemcovia uvedení v prílohe.
Program využívajú príjemcovia uvedení v prílohe.
Títo príjemcovia, ktorí vyvíjajú aktivity v tretích krajinách, napríklad IASCF a PIOB, by nemali využívať program, ak opatrenia na neutrálne financovanie vrátane financií pochádzajúcich z tretích krajín nebudú tvoriť väčšiu časť ich finančných prostriedkov .
Odôvodnenie
Cieľ návrhu, ktorým je zmierniť závislosť týchto orgánov na financovaní zo strany priemyslu, sa dosiahne skôr, ak sa bude vyvíjať nátlak na strany mimo EÚ, aby tiež sledovali tento cieľ.
Keďže stále prevláda financovanie zo strany priemyslu, zabezpečenie financovania zo strany EÚ nemá veľký význam.
Pozmeňujúci a doplňujúci návrh
12
Návrh rozhodnutia
Článok 5 – odsek 2
Text predložený Komisiou
Pozmeňujúci a doplňujúci návrh
2.
Finančné prostriedky Spoločenstva pre príjemcov uvedených v oddiele A prílohy sa poskytujú len vo forme prevádzkových grantov, ktoré sa musia použiť na financovanie ich prevádzkových nákladov a výdavkov vrátane vedenia sekretariátov a odmien pre zamestnancov.
V prípade obnovenia sa prevádzkové granty automaticky neznižujú.
2.
Finančné prostriedky Spoločenstva vo forme prevádzkových grantov sa poskytujú príjemcom uvedeným v oddieloch A a B prílohy.
Prevádzkové granty sa musia použiť na financovanie prevádzkových nákladov a výdavkov príjemcov vrátane vedenia sekretariátov a odmien pre zamestnancov.
V prípade obnovenia sa prevádzkové granty automaticky neznižujú.
Pozmeňujúci a doplňujúci návrh
13
Návrh rozhodnutia
Článok 5 – odsek 3 – úvodná veta
Text predložený Komisiou
Pozmeňujúci a doplňujúci návrh
3.
Finančné prostriedky Spoločenstva pre príjemcov uvedených v oddiele B prílohy sa poskytujú len vo forme akčných grantov.
Akčné granty sa poskytujú len na činnosti stanovené v článku 6 a vzťahujú sa na ne všetky tieto podmienky:
3.
Finančné prostriedky Spoločenstva vo forme prevádzkových grantov sa poskytujú príjemcom uvedeným v oddieloch A a B prílohy.
Akčné granty sa poskytujú len na činnosti stanovené v článku 6 a vzťahujú sa na ne tieto podmienky:
Pozmeňujúci a doplňujúci návrh
14
Návrh rozhodnutia
Článok 5 – odsek 3 – písmeno a
Text predložený Komisiou
Pozmeňujúci a doplňujúci návrh
a) nevzťahujú sa na činnosti zahrnuté v mandáte Výboru európskych regulačných orgánov cenných papierov, Výboru európskych orgánov bankového dohľadu a Výboru európskych orgánov dohľadu nad poisťovníctvom a dôchodkovým poistením zamestnancov;
a) akčné granty zabezpečujú financovanie všetkých činností , ktoré prispievajú k plneniu mandátu Výboru európskych regulačných orgánov cenných papierov, Výboru európskych orgánov bankového dohľadu a Výboru európskych orgánov dohľadu nad poisťovníctvom a dôchodkovým poistením zamestnancov, a môžu zabezpečovať aj financovanie činností, ktoré nie sú uvedené v článku 6 ;
Pozmeňujúci a doplňujúci návrh
15
Návrh rozhodnutia
Článok 5 – odsek 3 – písmeno b
Text predložený Komisiou
Pozmeňujúci a doplňujúci návrh
b) funkcia administratívnej podpory príjemcov uvedených v oddiele B prílohy je jednoznačne stanovená v ich stanovách.
Funkcia administratívnej podpory je jediným cieľom príjemcov uvedených v oddiele B prílohy a zahŕňa vykonávanie činností stanovených v článku 6 v prospech Výboru európskych regulačných orgánov cenných papierov, Výboru európskych orgánov bankového dohľadu a Výboru európskych orgánov dohľadu nad poisťovníctvom a dôchodkovým poistením zamestnancov.
b) príjemcovia uvedení v oddieloch A a B prílohy vykonávajú funkcie administratívnej podpory, ktoré zahŕňajú činnosti stanovené v článku 6 v prospech Výboru európskych regulačných orgánov cenných papierov, Výboru európskych orgánov bankového dohľadu a Výboru európskych orgánov dohľadu nad poisťovníctvom a dôchodkovým poistením zamestnancov.
Pozmeňujúci a doplňujúci návrh
16
Návrh rozhodnutia
Článok 5 – odsek 4
Text predložený Komisiou
Pozmeňujúci a doplňujúci návrh
4.
Komisia rozhodne o výške a maximálnom percentuálnom podiele na financovaní.
Takéto rozhodnutia Komisie sa uverejnia .
4.
Komisia rozhodne o výške a maximálnom percentuálnom podiele na financovaní.
Tieto rozhodnutia Komisie sa zverejňujú .
Opatrenia zamerané na zmenu a doplnenie nepodstatných prvkov tohto rozhodnutia sa prijmú v súlade s regulačným postupom s kontrolou uvedeným v článku 13 ods. 2.
Pozmeňujúci a doplňujúci návrh
17
Návrh rozhodnutia
Článok 9 – odsek 1
Text predložený Komisiou
Pozmeňujúci a doplňujúci návrh
1.
Finančná referenčná suma na vykonávanie tohto rozhodnutia v období rokov 2010 – 2013 je 36,2 miliónov EUR.
1.
Objem finančných prostriedkov na implementáciu tohto rozhodnutia v období rokov 2010 – 2012 je 60 miliónov EUR .
Pozmeňujúci a doplňujúci návrh
18
Návrh rozhodnutia
Článok 9 – odsek 2a (nový)
Text predložený Komisiou
Pozmeňujúci a doplňujúci návrh
2a.
Keď Komisia predkladá rozpočtovému orgánu prvú žiadosť na rozpočtové prostriedky vo vzťahu k Nadácii Výboru pre medzinárodné účtovné štandardy, priloží k žiadosti správu o riadení reforiem tohto orgánu, ktorú Európsky parlament a Rada musia vyhodnotiť do 15. apríla roku podania žiadosti.
Správa sa zameriava na riadiacu štruktúru a procesy vrátane zloženia a právomocí monitorovacej rady.
Ďalej sa zameriava na schopnosť IASCF a IASB transparentného a efektívneho plnenia ich misie verejného záujmu.
V správe sa vytyčuje aj pokrok, čo sa týka podrobných plánov na zavádzanie IFRS v tretích krajinách pre ich domácich eminentov.
Pozmeňujúci a doplňujúci návrh
19
Návrh rozhodnutia
Článok 11 – odsek 1
Text predložený Komisiou
Pozmeňujúci a doplňujúci návrh
1.
Komisia pre každú činnosť financovanú z programu zabezpečuje, aby príjemca každoročne predkladal odborné a finančné správy o dosiahnutom pokroku a aby bola po ukončení činnosti predložená záverečná správa.
Komisia určí formu a obsah správ.
1.
Komisia pre každú činnosť financovanú z programu zabezpečuje, aby príjemca každoročne predkladal odborné a finančné správy o dosiahnutom pokroku a aby bola po ukončení činnosti predložená záverečná správa.
Komisia určí formu a obsah správ. Príjemcovia predkladajú výročnú správu aj Európskemu parlamentu.
Odôvodnenie
Parlament by sa mal ako rozpočtový orgán podieľať na kontrole a hodnotení účinnosti financovania organizácií, ktoré sú poberateľmi finančných prostriedkov zo strany Spoločenstva prostredníctvom ročných správ predložených týmito organizáciami.
Pozmeňujúci a doplňujúci návrh
20
Návrh rozhodnutia
Článok 13 – odsek 2 – pododsek 1
Text predložený Komisiou
Pozmeňujúci a doplňujúci návrh
2.
Ak sa uvádza odkaz na tento odsek, uplatňuje sa regulačný postup stanovený v článku 5 rozhodnutia 1999/468/ES, v súlade s jeho článkami 7 a 8.
2.
V prípade odkazu na tento odsek sa uplatňuje regulačný postup s kontrolou stanovený v článku 5a ods. 1 až 4 a článku 7 rozhodnutia 1999/468/ES so zreteľom na ustanovenia jeho článku 8.
Pozmeňujúci a doplňujúci návrh
21
Návrh rozhodnutia
Článok 13 – odsek 2 – pododsek 2
Text predložený Komisiou
Pozmeňujúci a doplňujúci návrh
Lehota stanovená v článku 5 ods. 6 rozhodnutia 1999/468/ES je 3 mesiace.
vypúšťa sa
Pozmeňujúci a doplňujúci návrh
22
Návrh rozhodnutia
Článok 14 – odsek 1 – úvodná veta
Návrh Komisie
Pozmeňujúci a doplňujúci návrh
1.
Najneskôr do 31. decembra 2014 predloží Komisia Európskemu parlamentu a Rade správu o dosiahnutí cieľov programu, ktorá vychádza, okrem iného, z výročných správ uvedených v článku 11 ods. 1.
1.
Komisia najneskôr do šiestich mesiacov pred skončením programu predloží Európskemu parlamentu a Rade správu o dosiahnutí cieľov programu, ktorá vychádza, okrem iného, z výročných správ uvedených v článku 11 ods. 1.
Pozmeňujúci a doplňujúci návrh
23
Návrh rozhodnutia
Článok 14 – odsek 1a (nový)
Návrh Komisie
Pozmeňujúci a doplňujúci návrh
1a.
Komisia do 1. júla 2010 predloží plán na upevňovanie spolupráce medzi dozornými orgánmi nad audítorskými firmami v rámci Spoločenstva spolu s návrhom, ako vytvoriť a financovať orgán podobný orgánom, o ktorých sa uvažuje v súvislosti s výbormi tretej úrovne.
Pozmeňujúci a doplňujúci návrh
24
Návrh rozhodnutia
Článok 14 – odsek 2a (nový)
Text predložený Komisiou
Pozmeňujúci a doplňujúci návrh
2a.
Komisia čo najrýchlejšie a najneskôr do 1. júla 2010 predloží Európskemu parlamentu, Rade a ECB správu o potrebe ďalších reforiem systému dohľadu, pričom zohľadní právomoci stanovené v zmluve, a predloží potrebné legislatívne návrhy.
DÔVODOVÁ SPRÁVA
Spravodajca víta skutočnosť, že Komisia splnila požiadavky Európskeho parlamentu a že navrhuje finančne podporiť Spoločenstvo v odvetví poskytovania finančných služieb, ako aj v oblastiach finančného výkazníctva a auditu a aktivity určitých európskych a medzinárodných inštitúcií.
Takéto spolufinancovanie výborov orgánov dohľadu, nadácie IASCF (Nadácia Výboru pre medzinárodné účtovné štandardy ), skupiny EFRAG (Európska poradná skupina pre finančné výkazníctvo) a rady PIOB (Rada pre dohľad nad verejným záujmom) môže vo výraznej miere prispieť k tomu, aby si svoje úlohy plnili nezávisle a efektívne.
Spravodajca sa zhoduje s Komisiou aj v tom, že je nevyhnutné zamedziť tomu, aby sa výbory orgánov dohľadu, IASCF, EFRAG a PIOB museli spoliehať na nediverzifikované a dobrovoľné financovanie zo strany zainteresovaných strán.
V tejto súvislosti by preto malo byť možné podporovať výbory orgánov dohľadu, IASCF, PIOB a EFRAG, aby disponovali primeranými finančnými prostriedkami s cieľom vykonávať určité strategické projekty a tým zabezpečiť diverzifikované a náležité financovanie uvedených organizácií.
Z tohto dôvodu sa musí program zostaviť tak pružne, aby prinajmenšom výbory orgánov dohľadu, IASCF, EFRAG a PIOB mohli dostať všetky prevádzkové a akčné granty.
Na pozadí súčasnej finančnej krízy sa zdá nevyhnutné, aby sa posilneniu zbližovania postupov dohľadu a spolupráce v oblasti finančných služieb v súvislosti s finančným výkazníctvom a auditom pripisovala najvyššia priorita.
Spravodajca súhlasí s Radou
Pozri vysvetlenie k jednotnému európskemu akčnému plánu krajín eurozóny (14239/08) zo summitu krajín eurozóny z 12. októbra 2008 v Bruseli a závery zo zasadnutia Európskej rady (14368/08) z 15. – 16. októbra 2008 v Bruseli, ods. 1 a nasledujúce odseky. a Komisiou o potrebe nového definovania regulačného a kontrolného modelu finančného sektora EÚ, najmä pre veľké cezhraničné finančné inštitúcie
Oznámenie Komisie Od finančnej krízy k ozdraveniu: európsky rámec pre činnosť ( KOM(2008)0706 v konečnom znení), Brusel, 29. októbra 2008, str. 4. .
Návrh na zavedenie kolégií dozorných orgánov v kontexte rozličných smerníc je nepochybne malým krokom správnym smerom.
Naproti tomu spravodajca považuje za prejav nedostatočných ambícií, že Komisia zmenila len svoje rozhodnutia na zriadenie výborov orgánov dohľadu
http://ec.europa.eu/internal_market/finances/committees/index_de.htm , hoci Európsky parlament viackrát požadoval vytvorenie náležitého zákonného rámca aj pre výbory orgánov dohľadu.
Komisia mohla predložiť potrebné návrhy zákonov na vytvorenie primeraných zákonných regulačných rámcov bez toho, aby predbiehala výsledky činnosti de Larosièrovej skupiny.
Pozri tlačové oznámenie Komisie z 11. novembra 2008 (IP/08/1679), ktoré možno stiahnuť na stránke
http://europa.eu/rapid/pressReleasesAction.do?reference=IP/08/1679&format=HTML&aged=0&language=EN&guiLanguage=e n.
Spravodajca preto vidí vhodné dôvody na to, aby vymedzil spolufinancovanie výborov spočiatku na 3 roky, kým sa z výsledkov de Larosièrovej skupiny vyvodia a presadia správne politické závery.
V tejto súvislosti spravodajca odporúča, aby Komisia najneskôr 1. júla 2010 predložila Európskemu parlamentu, Rade a ECB správu a potrebné legislatívne návrhy na účely ďalšej reformy regulácie európskych finančných trhov a dohľadu nad nimi.
Napokon spravodajca objasňuje, že pri stanovení finančného referenčného rámca je takisto nevyhnutné zohľadniť skutočnosť, že ide o podporu minimálne 6 grémií na obdobie 3 rokov.
V tomto kontexte spravodajca zastáva názor, že finančný referenčný rámec sa musí zvýšiť, aby sa grémiám v zásade každoročne poskytlo minimálne 20 miliónov EUR na čo najlepšie financovanie špecifických projektov v podobe projektov v oblasti IT a s tým spojenej obnovy infraštruktúry.
STANOVISKO VÝBORU PRE PRÁVNE VECI (*)
VÝBOR PRE PRÁVNE VECI
PREDSEDA
Ref. č.: D(2009)19017
(*) Postup pridružených výborov - článok 47 rokovacieho poriadku
Pani Pervenche BERÈS
Predsedníctvo
Výbor pre hospodárske a menové veci
ASP 14G206
BRUSEL
Predmet: Program Spoločenstva určený na podporu osobitných činností v oblasti finančných služieb, finančného výkazníctva a auditu ( KOM(2009)0014 – C6-0031/2009 – 2009/0001(COD)
Vážená pani Berès,
Výbor pre právne veci v rámci rozšírenej spolupráce podľa článku 47 rokovacieho poriadku bol poverený vypracovaním stanoviska k uvedenému návrhu na program Spoločenstva.
Výbor pre právne veci zodpovedá predovšetkým za akty Spoločenstva, ktoré ovplyvňujú právne poriadky členských štátov, najmä v oblasti podnikového práva, ktoré sa vzťahujú aj na konkrétne oblasti účtovníctva a auditu.
Vzhľadom na časovú tieseň Vášho výboru Výbor pre právne veci nedokáže vypracovať a predložiť formálne stanovisko pred prijatím vašej správy.
Napriek tomu sa však Výbor pre právne veci dohodol na tom, že vám poskytne nasledujúce zistenia.
Výbor pre právne veci víta návrh rozhodnutia Európskeho parlamentu a Rady, ktorým sa ustanovuje program Spoločenstva určený na podporu osobitných činností v oblasti finančných služieb, finančného výkazníctva a auditu.
Výbor pre právne veci víta aj odporúčanie spravodajcu Výboru pre hospodárske a menové veci, aby Komisia najneskôr 1. júla 2010 predložila Parlamentu, Rade a ECB správu a potrebné legislatívne návrhy na účely ďalšej reformy regulácie európskych finančných trhov a dohľadu nad nimi.
Okrem toho Výbor pre právne veci má niekoľko pripomienok, pričom dúfa, že Výbor pre hospodárske a menové veci ich zohľadní.
Výbor pre právne veci v správe o uplatňovaní smernice 2006/43/EC o štatutárnom audite ročných účtovných závierok a konsolidovaných účtovných závierok ( 2008/2247(INI) ) už uviedol, že „ vyjadruje poľutovanie nad tým, že nie všetky členské štáty zaviedli systém verejnej kontroly požadovaný smernicou“ a ďalej konštatoval, „ že verejnú kontrolu treba na základe smernice organizovať tak, aby sa predchádzalo konfliktu záujmov“.
Ďalej zdôraznil, že „ považuje za veľmi dôležité, aby sa požadovaná spolupráca podľa smernice medzi verejnými orgánmi dohľadu naozaj uskutočnila, potom intenzívna spolupráca medzi orgánmi dohľadu pomáha zbližovaniu členských štátov a môže zabrániť dodatočným administratívnym prekážkam vyplývajúcich z rôznych vnútroštátnych postupov a požiadaviek“.
Výbor pre právne veci v tomto zmysle predkladá nasledujúce pozmeňujúce a doplňujúce návrhy dvoch odôvodnení a jedného nového odseku v článku 14 návrh týkajúceho sa nezávislých dozorných orgánov v oblasti auditu a žiada predsedu Výboru pre hospodárske a menové veci, aby tieto návrhy zohľadnil vzhľadom na článok 47 rokovacieho poriadku:
Odôvodnenie 7
(7) Spolufinancovaním Spoločenstva sa zabezpečuje, že tieto orgány čerpajú výhody z jasného, stabilného, diverzifikovaného, riadneho a primeraného financovania a sú schopné plniť svoje úlohy vo verejnom záujme nezávislým a efektívnym spôsobom.
Komisia by mala zabezpečiť, aby príjemcovia, ktorí vyvíjajú aktivity v tretích krajinách, ako Rada pre dohľad nad verejným záujmom (PIOB), vypracovali politiku na zabezpečenie toho, že príslušné opatrenia na neutrálne financovanie vrátane financií pochádzajúcich z tretích krajín tvoria väčšiu časť ich finančných prostriedkov.
Odôvodnenie 9 a (nové)
9a) Ôsma smernica o podnikovom práve síce zaväzovala členské štáty na to, aby vytvárali nezávislé dozorné orgány v oblasti auditu, ale kríza odhalila nedostatky v dohliadaní nad audítorskými firmami a najmä v európskej spolupráci dozorných orgánov.
Komisia by najneskôr do 1. júla 2010 mala predložiť plán na upevňovanie európskej spolupráce medzi dozornými orgánmi nad audítorskými firmami a navrhuje, aby sa toto upevňovanie nieslo v podobnom duchu, ako sú pravidlá na rozvoj či posilňovanie Lamfalussyho výborov.
Článok 14 – odsek 1 a (nový)
1a) Komisia najneskôr do 1. júla 2010 predloží plán na upevňovanie európskej spolupráce medzi dozornými orgánmi nad audítorskými firmami spolu s návrhom, ako vytvoriť a financovať orgán podobný orgánom, o ktorých sa uvažuje v súvislosti s Lamfalussyho výbormi.
Vymenovaná spravodajkyňa Výboru pre právne veci o uvedenom návrhu rozhodnutia Európskeho parlamentu a Rady o zavedení programu Spoločenstva určeného na podporu osobitných činností v oblasti finančných služieb, finančného výkazníctva a auditu pani Van den Burg je ochotná plne sa podieľať na práci hospodárskeho a menového výboru v tejto veci.
Na záver, Výbor pre právne veci po preskúmaní otázky na schôdzi 30. marca 2009 jednomyseľne
Prítomní boli títo poslanci: Giuseppe Gargani (predseda), Francesco Enrico Speroni (podpredseda), Bert Doorn, Jean-Paul Gauzès, Neena Gill, Klaus-Heiner Lehne, Manuel Medina Ortega, Aloyzas Sakalas, Eva-Riitta Siitonen, Diana Wallis, Jaroslav Zvěřina, Tadeusz Zwiefka. rozhodol, že Vášmu výboru ako gestorskému výboru odporučí, aby pokračoval v skúmaní uvedeného návrhu podľa jeho odporúčaní.
S pozdravom
Giuseppe Gargani
11.3.2009
STANOVISKO Výboru pre rozpočet
pre Výbor pre hospodárske a menové veci
o návrhu rozhodnutia Európskeho parlamentu a Rady, ktorým sa ustanovuje program Spoločenstva určený na podporu osobitných činností v oblasti finančných služieb, finančného výkazníctva a auditu
( KOM(2009)0014 – C6‑0031/2009 – 2009/0001(COD) )
Spravodajca výboru požiadaného o stanovisko:
Gary Titley
STRUČNÉ ODÔVODNENIE
Návrh Komisie
Komisia navrhuje ustanovenie programu Spoločenstva, v rámci ktorého by sa vyčlenili priame finančné prostriedky z rozpočtu Spoločenstva pre tri výbory orgánov dohľadu EÚ (Výbor európskych regulačných orgánov cenných papierov – CESR, Výbor európskych orgánov bankového dohľadu – CEBS a Výbor európskych orgánov dohľadu nad poisťovníctvom a dôchodkovým poistením zamestnancov – CEIOPS), ako aj pre hlavné medzinárodné a európske orgány, ktoré sa zúčastňujú na stanovovaní noriem v oblasti finančného výkazníctva a auditu.
Týmito orgánmi sú Nadácia výboru pre medzinárodné účtovné štandardy (IASCF), Európska poradná skupina pre finančné výkazníctvo (EFRAG) a Rada pre dohľad nad verejným záujmom (PIOB).
Podľa Komisie umožní stabilné, diverzifikované, riadne a dostatočné financovanie týchto orgánov nezávislé a efektívne plnenie ich úloh.
Posilnenie konvergencie a spolupráce v oblasti dohľadu prispeje k stabilite finančných trhov.
Okrem toho vysoká úroveň medzinárodne harmonizovaných noriem v oblasti finančného výkazníctva a auditu a rovnaké podmienky pre európske podniky na svetových trhoch majú kľúčový význam pri vytvorení priaznivého hospodárskeho prostredia.
Posilnenie zdrojov a úlohy EFRAG-u by malo tiež prispieť k európskej účasti na diskusii o medzinárodnom účtovníctve.
Príspevky dosiahnu výšku 36, 2 miliónov EUR a budú sa vyplácať v období od 1. januára 2010 do 31. decembra 2013.
V návrhu sa predpokladá spolufinancovanie zo strany príjemcov, ktorí využijú vlastné zdroje alebo zdroje získané od tretích strán (napr. členských organizácií, zainteresovaných strán).
Tento návrh si vyžiada úpravu príslušného okruhu finančného výhľadu (t. j. okruhu 1a), pričom z finančného hľadiska neovplyvní príjmy.
Stanovisko spravodajcu výboru požiadaného o stanovisko
1.
V súčasnej ekonomickej klíme vítame návrh Komisie, pričom pripomíname najmä stanovisko Európskeho parlamentu zo septembra 2008, v ktorom Parlament žiadal vyčlenenie dostatočných finančných prostriedkov na stanovenie medzinárodných účtovných štandardov.
2. domnieva sa, že orientačná referenčná suma uvedená v legislatívnom návrhu je v súlade so stropom okruhu 1a viacročného finančného rámca na roky 2007 – 2013, ale poznamenáva, že stanovenie tejto sumy povedie k zníženiu dostupnej rezervy, čo by mohlo mať vplyv na financovanie ďalších projektov v rámci tohto okruhu.
V dôsledku toho spravodajca súhlasí so sumou, ktorú navrhla Komisia, ale neodporučil by jej zvýšenie, pokiaľ by sa skutočne nepreukázala potreba zvýšiť ju.
3.
Komisia musí objasniť, či sa orgány uvedené v jej návrhu stanú agentúrami Európskej únie, keďže sa im poskytnú finančné prostriedky Spoločenstva.
Ak áno, pripomíname Komisii a Rade potrebu dodržiavať článok 47 MID zo 17. mája 2006, keďže finančné zdroje na vytvorenie nových agentúr sú veľmi obmedzené vzhľadom na súčasné rezervy v rámci každého okruhu.
POZMEŇUJÚCE A DOPLŇUJÚCE NÁVRHY
Výbor pre rozpočet vyzýva Výbor pre hospodárske a menové veci, aby ako gestorský výbor zaradil do svojej správy tieto pozmeňujúce a doplňujúce návrhy:
Pozmeňujúci a doplňujúci návrh
1
Návrh legislatívneho uznesenia
Odsek 1a (nový)
Návrh legislatívneho uznesenia
Pozmeňujúci a doplňujúci návrh
1a. domnieva sa, že orientačná referenčná suma uvedená v legislatívnom návrhu musí byť v súlade so stropom okruhu 1a viacročného finančného rámca (VFR) na roky 2007 – 2013, a upozorňuje, že o výške sumy na jeden rok sa rozhodne v rámci ročného rozpočtového postupu v súlade s ustanoveniami bodu 37 medziinštitucionálnej dohody (MID) zo 17. mája 2006;
Pozmeňujúci a doplňujúci návrh
2
Návrh legislatívneho uznesenia
Odsek 1b (nový)
Návrh legislatívneho uznesenia
Pozmeňujúci a doplňujúci návrh
1b. domnieva sa, že ak by sa európske orgány spolufinancované z programu Spoločenstva určeného na podporu osobitných činností v oblasti finančných služieb, finančného výkazníctva a auditu stali agentúrami, mal by sa uplatňovať bod 47 uvedenej MID.
Pozmeňujúci a doplňujúci návrh
3
Návrh rozhodnutia
Článok 14 – odsek 1 – úvodná veta
Návrh Komisie
Pozmeňujúci a doplňujúci návrh
1.
Najneskôr do 31. decembra 2014 predloží Komisia Európskemu parlamentu a Rade správu o dosiahnutí cieľov programu, ktorá vychádza, okrem iného, z výročných správ uvedených v článku 11 ods. 1.
1.
Najneskôr šesť mesiacov pred ukončením programu predloží Komisia Európskemu parlamentu a Rade správu o dosiahnutí cieľov programu, ktorá vychádza, okrem iného, z výročných správ uvedených v článku 11 ods. 1.
POSTUP
Názov
Program Spoločenstva určený na podporu osobitných činností v oblasti finančných služieb, finančného výkazníctva a auditu
Referenčné čísla
KOM(2009)0014 – C6-0031/2009 – 2009/0001(COD)
Gestorský výbor
ECON
Výbor, ktorý predložil stanovisko
dátum oznámenia na schôdzi
BUDG
3.2.2009
Spravodajca výboru požiadaného o stanovisko
dátum menovania
Gary Titley
4.2.2009
Prerokovanie vo výbore
23.2.2009
11.3.2009
Dátum prijatia
11.3.2009
Výsledok záverečného hlasovania
+:
–:
0:
25
Poslanci prítomní na záverečnom hlasovaní
Richard James Ashworth, Reimer Böge, Brigitte Douay, Göran Färm, Szabolcs Fazakas, Vicente Miguel Garcés Ramón, Ingeborg Gräßle, Catherine Guy-Quint, Jutta Haug, Anne E. Jensen, Vladimír Maňka, Mario Mauro, Jan Mulder, Gérard Onesta, Margaritis Schinas, Nina Škottová, Theodor Dumitru Stolojan, László Surján, Gary Titley, Helga Trüpel, Kyösti Virrankoski, Ralf Walter
Náhradníci prítomní na záverečnom hlasovaní
Călin Cătălin Chiriţă, Marusja Ivanova Ľubčeva, Peter Šťastný
POSTUP
Názov
Program Spoločenstva určený na podporu osobitných činností v oblasti finančných služieb, finančného výkazníctva a auditu
Referenčné čísla
KOM(2009)0014 – C6-0031/2009 – 2009/0001(COD)
Dátum predloženia v EP
23.1.2009
Gestorský výbor
ECON
3.2.2009
Výbor, ktorý predložil stanovisko
dátum oznámenia na schôdzi
BUDG
3.2.2009
JURI
3.2.2009
Spravodajca
dátum menovania
Karsten Friedrich Hoppenstedt
15.1.2009
Prerokovanie vo výbore
2.3.2009
23.3.2009
Dátum prijatia
31.3.2009
Výsledok záverečného hlasovania
+:
–:
0:
27
Poslanci prítomní na záverečnom hlasovaní
Paolo Bartolozzi, Zsolt László Becsey, Pervenche Berès, Sebastian Valentin Bodu, Sharon Bowles, Udo Bullmann, David Casa, Jonathan Evans, Elisa Ferreira, Ingo Friedrich, Jean-Paul Gauzès, Benoît Hamon, Karsten Friedrich Hoppenstedt, Sophia in ‘t Veld, Wolf Klinz, Kurt Joachim Lauk, Astrid Lulling, Gay Mitchell, Sirpa Pietikäinen, John Purvis, Dariusz Rosati, Olle Schmidt, Margarita Starkevičiūtė, Ieke van den Burg
Náhradníci prítomní na záverečnom hlasovaní
Harald Ettl, Gianni Pittella, Eva-Riitta Siitonen
