Otvorenie zasadnutia
Inštitúcie
2006-03-22 - 15:43
Predseda EP Josep BORRELL FONTELLES dnes o 15:00 otvoril dvojdňové zasadnutie EP v Bruseli.
V jeho úvode predniesol vyhlásenie k dnešnému oznámeniu teroristickej organizácie ETA o úplnom vzdaní sa používania násilia ako nástroja na dosahovanie svojich cieľov.
Ako uviedol, ide o pozitívnu správu "nie len pre Španielsko, ale pre celú Európu" a vyzval na pripomenutie si všetkých obetí terorizmu.
Po tomto vyhlásení odovzdal slovo zástupcom jednotlivých politických skupín.
Viacero rečníkov uvítalo a ocenilo rozhodnutie ETA, iní ho zas podrobili kritike s tým, že ho nesprevádzalo žiadne vyslovenie ľútosti nad teroristickými činmi spáchanými v minulosti, ani prísľub o tom, ako dlho ostane nový prístup realitou.
Medzi rečníkmi vystúpila aj španielska europoslankyňa Bárbara DÜHRKOP-DÜHRKOP (PES, ES), ktorej manžel sa tiež stal obeťou teroristickej operácie ETA.
Nový prístup uvítala a rovnako ako Josep BORRELL aj ona vyzvala na pripomenutie si obetí terorizmu na celom svete.
Najdôležitejšie udalosti zasadnutia:
Počas dvojdňového marcového zasadnutia EP v Bruseli sa bude parlamentné plénum zaoberať niekoľkými významnými témami.
Rade a Európskej komisii položia europoslanci otázky o zabezpečení dodávok energie v Únii a k tejto téme budú tiež schvaľovať uznesenie.
Na rad príde aj ďalšia aktuálna problematika - demografické zmeny v európskej spoločnosti a z toho vyplývajúca potreba solidarity medzi generáciami .
Okrem toho prerokuje Parlament tiež financovanie európskych politických strán a hlasovať sa bude aj o akčnom pláne EÚ v oblasti ochrany spotrebiteľa .
Rozprava k tomuto bodu síce prebehla už počas marcového zasadnutia EP v Štrasburgu, no hlasovaním o ňom poslanci rozhodnú až zajtra.
20060322IPR06608
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
