Povodne 2010: Výbor pre rozpočet schválil pomoc pre stredoeurópske krajiny napriek výhradám
Rozpočet
Výbory Rozpočet
2011-04-01 - 10:44
Výbor Európskeho parlamentu pre rozpočet odsúhlasil uvoľnenie 182,4 miliónov eur z fondu solidarity, ktoré by mali pomôcť šiestim stredoeurópskym krajinám - vrátane Slovenska - vyrovnať sa s následkami minuloročných povodní.
Stalo sa tak napriek výhradám poslancov voči spôsobu financovania, ktorý presadzovala Rada EÚ.
Celková výška škôd spôsobených povodňami v roku 2010 sa odhaduje na 5,5 mld. eur.
Poslanci dlho odmietali spôsob financovania, ktorý presadzovali členské štáty zastúpené v Rade EÚ ako jediné možné riešenie.
Išlo o vytvorenie tzv. zápornej rezervy, ktorá umožňuje uvoľnenie prostriedkov maximálne do výšky 200 mil. eur, podľa poslancov však nie je systematickým riešením.
Napriek tomu tento návrh podporili s cieľom zabrániť tomu, aby sa obete povodní stali aj obeťami inštitucionálneho boja medzi Európskym parlamentom a Radou EÚ.
Pozadie sporu
Samotný fond solidarity nedisponuje žiadnymi finančnými prostriedkami.
V prípade akejkoľvek prírodnej katastrofy sa peniaze musia uvoľniť z iných rozpočtových zdrojov.
Na začiatku roka je ťažké odhadnúť, prostriedky v ktorých položkách ostanú na konci roka nevyčerpané, a teda ich bude možné použiť na financovanie nepredvídateľných výdavkov.
Komisár pre rozpočet Janusz Lewandowski preto navrhol navýšenie existujúcich zdrojov Únie prostredníctvom prijatia tzv. opravného rozpočtu.
Tento postup bol schválený v decembri 2010 počas rokovaní o rozpočte na tento rok.
Návrh Európskej komisie sa však nepozdával niektorým členským štátom, ktoré sa voči nemu ohradili argumentujúc, že toto riešenie by zvýšilo úroveň celkových platieb na rok 2011.
Využijúc kvalifikovanú väčšinu tak navrhli získanie prostriedkov prostredníctvom tzv. zápornej rezervy.
Podľa poslancov z Výboru pre rozpočet je však tento postup riešením "na jedno použitie," keďže takto je možné uvoľniť maximálne 200 mil. eur.
Navyše nezodpovedá existujúcej dohode ohľadom vytvorenia mechanizmu, ktorý by riešil nečakané, nepredvídateľné a urgentné situácie v budúcnosti.
Platby verzus záväzky
Počas rozpočtových rokovaní z konca minulého roka sa časť členských štátov zamerala na úroveň platieb.
Odmietli odhad Európskej komisie, ktorý počítal s ich zvýšením o 5,8% a podarilo sa im presadiť, aby platby v rámci rozpočtu na rok 2011 vzrástli len o 2,91%.
Poslanci v tom čase vyjadrili obavu, že toto opatrenie znemožní Komisii napĺňať svoje záväzky.
V snahe o dosiahnutie kompromisu členské štáty združené v Rade EÚ podpísali spoločné vyhlásenie, podľa ktorého dôjde v prípade nepredvídateľných nákladov a nečakaných situácií - akými sú napríklad povodne - k zvýšeniu finančných prostriedkov Únie prostredníctvom opravného rozpočtu.
Podľa poslancov je štvrtkové rozhodnutie v rozpore s týmto vyhlásením.
Predseda rozpočtového výboru Alain Lamassoure (EPP, FR) varoval, že v budúcnosti, počas diskusií o rozpočte na rok 2012 a viacročného finančného výhľadu na roky 2014-2020, bude v dôsledku tohto prístupu Rady EÚ veľmi ťažké akceptovať akékoľvek písomné vyhlásenia členských štátov.
Poslanec Lamassoure taktiež podčiarkol, že členské štáty by sa mali sústrediť na záväzky a nie na platby.
"Ak sa zaviažete (k výdavku, pozn. red.), musíte zaplatiť," uviedol poslanec a dodal, že sa "snažil zdôrazniť tento bod počas včerajšieho trialógu s Komisiou a maďarským predsedníctvom, ktorí ale reagovali absolútnym tichom."
"Platby sú povinným výdavkom, dôsledkom predchádzajúcich záväzkov," uviedol a dodal, že "ak sa budeme ďalej zameriavať na ne, dostaneme sa do absurdnej, nemožnej situácie."
Predsedajúci: Alain Lamassoure (EPP, FR)
20110331IPR16703 Návrh správy (Fond solidarity EÚ) Profil spravodajcu (Fond solidarity): Reimer BÖGE (EPP, DE): Návrh správy (Opravný rozpočet EÚ) Profil spravodajkyne (Opravný rozpočet): Sidonia JĘDRZEJEWSKA (EPP, PL) Často kladené otázky o rozpočte EÚ Záväzky verzus platby
SK
1
LINK
/meetdocs/2009_2014/documents/budg/pr/854/854359/854359sk.pdf
SK
2
LINK
/members/public/yourMep/view.do?name=boege&partNumber=1&language=SK&id=1037
SK
3
LINK
/meetdocs/2009_2014/documents/budg/pr/854/854765/854765sk.pdf
SK
4
LINK
/members/expert/alphaOrder/view.do?language=SK&id=96782
-//EP//TEXT IM-PRESS 20101015BKG87331 0 NOT XML V0//SK
-//EP//TEXT IM-PRESS 20101027BKG90476 0 NOT XML V0//SK
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
