Program rokovania plenárnej schôdze 3. - 6. septembra
Inštitúcie
2007-08-31 - 10:59
Poslanci opätovne zasadnú do poslaneckých lavíc
Po parlamentných prázdninách sa europoslanci opäť vrátia do svojich poslaneckých lavíc, aby v Štrasburgu prerokovali viacero dôležitých tém.
Vzhľadom na závažnosť požiarov v Grécku, ako aj ďalšie prírodné katastrofy, ktoré toto leto postihli viaceré krajiny EÚ, sa Parlament bude mimoriadne venovať aj tejto problematike.
Hovoriť sa bude tiež o boji proti terorizmu a nestabilite svetových finančných trhov v súvislosti s krízou hypotekárneho trhu v USA.
Poslanci budú ďalej schvaľovať spoločné uznesenie o tekutinách na palube lietadiel, v ktorom kritizujú súčasný zákaz ich prenášania v príručných batožinách.
Žiadajú preto, aby boli existujúce pravidlá prehodnotené.
Nebezpečný tovar, alkohol a drogy
Objem prepravy nebezpečného tovaru na území EÚ narastá.
Parlament sa preto bude zaoberať návrhom legislatívy, ktorá má zjednotiť a aktualizovať doterajšie predpisy v tejto oblasti.
Poslanci ďalej prostredníctvom iniciatívnej správy zhodnotia ako funguje vnútorný trh EÚ v praxi.
Zdravie občanov budú mať zástupcovia občanov na zreteli pri schvaľovaní iniciatívnej správy, v ktorej navrhujú stratégiu pre znižovanie škodlivých dopadov nadmernej konzumácie alkoholu v Únii.
V druhom čítaní bude Parlament schvaľovať tiež program EÚ zameraný na prevenciu užívania drog.
Trh s mliečnymi výrobkami a sieť EURES
Na programe rokovania sa objaví aj súbor správ, ktoré sa venujú problematike trhu s mliečnymi výrobkami.
Podľa poslancov by úspory navrhnuté Komisiou v "minibalíčku reforiem" mali priniesť prospech predovšetkým tomuto sektoru.
Výbor EP pre zamestnanosť a sociálne veci predloží Európskej komisii počas zasadnutia otázku, v ktorej sa jej pýta na činnosť siete EURES.
Tá poskytuje služby pre sprostredkovanie práce v členských krajinách Únie a jej koordinátorom je práve Komisia.
V rámci utorkového slávnostného zasadnutia vystúpi v pléne portugalský prezident Aníbal Cavaco Silva.
Viac informácií nájdete na nižšie uvedených odkazoch.
20070830STO09900 Priamy prenos v slovenskom jazyku Najdôležitejšie body zasadnutia EP
SK
1
PHOTO
20070309PHT04023.jpg
SK
2
LINK
/eplive/public/freetext_page_direct/20061120FTX00012-2101/default_sk.htm
-//EP//TEXT IM-PRESS 20070716BRI09221 FULL-TEXT NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
