Rozhovor s predsedom srbského parlamentu Oliverom Duličom
Inštitúcie
2007-10-16 - 16:21
Oliver Dulič
Keď predseda srbského parlamentu Oliver Dulič zo Srbskej demokratickej strany zvolal 1. októbra srbský parlament, ukončilo sa tak obdobie politickej krízy, ktorá sa vyvinula aj kvôli odlišným názorom na európsku integráciu.
Bývalý študentský líder Dulič je vo svojich 32 rokoch najmladším politikom v tejto funkcii.
Ako tento zástanca európskej integrácie vidí budúcnosť svojej krajiny?
V posledných 20 rokoch prešlo Srbsko viacerými dôležitými udalosťami.
Krvavý rozpad Juhoslávie, násilnosti v Kosove, sankcie OSN, bombardovanie krajiny zo strany NATO, atentát na predsedu vlády a pokračujúce pátranie po obvinených vojnových zločincoch.
Srbsko tak v istom zmysle zostalo izolované od európskeho politického diania.
Aj dnes ešte 70 percent srbských študentov nikdy nebolo za hranicami svojej krajiny.
Viacerí obyvatelia tejto krajiny sa však usilujú posunúť sa smerom k európskej budúcnosti.
Predstaviteľom novej generácie politikov je aj predseda srbského parlamentu Oliver Dulič.
Počas nedávneho seminára pre zamestnancov EP v Belehrade sme boli zvedaví na jeho pohľad na budúcnosť Srbska.
Srbský integračný proces do EÚ je veľmi háklivou otázkou v srbskom parlamente.
O čom sa vedie najväčšia diskusia?
Najdôležitejším faktorom našich vzťahov s EÚ je konečný status Kosova.
Tuho tu diskutujeme o úlohe EÚ v tomto procese.
Ako pro-európsky orientovaný politik, som vždy veľmi rád, keď vidím, že EÚ hrá veľmi pozitívnu úlohu tým, že hľadá riešenie v súlade s medzinárodnými normami rešpektujúc záujmy oboch strán.
Pre Srbsko je kľúčovým bodom v tomto procese kompromis.
Nejde tu len o to, aby sme našej krajine zachránili tvár.
Kľúčovou súčasťou je aj historické zmierenie medzi Srbmi a Albáncami, ktoré je pre stabilitu Balkánu najdôležitejšie.
Zároveň samozrejme prebieha diskusia v rámci EÚ.
Z európskej strany sa trvalo objavujú otázky o "únave z rozširovania" a zaznievajú pochybnosti, či by západný Balkán mal byť súčasťou EÚ alebo nie.
Ak však pre Kosovo nájdeme riešenie, ktorým sa vyhneme jednostrannému uznaniu Kosova zo strany Spojených štátov a EÚ a ktoré zabezpečí Srbsku hlas v celom procese a ak sa proces rozširovania únie vyvinie podľa plánov, som si istý, že náš európsky integračný proces bude pokračovať bez veľkých problémov.
Ako sa na európsku integráciu díva srbské obyvateľstvo?
Ako "predávate" Európu srbským voličom vy, pro-európsky politik?
Najnovšie prieskumy vykazujú takmer 70 percentnú podporu integračnému procesu do EÚ, čo je pre nás, ktorí pracujeme na zmene našej spoločnosti, veľkým povzbudením.
Samozrejme, tak ako v iných krajinách, niektorí ľudia sa pravdepodobne ohradia voči integračnému procesu, keďže ten bude mať priamy dopad na ich život.
Na začiatku procesu stále cítite viac negatívnych než pozitívnych dopadov.
Ale zo strategického uhla pohľadu si ľudia uvedomujú, že európska integrácia je našim osudom.
EÚ garantuje normálny, bezpečný život, ako aj lepšie hospodárske vyhliadky pre našu krajinu.
Takže ohľadom podpory zo strany srbského obyvateľstva som optimistom.
Nastal však veľmi zaujímavý moment.
Máme tu mocný a nebezpečný mix: na jednej strane národná frustrácia a na strane druhej, veľmi zložitá hospodárska situácia.
To je úrodná pôda pre radikálov a populistov, ktorí môžu získať prevahu nad racionálnejšími oponentmi usilujúcimi sa objasniť zložitosť situácie.
My, zástancovia integrácie, poukazujeme na dobré príklady tých v tomto regióne, ktorí si európsku integráciu zvolili za svoj konečný cieľ.
Ukazujeme, že EÚ je stabilizačným faktorom, poukazujeme na to, že integrácia do EÚ dáva odpovede na mnohé problémy našej spoločnosti.
Nedávna minulosť Srbska je veľmi traumatizujúca.
O 90-tych rokoch minulého storočia sa hovorí ako o "premárnenom desaťročí".
Ako vnímate tento štát dnes?
Je Srbsko sebavedomou alebo pochybujúcou krajinou?
Viac pochybujúcou než sebavedomou.
Nanešťastie, radi ukazujeme našu silu.
Je to však naša slabosť.
Sme zaujímavý, talentovaný národ, avšak niekedy veľmi deštruktívny, predovšetkým v našom regióne.
Keď Srbsko vyváža bezpečnosť, stabilitu, dobré nápady, sme najlepší v regióne.
Bohužiaľ, dokážeme vyvážať aj deštrukciu a aj v tomto sme veľmi dobrí.
Musíme si teda nájsť našu rolu.
Musíme zohrávať dôležitú úlohu pri stabilizácii regiónu a využiť všetky tie dobré vlastnosti, ktoré tvoria súčasť našej identity.
Je pozoruhodné, že taký mladý človek ako vy je predsedom národného parlamentu.
Považujete svoj mladý vek za výhodu?
Je pravdou, že som dosť mladý, mám 32 rokov.
Som však dvakrát starší než demokracia v Srbsku!
Takže pravdepodobne reprezentujem novú generáciu politikov v Srbsku.
Tých, ktorí nie sú zaťažení problémami z minulosti.
Som dosť tolerantný, pochádzam z multietnického prostredia a vždy som pripravený nájsť kompromis s ľuďmi ohľadom rôznych otázok.
Asi preto som na tejto pozícii.
Ujal som sa jej vo veľmi krušných chvíľach srbského politického života počas obrovských hádok medzi politickými stranami.
Naša politická strana ma navrhla preto, že chceme posunúť do popredia nových mladých ľudí a vyprovokovať k tomu aj ostatné politické strany.
Teraz je čas dať priestor novej generácii politikov, ktorá bude oslobodená od hádok z minulosti.
Som len prvým v tomto procese.
Myslím si však, že môj nízky vek je skôr výhodou než nevýhodou.
20071012STO11625 Delegácia EP pre krajiny juhovýchodnej Európy Komisia: Profil Srbska (anglicky) Stránky srbského parlamentu Carla Del Ponte: Mojou najväčšou motiváciou sú obete zločinov Správa o vzťahu EÚ a Srbska
SK
1
PHOTO
20071016PHT11743.jpg
SK
2
LINK
/activities/expert/delegations/presentation.do?delegation=2449&language=SK
SK
3
LINK
http://ec.europa.eu/enlargement/serbia/index_en.htm
SK
4
LINK
http://www.parlament.sr.gov.yu/content/eng/index.asp
-//EP//TEXT IM-PRESS 20070622STO08192 0 NOT XML V0//SK
-//EP//TEXT REPORT A6-2007-0325 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
