Odpoveď pána Rehna v mene Komisie
(20. decembra 2011)
Európska centrálna banka (ECB) má výhradnú právomoc na vykonávanie menovej politiky v eurozóne.
Hlavným cieľom ECB je udržiavať cenovú stabilitu.
V rámci tohto mandátu ECB prijala počas krízy opatrenia, aby zabezpečila náležité fungovanie transmisného mechanizmu menovej politiky (napr. tendrov s pevne stanovenou úrokovou sadzbou s plným prideľovaním finančných prostriedkov, dlhodobejších činností, programu pre trh cenných papierov, programu nákupu krytých dlhopisov).
Komisia nemá v úmysle ovplyvňovať menovú politiku ECB, ktorej nezávislosť je zakotvená v zmluve.
