Za kultúrou v roku 2012 treba ísť do Guimarães a Mariboru
Kultúra
2012-02-06 - 13:45
Európske hlavné mestá kultúry na rok 2012 sú Maribor a Guimarães Portugalské Guimarães a slovinský Maribor sa stali Európskymi hlavnými mestami kultúry v roku 2012.
Milovníci kultúry si v nich budú môcť v priebehu roka vychutnať celú paletu kultúrnych podujatí, od opery, súčasného tanca, klasickej a populárnej hudby, filmu, divadla až po výtvarné umenie, literatúru a architektúru.
Okrem zviditeľnenia zúčastnených miest by tak mali do miest prilákať investície a zvýšiť cestovný ruch.
Spojenie súčasnej kreativity a tisícročného dedičstva
Mesto Guimarães má jednu z najmladších populácií v Európe.
Takmer polovica obyvateľov má menej ako 30 rokov.
Narodil sa v ňom aj prvý kráľ Portugalska Afonso Henriques.
Mesto chce posilniť miestne komunity tým, že podporí ich aktívne zapojenie do projektu.
Ekonomika mesta sa tak vďaka európskemu titulu zmení z priemyselnej na kreatívnu, ktorá je schopná obstáť v svetovej konkurencii.
"Nádherné Guimarães, jedno z najkrajších portugalských miest, sa stalo príkladom mestskej obnovy.," ospieval mesto portugalský poslanec Rui Tavares (Zelení).
Vďaka európskemu titulu podľa neho v sebe prepojí súčasnú kreativitu a silné tisícročné dedičstvo.
Pripomenul tiež susedné mesto Braga, vzdialené iba 25 km, ktoré je tohtoročným Európskym mestom mládeže.
Stredoeurópska križovatka
Do Mariboru sú tento rok pozvaní umelci z celého sveta, aby prispeli k medzinárodnej kultúrnej výmene v rámci projektu kultúrneho veľvyslanectva.
V rámci projektu "Kľúče od mesta" budú mať zase obyvatelia stredovekého Mariboru možnosť prepojiť svoj tvorivý duch s mestom - ako spolutvorcovia a návštevníci výstav, pouličných akcií a koncertov.
Slovinský ľudovecký europoslanec Milan Zver o meste povedal: "Ako Slovinec pochádzajúci z regiónu Dolného Štajerska som veľmi hrdý, že Maribor, druhé najväčšie mesto v Slovinsku, získalo lichotivý titul Európske hlavné mesto kultúry v roku 2012."
Vysvetlil, že Maribor bol ústrednou stredoeurópskou križovatkou, kde v minulosti vedľa seba v mieri existovali rôzne kultúry a vzájomne sa obohacovali."
Zver dúfa, že táto tradícia bude pokračovať a že perly mesta navštívi čo najviac návštevníkov z celej EÚ.
Európske hlavné mesto kultúry Začiatky udeľovania titulu Európske hlavné mesto kultúry siahajú do roku 1985.
Doteraz ho získalo viac ako 40 miest.
K žiadostiam miest vydáva stanovisko aj Kultúrny výbor EP.
Mestá vyberá Rada na základe odporúčania odborníkov, vrátane europoslancov.
20120203STO37166 Guimarães Maribor Viac informácií na stránkach EK (anglicky)
SK
1
PHOTO
20120201PHT36837.jpg
SK
2
LINK
http://www.guimaraes2012.pt/
SK
3
LINK
http://www.maribor2012.eu/en/
SK
4
LINK
http://ec.europa.eu/culture/our-programmes-and-actions/doc413_en.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
