EP uvítal výsledok ukrajinských volieb
Vonkajšie vzťahy
2006-04-06 - 13:16
Plénum EP dnes schválilo uznesenie, v ktorom uvítalo demokratický priebeh a výsledok ukrajinských volieb a požiadalo všetky susediace štáty, aby plne rešpektovali demokratickú vôľu ukrajinských občanov.
Majú sa teda vyhnúť "akémukoľvek hospodárskemu či inému tlaku s úmyslom zmeniť ďalší politický, sociálny a hospodársky vývoj krajiny, o ktorom bolo demokraticky rozhodnuté".
V rámci vysvetlení hlasovania vystúpila k schválenému uzneseniu o ukrajinských voľbách slovenská europoslankyňa Zita PLEŠTINSKÁ (EPP-ED, SK).
Parlamentné voľby na Ukrajine označila za "veľký míľnik po konsolidácii, ktorá začala oranžovou revolúciou.
Ukrajinský ľud v nich preukázal, že si ctí slobodu vydobytú na námestiach.
Jasne potvrdil svoje želanie stať sa súčasťou EÚ na základe jej základných princípov a kritérií".
Je podľa nej chvályhodné, že EP neostal len pri svojej podpore oranžovej revolúcie, ale neustále sleduje aj ďalší vývoj na Ukrajine prostredníctvom svojich pozorovateľov.
"Parlamentná demokracia nie je samozrejmosťou, musí sa budovať postupne, treba sa o ňu starať".
Ako uviedla, Slovensku ako bezprostrednému susedovi na úspechu Ukrajiny veľmi záleží.
"Bude jej pomáhať, aby sa dostala tam, kde patrí - do rodiny členských krajín EÚ.
Samozrejme, že to nebude ihneď, preto musí EÚ nájsť takú formu partnerstva, ktorá rozvinie európsku perspektívu Ukrajiny".
Schválené spoločné uznesenie za ktorého prijatie tiež hlasovala podľa jej slov "preukazuje politickú vyspelosť EP nájsť v širokom konsenze politickú dohodu a vyslať jasný signál ukrajinskému ľudu".
20060331IPR06905 Prijaté uznesenie nájdete po jeho publikovaní na stránke:
SK
1
LINK
/sce/server/intranet/amend_motions_texts/sce_amend_motions_texts_main_01.jsp?amend_text_type=P
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
