Otvorenie májového zasadnutia EP: Deň Európy, boj proti homofóbii a EÚ v OSN
Inštitúcie
Plenárne zasadnutie
2011-05-09 - 20:14
Predseda EP Jerzy Buzek dnes o 17:00 otvoril májové plenárne zasadnutie EP v Štrasburgu.
Pri tejto príležitosti pripomenul dnešné 61. výročie Schumanovej deklarácie, ako aj Deň boja proti homofóbii, ktorý pripadá na 17. mája.
Europoslancov tiež informoval o významnej zmene týkajúcej sa pôsobnosti EÚ na pôde Valného zhromaždenia OSN.
V súvislosti s Dňom Európy, ktorý si EÚ každoročne pripomína 9. mája na počesť Schumanovej deklarácie, informoval predseda EP o svojej návšteve vo Florencii, pri ktorej sa stretol so študentmi Európskej univerzity.
Krízy sú na to, aby sa prekonávali a aby sa na nich budovali pevné základy spoločnej budúcnosti, uviedol pripomínajúc stále aktuálne slová Roberta Schumana.
"Európska únia sa stala plnohodnotným členom medzinárodného spoločenstva," vyhlásil predseda EP Jerzy Buzek v súvislosti s rozhodnutím Valného zhromaždenia OSN umožniť predstaviteľom EÚ vystupovať na jeho pôde.
"Musíme aj naďalej hovoriť k svetu jednotným hlasom," zdôraznil aj v súvislosti s udalosťami v severnej Afrike, Sýrii a Bahrajne.
17. máj je považovaný za deň boja proti homofóbii.
Pri tejto príležitosti Jerzy Buzek upozornil, že homofóbia predstavuje jednu z najhorších foriem diskriminácie, pričom na svete sú ešte stále ľudia, ktorí sú v dôsledku svojej sexuálnej orientácie prenasledovaní, mučení ba dokonca aj zabíjaní.
Boj proti homofóbii, ktorý je súčasťou najdôležitejších právnych aktov Únie vrátane Charty základných práv, je dlhodobou prioritou EÚ.
Jerzy Buzek v rámci otvorenia zasadnutia tiež ostro odsúdil tresty smrti vykonávané Hamásom v Pásme Gazy za údajnú kolaboráciu s Izraelom.
"Európska únia vždy ostro odsudzovala uplatňovanie trestu smrti," uviedol a zdôraznil, že takéto praktiky podkopávajú snahy o trvalé zmierenie.
Predseda EP na záver privítal troch nových europoslancov: Mojcu Klevu (S&D, SL), ktorá nahradí bývalého poslanca Zorana Thalera; Phil Prendergast (S&D, IE) nastupujúcu na miesto bývalého poslanca Alana Kellyho; a Sampa Terha (EFD, FI), ktorý zasadne do poslaneckej lavice uvoľnenej po Timovi Soinim.
Zmeny programu plenárneho zasadnutia
Poslanci položia otázky na ústne zodpovedanie v súvislosti s rastúcimi cenami ropy a ich vplyvu na európsky sektor rybolovu v pondelok okamžite po otvorení plenárneho zasadnutia.
Hneď po nich bude nasledovať rozprava o správe poslanca Gunnar HÖKMARKA (EPP, SE) o politike v oblasti európskeho rádiového spektra.
Súčasťou rozpravy o zahraničnej, bezpečnostnej a obrannej politike, ktorá sa uskutoční v stredu v čase 09.00 - 12.20 za prítomnosti Catherine Ashton - vysokej predstaviteľky Únie, bude aj diskusia o situácii koptských kresťanov v Egypte.
20110509IPR18943 Konečný návrh programu Spravodaj plenárneho zasadnutia Plenárne zasadnutie naživo EuroparlTV
SK
1
LINK
/sides/indexPartSession.do?reference=2011-05&language=SK
SK
2
LINK
/sk/pressroom/content/20110418NEW18151/html/Spravodaj-plen%C3%A1rneho-zasadnutia-EP-(09.-12.-m%C3%A1ja-2011)
SK
3
LINK
/wps-europarl-internet/frd/live/live-video?language=sk
SK
4
LINK
http://www.europarltv.europa.eu/sk/home.aspx
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
