Klasické 75 wattové žiarovky končia, nahraďte ich úspornejšími
Energetika
2010-08-31 - 15:00
Klasické žiarovky s vláknom možno nahradiť vylepšenými na báze halogénu Každá domácnosť môže pomôcť znížiť emisie CO2, zvýšiť energetickú účinnosť a pri tom ešte aj ušetriť.
Napríklad výmenou klasických žiaroviek za úspornejšie alternatívy.
Na základe pravidiel EÚ sa minulý rok skončilo s dodávkami 100 wattových žiaroviek.
Od 1. septembra 2010 rovnaký osud čaká aj tie s označením 75 W.
Klasické vláknové žiarovky miznú z trhu postupne.
Od septembra minulého roku sa do obchodov v krajinách EÚ nedodávajú matné žiarovky a žiarovky so silou 100 W. Teraz k nim pribúdajú aj tie, ktorých príkon je 75 W. O rok čaká rovnaký osud 60 wattové žiarovky a od septembra 2012 sa skončia dodávky najslabších 40 a 25 wattových žiaroviek.
V obchodoch sa však s nimi budeme stretávať dovtedy, kým sa nevypredajú všetky zásoby.
Ekologickejšie a úspornejšie
Prechod na úspornejšie alternatívy sa oplatí trojnásobne.
V prvom rade sa totiž šetrí energia.
Moderné žiarovky v porovnaní s vláknovými potrebujú na rovnako silné osvetlenie len štvrtinu či pätinu elektriny.
Navyše vydržia až 6 či 10 krát dlhšie.
Celkovo sa tým dá ušetriť 40 miliárd kilowatt hodín ročne, čo sa zhruba rovná ročnej spotrebe elektriny v Rumunsku.
Menšia spotreba tiež znamená menej emisií skleníkových plynov.
Odhady hovoria o úsporách 15 miliónov ton emisií CO2 ročne.
V neposlednom rade na výmenách "zarobia" aj domácnosti.
Nižšia spotreba energie a dlhšia životnosť im ročne ušetrí 25 až 50 eur.
Len samotné osvetlenie miestností totiž môže predstavovať až pätinu spotreby elektrickej energie v domácnostiach.
Alternatívne zdroje osvetlenia
Klasické žiarovky možno nahradiť hneď niekoľkými alternatívami, medzi ktoré patria vylepšené žiarovky bez vlákna, kompaktné žiarivky či svetelné diódy LED.
Pravidlá prechodu na úspornejšie formy osvetlenia EÚ schválila prostredníctvom systému komitológie.
Ide o výbor technických expertov, ktorých zvolala Európska komisia.
Parlamentný výbor pre životné prostredie najskôr s prechodom k "zelenším" formám súhlasil.
Napokon mohol celý proces komitológie zablokovať.
Rozhodol sa však nezasiahnuť.
20100831STO80668 Tradičné žiarovky - za a proti (česky) Tradičné žiarovky budú do roku 2012 vyradené z trhu Úsporné žiarovky Energetická efektivita Reforma komitológie
SK
1
PHOTO
20100712PHT78690.jpg
SK
4
LINK
http://ec.europa.eu/energy/lumen/index_sk.htm
-//EP//TEXT IM-PRESS 20090904STO60248 0 NOT XML V0//SK
-//EP//TEXT IM-PRESS 20090223STO50162 0 NOT XML V0//SK
-//EP//TEXT IM-PRESS 20090612FCS57088 0 NOT XML V0//SK
-//EP//TEXT IM-PRESS 20100406STO72095 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
