A7-0008/2012
9.1.2012
SPRÁVA
s odporúčaniami pre Komisiu o 14. smernici o práve obchodných spoločností o cezhraničnom premiestňovaní sídiel spoločností
(2011/2046(INI))
Výbor pre právne veci
Spravodajkyňa: Evelyn Regner
(Podnet – článok 42 rokovacieho poriadku)
PE 472.373v02-00
OBSAH
NÁVRH UZNESENIA EURÓPSKEHO PARLAMENTU.........................................................3
PRÍLOHA K NÁVRHU UZNESENIA PODROBNÉ ODPORÚČANIA K OBSAHU VYŽIADANÉHO NÁVRHU 7
STANOVISKO Výboru pre zamestnanosť a sociálne veci .............................11
VÝSLEDOK ZÁVEREČNÉHO HLASOVANIA VO VÝBORE..............................................15
NÁVRH UZNESENIA EURÓPSKEHO PARLAMENTU
with recommendations to the Commission on a 14th company law directive on the cross-border transfer of company seats
( 2011/2046(INI) )
Európsky parlament ,
– so zreteľom na článok 225 Zmluvy o fungovaní Európskej únie,
– so zreteľom na články 50 a 54 Zmluvy o fungovaní Európskej únie,
– so zreteľom na oznámenie Komisie z 21. mája 2003 s názvom Modernizácia práva obchodných spoločností a rozšírenie riadenia podnikov v Európskej únii – Plán posunu vpred [ COM(2003)0284 ],
– so zreteľom na oznámenie Komisie z 3. marca 2010 s názvom Európa 2020 – Stratégia na zabezpečenie inteligentného, udržateľného a inkluzívneho rastu [ COM(2010)2020 ],
– so zreteľom na oznámenie Komisie z 27. októbra 2010 s názvom Na ceste k Aktu o jednotnom trhu – Pre vysoko konkurencieschopné sociálne trhové hospodárstvo – 50 návrhov, ako lepšie spoločne pracovať, podnikať a obchodovať [ COM(2010)0608 ],
– so zreteľom na oznámenie Komisie z 13. apríla 2011 s názvom Akt o jednotnom trhu – Dvanásť hybných síl podnecovania rastu a posilňovania dôvery – Spoločne za nový rast [ COM(2011)0206 ],
– so zreteľom na nariadenie Rady (ES) č. 2157/2001 z 8. októbra 2001 o stanovách európskej spoločnosti (SE)
Ú. v.
ES L 294, 10.11.2001, s.
1. ,
– so zreteľom na smernicu Rady 2001/86/ES z 8. októbra 2001, ktorou sa dopĺňajú stanovy európskej spoločnosti v súvislosti s účasťou zamestnancov
Ú. v.
ES L 294, 10.11.2001, s.
22. ,
– so zreteľom na smernicu Európskeho parlamentu a Rady 2005/56/ES z 26. októbra 2005 o cezhraničných zlúčeniach alebo splynutiach kapitálových spoločností
Ú. v.
EÚ L 310, 25.11.2005, s.
1. ,
– so zreteľom na rozhodnutia Súdneho dvora vo veciach Daily Mail
Vec 81/87 Daily Mail, Zb.
1988, s.
5483. , Centros
Vec C‑212/97, Zb .
1999, s.
I‑1459. , Überseering
Vec C‑208/00 Überseering , Zb .
2002, s.
I‑9919. , Inspire Art
Vec C‑167/01 Inspire Art , Zb .
2003, s.
I‑10155. , SEVIC Systems
Vec C‑411/03 SEVIC Systems , Zb .
2005, s.
I‑10805. , Cadbury Schweppes
Vec C‑196/04 Cadbury Schweppes , Zb .
2006, s.
I‑7995. a Cartesio
Vec C‑210/06 Cartesio , Zb .
2008, s.
I-9641. ,
– so zreteľom na svoje uznesenie zo 4. júla 2006 o najnovšom vývoji a výhľadoch v oblasti práva obchodných spoločností
Ú. v.
EÚ C 303 E, 13.12.2006, s.
114. ,
– so zreteľom na svoje uznesenie z 25. októbra 2007 o európskej súkromnej spoločnosti a o štrnástej smernici o práve obchodných spoločností týkajúcej sa presunu sídla spoločnosti
Ú. v.
EÚ C 263 E, 16.10.2008, s.
671. ,
– so zreteľom na svoje uznesenie z 19. februára 2009 o uplatňovaní smernice 2002/14/ES, ktorá ustanovuje všeobecný rámec pre informovanie a porady so zamestnancami v Európskom spoločenstve
Ú. v.
EÚ C 76 E, 25.3.2010, s.
11. ,
– so zreteľom na svoje uznesenie z 10. marca 2009 s odporúčaniami pre Komisiu o cezhraničnom premiestňovaní sídiel spoločností
Ú. v.
EÚ C 87 E, 1.4.2010, s.
5. ,
– so zreteľom na svoje uznesenie z 23. novembra 2010 o právnych aspektoch občianskeho práva, obchodného práva, rodinného práva a medzinárodného súkromného práva týkajúcich sa Akčného plánu na vykonávanie Štokholmského programu
Prijaté texty, P7_TA(2010)0426 . ,
– so zreteľom na články 42 a 48 rokovacieho poriadku,
– so zreteľom na správu Výboru pre právne veci a na stanovisko Výboru pre zamestnanosť a sociálne veci ( A7-0008/2012 ),
A. keďže v článkoch 49 a 54 Zmluvy o fungovaní Európskej únie je zaručené právo usadiť sa pre všetky spoločnosti; keďže cezhraničná migrácia spoločností je jedným z kľúčových prvkov pri dokončovaní vnútorného trhu; keďže je potrebné vziať na vedomie nejednotnosť právnych predpisov, pokiaľ ide o premiestňovanie a pravidlá premiestňovania zaregistrovaného alebo skutočného sídla existujúcej spoločnosti podľa vnútroštátneho práva z jedného členského štátu do druhého členského štátu v rámci jednotného trhu, a riziko s tým spojené pre zamestnanosť, ako aj administratívne ťažkosti, vzniknuté náklady, sociálne dôsledky a nedostatok právnej istoty,
B. keďže väčšina účastníkov verejných konzultácií ukončených 15. apríla 2004 bola za prijatie smernice o práve obchodných spoločností o cezhraničnom premiestňovaní sídiel spoločností,
C. keďže vzhľadom na rozdiely medzi požiadavkami, ktoré stanovili členské štáty v súvislosti s migráciou spoločností, sa v rozhodnutí Súdneho dvora vo veci Cartesio potvrdzuje potreba harmonizovaného režimu, ktorým by sa spravovalo cezhraničné premiestňovanie sídiel spoločností,
D. keďže Súdny dvor vo svojom rozsudku vo veci Cartesio neposkytol potrebné objasnenie, pokiaľ ide o premiestnenie sídla spoločnosti, ako ho očakávala Komisia vo svojom posúdení vplyvu z roku 2007
Pracovný dokument Komisie: Posúdenie vplyvu smernice na cezhraničné premiestnenie sídla, SEK(2007) 1707, bod 3.5.2, s.
24-25. ,
E. keďže stanoviť na základe zmluvy príslušné opatrenia na uplatňovanie slobody v oblasti premiestnenia sídla je vecou zákonodarcov, a nie súdu,
F. keďže mobilita podnikov sa stále stretáva s veľkou administratívnou záťažou a tiež sociálnymi a daňovými nákladmi v dôsledku vyhlásenia Komisie vo svojom posúdení vplyvu z roku 2007, že „možnosť ‚žiadneho zásahu‘ sa javí ako primeranejšia, keďže nevyžaduje žiadny ďalší krok zo strany EÚ“
Pracovný dokument Komisie: Posúdenie vplyvu smernice na cezhraničné premiestnenie sídla, SEK(2007) 1707, 6.2.4, s.
39. ,
G. keďže posudzovanie vplyvu Komisie z roku 2007 nezahŕňa dôsledky pre sociálnu politiku a politiku zamestnanosti s výnimkou účasti zamestnancov,
H. keďže treba zamedziť zneužívaniu spoločností existujúcich len v podobe poštovej schránky a fiktívnych spoločností na obchádzanie právnych, sociálnych a fiškálnych podmienok,
I. keďže cezhraničné premiestnenie sídla spoločnosti by sa malo uskutočniť daňovo neutrálnym spôsobom,
J. keďže premiestnením sídla by sa mala zachovať kontinuita právnej subjektivity príslušnej spoločnosti v záujme zaručenia jej správneho fungovania,
K. keďže premiestnenie by nemalo mať žiaden vplyv na práva zúčastnených strán (menšinoví akcionári, zamestnanci a veritelia), ktoré vznikajú pred premiestnením,
L. keďže proces premiestňovania by sa mal riadiť prísnymi pravidlami transparentnosti a informovania zúčastnených strán ešte pred tým, ako dôjde k premiestneniu,
M. keďže pri premiestnení sídla spoločnosti sú veľmi dôležité práva na účasť zamestnancov,
N. keďže je potrebné zabezpečiť jednotnosť postupov účasti zamestnancov v jednotlivých legislatívnych ustanoveniach, ktoré sú súčasťou smerníc o práve obchodných spoločností,
1. žiada Komisiu, aby na základe článku 50 ods. 1 a článku 50 ods. 2 písm. g) Zmluvy o fungovaní Európskej únie urýchlene predložila návrh smernice o cezhraničnom premiestňovaní sídiel spoločností v súlade s podrobnými odporúčaniami uvedenými v pripojenej prílohe;
2. potvrdzuje, že tieto odporúčania sú v súlade so základnými právami a zásadou subsidiarity;
3. domnieva sa, že vyžiadaný návrh nemá žiadne finančné dopady;
4. poveruje svojho predsedu, aby postúpil toto uznesenie a podrobné odporúčania uvedené v prílohe Komisii, Rade a parlamentom a vládam členských štátov.
PRÍLOHA K NÁVRHU UZNESENIA PODROBNÉ ODPORÚČANIA K OBSAHU VYŽIADANÉHO NÁVRHU
Odporúčanie 1 (o rozsahu pôsobnosti prijímanej smernice)
Smernica by sa mala vzťahovať na kapitálové spoločnosti v zmysle článku 2 bodu 1 smernice 2005/56/ES.
V rámci jej pôsobnosti by sa malo zabezpečiť vhodné riešenie otázky oddelenia sídla a administratívneho sídla spoločnosti.
Odporúčanie 2 (o dôsledkoch cezhraničného premiestnenia)
Smernica by mala umožňovať, aby spoločnosti uplatňovali svoje práva usadiť sa presunom do hostiteľského členského štátu bez toho, aby stratili svoju právnu subjektivitu, ale tým, že budú transformované na spoločnosti, ktoré sa riadia právom hostiteľského členského štátu bez nutnosti ukončenia prevádzky.
Premiestnením by sa nemali obchádzať právne, sociálne ani fiškálne podmienky.
Premiestnenie by malo nadobudnúť účinnosť dňom registrácie v hostiteľskom členskom štáte.
Odo dňa registrácie v hostiteľskom členskom štáte by sa spoločnosť mala riadiť právnymi predpismi tohto štátu.
Premiestnenie by nemalo mať žiaden vplyv na právne vzťahy spoločnosti s tretími stranami.
Malo by prebehnúť daňovo neutrálnym spôsobom v súlade s ustanoveniami smernice 90/434/EHS
Smernica Rady 90/434/EHS z 23. júla 1990 o spoločnom systéme zdaňovania pri zlúčeniach, rozdeleniach, prevodoch majetku a výmene akcií týkajúcich sa spoločností rôznych členských štátov (Ú. v.
ES L 225, 20.8.1990, s.
1). .
Odporúčanie 3 (o pravidlách transparentnosti a informovania pred rozhodnutím o premiestnení)
Vedenie alebo predstavenstvo spoločnosti plánujúcej premiestnenie by malo mať povinnosť vypracovať správu a plán premiestnenia.
Pred tým, ako vedenie rozhodne o správe a pláne premiestnenia, by mali byť informovaní zástupcovia zamestnancov alebo – ak žiadni zástupcovia nie sú – samotní zamestnanci a mali by s nimi prebehnúť konzultácie o navrhovanom premiestnení v zmysle článku 4 smernice 2002/14/ES
Smernica 2002/14/ES Európskeho parlamentu a Rady z 11. marca 2002, ktorá ustanovuje všeobecný rámec pre informovanie a porady so zamestnancami v Európskom spoločenstve (Ú. v.
ES L 80, 23.3.2002, s.
29). .
Správa by sa mala predložiť akcionárom a zástupcom zamestnancov alebo – ak žiadni zástupcovia nie sú – samotným zamestnancom.
V správe by mali byť opísané a zdôvodnené hospodárske, právne a sociálne aspekty premiestnenia a objasnené jeho dôsledky pre akcionárov, veriteľov a zamestnancov, a títo môžu správu skúmať počas stanoveného obdobia minimálne jeden mesiac a maximálne tri mesiace pred dátumom zasadnutia valného zhromaždenia schvaľujúceho premiestnenie.
Plán premiestnenia by mal obsahovať:
(a) právnu formu, názov a sídlo spoločnosti v domovskom členskom štáte;
(b) právnu formu, názov a sídlo spoločnosti v hostiteľskom členskom štáte;
(c) zmluvu o založení a stanovy navrhované pre spoločnosť v hostiteľskom členskom štáte;
(d) predpokladaný časový plán premiestnenia;
(e) dátum, od ktorého sa budú transakcie spoločnosti, ktorá hodlá premiestniť svoje sídlo, na účely účtovníctva považovať za transakcie prebiehajúce v hostiteľskom členskom štáte;
(f) podrobné informácie o premiestnení ústredia alebo hlavného miesta podnikania;
(g) práva zaručené akcionárom, zamestnancom a veriteľom spoločnosti alebo navrhované príslušné opatrenia a adresu, na ktorej možno bezplatne získať všetky súvisiace informácie;
(h) ak je spoločnosť riadená prostredníctvom účasti zamestnancov a ak takýto systém nie je zakotvený vo vnútroštátnych právnych predpisov hostiteľského členského štátu, určia sa informácie o postupoch, ktorými sa účasť zamestnancov upraví.
Správa a plán premiestnenia by sa mali predložiť akcionárom a zástupcom zamestnancov spoločnosti na preskúmanie v dostatočnom predstihu pred valným zhromaždením akcionárov spoločnosti.
Plán premiestnenia by sa mal uverejniť v súlade s ustanoveniami smernice 2009/101/ES
Smernica Európskeho parlamentu a Rady 2009/101/ES zo 16. septembra 2009 o koordinácii záruk, ktoré sa od obchodných spoločností v zmysle článku 48 druhého odseku zmluvy vyžadujú v členských štátoch na ochranu záujmov spoločníkov a tretích osôb s cieľom zabezpečiť rovnocennosť týchto záruk (Ú. v.
EÚ L 258, 1.10.2009, s.
11). .
Odporúčanie 4 (o rozhodnutí valného zhromaždenia)
Návrh na premiestnenie by malo v súlade s formalitami schváliť valné zhromaždenie väčšinou hlasov, ktorá je v zmysle príslušných právnych predpisov platných v domovskom členskom štáte spoločnosti potrebná na vykonanie zmeny a doplnenia zmluvy o založení spoločnosti a stanov.
Ak je spoločnosť riadená systémom účasti zamestnancov, valné zhromaždenie môže ukončenie postupu premiestnenia sídla podmieniť vyjadrením svojho výslovného súhlasu s opatreniami v oblasti spoluúčasti zamestnancov.
Členské štáty by mali mať možnosť prijať ustanovenia, ktorými sa zabezpečí náležitá ochrana menšinových akcionárov nesúhlasiacich s premiestnením, napríklad právo na odchod zo spoločnosti, podľa uplatniteľných právnych predpisov domovského členského štátu.
Odporúčanie 5 (o overení zákonnosti premiestnenia)
Domovský členský štát by mal v súlade so svojimi právnymi predpismi preveriť zákonnosť postupu premiestnenia.
Príslušný orgán určený domovským členským štátom by mal vystaviť potvrdenie, v ktorom preukáže, že pred premiestnením boli vykonané všetky požadované postupy a formality.
Potvrdenie, kópia zmluvy o založení spoločnosti a stanov určených pre spoločnosť v hostiteľskom členskom štáte a kópia návrhu premiestnenia by sa mali predložiť v príslušnej lehote orgánu zodpovednému za registráciu v hostiteľskom členskom štáte.
Uvedené dokumenty by mali postačovať na registráciu spoločnosti v hostiteľskom členskom štáte.
Orgán hostiteľského členského štátu zodpovedný za registráciu by mal overiť, či sú splnené obsahové a formálne podmienky premiestnenia vrátane požiadaviek na vytvorenie takejto spoločnosti stanovených v hostiteľskom členskom štáte.
Zodpovedný orgán v hostiteľskom členskom štáte by mal o registrácii okamžite upovedomiť príslušný orgán v domovskom členskom štáte.
Orgán v domovskom členskom štáte by mal následne vymazať spoločnosť z registra.
Registrácia v hostiteľskom členskom štáte a odstránenie z registra v domovskom členskom štáte by sa mali v záujme ochrany tretích strán zverejniť.
Odporúčanie 6 (o ochranných opatreniach)
Žiadna spoločnosť, proti ktorej bolo začaté konanie zamerané na jej zrušenie alebo likvidáciu alebo konanie z dôvodu jej platobnej neschopnosti alebo pozastavenia platieb či iné podobné konanie, by nemala mať možnosť uskutočniť cezhraničné premiestnenie svojho sídla.
Na účely prebiehajúcich súdnych alebo administratívnych konaní, ktoré začali pred premiestnením sídla, by sa spoločnosť mala považovať za takú, ktorá má svoje sídlo v domovskom členskom štáte.
Existujúci veritelia by mali mať právo na zábezpeku.
Odporúčanie 7 (o právach zamestnancov)
Práva účasti zamestnancov by sa mali pri premiestnení zachovať.
V zásade by sa mali riadiť právnymi predpismi hostiteľského členského štátu.
Právne predpisy hostiteľského členského štátu by sa však nemali uplatňovať v prípadoch, keď:
(a) nezabezpečia prinajmenšom rovnakú úroveň spoluúčasti, aká bola poskytnutá v domovskom členskom štáte, alebo
(b) neposkytujú zamestnancom prevádzok spoločnosti, ktoré sú umiestnené v iných členských štátoch, rovnaký nárok na uplatnenie práv na spoluúčasť, ako mali pred premiestnením sídla.
Okrem toho by mali byť právne ustanovenia o právach zamestnancov v súlade s acquis .
27.9.2011
STANOVISKO Výboru pre zamestnanosť a sociálne veci
pre Výbor pre právne veci
k 14. smernici v oblasti práva obchodných spoločností o cezhraničnom premiestňovaní sídiel spoločností
( 2011/2046(INI) )
Spravodajca výboru požiadaného o stanovisko: Philippe Boulland
(Podnet – článok 42 rokovacieho poriadku)
NÁVRHY
Výbor pre zamestnanosť a sociálne veci vyzýva Výbor pre právne veci, aby ako gestorský výbor zaradil do návrhu uznesenia, ktorý prijme, tieto návrhy:
A. keďže posudzovanie vplyvu Komisie z roku 2007 nezahŕňa dôsledky pre sociálnu politiku a politiku zamestnanosti, s výnimkou účasti zamestnancov;
B. keďže stanovy európskej spoločnosti a stanovy európskeho družstva umožňujú premiestniť sídlo spoločnosti na základe osobitných a záväzných pravidiel týkajúcich sa účasti zamestnancov na riadení v súlade so smernicou 2001/86/ES a keďže je potrebné dosiahnuť maximálnu možnú mieru súdržnosti a účinnosti postupov účasti zamestnancov stanovených v európskych smerniciach o práve obchodných spoločností;
C. keďže Súdny dvor zaviedol určité prístupy vo vzťahu k právu podnikov usadiť sa, a to vo veciach Daily Mail
Rozsudok z 27. septembra 1988 vo veci 81/87 Daily Mail , Zb.
1988, s.
5483. , Centros
Rozsudok z 9. marca 1999 vo veci C-212/97 Centros , Zb.
1999, s.
I-1459, , Überseering
Rozsudok z 5. novembra 2002 vo veci C-208/00 Überseering, Zb.
2002, s.
I-9919, a Cartesio
Rozsudok zo 16. decembra 2008 vo veci C-210/06 Cartesio, Zb.
2008, s.
I-9641, ,
1. zdôrazňuje, že články 49 a 54 Zmluvy o fungovaní Európskej únie zaručujú právo usadiť sa pre všetky spoločnosti; konštatuje, že cezhraničná migrácia spoločností je jedným z kľúčových prvkov pri dokončovaní vnútorného trhu; konštatuje nejednotnosť právnych predpisov, pokiaľ ide o premiestňovanie a pravidlá premiestňovania štatutárneho alebo skutočného sídla existujúcej spoločnosti podľa vnútroštátneho práva z jedného členského štátu do druhého členského štátu v rámci jednotného trhu, a riziko s tým spojené pre zamestnanosť, ako aj administratívne ťažkosti, vzniknuté náklady, sociálne dôsledky a nedostatok právnej istoty;
2. podporuje právne predpisy EÚ týkajúce sa premiestňovania sídiel spoločností, pokiaľ to neohrozuje plnenie cieľov stanovených v článku 9 Zmluvy o fungovaní Európskej únie ani neobmedzuje právo na účasť zamestnancov na riadení;
3. žiada, aby sa aj po premiestnení sídla zachovala kontinuita štatútu právnickej osoby príslušnej spoločnosti v záujme zaručenia jej správneho fungovania;
4. žiada, aby sa premiestňovanie sídiel uskutočňovalo v súlade so zásadou flexiistoty v záujme pružnejšieho trhu, ktorý by bol do väčšej miery prispôsobený potrebám zamestnancov a nekládol by žiadne prekážky, ale v rámci ktorého by boli zároveň dodržiavané práva zamestnancov a zamestnanci by boli chránení pred prepúšťaním;
5. očakáva, že návrh smernice zabráni zneužívaniu, tak ako sa uvádza v smernici 2001/86/ES, a podvodnému správaniu prejavujúcemu sa predovšetkým zakladaním tzv. „schránkových firiem“ a ochráni záujmy a zaručí existujúce práva veriteľov (predovšetkým v prípade platobnej neschopnosti spoločnosti), minoritných akcionárov a zamestnancov a zároveň bude zachovaná aspoň aktuálna rovnováha v riadení podnikov; poznamenáva, že cezhraničné premiestnenie sídla spoločnosti by nemalo spôsobiť jej zrušenie ani žiadne iné porušenie či stratu jej štatútu právnickej osoby;
6. nabáda členské štáty, aby zabezpečili kontrolu zákonnosti premiestňovania sídiel príslušným orgánom, ktorý by mal najmä rozhodovať o tom, či sú splnené záväzky všetkých zúčastnených strán;
7. stanovuje súbor odporúčaní týkajúcich sa záväzných podmienok, ktoré musia byť splnené, aby sa 14. smernicou v oblasti práva obchodných spoločností mohla zaručiť účasť zamestnancov na riadení počas a po premiestnení sídiel spoločností;
8. žiada, aby sa smernica 2001/86/ES stala hlavným právnym základom pre premiestňovanie sídiel, avšak zároveň musia byť zohľadnené ustanovenia právnych predpisov v pracovnoprávnej oblasti;
– zároveň žiada, aby boli do prílohy k návrhu uznesenia začlenené tieto odporúčania:
9.
Odporúčanie č. 1: Komisia by mala predložiť štúdiu posudzovania vplyvu dôsledkov smernice o premiestňovaní sídiel vo vzťahu k realizácii cieľov článku 9 Zmluvy o fungovaní Európskej únie; táto štúdia by mala byť uverejnená najneskôr súčasne s návrhom 14. smernice v oblasti práva obchodných spoločností;
10.
Odporúčanie č. 2: právne predpisy EÚ týkajúce sa premiestňovania štatutárneho sídla spoločností musia obsahovať nasledujúce prvky, aby sa zaručilo právo zamestnancov na účasť na riadení a súdržnosť, a musia zachovávať ochranu a záruky poskytované ich zástupcom počas a po premiestnení, a to z dôvodov účinnosti a právnej istoty:
- právne ustanovenia o práve na účasť zamestnancov na riadení by mali byť v súlade s právnymi ustanoveniami smernice 2001/86/ES týkajúcimi sa účasti zamestnancov na riadení, predovšetkým v prípade zriadenia spoločnosti prostredníctvom transformácie, a to s cieľom zaručiť súdržnosť postupov účasti zamestnancov v súvislosti s uplatňovaním európskych smerníc o práve obchodných spoločností;
- okrem toho by mal riadiaci orgán konzultovať s akcionármi a zamestnancami o právnych a hospodárskych dôsledkoch premiestňovania sídiel, a to prostredníctvom správy, v ktorej sú v plnom rozsahu uvedené a odôvodnené dôsledky pre akcionárov a zamestnancov, ktorú predkladá v náležitom čase, minimálne mesiac pred tým, ako valné zhromaždenie rozhodne s konečnou platnosťou o schválení alebo neschválení navrhovaného premiestnenia; podrobné informácie o konzultácii v súvislosti so správou vrátane plánu premiestnenia musia byť zdarma prístupné všetkým zamestnancom a ich zástupcom;
- práva a povinnosti spoločnosti, pokiaľ ide o pracovné podmienky v domovskom štáte vyplývajúce z právnych predpisov, praxe a jednotlivých pracovných zmlúv alebo pracovných vzťahov na úrovni domovského členského štátu, ako aj činnosti orgánov zastupujúcich zamestnancov, by mali zostať v platnosti počas premiestňovania sídla a po jeho registrácii v hostiteľskom členskom štáte;
- ak je súčasťou premiestenia zmena štruktúry spoločnosti, ústredné vedenie by z vlastnej iniciatívy alebo na písomnú žiadosť viacerých zamestnancov, o ktorej rozhodnú sociálni partneri, malo prijať rozhodnutie zmeniť zloženie orgánov zastupujúcich zamestnancov;
- ak sa nedá predísť hromadnému prepúšťaniu spojenému s premiestňovaním sídla, mali by sa uplatniť ustanovenia smernice 98/59/ES;
- podmienkou premiestnenia sídla by mala byť schopnosť spoločnosti preukázať, že dodržiava ustanovenia týkajúce sa práv zamestnancov;
- členské štáty by mali v súvislosti s premiestňovaním sídla ustanoviť pre zamestnancov, ako aj pre ich zástupcov účinný opravný prostriedok s odkladným účinkom, aby poskytli možnosť prinútiť zamestnávateľov splniť si svoje povinnosti voči zamestnancom na vnútroštátnej, ako aj európskej úrovni v prípade, ak ich nesplnia;
- mali by sa uplatňovať právne predpisy hostiteľského členského štátu, okrem prípadu, keď sa v právnych ustanoveniach stanovuje nižšia úroveň účasti a spolurozhodovania zamestnancov.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
26.9.2011
Výsledok záverečného hlasovania
+:
–:
0:
40
1
5
Poslanci prítomní na záverečnom hlasovaní
Regina Bastos, Edit Bauer, Pervenche Berès, Mara Bizzotto, Philippe Boulland, Milan Cabrnoch, David Casa, Alejandro Cercas, Ole Christensen, Derek Roland Clark, Sergio Gaetano Cofferati, Tadeusz Cymański, Frédéric Daerden, Proinsias De Rossa, Frank Engel, Sari Essayah, Richard Falbr, Ilda Figueiredo, Marian Harkin, Roger Helmer, Nadja Hirsch, Liisa Jaakonsaari, Danuta Jazłowiecka, Martin Kastler, Ádám Kósa, Patrick Le Hyaric, Veronica Lope Fontagné, Thomas Mann, Elisabeth Morin-Chartier, Csaba Őry, Siiri Oviir, Rovana Plumb, Sylvana Rapti, Licia Ronzulli, Elisabeth Schroedter, Joanna Katarzyna Skrzydlewska, Jutta Steinruck, Traian Ungureanu
Náhradníci prítomní na záverečnom hlasovaní
Raffaele Baldassarre, Jelko Kacin, Ria Oomen-Ruijten, Antigoni Papadopoulou, Evelyn Regner, Emilie Turunen, Cecilia Wikström, Tatjana Ždanoka
VÝSLEDOK ZÁVEREČNÉHO HLASOVANIA VO VÝBORE
Dátum prijatia
20.12.2011
Výsledok záverečného hlasovania
+:
–:
0:
21
Poslanci prítomní na záverečnom hlasovaní
Raffaele Baldassarre, Luigi Berlinguer, Sebastian Valentin Bodu, Françoise Castex, Christian Engström, Marielle Gallo, Lidia Joanna Geringer de Oedenberg, Klaus-Heiner Lehne, Antonio López-Istúriz White, Antonio Masip Hidalgo, Alajos Mészáros, Bernhard Rapkay, Evelyn Regner, Francesco Enrico Speroni, Alexandra Thein, Diana Wallis, Rainer Wieland, Cecilia Wikström, Tadeusz Zwiefka
Náhradníci prítomní na záverečnom hlasovaní
Jan Philipp Albrecht, Jean-Marie Cavada, Luis de Grandes Pascual, Vytautas Landsbergis, Kurt Lechner, Eva Lichtenberger, Arlene McCarthy
