A7-0399/2011
24.11.2011
SPRÁVA
o zmene a doplnení článku 48 ods. 2 rokovacieho poriadku Európskeho parlamentu, ktorý sa týka iniciatívnych správ
(2011/2168(REG))
Výbor pre ústavné veci
Spravodajca:
Stanimir Ilchev
PE 467.221v01-00
OBSAH
NÁVRH ROZHODNUTIA EURÓPSKEHO PARLAMENTU..............................................3
DÔVODOVÁ SPRÁVA........................................................................................................6
VÝSLEDOK ZÁVEREČNÉHO HLASOVANIA VO VÝBORE...........................................7
NÁVRH ROZHODNUTIA EURÓPSKEHO PARLAMENTU
o zmene a doplnení článku 48 ods. 2 rokovacieho poriadku Európskeho parlamentu, ktorý sa týka iniciatívnych správ
( 2011/2168(REG) )
Európsky parlament,
– so zreteľom na rozhodnutie Konferencie predsedov zo 7. apríla 2011 o iniciatívnych správach,
– so zreteľom na list predsedu Európskeho parlamentu predsedovi Výboru pre ústavné veci z 26. apríla 2011,
– so zreteľom na články 211 a 212 rokovacieho poriadku,
– so zreteľom na správu Výboru pre ústavné veci ( A7-0399/2011 ),
1. berie na vedomie rozhodnutie Konferencie predsedov zo 7. apríla 2011, v ktorom sa konštatuje, že iniciatívne správy vypracované na základe výročnej správy o činnosti a monitorovacej správy, ktoré sú uvedené v prílohách 1 a 2 k rozhodnutiu Konferencie predsedov z 12. decembra 2002 obsiahnutého v prílohe XVIII k rokovaciemu poriadku („rozhodnutie z roku 2002”), sa považujú za strategické správy v zmysle poslednej vety článku 48 ods. 2, a poveruje svojho generálneho tajomníka, aby začlenil rozhodnutie do prílohy XVIII;
2. domnieva sa, že článok 2 ods. 4 rozhodnutia z roku 2002 sa stal neaktuálnym v dôsledku rozhodnutia EP z 13. novembra 2007 o zmene a doplnení rokovacieho poriadku Európskeho parlamentu v súvislosti so štatútom poslancov
Ú. v.
EÚ C 282 E, 6.11.2008, s.106. , a poveruje generálneho tajomníka, aby primerane upravil prílohu XVIII;
3. sa rozhodol zmeniť svoj rokovací poriadok v zmysle nižšie uvedených zmien;
4. upozorňuje, že tieto zmeny nadobúdajú účinnosť v prvý deň nasledujúcej schôdze Európskeho parlamentu;
5. poveruje svojho predsedu, aby postúpil toto rozhodnutie Rade a Komisii pre informáciu.
Pozmeňujúci a doplňujúci návrh
1
Rokovací poriadok Európskeho parlamentu
Článok 48 – odsek 2
Platný text
Pozmeňujúci a doplňujúci návrh
2.
Parlament preskúma návrhy uznesení obsiahnuté v iniciatívnych správach v súlade s postupom krátkeho prednesenia ustanoveným v článku 139.
Pozmeňujúce a doplňujúce návrhy k týmto návrhom uznesení sú prípustné na posúdenie v pléne len vtedy, ak ich spravodajca podáva na zohľadnenie nových informácií alebo ak ich podáva aspoň jedna desatina poslancov Parlamentu.
Politické skupiny môžu v súlade s článkom 157 ods. 4 predkladať alternatívne návrhy uznesení.
Tento odsek sa nepoužije, ak predmet správy spĺňa podmienky pre prednostnú rozpravu v pléne, ak je správa vypracovaná podľa práva iniciatívy uvedeného v článku 41 alebo článku 42, alebo ak správu možno na základe kritérií stanovených Konferenciou predsedov považovať za strategickú .
2.
Parlament preskúma návrhy uznesení obsiahnuté v iniciatívnych správach v súlade s postupom krátkeho prednesenia ustanoveným v článku 139.
Pozmeňujúce a doplňujúce návrhy k týmto návrhom uznesení sú prípustné na posúdenie v pléne len vtedy, ak ich spravodajca podáva na zohľadnenie nových informácií alebo ak ich podáva aspoň jedna desatina poslancov Parlamentu.
Politické skupiny môžu v súlade s článkom 157 ods. 4 predkladať alternatívne návrhy uznesení.
Tento odsek sa nepoužije, ak predmet správy spĺňa podmienky pre prednostnú rozpravu v pléne, ak je správa vypracovaná podľa práva iniciatívy uvedeného v článku 41 alebo článku 42, alebo ak bola správa schválená ako strategická správa .
Pozmeňujúci a doplňujúci návrh
2
Rokovací poriadok Európskeho parlamentu
Článok 163 – odsek 2a (nový)
Platný text
Pozmeňujúci a doplňujúci návrh
2a.
Tento článok sa neuplatňuje na iniciatívne správy okrem správ uvedených v poslednej vete článku 48 ods. 2.
Pozmeňujúci a doplňujúci návrh
3
Rokovací poriadok Európskeho parlamentu
Článok 167 – odsek 1 – pododsek 1a (nový)
Platný text
Pozmeňujúci a doplňujúci návrh
Pri hlasovaní o každej iniciatívnej správe okrem správ uvedených v poslednej vete článku 48 ods. 2 sa hlasovanie podľa mien môže vyžadovať iba v záverečnom hlasovaní.
DÔVODOVÁ SPRÁVA
Konferencia predsedov na schôdzi 7. apríla 2011 schválila niekoľko odporúčaní v poznámke, ktorú predložili koordinátori politických skupín v súvislosti s posudzovaním iniciatívnych správ.
S cieľom zlepšiť posudzovanie iniciatívnych správ, predovšetkým na plenárnej úrovni, Konferencia predsedov rozhodla, že správy INI vypracované na základe výročnej správy o činnosti a monitorovacej správy (uvedených v prílohách 1 a 2 k prílohe XVIII rokovacieho poriadku) by sa mali považovať za strategické správy v zmysle poslednej vety článku 48 ods. 2 rokovacieho poriadku.
Na tej istej schôdzi sa Konferencia predsedov tiež rozhodla vyzvať náš výbor, aby sa zaoberal otázkou, či by sa vzhľadom na ciele poslednej revízie rokovacieho poriadku o tejto záležitosti mali na správy INI uplatňovať články 163 a 167.
V liste z 26. apríla 2011 predseda Európskeho parlamentu požiadal náš výbor, aby zabezpečil primerané následné sledovanie týchto rozhodnutí.
Keďže z odporúčaní prijatých Konferenciou predsedov vyplýva, že „ o tom, či správa INI je alebo nie je v zmysle poslednej vety článku 48 ods. 2 rokovacieho poriadku strategická, rozhodne Konferencia predsedov v štádiu schvaľovania tak, že uplatní politickejší výklad rozhodnutia Konferencie predsedov z 12. decembra 2002 v zmysle zmien a doplnení (príloha XVIII k rokovacieho poriadku)” , spravodajca sa domnieva, že posledná veta článku 48 ods. 2 by sa mala primerane upraviť.
Pokiaľ ide o otázku, či by sa články 163 a 167 mali uplatňovať na správy INI, zo správy vyplýva, že by sa hlasovanie po častiach malo umožniť iba v prípade iniciatívnych správ, ktoré sú uvedené v poslednej vete článku 48 ods. 2.
Žiadosti o hlasovanie podľa mien by sa malo vyhovieť iba pri záverečnom hlasovaní okrem správ, ktoré sú uvedené v poslednej vete článku 48 ods. 2.
Keďže príloha XVIII k rokovaciemu poriadku odráža rozhodnutie Konferencie predsedov z 12. decembra 2002, spravodajca sa domnieva, že zmena tejto prílohy je v právomoci Konferencie predsedov, a výbor AFCO preto môže len vziať prijaté rozhodnutie na vedomie a poveriť generálneho tajomníka, aby primerane upravil prílohu.
Prostredníctvom tejto správy zároveň poveruje generálneho tajomníka, aby prílohu XVIII zosúladil s predchádzajúcim rozhodnutím Parlamentu.
VÝSLEDOK ZÁVEREČNÉHO HLASOVANIA VO VÝBORE
Dátum prijatia
22.11.2011
Výsledok záverečného hlasovania
+:
–:
0:
19
1
2
Poslanci prítomní na záverečnom hlasovaní
Andrew Henry William Brons, Carlo Casini, Andrew Duff, Ashley Fox, Giuseppe Gargani, Matthias Groote, Roberto Gualtieri, Enrique Guerrero Salom, Gerald Häfner, Daniel Hannan, Stanimir Ilchev, Constance Le Grip, Morten Messerschmidt, Paulo Rangel, Algirdas Saudargas, György Schöpflin, József Szájer, Rafał Trzaskowski
Náhradníci prítomní na záverečnom hlasovaní
John Stuart Agnew, Zuzana Brzobohatá, Dimitrios Droutsas, Marietta Giannakou, Alain Lamassoure, Íñigo Méndez de Vigo
