Plenárne zasadnutie EP v Štrasburgu (12. - 15. septembra 2011)
Inštitúcie
2011-09-09 - 12:57
Od pondelka je Štrasburg opäť na jeden týždeň centrom európskeho diania Kríza eurozóny, rozpočet EÚ na rok 2012 či boj proti korupcii boli len niektoré z tém, ktorými sa europoslanci zaoberali na prvom plenárnom zasadnutí po letnej prestávke v Štrasburgu.
V pondelok slovenská ľudovecká europoslankyňa Edit Bauer predstavila svoju správu o situácii žien v preddôchodkovom veku v rámci iniciatívy EP na podporu podnikania žien a pomoc starším ženám na trhu práce.
V utorok napoludnie vystúpil v pléne Európskeho parlamentu poľský prezident Bronislaw Komorowski .
Kľúčová rozprava tohto zasadnutia prebehla v stredu predpoludním, kedy predstavitelia Rady europoslancov v Štrasburgu informovali o svojom stanovisku k rozpočtu EÚ na rok 2012 .
Diskutovalo sa aj o najnovšom vývoji v Lýbii a Sýrii .
Europoslanci tiež vyzvali členské štáty na prísnejší boj proti korupcii , hlasovali o zmene mandátu pre Európsku agentúru pre riadenie operačnej spolupráce na vonkajších hraniciach členských štátov Európskej únie (FRONTEX) ako aj o nových pravidlách pre veľkoobchod vo sfére energetiky .
V nasledujúcej sekcii nájdete základné informácie o plenárnom zasadnutí.
Celý súhrnný článok sme postupne aktualizovali o najnovšie správy
20110908FCS26135
Spravodaj plenárneho zasadnutia EP (12. - 15. septembra 2011)
Program zasadnutia je nabitý dôležitými rozpravami i hlasovaním.
Nové právomoci Frontexu zlepšia kontrolu vonkajších hraníc EÚ
Vonkajšie hranice EÚ budú už od konca roka 2011 riadiť tzv. Európske tímy pohraničnej stráže.
Dodržiavanie základných práv EÚ v rámci aktivít organizovaných európskou agentúrou kontroly hraníc zabezpečí špeciálny inšpektor.
Európsky parlament bude preto hlasovať o navrhovanej zmene mandátu spomínanej agentúry, známej pod názvom Frontex.
Energia: Obchodníci budú musieť zverejňovať údaje o svojich kontraktoch
Poslanci budú hlasovať o nových pravidlách, ktoré majú zabrániť zneužívaniu predpisov v rámci veľkoobchodných vzťahov na energetickom trhu a zabezpečiť ochranu konečných spotrebiteľov.
Veľkoobchod vo sfére energetiky má v rámci celej EÚ podliehať nezávislému monitorovaniu, čo má členským štátom umožniť účinne bojovať proti správaniu narúšajúcemu konkurenciu a sankcionovať ho.
Kríza v eurozóne
Najnovší vývoj v eurozóne bude predmetom diskusie poslancov s predstaviteľmi Európskej komisie a Rady EÚ v stredu dopoludnia.
Rada predkladá svoj postoj k rozpočtu EÚ na rok 2012
Predstavitelia Rady budú europoslancov v Štrasburgu informovať o svojom stanovisku k rozpočtu EÚ na rok 2012.
Ministri financií členských krajín EÚ v tomto postoji uvádzajú, že si želajú obmedziť zvyšovanie rozpočtu na maximálne 2,9% v prípade rozpočtových záväzkov (dlhodobé odhady) a na maximálne 2,02% v prípade platieb (prostriedky, ktoré sa skutočne vyplatia v roku 2012).
Európska komisia navrhla v prvom prípade navýšenie o 3,7% a v druhom o 4,9%.
Líbya, Sýria a hladomor vo východnej Afrike
Poslanci budú v stredu popoludní diskutovať o možnostiach pomoci pri obnove Líbye a situácii v Sýrii, ktorej EÚ v reakcii na postup režimu prezidenta Assada voči demonštrantom zakázala dovoz ropy na svoje územie.
Poľský prezident vystúpi v Európskom parlamente
Prezident Poľskej republiky Bronislaw Komorowski vystúpi v utorok napoludnie v pléne Európskeho parlamentu v rámci tzv. slávnostného zasadnutia.
Poľsko je v súčasnosti predsedníckou krajinou Európskej únie.
Zintenzívnenie boja proti korupcii v krajinách EÚ
Poslanci EP predložia Rade a Komisii otázky, v ktorých ich vyzývajú, aby zabezpečili pevný politický záväzok všetkých členských krajín EÚ účinnejšie bojovať proti korupcii a dôslednejšie vykonávať predpisy súvisiace s týmto trestným činom.
Podľa informácií zverejnených v rámci tzv. protikorupčného balíka, predloženého 6. júna, stojí korupcia ekonomiku EÚ až 120 miliárd eur ročne, čo predstavuje temer ročný rozpočet Únie.
Podpora podnikania žien a pomoc starším ženám na trhu práce
Zlepšenie podpory pre ženy - podnikateľky požaduje uznesenie, o ktorom budú poslanci hlasovať v utorok.
Program zasadnutia Plenárne zasadnutie naživo Tlačové konferencie a iné udalosti EuroparlTV Audiovizuálna služba pre novinárov
Otvorenie prvého septembrového zasadnutia EP v Štrasburgu
Jerzy Buzek otvoril prvé plenárne zasadnutie po letnej prestávke Úsilie EÚ zamerané na zmiernenie hospodárskej krízy, ako aj pokrok v snahe o ukončenie vojny v Líbyi - to boli hlavné body vyhlásenia predsedu Európskeho parlamentu Jerzyho Buzeka pri príležitosti otvorenia tohto týždňového zasadnutia EP v Štrasburgu.
Parlament si pripomenul 10. výročie teroristických útokov v USA a odsúdil útok extrémistov na dom europoslanca Sajjadiho Karima z Veľkej Británie.
Pamiatku obetí svetového terorizmu si europoslanci uctili minútou ticha.
V súvislosti s hospodárskou krízou Jerzy Buzek uviedol, že okrem neustálych rokovaní, ktoré prebiehali počas leta medzi ekonomickými a politickými vodcami Európy, predloží nové návrhy už čoskoro aj predseda Európskej komisie, José Manuel Barroso .
Prezident Euroskupiny, Jean-Claude Juncker , má predstúpiť pred Európsky parlament ešte počas septembra.
Čo sa týka situácie v Líbyi , predseda EP uvítal možnosť ukončenia bojov a zdôraznil želanie Parlamentu pomáhať líbyjskému ľudu v obnove ich krajiny.
Ohrozovanie domu Sajjada Karima
Jerzy Buzek dôrazne odsúdil útok na dom britského konzervatívneho europoslanca Sajjada Karima .
Incident sa odohral 2. júla, kedy sa 30-členná extrémistická skupina zhromaždila pred jeho domom, nesúc plagáty s protiislamským zameraním. „Takéto ohrozenie slobody prejavu jednotlivých poslancov európskeho parlamentu je neprijateľné.
Pán poslanec Karim získal mandát v demokratických voľbách, v ktorých ho zvolili britskí občania.
Akýkoľvek útok na neho a jeho rodinu je útokom na demokraciu, aj útokom na jeho voličov", uviedol Jerzy Buzek.
10. výročie útokov na dvojičky
"Vojna proti terorizmu stále trvá", uviedol predseda EP a pripomenul, že útoky na Svetové obchodné centrum a Pentagon si vyžiadali životy takmer 3000 nevinných ľudí zo 70 národov.
"Úspech sa dostaví vtedy, keď sa nám podarí zmeniť myslenie ľudí, ktorí nemajú žiadnu úctu k životu", dodal a zdôraznil, že európski politici majú povinnosť odovzdať budúcim generáciám „Európu bezpečnosti a mieru.“
Rezignácie a noví europoslanci
Predseda EP Jerzy Buzek oznámil, že mandátu sa vzdala švédska poslankyňa Eva Britt-Svensson (od 1. septembra) a belgický europoslanec Dirk Sterckx (od 7. septembra).
Poslanca Sterckxa má nahradiť Belgičan Philippe De Backer (ALDE).
Mandát, ktorý uvoľnil Luigi de Magistris, bude pridelený Talianovi Andreovi Zanonovi (ALDE).
Jerzy Buzek tiež privítal nových europoslancov, Francúza Francka Prousta (EĽS), Gréka Dimitriosa Droutsasa (S&D) a Fínsku Tarju Cronberg (Zelení/ESA).
Zmeny v programe zasadnutia
O uznesení k situácii v Líbyi bude EP hlasovať už vo štvrtok , 15. septembra.
Pôvodne bolo toto hlasovanie naplánované až na druhé septembrové zasadnutie v Štrasburgu, politická skupina EĽS však navrhla jeho preloženie, čo bolo schválené pomerom hlasov 131 za a 95 proti.
Konečný návrh programu Spravodaj plenárneho zasadnutia Sledujte plenárne zasadnutie naživo EuroparlTV Audiovizuálna služba pre novinárov
EÚ potrebuje bezpečnejšiu ťažbu ropy a plynu
21. apríl 2010: Havária plošiny Deepwater Horizon v Mexickom zálive V Európskej únii sa až 90% ropy a 60% zemného plynu ťaží z podmorských ložísk.
Bezpečnosť a ochrana životného prostredia by mala byť preto pri ich ťažbe v EÚ zaručená.
Žiadajú to členovia Výboru EP pre priemysel.
O správe na túto tému bude celé plénum diskutovať v pondelok na plenárnom zasadaní Európskeho parlamentu, v utorok o nej bude hlasovať.
Poslanci sa na túto problematiku pozreli v súvislosti s minuloročnou ekologickou katastrofou v Mexickom zálive, keď po výbuchu vrtnej plošiny Deepwater Horizon uniklo do vody rekordné množstvo ropy.
"Potom, čo v Spojených štátoch došlo k úniku, ktorý viedol k veľkej environmentálnej a ekonomickej katastrofe, navrhuje Parlament opatrenia na úrovni EÚ.
Naše odporúčania pomôžu vyhnúť sa takýmto nehodám," vysvetlila Vicky Ford, britská konzervatívna europoslankyňa a autorka parlamentnej správy o otázkach bezpečnosti prieskumu ložísk a ťažby ropy a zemného plynu na mori.
Povinné pohotovostné plány
Poslanci chcú, aby ťažobné spoločnosti pred získaním povolenia vykonali hodnotenie dopadov na životné prostredie a pripravili pohotovostné plány.
Tie by mali byť hotové do dvoch mesiacov pred začatím prác.
Tieto dokumenty by mali určiť prípadné riziká , posúdiť zdroje znečistenia a uviesť, aké kroky treba urobiť v prípade nehody, vrátane identifikácie vhodného zariadenia na reakciu.
Ťažobné práce budú môcť začať až po schválení týchto plánov orgánmi príslušnej krajiny.
Ťažobné spoločnosti by mali tiež preukázať dostatočné finančné prostriedky na pokrytie nákladov vyplývajúcich zo znečistenie životného prostredia , napríklad prostredníctvom vhodného poistenia.
To je riešenie navrhnuté Výborom pre životné prostredie EP, ktorý k tejto veci tiež vyjadril svoje stanovisko.
Európska komisia predloží v septembri celý balík návrhov na legislatívne zmeny v tejto oblasti.
Správa o otázkach bezpečnosti prieskumu ložísk a ťažby ropy a zemného plynu na mori Tlačová správa po hlasovaní vo výbore (anglicky) Uznesenie EP zo o činnosti EÚ v oblasti prieskumu ložísk ropy a ťažby ropy v Európe (10/2010)
Frontex: Parlament mu odsúhlasil nové právomoci na kontrolu hraníc EÚ
V smere hodinových ručičiek: komisárka Cecilia Malmström, autor správy EP Simon Busuttil a poľský minister vnútra Jerzy Miller za Radu EÚ Európsky parlament hlasoval v prospech nových pravidiel pre agentúru pre kontrolu vonkajších hraníc EÚ Frontex na plenárnom zasadnutí v Štrasburgu v utorok 13. septembra.
Parlament a Rada sa dohodli na pláne zameranom na zvýšenie efektívnosti agentúry.
Frontex tak získa vlastný rozpočet na zariadenia na sledovanie hraníc.
Bude tiež možné lepšie kontrolovať dodržiavania ľudských práv.
Počas hlasovanie bolo 431 poslancov za, 49 proti a 48 sa zdržalo.
Vďaka zmenám bude mať Frontex svoj ​​ vlastný rozpočet na nákup zariadení .
Z neho si bude môcť nakupovať alebo prenajímať napríklad automobily a vrtuľníky, a to buď samostatne alebo v spoluvlastníctve s členským štátom.
Doteraz sa agentúra musela spoľahnúť na materiál a prevádzkových pracovníkov z členských štátov.
Aj napriek týmto novým posilneným rozpočtovým právomociam budú každodenné kontroly na hraniciach EÚ aj naďalej vykonávať členské štáty .
Frontex zostáva predovšetkým koordinačnou agentúrou.
"Neočakávame, že budete mať niekde novú armádu, ale chceli sme mať základné vybavenie, ktoré umožní zapojiť sa do misií, najmä v núdzových prípadoch" vysvetlil počas rozpravy v pléne autor parlamentnej správy, maltský ľudovec Simon Busuttil .
"Od tejto agentúry sa žiadalo, aby sa začala fungovať skôr než "sa naučila chodiť."
Napriek dobrému zámeru doteraz nenaplnila čakávania," dodal.
Ochrana ľudských práv: priorita EP
Jedným z kľúčových úspechov Parlamentu je zahrnutie ustanovení o dôslednom zabezpečení dodržiavania ľudských práv vo všetkých činnostiach agentúry.
Na žiadosť Parlamentu bude mať Frontex k dispozícii " špeciálneho inšpektora pre monitorovanie dodržiavania ľudských práv ", ako aj poradné fórum pre základné práva.
V prípade porušovania ľudských práv môže byť podľa nových pravidiel misia Frontexu pozastavená alebo zrušená Frontex bude tiež podávať pravidelné správy EP o svojej činnosti v oblasti ľudských práv.
Európske tímy pohraničnej stráže
Medzi ďalšie zmeny patrí Parlamentom podporené nahradenie "spoločných podporných tímov" Frontexu a "pohraničných jednotiek rýchlej reakcie" na nové Európske tímy pohraničnej stráže.
Tieto majú byť zložené z radov vnútroštátnej pohraničnej stráže pridelených členskými štátmi pre spoločné operácie, rýchle zásahy a pilotné projekty.
Ďalšou novou iniciatívou je "výmenný program" typu Erasmus, ktorý sa vytvorí pre vnútroštátne pohraničné stráže.
Novinka: Právne záväzky pre členské štáty
Členské štáty sú právne zaviazané dodržať sľuby ohľadne poskytnutia personálu a vybavenia pre misie agentúry Frontex.
"Doteraz to tak nebolo, čo z veľkej časti vysvetľuje, prečo agentúra vo veľkej časti nebola účinná: keď sa obrátila na členské štáty, neposkytli jej o čo žiadala," kritizoval Busuttil.
Počas posledných desiatich rokov sa otázky migračných tokov stali horúcou témou politickej agendy EÚ.
Posilnenie agentúry Frontex je čiastočne reakciou na situácia na talianskom ostrove Lampedusa v roku 2011, keď sa v dôsledku arabskej jari zosilnil migračný tlak na tejto vonkajšej hranici EÚ.
Frontex koordinuje činnosť vnútroštátnej pohraničnej stráže pri kontrole vonkajších hraníc EÚ má sídlo vo Varšave v Poľsku bola založená v roku 2004, pôsobiť začala v roku 2005 jej rozpočet sa nafúkol z 6 mil.eur (2005) na takmer 100 mil. eur (2011).
Správa EP Profil poslanca Simona Busuttila Frontex Tlačová správa: Frontex: nový ochranca ľudských práv, nové právomoci
Galileo : Pomôže Vám bezpečne sa dostať tam, kam chcete
Spravodajca Norbert Glante dúfa, že Galileo začne fungovať v roku 2014 Prvé dve z celkového počtu 30 družíc, ktoré budú tvoriť satelitný navigačný systém Galileo sú pripravené na vypustenie do vesmíru na konci októbra.
Zvýšiť bezpečnosť leteckej dopravy či hraníc, znížiť čas strávený v dopravných zápchach, bude vďaka Galileu jednoduchšie, ale iba v prípade, ak satelitné signály budú zachytené vašim prijímačom.
To je dôvod, prečo táto zásadná časť technológie získala osobitnú pozornosť nemeckého sociálneho demokrata Norberta Glanteho.
Glanteho správa o verejnej regulovanej službe (PRS ), jednej z piatich služieb, ktoré bude plne funkčný systém Galileo ponúkať bola prijatá Európskym parlamentom v utorok 14.septembra.
Správa rieši právny rámec , ktorý by mali členské štáty zaviesť pre PRS užívateľov a prijímače , ktoré budú používať.
Čo je PRS?
Polícia, hasiči, pobrežné hliadky, pohraničná stráž budú medzi užívateľmi PRS, ktorá im pomôže pri plnení ich úloh.
Aký je teda rozdiel medzi PRS a otvorenou službou, ktorá bude k dispozícii zdarma všetkým používateľom (signály pre automobilovú navigáciu, atď.)?
Norbert Glante vysvetlil, že: "signál PRS je šifrovaný a do značnej miery zaistený proti narušovaniu či rušeniu.
Hasiči tak budú môcť získať informácie potrebné na záchranu, aj keď systém automobilovej navigácie zhasne, pretože otvorené služby môžu mať poruchy alebo byť rušené teroristami."
Účasť tretích krajín
S cieľom podporiť zavádzanie služieb programu Galileo na celom svete si Glante myslí, že by malo byť umožnené podieľať sa na PRS službách aj krajinách mimo EÚ.
"To je dôvod, prečo musí byť možné vyrobiť PRS-prijímače a ich časti aj mimo EÚ.
Podmienkou je, aby daný štát podpísal dohody o zabezpečení, ktoré vylúčia všetky riziká," povedal Glante a dodal, že v súčasnosti si nemyslí, že by sa tieto prijímače mohli vyrábali v Číne.
Aktuálny stav Galilea
Glante zdôraznil, že Európska komisia sľúbila spustiť prvé služby navigačného systému Galileo už v roku 2014 .
"V minulosti sa s týmto programom veľakrát meškalo, preto dúfam, že každý prispeje k tomu, aby Galileo fungoval čo najskôr," dúfal Glante, ktorý nepredpokladal, že by recesia mala dopad na projekt, ak sa neprekročia plánované náklady.
Glante očakáva, že Galileo podporí vďaka novým technológiám nielen tvorbu pracovných miest , ale zároveň umožní Európe vstúpiť na nové trhy a stanoví normy v oblasti satelitnej navigácie.
Overovacie satelity Galileo na obežnej dráhe ©ESA - P. Carril Správa o podmienkach prístupu k verejne regulovanej službe v rámci programu Galileo Profil poslanca Norberta Glanteho Tlačová správa (anglicky) Európska komisia o systéme Galileo
Rozprava o eurozóne: Tvárou v tvár kríze volajú poslanci po jednotnej európskej reakcii
Rečníci v rozprave o eurozóne: Jan Vincent-Rostowski, José Manuel Barroso, Joseph Daul, Martin Schulz, Guy Verhofstadt , Rebecca Harms, Derk Jan Eppink, Lothar Bisky a Nigel Farage V súvislosti s neutíchajúcou hospodárskou krízou v Európskej únii dnes poslanci zdôraznili potrebu jednotnej európskej odpovede pre stabilizáciu situácie.
Prijatie legislatívneho balíka pre hospodárske riadenie bude významným krokom správnym smerom.
Poslanci sa tiež zhodli v tom, že od obyčajných ľudí nemožno očakávať znášanie všetkých nákladov krízy.
V úvode rozpravy maľoval poľský minister financií Jan Vincent Rostowski neutešený obrázok o situácii, v ktorej sa ocitla Európska únia.
"Niet pochýb o tom, že sme v nebezpečenstve, že Európa je v nebezpečenstve," skonštatoval.
Chválil intervencie Európskej centrálnej banky k stabilizácii trhov, ale varoval, že vlády musia nájsť spôsob, ako zabrániť rozpadu eurozóny.
"Ak sa rozpadne eurozóna, EÚ ju oveľa dlhšie neprežije," povedal a vyzval Parlament, aby čo najskôr prijal legislatívny balík pre hospodárske riadenie , o ktorom v súčasnosti rokuje s Radou.
Prijatie balíka hospodárskeho riadenia považoval za jeden najdôležitejších krokov pri riešení krízy eura aj predseda Európskej komisie Jose Manuel Barroso .
Grécko ale tiež musí realizovať svoj program reforiem.
"Trhy sú netrpezlivé, preto musíme konať rýchlo," varoval.
Komisia čoskoro predloží možnosti zavedenia eurobondov a daň z finančných transakcií.
Obete obyčajných ľudí
Predseda ľudovcov, Francúz Joseph Daul uviedol, že európski občania sú znepokojení, pretože sa od nich neustále žiadajú obete, zatiaľ čo vládam sa nedarí ukončiť krízu.
V prípade, že EÚ prijme balík hospodárskeho riadenia, ukáže, že môže fungovať v dlhšom horizonte, podčiarkol Daul.
Zdôraznil tiež, že je potrebné "veľký tresk", a to vo forme jasného záväzku vlád EÚ "k európskej integrácii, ktorej srdce leží v eurozóne.
Šéf sociálnych demokratov, Nemec Martin Schulz bol voči národným vládam veľmi kritický: "Mysleli sme si, že opatrenia na záchranu eura, na ktorých sme sa dohodli 21. júla boli primerané.
Ale hlavy štátov, vlády, ktorá o nich rozhodli sa teraz snažia zachrániť svoju politickú kožu v členských štátoch.
Sme na križovatke.
Iba vtedy, ak budeme konať spoločne, budeme mať šancu zachrániť euro.
Rozpočtová disciplína musí byť spravodlivá.
Obyčajní ľudia nemôžu sami za krízu zaplatiť," podčiarkol.
Viac integrácie
"Nerobte tú chybu nazývať toto celé gréckou krízou.
Grécko mohlo byť spúšťačom, ale ide o hlbokú krízu samotnej eurozóny" vyslovil svoj názor šéf liberálov, bývalý belgický premiér Guy Verhofstadt .
Vidí dvojitú chybu, absenciu hospodárskej a fiškálnej Únie vedľa menovej únie a absenciu skutočného hospodárskeho riadenia.
Preto treba návrhy na skutočné riadenie, eurobondy, Pakt pre rast a zamestnanosť a oveľa silnejšiu vedúcu úlohu Komisie voči národným vládam.
Nemka Rebecca Harms , spolupredsedníčka skupiny Zelených si zase myslí , že EÚ chýba schopnosť komunikovať s ľuďmi, o tom, čo sa v rámci boja proti kríze už urobilo.
"Nerovnosť stúpa, obyčajní ľudia platia za náklady krízy, nie bohatí," dodala.
Avšak Európska únia je podľa nej ešte jedna z viac menej úspešných oblastí sveta.
"EÚ by mala rozhodnúť pre väčšiu integráciu, pretože trhy využijú každú slabosť na špekulácie voči euru, "varovala.
Možnosť bankrotu?
Podľa Belgičana Derka Jana Eppinka, spolupredsedu Európskych konzervatívcov a reformátorov: "tlačíme Grécko do diery, z ktorej sa nevynorí bez devalvácie.
Grécky bankrot je len otázkou času.
Niektorí chcú eurobondy.
To by znamenalo, že to budú musieť Nemci zaplatiť."
Nemec Lothar Bisky , ktorý predsedá Zjednotenej európskej ľavici si nebral servítku.
Súčasnú situáciu vidí nasledovne: "Bezuzdné špekulácie, štátna pomoc bankám, krízou zasiahnuté obyvateľstvo, oslabenie investícií a sociálnej súdržnosti, neexistencia komplexnej regulácie finančných trhov a občania pochybujúci o kompetenciách vlád a inštitúcií EÚ viesť hospodársku politiku."
Predseda skupiny Európa slobody a demokracie, Brit Nigel Farage bol presvedčený, že Grécko zbankrotuje a varoval, že bude revolúcia, ak Grécku nebude povolené opustiť eurozónu.
Vyzval predsedu Komisie Barrosa, aby pomohol Grécku získať späť svoju menu a reštrukturalizovať svoj dlh.
Balík pre hospodárske riadenie Vyhlásenie lídrov eurozóny z 21.júla 2011(anglicky) Poznámky Hermana Van Rompuya na tlačovej konferencii po samite eurozóny 21.júla 2011
Zmeny klímy nespôsobuje len oxid uhličitý
Aj HFC v chladničkách spôsobuje zmeny klímy ©BELGA/SCIENCE V boji proti globálnemu otepľovaniu sa EÚ zameriava predovšetkým na znižovanie emisií CO2.
Avšak aj iné látky poškodzujú životné prostredie.
Patria sem fluórované uhľovodíky (HFC), používané pri výrobe chladničiek, ale aj sadze, tzv. čierny uhlík.
Majú veľký vplyv na zvýšenie teploty na Zemi.
Poslanci preto vyzvali k účinnejšiemu boju proti týmto, iným ako CO2, emisiám plynov do atmosféry.
Parlament vo svojom uznesení z 14. septembra 2011 žiada komplexnú európsku politiku ochrany klímy pokrývajúcu všetky zdroje globálneho otepľovania.
"Európske politiky na zmiernenie zmeny klímy by mali byť doplnené aj o zníženie emisií znečisťujúcich plynov iných ako CO2," povedal rakúsky ľudovec Richard Seeber , jeden zo spoluautorov správy.
"To môže byť vykonané včas s existujúcimi nástrojmi a z hľadiska nákladov efektívne a včas," vysvetlil.
Spoluautor správy grécky liberál Theodoros Skylakakis uviedol, že obmedzením vedľajších emisií CO2 by sa znížili celkové náklady na boj proti klimatickým zmenám.
Dnes napríklad len uhlík stojí 13 eur na tonu.
Uznesenie schválené Európskym parlamentom tiež vyzýva Európsku komisiu na ukončenie výroby a spotreby hydrochlórfluóruhľovodíkov (HFC) a na okamžité rokovania o znižovaní emisií čierneho uhlíka.
Prednostne sa treba zamerať na emisie, ktoré majú vplyv na oblasti snehu a ľadu vrátane ľadovcov v Arktíde, Grónsku a v himalájsko-tibetskej oblasti.
Poslanci na túto tému interpelovali Komisiu už deň pred stredajším hlasovaním v rámci hodiny otázok.
Znečisťujúce látky iné ako CO2 Hydrochlórfluóruhľovodíky (HFC) sa v posledných rokoch používali v chladiacich systémoch ako alternatíva k ozón poškodzujúcim freónom ( CFC).
Bohužiaľ, aj keď poskytujú efektívnu alternatívu k CFC, môžu byť významnými skleníkovými plynmi s dlhou životnosťou v ovzduší.
Oxidy dusíka (NOx) pôsobia ako nepriame emisie skleníkových plynov.
Najväčším globálnym zdrojom emisií NOx je spaľovanie fosílnych palív.
Čierny uhlík alebo sadze je klímu meniaca látka, ktorá sa tvorí nedokonalým spaľovaním fosílnych palív, biopalív a biomasy.
Odborníci si myslia, že postihuje najmä arktický ľad a himalájske ľadovce.
Komplexný prístup k emisiám látok iných ako CO2, ktoré prispievajú k zmene klímy Otázka Komisii Profil poslanca Theodora Skylakakisa Profil poslanca Richarda Seebera
Energetický trh: veľkoobchodníci budú zverejňovať údaje o svojich obchodoch
Určovanie cien pre spotrebiteľov má byť transparentné©BELGA/Jan Woitas Parlament prijal nové pravidlá, ktoré majú zabrániť zneužívaniu predpisov v rámci veľkoobchodných vzťahov na energetickom trhu EÚ a zabezpečiť lepšiu ochranu konečných spotrebiteľov.
Veľkoobchod vo sfére energetiky má v rámci celej Únie podliehať nezávislému monitorovaniu, čo má členským štátom umožniť účinnejšie bojovať proti antikonkurenčnému správaniu a sankcionovať ho.
Nariadenie EÚ o integrite a transparentnosti energetického trhu (REMIT ), prijaté pomerom hlasov 616:26:24, má pokrývať všetky veľkoobchodné vzťahy v rámci obchodovania s energiou v Európskej únii, najmä však zmluvy a deriváty zamerané na výrobu, dodávku a prepravu zemného plynu a elektriny.
Nové pravidlá zakazujú využívanie dôverných informácií a trhovú manipuláciu a tiež uvádzajú, že národné sankcie za porušenie predpisov musia odrážať škody spôsobené spotrebiteľom.
"Chceme, aby bolo určovanie cien pre spotrebiteľov transparentné.
Príliš veľa obchodných dohôd sa bohužiaľ uzatvára v zákulisí, pričom na konci za to zaplatí spotrebiteľ vysokými cenami energie, čo výrazne ovplyvňuje zamestnanosť a rast.
Európa potrebuje transparentnejšie energetické trhy, chránené pred zneužívaním pravidiel, a práve to je cieľom tohto nariadenia" uviedol spravodajca, nemecký liberál Jorgo Chatzimarkakis v rozprave.
"Energia musí zostať cenovo dostupná pre každého, pretože je kľúčom k ekonomike.
Vítam toto dôležité nariadenie, ktoré zaručuje transparentnosť a zabraňuje zneužívaniu vo veľkoobchodnej energetickej sfére, pričom zároveň zabezpečuje cenovú dostupnosť a spravodlivosť na trhu.
Nariadenie prispeje k zabezpečeniu väčšej transparentnosti cien v celej EÚ ", povedal predseda Európskeho parlamentu Jerzy Buzek .
Monitorovacia úloha ACER-u
Všetky obchodné dohody budú monitorované prostredníctvom novovzniknutej Agentúry pre spoluprácu energetických regulátorov (ACER ), ktorá má členským štátom EÚ poskytovať údaje nevyhnutné pre prešetrovanie prípadných porušení nariadenia REMIT a napomáhať pri uplatňovaní sankcií.
Pre vyrovnanie právomocí ACER-u s právomocami národných regulačných orgánov by mal byť riaditeľ tejto agentúry povinný konzultovať s nimi problémy v pôsobnosti nariadenia REMIT, pričom by však ich názormi nebol viazaný.
Register EÚ
Na žiadosť Európskeho parlamentu bola do nariadenia zaradená požiadavka, podľa ktorej budú musieť byť všetci veľkoobchodníci pôsobiaci v EÚ v energetickej oblasti zaregistrovaní v jednotnom registri.
Register EÚ bude vypracovaný na základe národných registrov, pričom bez predošlej registrácie nebude môcť žiaden účastník trhu pristúpiť k transakcii.
Ďalšie kroky
Na texte tohto nariadenia sa už Parlament neformálne dohodol s Radou (členskými krajinami), po dnešnom hlasovaní v EP si však vyžaduje ešte oficiálny súhlas Rady.
Následne nadobudne účinnosť 20 dní po jeho uverejnení v Úradnom vestníku EÚ.
Ustanovenia o poskytovaní informácií ACER-u nadobudnú platnosť šesť mesiacov po schválení potrebných vykonávacích predpisov Európskou Komisiou.
Prijatý text bude dostupný na nasledovnej stránke EP (zvoľte dátum 14.09.2011) Videozáznam z rozpravy (zvoľte dátum 14.09.2011) Profil spravodajcu: Jorgo CHATZIMARKAKIS (ALDE, DE)
Poslanci žiadajú Asádovu rezignáciu a transparentné využívanie bohatstva Líbye
Záber zo Sýrie stiahnutý z YouTube 12. septembra 2011: Muž držiaci mapu Sýrie s nápisom "Mesto Homs si v našich srdciach". ©BELGA/AFP/HO/YOUTUBE Poslanci v schválenom uznesení z 15. septembra 2011 požadujú zastavenie násilia proti pokojným demonštrantom v Sýrii a okamžité odstúpenie prezidenta Bašara Asáda.
V samostatnom uznesení Parlament vyzval líbyjskú Prechodnú národnú radu, aby využila bohatstvo krajiny v prospech všetkých jej obyvateľov.
Parlament ostro odsúdil čoraz častejšie použitie sily proti mierovým demonštrantom a systematické prenasledovanie prodemokratických aktivistov.
Poslanci vyjadrili hlboké znepokojenie nad závažným porušovaním ľudských práv sýrskymi orgánmi vrátane hromadného zatýkania, mimosúdneho zabíjania, svojvoľného zadržiavania, miznutia osôb a mučenia.
Výzva na Asádovu rezignáciu
Poslanci žiadajú okamžité ukončenie násilných zásahov proti pokojným demonštrantom a prepustenie všetkých politických väzňov.
Parlament tiež vyjadril úprimnú sústrasť rodinám obetí a solidaritu so sýrskym ľudom, ktorý bojuje za svoje práva a ktorého odvahu a odhodlanie poslanci vyzdvihli.
Uprednostnením represie pred reformami sýrsky režim spochybnil svoju legitímnosť, uvádza sa v uznesení, ktoré vyzýva prezidenta Bašára Asáda a predstaviteľov režimu, aby sa vzdali moci.
"Nemôžeme dovoliť sýrskemu režimu pokračovať v zabíjaní vlastných obyvateľov," uviedol predseda Európskeho parlamentu Jerzy Buzek , podľa ktorého "predstavitelia v Damasku stratili aj zvyšky svojej legitimity a musia okamžite odstúpiť."
Dúfam, že opozícia v Sýrii sa zjednotí a ponúkne dôveryhodnú alternatívu," vyhlásil Jerzy Buzek .
"My, Európania, na seba musíme prevziať zodpovednosť za ochranu civilného obyvateľstva a zodpovednosť za ochranu demokracie," uzavrel predseda EP.
Parlament zároveň odmietol beztrestnosť prezidenta Asáda a vyzval na nezávislé, transparentné a účinné vyšetrenie všetkých zločinov sýrskych bezpečnostných síl, ktoré by viedlo k potrestaniu vinníkov.
Ďalšie sankcie
Parlament privítal zavedenie nových reštrikčných opatrení proti režimu v Damasku vrátane zákazu dovozu sýrskej ropy do EÚ.
Poslanci však zároveň vyzvali na zavedenie ďalších sankcií, ktoré by boli zamerané na predstaviteľov režimu a mali by len minimálny dopad na životné podmienky obyvateľov Sýrie.
Poslanci tiež požiadali predstaviteľov Bezpečnostnej rady (BR) OSN, najmä Rusko a Čínu, aby podporili rezolúciu vyzývajúcu na zastavenie útokov na demonštrantom a aby zaviedli sankcie v prípade, že sa tak nestane.
Jednotná a demokratická Líbya
V samostatnom uznesení dnes (15.09.) poslanci blahoželali líbyjskému ľudu za jeho odvahu a odhodlanie v boji proti 42 rokov trvajúcej autokratickej vláde Muammara Kaddáfího.
Parlament vyjadril svoju plnú podporu Prechodnej národnej rade (NTC ) a vyzval členské štáty EÚ a medzinárodné spoločenstvo na pomoc pri budovaní jednotnej, demokratickej a pluralitnej Líbye, ktorá bude rešpektovať ľudské práva a základné slobody.
Členské štáty EÚ by sa mali podľa poslancov zasadiť na pôde BR OSN o uvoľnenie stále zmrazených líbyjských aktív, ktoré by pomohli NTC pri obnove krajiny.
Parlament tiež vyzval na spoločnú stratégiu EÚ pre Líbyu, ktorá by bola účinná a dôveryhodná.
Poslanci zároveň požiadali členské štáty EÚ, aby sa zdržali jednostranných iniciatív, ktoré by mohli spoločnú stratégiu oslabiť.
Proces s Kaddáfím
Poslanci vyzvali všetky krajiny, najmä však susedov Líbye, aby spolupracovali s Prechodnou národnou radou a Medzinárodným trestným tribunálom (ICC) v snahe o postavenie predstaviteľov Kaddáfího režimu pred súd.
Demobilizácia bojovníkov a ochrana utečencov
Uznesenie vyzýva EÚ, ako aj jej členské štáty, na poskytnutie pomoci pri reforme líbyjskej polície a ozbrojených síl, ako aj pri odzbrojení a reintegrácii súčasných bojovníkov.
Parlament tiež vyzval NTC na ochranu práv menšín a zraniteľných skupín.
Patria sem aj tisícky subsaharských afrických imigrantov, ktorí sú často prenasledovaní len z dôvodu farby ich pokožky.
Bohatstvo krajiny pre všetkých
Poslanci upozornili Prechodnú národnú radu na potrebu zavedenia prísnych noriem transparentnosti v strategických odvetviach domáceho hospodárstva v snahe zabezpečiť, aby z mali z bohatstva krajiny úžitok všetci jej obyvatelia.
Zástupca poľského predsedníctva Rady Mikojaj Dowgielewicz počas rozpravy o Sýrii Prijatý text bude dostupný tu (zvoľte dátum 15.09.2011) Sledujte rozpravu zo záznamu (zvoľte dátum 14.09.2011)
SK
1
PHOTO
20110831PHT25629.jpg
SK
2
PHOTO
20110831PHT25653.jpg
SK
3
LINK
/activities/plenary/home.do?language=SK
SK
4
LINK
/wps-europarl-internet/frd/live/live-video?language=sk
SK
5
LINK
/wps-europarl-internet/frd/live/live-program?language=sk
SK
6
LINK
http://www.europarltv.europa.eu/sk/home.aspx
SK
7
LINK
http://audiovisual.europarl.europa.eu/
SK
8
PHOTO
20110831PHT25627.jpg
SK
11
LINK
/wps-europarl-internet/frd/live/live-video?language=sk
SK
12
LINK
http://www.europarltv.europa.eu/sk/home.aspx
SK
13
LINK
http://audiovisual.europarl.europa.eu/
SK
14
PHOTO
20110831PHT25666.jpg
SK
18
PHOTO
20110831PHT25680.jpg
SK
20
LINK
/members/public/geoSearch/view.do?language=SK&partNumber=1&country=MT&id=28120
SK
21
LINK
http://www.frontex.europa.eu/
SK
23
PHOTO
20110913PHT26582.jpg
SK
24
PHOTO
20110913PHT26586.jpg
SK
26
LINK
/members/expert/alphaOrder/view.do?language=SK&id=1902
SK
28
LINK
http://ec.europa.eu/enterprise/policies/satnav/galileo/
SK
29
PHOTO
20110913PHT26562.jpg
SK
31
LINK
http://europa.eu/rapid/pressReleasesAction.do?reference=DOC/11/5&format=HTML&aged=0&language=EN&guiLanguage=en
SK
32
LINK
http://europa.eu/rapid/pressReleasesAction.do?reference=PRES/11/259&format=HTML&aged=0&language=SK&guiLanguage=en
SK
33
PHOTO
20110913PHT26588.jpg
SK
36
LINK
/members/public/geoSearch/view.do;jsessionid=43A1FF072085932FFD1D411E0292F7FE.node2?language=SK&partNumber=1&country=GR&id=97018
SK
37
LINK
/members/public/geoSearch/view.do?language=SK&partNumber=1&country=AT&id=28252
SK
38
PHOTO
20110913PHT26560.jpg
SK
39
LINK
/activities/plenary/ta/calendar.do?language=SK
SK
40
LINK
/wps-europarl-internet/frd/vod/research-by-date;jsessionid=2D3261524DEFDA65F62D7F382F1CED91?language=sk
SK
41
LINK
/members/public/geoSearch/view.do?language=SK&partNumber=1&country=DE&id=28243
SK
42
PHOTO
20110913PHT26558.jpg
SK
43
PHOTO
20110913PHT26556.jpg
SK
44
LINK
/activities/plenary/ta/calendar.do?language=SK
SK
45
LINK
/wps-europarl-internet/frd/vod/research-by-date?language=sk
-//EP//TEXT AGENDA 20110912 SYN NOT XML V0//SK
-//EP//TEXT IM-PRESS 20110901NEW25820 FULL-TEXT NOT XML V0//SK
-//EP//TEXT REPORT A7-2011-0290 0 NOT XML V0//SK
-//EP//TEXT IM-PRESS 20110614IPR21329 0 NOT XML V0//SK
-//EP//TEXT TA P7-TA-2010-0352 0 NOT XML V0//SK
-//EP//TEXT REPORT A7-2011-0278 0 NOT XML V0//SK
-//EP//TEXT IM-PRESS 20110913IPR26455 0 NOT XML V0//SK
-//EP//TEXT REPORT A7-2011-0260 0 NOT XML V0//SK
-//EP//TEXT IM-PRESS 20110913IPR26450 0 NOT XML V0//SK
-//EP//TEXT IM-PRESS 20110429FCS18371 0 NOT XML V0//SK
-//EP//TEXT MOTION B7-2011-0474 0 NOT XML V0//SK
-//EP//TEXT OQ O-2011-000135 0 NOT XML V0//SK
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
