Európa propaguje tiesňovú linku 112
Informačná spoločnosť
2011-02-14 - 11:09
Tiesňová linka 112 Tiesňová linka 112 síce funguje v celej EÚ, ľudia však o nej častokrát nevedia.
Vo viacerých krajinách preto symbolicky 11. februára prebiehajú informačné kampane.
Parlament pripravuje iniciatívnu správu na zlepšenie dostupnosti tejto celoeurópskej služby.
11. február je Dňom európskej tiesňovej linky 112.
Ale čo vlastne toto číslo znamená?
Volanie na číslo 112 vám môže zachrániť život.
Ide totiž o núdzovú linku pre celú EÚ, ktorá spája zdravotníkov, hasičov aj políciu.
Na číslo sa dá dovolať bezplatne z mobilu aj pevnej linky 24 hodín denne.
Užitočné to môže byť najmä počas dovolenky či služobnej cesty.
Európsky parlament sa propagácii tiesňovej linky venuje už dlhšie.
V roku 2007 poslanci schválili písomné vyhlásenie o tiesňovej linke a vo februári minulého roka sa Parlament spoločne s Radou a Komisiou dohodli, že 11. február (11.2.) bude vyhlásený za deň linky 112.
Zlepšenie dostupnosti
Podľa prieskumu Európskej komisie v roku 2009 však len štvrtina Európanov túto linku pozná.
Problémom pri jej používaní zostáva aj jazyková bariéra.
Každý rok preto v Európe prebiehajú informačné kampane na jej propagáciu.
Smernica o telekomunikáciách, ktorú Parlament schválil v roku 2009 rozšírila používanie tohto čísla a zlepšuje jeho dostupnosť.
V súčasnosti sa pripravuje iniciatívna správa Parlamentu o používaní tiesňovej linky 112.
Práve včera, 10. februára, poslanci vo Výbore pre vnútorný trh diskutovali práve o tejto problematike.
Autorka správy, grécka poslankyňa Sylvana Rapti, (S&D) prehodnotí súčasný stav a pozrie sa aj na financovanie, preberania volaní na linku, či dostupnosť služby v jazyku volajúceho.
Cieľom je tiež zlepšenie služieb pre ľudí s postihnutím či osamelých ľudí.
20110204STO13214 Komisia - Tiesňová linka 112 (po anglicky) 2011 -Facebook oslava európskeho dňa tiesňovej linky
SK
1
EUROPARL-TV
http://www.europarltv.europa.eu/swf/EmbedPlayer.swf?vid=88a6d39a-e632-47b9-b61d-9e860129ad9e&cid=00000000-0000-0000-0000-000000000000&lang=sk&bitrate=512&loop=off&autoplay=off&startVolume=medium&showTitle=on&showBottom=off
SK
2
LINK
http://ec.europa.eu/information_society/activities/112/index_en.htm
SK
3
LINK
http://www.facebook.com/event.php?eid=183782984974054
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
