KONEČNÉ ZNENIE
A6-0232/2007
12.6.2007
***I
SPRÁVA
o návrhu smernice Európskeho parlamentu a Rady, ktorou sa mení a dopĺňa smernica 2006/66/ES o batériách a akumulátoroch a použitých batériách a akumulátoroch, pokiaľ ide o vykonávacie právomoci prenesené na Komisiu
(KOM(2007)0093 – C6‑0088/2007 – 2007/0036(COD))
Výbor pre životné prostredie, verejné zdravie a bezpečnosť potravín
Spravodajca:
Johannes Blokland
PE 388.363v02-00
Označenie postupov
* Konzultačný postup
väčšina odovzdaných hlasov
**I Postup spolupráce (prvé čítanie)
väčšina odovzdaných hlasov
**II Postup spolupráce (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
*** Postup súhlasu
väčšina všetkých poslancov Parlamentu, okrem prípadov upravených článkami 105, 107, 161 a 300 Zmluvy o ES a článkom 7 Zmluvy o EÚ
***I Spolurozhodovací postup (prvé čítanie)
väčšina odovzdaných hlasov
***II Spolurozhodovací postup (druhé čítanie)
väčšina odovzdaných hlasov za schválenie spoločnej pozície
väčšina všetkých poslancov Parlamentu za zamietnutie alebo zmenu a doplnenie spoločnej pozície
***III Spolurozhodovací postup (tretie čítanie)
väčšina odovzdaných hlasov za schválenie spoločného textu
(Typ postupu závisí od právneho základu navrhnutého Komisiou.)
Pozmeňujúce a doplňujúce návrhy k legislatívnemu textu
V pozmeňujúcich a doplňujúcich návrhoch Parlamentu je zmenený a doplnený text označený hrubou kurzívou .
Štandardná kurzíva označuje príslušným oddeleniam tie časti legislatívneho textu, ku ktorým sa navrhuje oprava, čo pomáha pri príprave konečného znenia textu (napríklad zrejmé chyby alebo vynechaný text v konkrétnej jazykovej verzii).
Navrhované opravy tohto typu musia byť odsúhlasené príslušnými oddeleniami.
OBSAH
NÁVRH LEGISLATÍVNEHO UZNESENIA EURÓPSKEHO PARLAMENTU.......................5
DÔVODOVÁ SPRÁVA.............................................................................................................7
POSTUP.....................................................................................................................................8
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu smernice Európskeho parlamentu a Rady, ktorou sa mení a dopĺňa smernica 2006/66/ES o batériách a akumulátoroch a použitých batériách a akumulátoroch, pokiaľ ide o vykonávacie právomoci prenesené na Komisiu
( KOM(2007)0093 – C6‑0088/2007 – 2007/0036(COD) )
(Spolurozhodovací postup: prvé čítanie)
Európsky parlament ,
– so zreteľom na návrh Komisie pre Európsky parlament a Radu ( KOM(2007)0093 )
Zatiaľ neuverejnené v úradnom vestníku. ,
– so zreteľom na článok 251 ods. 2 a článok 175 ods. 1 Zmluvy o ES, v súlade s ktorými Komisia predložila návrh Európskemu parlamentu ( C6‑0088/2007 ),
– so zreteľom na článok 51 rokovacieho poriadku,
– so zreteľom na správu Výboru pre životné prostredie, verejné zdravie a bezpečnosť potravín ( A6‑0232/2007 ),
1. schvaľuje zmenený a doplnený návrh Komisie;
2. žiada Komisiu, aby mu vec znovu predložila, ak má v úmysle podstatne zmeniť svoj návrh, alebo ho nahradiť iným textom;
3. poveruje svojho predsedu, aby túto pozíciu postúpil Rade a Komisii.
Text predložený Komisiou
Pozmeňujúce a doplňujúce návrhy Európskeho parlamentu
Pozmeňujúci a doplňujúci návrh
1
ODÔVODNENIE 4
(4) Je potrebné predovšetkým preniesť právomoci na Komisiu, aby zmenila a doplnila prílohu III a aby a prijala prehodnotila podrobné pravidlá týkajúce sa označovania batérií a akumulátorov.
Keďže ide o opatrenia všeobecného rozsahu, ktorými sa majú zmeniť a doplniť nepodstatné prvky smernice 2006/66/ES, alebo ktorými sa má doplniť o nové nepodstatné prvky, mali by sa prijať v súlade s regulačným postupom s kontrolou ustanoveným v článku 5a rozhodnutia 1999/468/ES.
(4) Je potrebné predovšetkým preniesť právomoci na Komisiu, aby zmenila a doplnila prílohu III a aby prijala a prehodnotila podrobné pravidlá týkajúce sa vývozu a označovania batérií a akumulátorov.
Keďže ide o opatrenia všeobecného rozsahu, navrhnuté s cieľom zmeniť a doplniť prvky smernice 2006/66/ES , ktoré nemajú zásadný význam , alebo doplniť smernicu o nové prvky, ktoré nemajú zásadný význam , mali by sa prijať v súlade s regulačným postupom s kontrolou ustanoveným v článku 5a rozhodnutia 1999/468/ES.
Odôvodnenie
Na podrobné pravidlá vykonávania článku 15 ods. 3 by sa mal uplatňovať regulačný postup s kontrolou, umožňujúci zohľadniť v rámci plnenia povinností vývoz, pretože:
· podrobné pravidlá vykonávania majú kvázi legislatívny charakter,
· čl. 15 ods. 3 by mal byť v súlade s čl. 21 ods. 2 o podrobných pravidlách vykonávania požiadaviek na označovanie, v súvislosti s ktorými sa navrhuje regulačný postup s kontrolou,
EP by mal dohliadnuť na obsah opatrenia (v rámci zmierovacieho postupu sa EP podarilo dosiahnuť, aby podmienky recyklovania v tretích krajinách boli rovnaké, nie iba „približne“ rovnaké).
Pozmeňujúci a doplňujúci návrh
2
ČLÁNOK 1 BOD 2A (nový) Článok 15 odsek 3 (smernica 2006/66/ES)
2a) V článku 15 sa odsek 3 nahrádza takto:
"3.
Podrobné pravidlá pre vykonávanie tohto článku, najmä kritériá na hodnotenie rovnocenných podmienok podľa odseku 2 tohto článku, sa stanovia v súlade s regulačným postupom s kontrolou uvedeným v článku 24 ods. 3.
Or. en
Odôvodnenie
Na podrobné pravidlá vykonávania článku 15 ods. 3 by sa mal uplatňovať regulačný postup s kontrolou, umožňujúci zohľadniť v rámci plnenia povinností vývoz, pretože:
· podrobné pravidlá vykonávania majú kvázi legislatívny charakter,
· čl. 15 ods. 3 by mal byť v súlade s čl. 21 ods. 2 o podrobných pravidlách vykonávania požiadaviek na označovanie, v súvislosti s ktorými sa navrhuje regulačný postup s kontrolou,
EP by mal dohliadnuť na obsah opatrenia (v rámci zmierovacieho postupu sa EP podarilo dosiahnuť, aby podmienky recyklovania v tretích krajinách boli rovnaké, nie iba „približne“ rovnaké).
DÔVODOVÁ SPRÁVA
Spoluzákonodarcovia dosiahli dohodu o smernici 2006/66/ES o batériách a akumulátoroch a použitých batériách a akumulátoroch (smernica o batériách) v treťom čítaní bezprostredne pred nadobudnutím účinnosti nového rozhodnutia o komitológii (rozhodnutie 2006/512/ES), ktorým sa zavádza nový regulačný postup s kontrolou.
Účelom súčasného návrhu Komisie je preto v prípade potreby prispôsobiť ustanovenia smernice o batériách novému komitologickému postupu.
Podľa súčasného návrhu bude prijímanie spoločnej metodiky pre výpočet ročného predaja prenosných batérií a akumulátorov konečným spotrebiteľom, prispôsobenie prílohy III s cieľom zohľadniť vedecko-technický vývoj, vytvorenie procedurálnych požiadaviek na registráciu výrobcu a prijímanie a revízia podrobných pravidiel označovania batérií a akumulátorov prebiehať v súlade s novým regulačným postupom s kontrolou.
V niektorých prípadoch sa zachoval starý regulačný postup, ale keďže príslušné opatrenia sú buď špecifické (článok 10 odsek 4, ktorým sa upravujú prechodné opatrenia zamerané na uľahčenie situácie členskému štátu čeliacemu ťažkostiam v dôsledku osobitných vnútroštátnych okolností) alebo čisto administratívnej povahy, nepozmeňujúce základný akt (článok 15 odsek 3 a článok 22 odsek 2), zdá sa tento postup pre dané prípady vhodný.
POSTUP
Názov
Batérie a akumulátory a použité batérie a akumulátory, pokiaľ ide o vykonávacie právomoci prenesené na Komisiu
Referenčné čísla
KOM(2007)0093 - C6-0088/2007 - 2007/0036(COD)
Dátum predloženia v EP
9.3.2007
Gestorský výbor
dátum oznámenia na schôdzi
ENVI
15.3.2007
Spravodajca
dátum menovania
Johannes Blokland
27.3.2007
Dátum prijatia
5.6.2007
Výsledok záverečného hlasovania
+:
–:
0:
38
2
Poslanci prítomní na záverečnom hlasovaní
Adamos Adamou, Georgs Andrejevs, Margrete Auken, Irena Belohorská, Johannes Blokland, John Bowis, Hiltrud Breyer, Martin Callanan, Dorette Corbey, Chris Davies, Avril Doyle, Mojca Drčar Murko, Jill Evans, Anne Ferreira, Matthias Groote, Dan Jørgensen, Christa Klaß, Eija-Riitta Korhola, Holger Krahmer, Jules Maaten, Linda McAvan, Miroslav Ouzký, Antonyia Parvanova, Vittorio Prodi, Frédérique Ries, Guido Sacconi, Daciana Octavia Sârbu, Karin Scheele, Horst Schnellhardt, María Sornosa Martínez, Antonios Trakatellis, Thomas Ulmer, Anja Weisgerber, Glenis Willmott
Náhradníci prítomní na záverečnom hlasovaní
Iles Braghetto, Milan Gaľa, Karsten Friedrich Hoppenstedt, Miroslav Mikolášik, Claude Turmes
Náhradníci (čl. 178 ods. 2) prítomní na záverečnom hlasovaní
Agustín Díaz de Mera García Consuegra
