REACH: 30 tisíc chemikálii v jedinom predpise
Životné prostredie
2006-12-12 - 18:02
Chemikálie nie sú len skúmavky
Keď počujeme slovo chemikálie, mnohí z nás si predstavia skúmavky v chemickom laboratóriu.
Chemické látky sú však v skutočnosti všade okolo nás.
V mydle, hračkách, či v poľnohospodárskych výrobkoch, ktoré používame v záhrade.
Na trhu EÚ sa pritom nachádza až stotisíc rôznych druhov chemikálii.
Po takmer ôsmych rokoch intenzívnej práce sa Parlament dostáva k záverečnému hlasovaniu o novej chemickej legislatíve REACH.
Čo táto skratka znamená?
Legislatíva, ktorá upravuje povinné testovanie chemikálii v Európskej únii, vznikla už v roku 1981.
Táto úprava sa však vzťahuje len na tie chemikálie, ktoré sa do Únie dostali po roku 1981.
Takých je zhruba tritisíc.
Všetky ostatné chemikálie, ktoré už na trhu EÚ existovali predtým, sa jednoducho testovať nemusia.
V skutočnosti sa pritom jedná o takmer stotisíc chemických látok, ktorých vplyv na životné prostredie a zdravie ľudí nepoznáme.
Najnebezpečnejšie z nich pritom môžu spôsobovať rakovinu, poruchy hormonálnej sústavy alebo sa dlhodobo usadzovať v tele človeka.
Aký je cieľ novej legislatívy?
Chemická legislatíva REACH má tri hlavné ciele:
kontrolovať nebezpečné chemikálie
nahradiť najnebezpečnejšie chemikálie bezpečnejšími alternatívami
nahradiť 40 legislatívnych textov jediným nariadením
REACH sa však nebude dotýkať všetkých chemikálii na trhu.
Po vynechaní tých, ktoré sa dovážajú alebo vyrábajú v malých množstvách, nám tak zostane zhruba tridsať tisíc chemických látok.
Čo vlastne znamená skratka REACH?
REACH je v skutočnosti anglická skratka pre Registration, Evaluation and Authoristaion of Chemicals, čo znamená registrácia, vyhodnocovanie a schvaľovanie chemikálii.
Všetky chemikálie, ktoré budú spadať pod legislatívu REACH, budú musieť byť vopred registrované.
Orgány verejnej správy sa pri vyhodnocovaní môžu lepšie prizrieť na registračné dokumenty a následne si vyžiadať dodatočné informácie.
Najnebezpečnejšie chemické látky bude navyše musieť schváliť novovytvorená Európska chemická agentúra so sídlom v Helsinkách.
V prípade, že k chemikálii existuje aj bezpečnejšia alternatíva, agentúra súhlas nevydá.
Dôsledky novej úpravy
Výrobcovia budú musieť na vlastné náklady znížiť negatívne dôsledky chemikálii na zdravie tých, ktorí s nimi manipulujú a tiež zadarmo informovať občanov a zamestnávateľov o potenciálnych rizikách pri ich používaní.
Pozitívne by sa to malo prejaviť najmä na zdraví spotrebiteľov a zlepšení životného prostredia.
Legislatíva však môže ohroziť európsky chemický priemysel, ktorý má v súčasnosti 1,7 milióna zamestnancov a zabezpečuje 31 percent celosvetovej chemickej produkcie.
Kritikom sa nepáči ani fakt, že REACH bude znamenať viac testovaní na zvieratách.
Pred európskymi zákonodarcami tak stojí neľahká úloha: ako nájsť rovnováhu medzi životným prostredím a spotrebiteľmi na jednej strane a konkurencieschopnosťou európskeho chemického priemyslu na strane druhej.
Hľadanie rovnováhy
Pri takto ťažko zadanej úlohe sa ani nemožno čudovať, že celý proces schvaľovania REACH trvá už osem rokov.
Prvé výhrady k súčasnému systému regulácie chemikálii vyjadrili ministri členských štátov pre životné prostredie na svojom neformálnom zasadnutí ešte v apríli 1998.
Európska komisia predložila prvý návrh textu v októbri 2003 a prvé čítanie v Parlamente sa skončilo v novembri 2005.
V stredu 13. decembra sa na plenárnom zasadnutí v Štrasburgu pravdepodobne dočkáme úspešného konca.
Poslanci sa totiž predbežne dohodli s ministrami členských štátov na kľúčových otázkach novej legislatívy.
V prípade, že ju Parlament schváli, členské štáty by ju začali uplatňovať ešte v prvej polovici budúceho roku.
Priamy prenos z hlasovania o legislatíve REACH môžete sledovať na nižšie uvedenom odkaze v stredu medzi 12.00 a 13.00.
20061207STO01168 Priamy prenos Informácie o REACH pred druhým čítaním v EP (anglicky) Dohoda o REACH medzi EP a ministrami (anglicky) Prijaté texty: REACH - prvé čítanie Výbor pre životné prostredie, verejné zdravie a bezpečnosť potravín Výbor pre priemysel, výskum a energetiku
SK
1
PHOTO
20061207PHT01241.jpg
SK
2
LINK
/eplive/public/freetext_page_webstreaming/default/default_sk.htm
SK
6
LINK
/activities/expert/committees/presentation.do?committee=1239&language=SK
SK
7
LINK
/activities/expert/committees/presentation.do?committee=1240&language=SK
-//EP//TEXT IM-PRESS 20061204BKG00916 0 NOT XML V0//SK
-//EP//TEXT IM-PRESS 20061127IPR00326 0 NOT XML V0//SK
-//EP//TEXT TA P6-TA-2005-0434 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
