P6_TA(2005)0418
Pan-európske pozemné verejné rádiové selektívne návestenie ***I
A6-0303/2005
Legislatívne uznesenie Európskeho parlamentu o návrhu smernice Európskeho parlamentu a Rady, ktorou sa zrušuje smernica 90/544/EHS o frekvenčných pásmach určených pre koordinované zavedenie pan-európskeho pozemného verejného rádiového selektívneho návestenia v Spoločenstve ( KOM(2005)0361 – C6-0248/2005 – 2005/0147(COD) )
(Spolurozhodovací postup: prvé čítanie)
Európsky parlament
, –
so zreteľom na návrh Komisie pre Európsky parlament a Radu ( KOM(2005)0361 ) Zatiaľ neuverejnené v úradnom vestníku.
,
–
so zreteľom na článok 251 ods. 2 a článok 95 Zmluvy o ES, v súlade s ktorými Komisia predložila návrh Parlamentu ( C6-0248/2005 ),
–
so zreteľom na články 51 a 43 ods. 1 rokovacieho poriadku,
–
so zreteľom na správu Výboru pre priemysel, výskum a energetiku ( A6-0303/2005 ),
1.
schvaľuje návrh Komisie;
2.
vyzýva Komisiu, aby znovu postúpila vec Parlamentu, ak má v úmysle podstatne zmeniť a doplniť svoj návrh alebo ho nahradiť iným textom;
3.
poveruje svojho predsedu, aby túto pozíciu postúpil Rade a Komisii.
PRÍLOHA
SMERNICA EURÓPSKEHO PARLAMENTU A RADY 2005/.../ES
z,
ktorou sa zrušuje smernica Rady 90/544/EHS o frekvenčných pásmach určených pre koordinované zavedenie pan-európskeho pozemného verejného rádiového selektívneho návestenia v Spoločenstve
(Text s významom pre EHP)
EURÓPSKY PARLAMENT A RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 95,
so zreteľom na návrh Komisie,
so zreteľom na stanovisko Európskeho hospodárskeho a sociálneho výboru
1
Stanovisko z 27. októbra 2005 (zatiaľ neuverejnené v úradnom vestníku).
,
so zreteľom na stanovisko Výboru regiónov
2
Stanovisko zo 17. novembra 2005 vydané po nepovinnej konzultácii (zatiaľ neuverejnené v úradnom vestníku).
,
konajúc v súlade s postupom ustanoveným v článku 251 zmluvy
3
Pozícia Európskeho parlamentu z 15. novembra 2005.
,
keďže:
(1)
Smernica 90/544/EHS Ú. v.
ES L 310, 9.11.1990, s.
28.
vyžadovala od členských štátov, aby do 31. decembra 1992 určili v rádiovom frekvenčnom pásme 169,4 až 169,8 MHz štyri kanály na účely služby pan-európskeho pozemného verejného rádiového selektívneho návestenia (ďalej len "ERMES") a čo najrýchlejšie pripravili plány umožňujúce pan-európskej službe verejného rádiového selektívneho návestenia využívať celé pásmo 169,4 až 169,8 MHz podľa komerčného dopytu.
(2)
Využívanie frekvenčného pásma 169,4 až 169,8 MHz na účely ERMES v Spoločenstve sa znížilo alebo dokonca skončilo, takže toto frekvenčné pásmo sa v súčasnosti nevyužíva efektívne na účely ERMES a mohlo by sa využívať lepším spôsobom v záujme napĺňania iných potrieb politík Spoločenstva.
(3)
Rozhodnutie Európskeho parlamentu a Rady č. 676/2002/ES zo 7. marca 2002 o regulačnom rámci pre politiku rádiového frekvenčného spektra v Európskom spoločenstve (rozhodnutie o rádiovom frekvenčnom spektre) Ú. v.
ES L 108, 24.4.2002, s.
1.
vytvorilo politiku Spoločenstva a právny rámec na zabezpečenie koordinácie politických prístupov a prípadnú harmonizáciu podmienok s ohľadom na dostupnosť a efektívne využívanie frekvenčného pásma potrebné na zavedenie a fungovanie vnútorného trhu.
Uvedené rozhodnutie umožňuje Komisii prijímať technické vykonávacie opatrenia na zabezpečenie harmonizácie podmienok dostupnosti a efektívneho využívania frekvenčného pásma.
(4)
Keďže frekvenčné pásmo 169,4 až 169,8 MHz je vhodným pre aplikácie slúžiace v prospech osôb s poruchami a zdravotným postihnutím a s ohľadom na to, že podpora takýchto aplikácií je cieľom politiky Spoločenstva popri jeho všeobecnom cieli, ktorým je zabezpečenie fungovania vnútorného trhu, poverila Komisia na základe článku 4 ods. 2 rozhodnutia o rádiovom frekvenčnom spektre Európsku konferenciu poštových a telekomunikačných správ (ďalej len "CEPT"), aby okrem iného preskúmala aplikácie týkajúce sa pomoci ľuďom so zdravotným postihnutím.
(5)
V zmysle tohto poverenia vypracovala CEPT nový plán využívania frekvenčného pásma a nový režim kanálov, ktoré umožnia, aby šesť druhov uprednostňovaných aplikácií mohlo zdieľať toto frekvenčné pásmo s cieľom naplniť niektoré potreby politík Spoločenstva.
(6)
Z týchto dôvodov a v súlade s cieľmi rozhodnutia o rádiovom frekvenčnom spektre by sa mala smernica 90/544/EHS zrušiť,
PRIJALI TÚTO SMERNICU:
Článok 1
Smernica 90/544/EHS sa týmto zrušuje s účinnosťou od ...
*
Ú. v.: Doplňte prosím dátum uverejnenia tejto smernice v úradnom vestníku.
.
Článok 2
Táto smernica nadobúda účinnosť dňom jej uverejnenia v Úradnom vestníku Európskej únie.
Článok 3
Táto smernica je určená členským štátom.
V Bruseli
Za Európsky parlament Za Radu
predseda predseda
