Rímsky samit: Európska mládež chce demokratickejšiu Úniu
Zmluvy
2007-03-26 - 16:56
K smerovaniu Európskej únii sa vyjadrila aj mládež z celej Európy
Silnejší Parlament, lepší prístup k vzdelaniu a viac peňazí pre mimovládne organizácie tvoria hlavný odkaz európskej mládeže lídrom EÚ.
Viac ako dvesto zástupcov európskej mládeže sa na týchto záveroch dohodlo na samite v Ríme, ktorý sa konal paralelne so samitom lídrov krajín EÚ v Berlíne.
Pri príležitosti 50. výročia Rímskej zmluvy sa o svoje slovo prihlásili nielen lídri EÚ, ale aj európska mládež.
Samit mládeže, ktorý sa konal 24.- 25. marca v Ríme, dal odpoveď na to, akú Európu si želajú mladí ľudia.
V úvodnom prejave sa k úlohe mládeže v Únii vyjadril aj podpredseda Parlamentu Alejo Vidal-Quadras: "Vás, európsku mládež a mládežnícke organizácie, potrebujeme zapojiť viac do prebiehajúcej diskusie o budúcnosti Európskej únie," uviedol podpredseda Parlamentu.
Deklarácia mládeže
Delegáti samitu boli rozdelení do pracovných skupín, v ktorých sa zaoberali najpálčivejšími problémami Európy z pohľadu mládeže.
Išlo predovšetkým o problematiku ústavnej zmluvy, udržateľného rozvoja, vzdelania, postavenia EÚ vo svete, hospodárskeho a sociálneho modelu EÚ a tiež občianskej spoločnosti.
Záverečné stanovisko mládeže zhrnulo závery jednotlivých skupín a pod názvom Rímska deklarácia mládeže bolo rozposlané všetkým európskym inštitúciám.
Text požaduje dôkladnú reformu Únie s posilnenými právomocami Európskeho parlamentu.
Silnejší Parlament
Práve možnosť poslancov využívať spolurozhodovací postup pri schvaľovaní európskej legislatívy vo všetkých oblastiach by podľa prítomných delegátov mohla vniesť viac demokracie do fungovania európskych inštitúcií.
Poslanci by tiež mali mať právo navrhovať zákony, a nie len reagovať na návrhy z dielne Komisie.
"Chceme vidieť silný Európsky parlament, volený orgán EÚ, s legitimitou, ktorá spája občanov s Európskou úniou," uviedla predsedníčka Európskeho fóra mládeže Bettina Schwarzmayr.
Deklarácia ďalej podčiarkuje vplyv vzdelania a od členských štátov požaduje, aby prístup k vzdelaniu zabezpečili všetkým svojim obyvateľom.
V neposlednom rade sa dokument zmieňuje aj o mimovládnych organizáciách, ktoré majú v občianskej spoločnosti nezastupiteľné miesto.
Mládež požaduje ich lepšie financovanie, pretože aktivity mimovládnych organizácii poskytujú priestor pre dialóg, ktorý je prístupný aj mladým ľuďom.
Dvesto delegátov - dvesto názorov
Atmosféra na podujatí bola mimoriadne príjemná.
Írsky zástupca mládeže Brendon Browne samit považuje za "fantastickú príležitosť diskutovať o otázkach, ktoré mládež skutočne zaujímajú".
Slovenka Zuzana Svetlošoková si zas myslí, že "lídri EÚ pochopili, že mládež má svoje predstavy, ktoré nemožno ignorovať".
Ozvali sa však aj kritické hlasy.
Litovčanka Lina Nefaite je napríklad presvedčená, že návrhy mládeže mali byť konkrétnejšie a jasnejšie.
Belgičan Matti Vandemaele by zas rád videl rokovania na vyššej úrovni: "Mali by sme zorganizovať stretnutie 27 mladých ľudí s lídrami 27 krajín EÚ".
Rímsky samit nebol prvým stretnutím európskej mládeže pri príležitosti 50. výročia podpisu Rímskej zmluvy.
Prípravné stretnutie sa uskutočnilo ešte v januári v Bruseli, po ktorom sa diskusia presunula do jednotlivých členských štátov.
Čo je Fórum mládeže?
Európske fórum mládeže je vrcholným orgánom mládeže v Európe, ktorého cieľom je podporovať angažovanosť mládeže pri budovaní spoločnej Európy.
Vzniklo v roku 1996 a v súčasnosti má 94 členov.
Jedným z nich je aj Rada mládeže Slovenska.
20070323STO04509 Tlačová správa o Samite mládeže (anglicky) Samit mládeže a prejavy účastníkov Rímska deklarácia mládeže (anglicky) Fórum mládeže (anglicky) Oslávte s nami 50. narodeniny Európskej únie!
SK
1
PHOTO
20070326PHT04635.jpg
SK
3
LINK
http://europa.eu/50/news/article/070316_a_sk.htm
SK
4
LINK
http://europa.eu/50/docs/rome_youth_declaration_en.pdf
SK
5
LINK
http://www.youthforum.org/
-//EP//TEXT IM-PRESS 20070326IPR04608 0 NOT XML V0//SK
-//EP//TEXT IM-PRESS 20070314STO04232 0 NOT XML V0//SK
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
