5.6.2007
NÁVRH UZNESENIA
ktorý v súlade s článkom 81 rokovacieho poriadku
predkladá Výbor pre rozvoj
ávrhu rozhodnutia Komisie, ktorým sa stanovujú regionálne strategické dokumenty a regionálne orientačné programy pre zoskupenie Mercosur a Latinskú Ameriku (CMT-2007/0566, CMT-2007-0859)
Uznesenie Európskeho parlamentu o návrhu rozhodnutia Komisie, ktorým sa stanovujú regionálne strategické dokumenty a regionálne orientačné programy pre zoskupenie Mercosur a Latinskú Ameriku (CMT-2007/0566, CMT-2007-0859)
Európsky parlament ,
–
so zreteľom na nariadenie Európskeho parlamentu a Rady (ES) č. 1905/2006 z 18.decembra 2006, ktorým sa ustanovuje nástroj financovania rozvojovej spolupráce Ú. v.
EÚ L 378 ..., 27.12.2006, s.
41. ,
–
so zreteľom na návrh rozhodnutí Komisie, ktorým sa stanovujú regionálne strategické dokumenty a regionálne orientačné programy pre zoskupenie Mercosur a Latinskú Ameriku (CMT-2007/0566, CMT-2007-0859),
–
so zreteľom na stanoviská výboru uvedeného v článku 35 ods. 1 spomínaného nariadenia (ďalej len „riadiaci výbor nástroja financovania rozvojovej spolupráce (DCI)“), ktoré boli predložené 15. mája 2007,
–
so zreteľom na článok 8 rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu Ú. v.
ES L 184, 17.7.1999, s.
23. ,
–
so zreteľom na článok 81 rokovacieho poriadku,
A.
keďže 15. mája 2007 odhlasoval riadiaci výbor DCI návrh regionálnych strategických dokumentov a regionálnych orientačných programov pre zoskupenie Mercosur a Latinskú Ameriku (CMT-2007/0566, CMT-2007-0859),
B.
keďže podľa článku 7 ods. 3 rozhodnutia 1999/468/ES a článku 1 Dohody medzi Európskym parlamentom a Komisiou o postupoch na vykonávanie rozhodnutia Rady 1999/468/ES Ú. v.
ES L 256, 10.10.2006, s.
19. bol Európskemu parlamentu poskytnutý návrh vykonávacích opatrení predložený riadiacemu výboru DCI, ako aj výsledky hlasovania,
C.
keďže článok 2 ods. 1 nariadenia (ES) č. 1905/2006 stanovuje, že „Základným a všeobecným cieľom spolupráce podľa tohto nariadenia je odstránenie chudoby v partnerských krajinách a regiónoch v kontexte trvalo udržateľného rozvoja“,
D.
keďže článok 2 ods. 4 nariadenia (ES) č. 1905/2006 stanovuje, že „Opatrenia uvedené v článku 1 ods. 1 Článok 1 ods. 1: „Spoločenstvo financuje opatrenia zamerané na podporu spolupráce s rozvojovými krajinami, územiami a regiónmi (...).“ sa navrhnú tak, aby spĺňali kritériá pre oficiálnu rozvojovú pomoc (ODA), ktoré stanovil Výbor pre rozvojovú pomoc Organizácie pre hospodársku spoluprácu a rozvoj (OECD/DAC)“,
E.
keďže OECD/DAC vo svojich „Smerniciach pre systém podávania hlásení o veriteľoch“ [DCD/DAC (2002)21] definuje ODA ako finančné toky do krajín na zozname DAC, na ktorom sú uvedení príjemcovia ODA, v prospech ktorých sa okrem iného „každá transakcia vykonáva s hlavným cieľom podporiť hospodársky rozvoj a blaho rozvojových krajín“,
F.
keďže odseky 3 a 8 článku 19 nariadenia (ES) č. 1905/2006 stanovujú, že „Strategické plány v zásade vychádzajú z dialógu s partnerskou krajinou alebo regiónom, na ktorom sa zúčastňuje občianska spoločnosť a regionálne a miestne orgány“ a že „Komisia a členské štáty sa navzájom, ako aj s inými darcami a aktérmi v oblasti rozvoja vrátane zástupcov občianskej spoločnosti a regionálnych a miestnych orgánov poradia v začiatočnej fáze plánovania, aby sa podporila komplementárnosť ich činností spolupráce“,
Latinská Amerika
1.
zastáva názor, že Komisia vo svojom návrhu strategického dokumentu a návrhu regionálneho orientačného programu na roky 2007 – 2010 pre Latinskú Ameriku prekračuje svoje vykonávacie právomoci stanovené v základnom akte tým, že ako podčasť kľúčovej časti 3 si zvolila „podporu pre projekty organizácií pôsobiacich s cieľom presadzovať vzájomné porozumenie medzi EÚ a Latinskou Amerikou“ a zaradila osobitný cieľ, ktorým je „podpora ... zameraná na projekty a opatrenia týkajúce sa otázok rozvoja prijaté organizáciami špecializujúcimi sa na podporu a analýzu vzťahov medzi EÚ a Latinskou Amerikou“; domnieva sa, že tento prvok nie je v súlade s odsekmi 1 a 4 článku 2 nariadenia (ES) č. 1905/2006, keďže prvotným cieľom tejto podčasti regionálneho strategického dokumentu nie je odstránenie chudoby a keďže tento prvok nespĺňa kritériá ODA, ktoré stanovila OECD/DAC;
Mercosur
2.
zastáva názor, že Komisia vo svojom návrhu regionálneho strategického dokumentu a návrhu regionálneho orientačného programu na roky 2007 – 2013 pre zoskupenie Mercosur prekračuje svoje vykonávacie právomoci stanovené v základnom akte tým, že do priority 3 „úsilie o posilnenie a rozšírenie účasti občianskej spoločnosti, vedomostí o regionálnom integračnom procese, vzájomnom porozumení a vzájomnej viditeľnosti“ (na ktorú vyčlenila približne 20 % z regionálneho orientačného programu) zaradila tieto prvky, ktoré nie sú v súlade s odsekmi 1 a 4 článku 2 nariadenia (ES) č. 1905/2006, keďže prvotným cieľom týchto prvkov nie je odstránenie chudoby a takisto nespĺňajú kritériá ODA, ktoré stanovila (OECD/DAC) 1 ;
- v oblasti „posilnenia filmového a audiovizuálneho odvetvia v štátoch zoskupenia Mercosur na propagáciu regionálnej integrácie“ Komisia navrhuje podporovať úspešné priemyselné odvetvie všeobecným cieľom, ktorým je „rozšíriť vedomosti a vedomie regionálnej identity a integračného procesu podporou filmového a audiovizuálneho odvetvia“;
- v oblasti „vytvorenia 10 študijných centier EÚ-Mercosur a podpory vykonávania tzv. Plan operativo del sector educativo del Mercosur 2006-2010 “ sa ako všeobecný cieľ uvádza „rozšírenie vedomostí a vedomia regionálneho integračného procesu“; jedným z osobitných cieľov je „podpora vytvorenia desiatich študijných centier EÚ-Mercosur na najvýznamnejších univerzitách v štátoch zoskupenia Mercosur“; osobitne, cieľovou skupinou iniciatívy na vytvorenie dokumentačných centier pre Európu a štáty zoskupenia Mercosur, zriadenie katedier v EÚ a štátoch zoskupenia Mercosur a vytvorenie magisterského študijného odboru EÚ-Mercosur je vzdelaná elita štátov zoskupenia Mercosur a keďže ide o región s celosvetovo najvyšším ukazovateľom sociálnej nerovnosti, plánované opatrenia by prehĺbili rozdiely medzi bohatým a chudobným obyvateľstvom skôr ako podpora chudobnejšej vrstvy;
3.
vyzýva Komisiu, aby stiahla svoje rozhodnutia, ktorými sa stanovujú regionálne strategické dokumenty krajín a regionálne orientačné programy pre Latinskú Ameriku a štáty zoskupenia Mercosur, a predložila výboru nové návrhy rozhodnutí, ktoré v plnej miere zodpovedajú ustanoveniam nariadenia (ES) č. 1905/2006;
4.
poveruje svojho predsedu, aby toto uznesenie postúpil Rade, Komisii a vládam a parlamentom členských štátov.
