8.3.2010 SPOLOČNÝ NÁVRH UZNESENIA predložený v súlade s článkom 110 ods. 4 rokovacieho poriadku,
ktorý nahrádza návrhy skupín:
ALDE ( B7‑0139/2010 )
PPE, S&D ( B7‑0156/2010 )
GUE/NGL ( B7‑0164/2010 )
ECR ( B7‑0166/2010 )
o veľkých prírodných katastrofách v autonómnej oblasti Madeira a následkoch búrky Xynthia v Európe
Nuno Teixeira
,
Marian-Jean Marinescu
,
Danuta Maria Hübner
,
Maria do Céu Patrão Neves
,
Diogo Feio
,
Maria Da Graça Carvalho
,
Nuno Melo
,
José Manuel Fernandes
,
Carlos Coelho
,
José Ignacio Salafranca Sánchez-Neyra
,
Veronica Lope Fontagné
,
Maurice Ponga
,
Sophie Auconie
,
Alain Cadec
,
Françoise Grossetête
,
Tokia Saïfi
,
Marie-Thérèse Sanchez-Schmid
v mene poslaneckého klubu PPE
Constanze Angela Krehl
,
Stéphane Le Foll
,
Patrice Tirolien
,
Iratxe García Pérez
,
Ricardo Cortés Lastra
,
Edite Estrela
,
Luís Paulo Alves
,
Luis Manuel Capoulas Santos
,
António Fernando Correia De Campos
,
Elisa Ferreira
,
Ana Gomes
,
Vital Moreira
v mene skupiny S&D
Giommaria Uggias
,
Marielle De Sarnez
v mene skupiny ALDE
Marek Henryk Migalski, Tomasz Piotr Poręba v mene skupiny ECR
Ilda Figueiredo
,
João Ferreira
,
Miguel Portas
,
Marisa Matias
,
Rui Tavares
,
Patrick Le Hyaric
,
Jacky Hénin
,
Marie-Christine Vergiat
,
Elie Hoarau
v mene skupiny GUE/NGL Group
PE432.998v01-00 } PE433.018v01-00 } PE433.026v01-00 } PE439.682v01-00 } RC1 Uznesenie Európskeho parlamentu o veľkých prírodných katastrofách v autonómnej oblasti Madeira a následkoch búrky Xynthia v Európe
Európsky parlament ,
– so zreteľom na článok 3 Zmluvy o EÚ a články 191 a 349 Zmluvy o fungovaní EÚ,
– so zreteľom na návrh nariadenia Európskeho parlamentu a Rady predložený Komisiou, ktorým sa zriaďuje Fond solidarity Európskej únie ( KOM(2005)0108 ), a na stanovisko Parlamentu z 18. mája 2006 Ú. v.
EÚ C 297 E, 7.12.2006, s.
331.
,
– so zreteľom na svoje uznesenia z 5. septembra 2002 o povodniach v Európe 2 , z 8. septembra 2005 o prírodných katastrofách (požiare a povodne) v Európe Prijaté texty z tohto dňa, P6_TA(2006)0349 .
, zo 7. septembra 2006 o lesných požiaroch a povodniach Ú. v.
EÚ C 272 E, 13.11.2003, s.
471.
, a na svoje uznesenia z 18. mája 2006 o prírodných katastrofách (lesné požiare a suchá a povodne) – poľnohospodárske aspekty Prijaté texty z tohto dňa, P6_TA(2006)0222 .
, aspekty regionálneho rozvoja Prijaté texty z tohto dňa, P6_TA(2006)0223 .
a životného prostredia Prijaté texty z tohto dňa, P6_TA(2006)0224 .
,
– so zreteľom na Bielu knihu s názvom Adaptácia na zmenu klímy: Európsky rámec opatrení ( KOM(2009)0147 ) a na oznámenie Komisie o prístupe Spoločenstva k prevencii prírodných a človekom spôsobených katastrof ( KOM(2009)0082 ),
– so zreteľom na vyhlásenie Komisie z 24. februára 2010 o veľkej prírodnej katastrofe v autonómnej oblasti Madeira,
– so zreteľom na článok 110 ods. 4 rokovacieho poriadku,
A. keďže na Madeire došlo 20. a vo Francúzsku 27. februára tohto roka k veľkým prírodným katastrofám s neúmernými a nevídanými zrážkami, silným vetrom a veľmi vysokými morskými vlnami, ktoré na Madeire spôsobili smrť najmenej 42 ľudí, pričom je niekoľko osôb nezvestných, stovky ľudí ostalo bez domova a desiatky ľudí bolo zranených,
B. keďže 27. a 28. februára zasiahla západné Francúzsko, najmä regióny Poitou-Charentes, Pays-de-la-Loire a Bretónsko, obrovská a ničivá búrka Xynthia, ktorá spôsobila smrť takmer 60 osôb, pričom je niekoľko osôb nezvestných a tisícky ľudí zostalo bez strechy nad hlavou,
C. keďže niekoľko meteorologických úkazov najmä búrka Xynthia, zasiahlo aj rôzne regióny Španielska, obzvlášť Kanárske ostrovy a Andalúziu, ako aj Nemecko, Holandsko a Portugalsko, a spôsobilo niekoľko úmrtí a vážne materiálne škody,
D. keďže katastrofa spôsobila obrovské ľudské utrpenie rodinám obetí a postihnutému obyvateľstvu;
E. keďže katastrofa spôsobila rozsiahlu deštrukciu s vážnymi škodami na verejnej infraštruktúre vrátane ciest, prístavov, vodovodov, elektrických, sanitárnych a telekomunikačných zariadení, ako aj na súkromných budovách, obchodných priestoroch, priemyselných a poľnohospodárskych pozemkoch, a poškodila tiež prírodné a kultúrne pamiatky; keďže najmä škody spôsobené na zásobách vody a kanalizáciách môžu ohroziť zdravie verejnosti,
F. keďže katastrofa v súčasnosti bráni ľuďom vrátiť sa do normálneho života a pravdepodobne bude mať dlhodobé hospodárske a sociálne dôsledky,
G. keďže treba vyčistiť a znovu vybudovať katastrofou zničené oblasti, obnoviť ich výrobný potenciál a kompenzovať sociálne výdavky, ktoré katastrofa spôsobila,
H. keďže udalosti za posledné roky svedčia o tom, že problémy s povodňami, búrkami a inými extrémnymi prejavmi počasia budú pravdepodobne čoraz častejšie; keďže investovanie do boja proti zmene klímy je pre prevenciu katastrof tiež dôležité;
I. keďže prírodné katastrofy majú negatívny hospodársky a spoločenský vplyv na regionálne hospodárstva, výrobnú činnosť, akvakultúru, cestovný ruch, životné prostredie a biodiverzitu,
1. vyjadruje svoj hlboký súcit a solidaritu s postihnutými regiónmi, vyjadruje poľutovanie nad závažnými hospodárskymi dôsledkami týchto prírodných katastrof, a najmä vyjadruje úprimnú sústrasť rodinám obetí;
2. vyzdvihuje prácu pátracích a záchranných tímov, ktoré sa bez prerušenia snažili o záchranu ľudí a minimalizáciu ľudských a materiálnych škôd;
3. vyzýva Komisiu a členské štáty, aby podporili postihnutých hospodárskymi a sociálnymi dôsledkami katastrofy;
4. domnieva sa, že národné, regionálne a miestne orgány by sa mali zamerať na účinné politiky prevencie a venovať zvýšenú pozornosť tvorbe vhodných právnych predpisov a postupov týkajúcich sa využívania pôdy, vodného hospodárstva a efektívneho riadenia rizík s ohľadom, okrem iného, na mestskú výstavbu na morskom pobreží a výstavbu hrádzí, ako aj v oblasti poľnohospodárstva a lesníctva;
5. vyzýva Komisiu, aby hneď, ako vlády dotknutých krajín predložia svoje žiadosti, čo najrýchlejšie podnikla všetky kroky potrebné na bezodkladné a čo najflexibilnejšie mobilizovanie Fondu solidarity EÚ v čo najväčšom rozsahu;
6. vyzýva Komisiu, aby zohľadnila osobitosť jednotlivých postihnutých regiónov, najmä zraniteľnosť ostrovných a najvzdialenejších regiónov, s cieľom čo najlepšie pomôcť obetiam tejto katastrofy;
7. nalieha na Komisiu, aby okrem mobilizácie Fondu solidarity Európskej únie, bola k dispozícii a pružne reagovala v súvislosti s rokovaniami s príslušnými orgánmi o revízii regionálnych operačných programov Intervir + (ERDF) a Rumos (ESF) a ich francúzskych ekvivalentov, ako aj časti tematického operačného programu pre skvalitnenie území financovaného z Kohézneho fondu, ktorá sa týka Madeiry; vyzýva Komisiu, aby s touto revíziou čo najrýchlejšie pokročila a aby analyzovala možnosť zvýšenia miery spolufinancovania konkrétnych projektov v rámci príslušných operačných programov z prostriedkov Spoločenstva v roku 2010 v súlade s pravidlami a stropmi stanovenými vo všeobecnom nariadení o štrukturálnych fondoch na roky 2007 – 2013 (nariadenie (ES) č. 1083/2006), a to bez spochybňovania ročných finančných zdrojov vyčlenených príslušným členským štátom;
8. pripomína, že nové nariadenie o FS EÚ vychádzajúce z návrhu Komisie ( KOM(2005)0108 ) je nevyhnutné na pružnejšie a účinnejšie riešenie problémov spôsobovaných prírodnými katastrofami; kritizuje skutočnosť, že Rada zablokovala dokument, hoci Parlament prijal svoju pozíciu veľkou väčšinou hlasov v prvom čítaní v máji 2006; naliehavo žiada španielske predsedníctvo a Komisiu, aby bezodkladne hľadali riešenie na obnovu revízie tohto nariadenia s cieľom vytvoriť silnejší a pružnejší nástroj schopný účinne reagovať na nové výzvy, ktoré prináša zmena klímy;
9. vyzýva členské štáty a postihnuté regióny, aby zriadili udržateľné ozdravné plány a plány obnovy pre postihnuté oblasti; vyzýva členské štáty, aby zvážili potrebu dlhodobých investícií do politík na predchádzanie takýmto katastrofám a na obmedzenie nimi spôsobených škôd;
10. vyzýva členské štáty, aby sa prispôsobili následkom zmeny klímy tak, že sa budú riadiť existujúcimi právnymi predpismi a uplatnia integrovaný prístup vo všetkých príslušných oblastiach;
11. poveruje svojho predsedu, aby toto uznesenie postúpil Rade, Komisii, vládam členských štátov a vláde autonómnej oblasti Madeira.
